
I skyrius 
SKVOTERIO SKLYPAS 


Baltagalvis erelis, sklandydamas virš neįžengiamų Tenesio 
valstijos miškų, žvelgia žemyn, į skvoterio sklypą. Tas žemės 
sklypelis, pasiklydęs neaprėpiamoje žalioje jūroje, puikiai mato- 
mas budrios paukščio akies, kadangi ryškiai išsiskiria iš aplin- 
kinės augmenijos medžių atspalviais. Medžiai dar tebestovi, bet 
“jau seniai negyvi: nuplėšta prie pat šaknų žievė neleido pakilti 
sultims aukštyn, likusią žievę snapais nulaupė geniai, o lapai 
jau seniai nubiro ir beliko vien kamienai ir nuogos šakos. Tarsi 
skeletų rankos jos tiesiasi į dangų, nebyliai kviesdamos keršyti 
tam, kas taip negailestingai jas nudžiovino. 

Sausmedžiai skvoterio sklype neiškirsti, sunaikintas tiktai 
jaunas pomiškis. Medžių atžalos nupjautos arba išrautos, susi- 
raizgę į kamuolius vijokliniai augalai nuplėšti nuo šakų ir kartu 
su krūmais suversti į krūvas ir sudeginti laužų liepsnose. Tiktai 
vienas kitas nedidelis kelmas liudija, kad čia pasidarbavo ne 
tik ugnis, bet ir kirvis. 

Visas sklypas teužima kokius du akrus, o greitomis sunerta 
tvora aplink jį tarsi liudija, kad šeimininkas patenkintas tokiu 
nedideliu savo lauku. Čia nematyti nei kirvio pėdsakų, nei rie- 
vių ant medžių kamienų, kas būtų rodę skvoterio ketinimą pra- 
plėsti savo valdas. Jis tėra medžiotojas ir nenori eikvoti nei 
laiko, nei darbo miško valymui. Jei kokio vienišo keleivio ausiai 
medkirčio kirvio pokšėjimas galėtų pasirodyti malonus kaip graži 
muzika, tai skvoteriui jis būtų panašus į laidotuvių varpų skam- 
besį. Laimė, jam nedažnai tenka išgirsti šį garsą, nes nuo jo būs- 
to toli iki tų vietų, kur jis aidi. Jo kaimynas — toks pat skvote- 
Iis — gyvena už kokios mylios, o artimiausia gyvenvietė dar še- 
šetą kartų toliau. 

Sklypas netaisyklingo pusračio formos. Siaura, gili upė apsu- 
ka jį ir skverbiasi toliau, į nepaliestą mišką. Prie vingio, kur upė 
labiausiai nutolusi, dunkso rąstų trobelė su lenktu stogu. Iš vieno 
galo prie jos pridurta lentų arklidė, o iš kito — nedidelė, iš kar- 
čių sudurstyta daržinė krauti kukurūzams. 


Toks vaizdas Amerikos miškų tankumynuose pasitaiko daž- 
nai, ir kai kam jis gali pasirodyti net banalus. Bet aš visada su 
malonumu žvelgiu į neturtingą miško gyventojo sodybą, ir man 
ji atrodo kupina neapsakomo žavesio. Galimas daiktas, tas vaiz- 
das mano akims atrodo toks patrauklus labiau dėl didingo ir 
neįžengiamo miško, kurio takai ir takeliai dvelkia romantika. Ir 
nejučiomis prisimenu medžiotojų padavimus ir legendas, pasako- 
jančius apie potvynius ir kautynes, apie beprotišką drąsą ir did- 
vyriškus žygdarbius, atliktus šių pirmųjų miškų gyventojų. Aš 
galvoju ir apie jų priešus — lieknus raudonodžius karius, išdi- 
džiai žengusius miškų takais ir jau amžinai išnykusius. 

Galbūt šios mintys kreipia mano dėmesį į skvoterių gyveni- 
mą. O gal iš atminties iškyla su šiuo peizažu susiję įvykiai, ku- 
rie nulėmė visą mano likimą. 

- Jeigu žiemą šis peizažas gali pasirodyti monotoniškas ir be- 
spalvis, tai pavasarį jis smarkiai pasikeičia. Gamta tarsi apsisiau- 
čia žaliu rūbu, ir viskas, prie ko ji prisiliečia savo stebuklinga 
lazdele, atrodo kupina švelnumo, šviežių spalvų. Kukurūzai, pa- 
sėti tūkstantmečiais nepažinusioje žagrės dirvoje, gražiai keroja, 
tiesdami aukštyn smailius blizgančius lapus, Rurie besiskleisdami 
galų gale uždengia žemę. Veši medžių lapija. Kai kurie me- 
džiai — sedulos, magnolijos, jau žydi. Iš žiemos tylos atbudo ir 
miškai. Švendrėse čirškauja raudonasis kardinolas, galbūt iš- 
gąsdintas žolėje šliaužiančios gyvatės, paparčių atvašyne šaižiai 
rėkia žydrasis kėkštas, o šaipuoklis, tupėdamas medžio viršūnėje 
ir nepaisydamas jokių pavojų, traukia skardžią savo giesmę. 
Retsykiais tyliai sušlama liuoksinti voverė, švelniai burkuoja 
karališkasis balandis. 

Naktis prisipildo kitokių, ne tokių malonių ausiai garsų: iky- 
raus Cikadų ciksėjimo, medžių rupūžių kurkimo, kurtinančio var- 
lės-jaučio kvarkimo, kimių garnio riksmų, gūdaus raguotojo 
apuoko ūkavimo. Dar nemalonesnis atrodo raudonosios pumos 
miaukimas ar alkano vilko stūgavimas, tačiau nuošalioje trobe- 
lėje nubudęs medžiotojas jų klausosi su džiaugsmu. 

Dabar visi šie garsai jau retai begirdimi net ir šiuose nykiuo- 
se brūzgynuose, tačiau vis dėlto dar visai neišnyko, kaip karingi 
indėnų šūksmai. Tiktai naktį tolimuose upių slėniuose, kur mėgsta 
kurtis skvoteriai, dar pasigirsta šie balsai. Prieš aušrą juos pa- 
keičia kiti, švelnesni, ausį glostantys garsai. 

Įsivaizduokite nuostabų gegužės rytą, prieš pusę valandos pa- 
tokėjus saulei. Pirmieji jos spinduliai nutvieskė skvoterio trobelę 
ant upės kranto ir užliejo auksine šviesa viską aplinkui. Oras 
pris-""rintas miško gėlių kvapo, o bičių zvimbimas ir paukščių 

čiulbėjimas susiliejo į darnią melodiją. Tai paveikslas, kuriame 
vyksta mūsų pasakojimo veiksmas. Ar galima jį pavadinti bana- 
liu? Ne, jis stačiai Žavingas! 

Štai pasirodo ir veikiantieji asmenys, žvalūs, besigėrintys pa- 
sauliu. Kad kukli skvoterio sodyba atrodytų .patraukli, jai gana 
ir ryškios saulės šviesos, ir paukščių čiulbesio, ir gėlių kvapų. Ir 
miško gražumas, ir žalios bei auksinės jo spalvos nebe tokios svar- 
bios. Net jei veiksmas vyktų ne šviesų gegužės rytą, o niūriau- 
sią gruodžio dieną, viskas klostytųsi taip pat, nes aplink šias 
nuostabias būtybes viskas tarsi pasikeičia. Varginga trobelė tam- 
pa rūmais, išdžiūvę medžiai — romėniškomis marmuro kolono- 
mis, kurias sausos šakos vainikuoja it kapiteliai. Net menkas 
sklypas, kur teauga kukurūzai, atrodo panašus į pasakų sodą. 

Bet ne kokie burtai čia viską taip pakeitė. Tai padarė dvi 
jaunos — juodaplaukė ir geltonplaukė — merginos, pasirodžiu- 
sios ant skvoterio trobelės slenksčio. Jos atrodo nepanašios vie- 
na į kitą, bet abi tokios žavios. 

Kas jos? Seserys? Jų išvaizda nieko nesako apie giminystę. 
Viena aukšta, liekna, brunetė, tamsiai auksinės veido spalvos. 
Jos akys žvairokos, nosis nulenkta kaip erelio snapas ir visi vei- 
do bruožai ją daro panašią į čikasavų genties, kadaise valdžiu- 
sios šiuos didžiulius miškus, indėnę. Galimas daiktas šios mergi- 
nos gyslomis teka indėnų kraujas, bet jos šviesi oda nepanaši 
į tikros indėnės. Apie indėnišką jos kilmę liudija drabužiai. Ji 
segi geltonai margą sijoną iš namie austos medžiagos ir vilki 
plonesnio audinio korsažą, suteikiantį jai grakštumo. Blizgančios 
kaip indėnių gražuolių apyrankės gaubia riešus, kelios eilės ka- 
IOlių puošia kaklą. Spalvotais karoliukais išsiuvinėti mokasinai 
apmauti ant dailių kojų. Tiktai ji nenešioja jokio galvos apdan- 
galo kaip indėnės. Vešlūs juodi plaukai supinti į kasą, susuktą 
aplink galvą lyg karūna. Šukų ir auksinių segtukų vietoje įsmeig- 
tos Virdžinijos kardinolo sparnų plunksnos. Šie papuošalai, kaip 
ir neįprasta šukuosena, suteikia merginai didingos išvaizdos. 
Kartu ji yra labai moteriška, nors, žvelgiant į jos veidą, galima 
numanyti apie stiprią prigimtį, ryžtingą charakterį ir vyrišką nar- 
są. Šį įspūdį sustiprina ir lengvas šautuvas, kurį mergina laiko 
rankose, krepšeliai su kulkomis, ragai su paraku, kabantys ant 
kairio peties. Šiose vietose daugelis merg:nų nesiskiria su ginklu 
ir valdo jį labai sumaniai. 

Kita gražuolė, stovinti greta, į ją nepanaši. Jos veido bruožai 
taisyklingi, oda — sniego baltumo, plaukai spindi kaip auksas. 

Ji dar labai jauna, beveik kūdikis. 

Ir apsirengusi paprasčiau negu jos draugė: plačia suknele iš 
tokio pat naminio audeklo, su ilgomis rankovėmis ir iškirpte ant 
krūtinės. Jos puikūs auksiniai plaukai krenta ant pečių vešlio- 
mis, ilgomis garbanomis, ir dėl to jai nereikia nei šaliko, nei 
"galvos apdangalo. Netikri perlai, kuriais išsiuvinėti drabužiai, 
tėra jos vienintelis papuošalas. Ji nemūvi nei batelių, nei koji- 
nių, bet ir pati brangiausia avalynė dailių mažų kojyčių negalėtų 
padaryti grakštesnėmis. 

„Kas jos, tos nuostabios miško gėlės? Pasakysime paslaptį. Tai. 
seserys, tiktai skirtingų motinų, medžiotojo, kuriam priklauso ir 
trobelė, ir sklypas, dukros. 

Laimingas tas žmogus! Nors ir neturtingas, ir jo namas var- 
ganas, bet jis niekada nebus vienišas. Ir kilmingiausias princas 
jam galėtų pavydėti šių dviejų, su niekuo nepalyginamų, bran- 
genybių. 


II skyrius 
MERIJANA IR LILIJANA 


Tarpduryje merginos sustoja, pamačiusios didelį sublogusį 
„šunį, kuris išbėga iš arklidės ir, nerangiai vizgindamas uodega, 
prisiartina. Jam tinka „Vilko“ vardas, kadangi net ir taikaus jo 
išvaizda niūri ir plėšri. Jis kažko nori, todėl ir gerinasi prie vy- 
resniosios sesers Merijanos. 

— Sveikas, Vilke,— sako mergina.— Aš matau, kad tu alka- 
nas. Vargšeli, ir tave kamuoja pilvas. Ko jam davus, Lilet 

— Nežinau, sesute. Mes vargšui šuniui nieko neturime. 

— Atrodo, yra truputis elnienos. 

— Bijau, kad tėvas neleis jos sušerti Vilkui. Jis sakė, kad 
pietums kažko laukia atvykstant. Ar nežinai, ko? 

Šis klausimas vyresniajai seseriai, atrodo, nemalonus. Jos vei- 
das apsiniaukia. 

— Žinau. Bet su manim tas svečias nepietaus. Aš tyčia pasi- 
ėmiau šautuvą, nes ketinu traukti į mišką ir ten pietauti. Bet 
greičiausiai pasitenkinsiu ir visai be pietų. O tu, Vilke, nebūgš- 
tauk, — valgysiu ar ne, tu pusryčius gausi... Bet, Lile, aš neiš- 
manau, kuo mes dabar pamaitinsime šunį. Galėčiau nušauti mait- 
vanagį, kuris tupi medyje, tik šuo neės to šlykštaus paukščio. 

— Žiūrėk, sesute, antai voverė. Vilkas voveres ėda. Tiktai 
gaila žudyti tą padarėlį. 

— Nė kiek. Ši mažylė gudri vagilė. Ji ką tik viešėjo mūsų 
sandėliuke. Ją nušovusi, padarysiu du gerus darbus: nubausiu 
vagilę ir pašersiu ištikimą šunį. Škiuš, nenaudėle! 

Išgąsdinta voverė žaibo greitumu liuokteli ant artimiausio me- 
džio. Vilkas strimgalviais puola iš paskos, bet šuo nepaveja tų 
vikrių žvėrelių net ant žemės. Voverė akimirksniu įsiropščia 
į medį ir žvelgia žemyn į bejėgį savo priešą, iššaukiančiai mo- 
juodama uodega. Kvailas žvėrelio pasitikėjimas savimi jį ir pra- 
žudo. Nebūkštaudama dėl savo saugumo, voverė nesislepia tarp 
lapų, bet tupi ant šakos ir yra puikus taikinys medžiotojai. Mer- 
gina pakelia prie peties šautuvą, nusitaiko ir šauna. Žvėrelis, per- 
sivertęs kelis kartus ore, krenta tiesiai į nasrus alkanam šuniui, 
kuris godžiai ją suryja. 

Lilijana nesistebi tokiu taikliu sesers šūviu. Joms tai įprastas 
daiktas. | 

— Ir tu turėtum išmokti šaudyti, Lile. 

— Kam, sesute? Tu juk žinai, kad aš nejaučiu meilės šau- 
dymui ir neturiu tavo vikrumo. 

— Vikrumo galima įgyti. O mokėti šaudyti labai naudinga. 
Tai kada nors gali praversti. Tėvas pasakojo, kad tais laikais, kai 
čia gyveno indėnai, kiekviena mergina mokėjo gerai šaudyti. Tie- 
sa, indėnai čia dabar taikūs. O kas jei susitiktumei miške lokį? 

— Aš nuo jo pabėgčiau. 

— O aš nebėgčiau. Tiesa, man dar neteko susitikti lokio. Bet 
aš to norėčiau. 

— Tu mane tik gąsdini, mieloji Merijana! Nereikia. Aš visa- 
dos jaudinuosi, kai tu ilgam išeini į mišką. Bijau, kad koks nors 
baisus žvėris tave sudraskys. Sakyk, ko tu vaikštai po šiuos lau- 
kinius b zgynus? Nesuprantu, koks malonumas slankioti miške 
vienų vienai! 

— Vienai? Galbūt aš ne visada vaikštau viena. 

Tuos žodžius Merijana ištaria taip tyliai, kad Lilijana jų ir 
neišgirsta, temato tik sesers šypseną. 

— Matai, brangioji Lile,— garsiau kalba Merijana,— mes skir- 
tingo būdo. Tu dar labai jauna ir tau labiau patinka skaityti mo- 
tinos paliktas knygas, žiūrinėti paveiksliukus. O mano motina 
man nepaliko nei knygų, nei paveiksliukų. Ji jų neturėjo, ir aš. 
galvoju, kad ji tokiais daiktais nesidomėjo. Tu žinai, kad ji buvo 
pusiau indėnė, o aš tikriausiai esu panaši į ją. Man labiau patin- 
ka ne paveiksliukai, bet tikras gyvenimas. Mėgstu klajoti po 
mišką, o visi pavojai, apie kuriuos tu kalbi, gryni tauškalai! Aš 
nebijau nei lokio, nei panteros, nei kitokio keturkojo. Man kur 

kas baisesnis atrodo vienas dvikojis sutvėrimas. Ir jo neišveng- 
čiau, jei šiandien pasilikčiau namie. 

Merijana nutyla ir liūdnai susimąsto. Tartum koks debesis 
užslenka ant jos veido. Ji užtaiso šautuvą, bet yra tokia išsiblaš- 
kiusi, kad net išberia paraką. 

Tie sesers žodžiai, jos pasikeitęs, liūdnas veidas Lilijaną ste- 
bina. Bet atnaujinti pokalbio jai nepavyksta, nes pro šalį grės- 
mingai urgzdamas pralekia Vilkas. Kažkoks raitelis artinasi prie 
skvoterio sklypo. 

Tai liesas trisdešimties metų vyras, kuris iš pirmo žvilgsnio 
sukelia nemalonų įspūdį. Pamačiusi svečią, Merijana dar labiau 
nusimena, tik jos sesuo lieka abejinga. Atvykėlis joms pažįs- 
tamas. Tai Džošas Stebinsas, mokytojas iš Suompvilo. Jis yra 
tėvo draugas, ir, kaip Lilijanai žinoma, šiandien laukiamas pie- 
tums. Jos dėmesį patraukia tai, kad svečias šiandien apsirengęs 
geriau negu paprastai ir net jo apsiaustas kitoks. | 

— Pažvelk, sesele, — sako ji linksmai juokdamasi,— kaip šian- 
dien pasipuošęs misteris Džošas! Koks jo surdutas ir kokia lie- 
menė! Kokia stati apykaklė! Jis toks panašus į metodistų šven- 
tiką iš Suompvilo. Galbūt ir jis tapo dvasininku? Tai būtų ne- 
nuostabu, juk kalbama, kad jis labai mokytas. Jei tai tiesa, mes, 
ko gero, išgirsime jo pamokslą per mišias. Tai bus įdomu! 

Žavioji mergina nuoširdžiai juokiasi iš savo pačios linksmos 
išmonės. Paukščiai, išgirdę skardų sidabrinį jos balselį, nu- 
tyla, tarsi klausydami muzikos, gražesnės negu jų čiulbėjimas. 
Šaipūnas jai pritaria, bet Merijana nesijuokia. Ji taip pat paste- 
bėjo, kad Džošas Stebinsas apsirengęs kitaip, negu paprastai, ta- 
čiau tai jai sukelia kitokį įspūdį. Ji ne tik nesišypso, išvydusi rai- 
telį, bet jos veidas pasidaro netgi rūstus. 

Merijana keleta metų vyresnė už seserį, ir ji geriau supranta, 
kad pasaulyje egzistuoja blogis. Ji užtektinai gerai pažįsta Ste- 
binsą ir dėl to jaučia jam priešiškumą. Merijana žino, kad jis 
šiandien atvyko dėl jos. 

Ji sutinka svečią priešiškai, vos paslėpdama pasidygėjimą. 
Net nebūdamas įžvalgus, mokytojas tai pastebėtų, bet jis nekrei- 
pia dėmesio. Taip elgiasi ne dėl pasipūtimo. Stebinsas ne toks 
žmogus. Tačiau jo sarkastiška, savimi pasitikinti išvaizda, įžūlus 
elgesys nemaloniau ir už pasipūtimą. Tie jo būdo bruožai pasi- 
reiškia visur — ir sveikinantis: „Labas, panelės! Tėvas namuo- 
set“, ir be pakvietimo nušokant nuo arklio, ir šiurkščiai atstu- 
miant Vilką, kai veda arklį prie arklidės, ir pagaliau įeinant į na- 
mus su balno krepšeliu taip, tarsi jis čia būtų šeimininkas. 

Trobelėje svečią pasitinka pats skvoteris. Nesunku pastebėti 
kaip skirtingai jie pasisveikina. Svečias — abejingai, pasitikėda- 
mas savimi, šeimininkas susijaudinęs ir neramus, tarsi būtų ne 
savo kailyje. Kažkuo reikšmingas yra ir tas pasisveikinimas, ir 
tai, kas vyksta netrukus. 

Nespėja jie apsikeisti nė keliais žodžiais, kai mokytojas nusi- 
suka ir uždaro trobelės duris, o skvoteris dėl to neparodo nepa- 
sitenkinimo nei žodžiu, nei gestu. Toks jo elgesys gali atrodyti 
nereikšmingas, bet iš tiesų Merijanai jis labai svarbus. Stovėda- 
ma prie namo, ji stebi viską, nepraleisdama nė menkiausios 
smulkmenos. 

Kodėl Džošas Stebinsas uždarė tas negrabiai sukaltas duris, 
kurios ir dieną, ir naktį atdaros linguoja ant. žaliaminės odos 
kilpų? Jos uždaromos tik tada, kai pučia šaltas vėjas arba kai 
iš vakarų atslenka audra ir lietus. Kodėl svečias jas uždarė? Ir 
nenuostabu, kad Merijana šiam poelgiui teikia reikšmės. 

Ji matė ir tai, koks susijaudinęs buvo tėvas, kai sutiko sve- 
čią. O juk jos tėvas bet kokioje draugijoje visados buvo drą- 
sus, laisvai elgėsi. Ir dėl to jai skausmingai nuveria širdį. 

Toks elgesys turi turėti priežastį, galvoja ji. Rimtą priežastį. 

Kurį. laiką mergina stovi vis toje pačioje vietoje. Jos sesuo 
nuėjo prie upelio prisiskinti gėlių, o Merijana liko viena. Ji neati- 
traukia akių nuo trobelės durų, nori prieiti arčiau ir pasiklau- 
syti. Tiesa, apie daug ką nutuokia, bet norėtų žinoti dar dau- 
giau. Ji žino, kad mokytojas atjojo dėl jos, tačiau nerimauja dėl 
kitko. Jei pati galėtų -tvarkyti savo reikalus, tai sugebėtų greitai 
atsikratyti tokio gerbėjo. Bet dėl ko savo svečio prašymams toks 
nuolankus tėvas? 

Galbūt tokio jo elgesio priežastis skola? Vargu. Miškų tan- 
kumynuose nelabai paisoma įstatymų, o kreditoriaus valdžia per 
silpna, kad jai pasiduotų bebaimis Chikmanas Choltas. Dėl to 
merginą ir kankina įtarimas, kad yra kokia kita priežastis. Bet 
kokia? | 

Merijaua žengia prie trobelės, tarsi iš tiesų ketindama pasi- 
klausyti pokalbio, tačiau neryžtingai sustoja. Ją baugina žiojė- 
jantys tarp rąstų ir duryse plyšiai. Jei bandys pasiklausyti, bus 
pastebėta. Bet ar tik ši mintis sustabdo Merijaną ir priverčia ją 
sukti atgal? Gal jai rūpi kilnesni ketinimai? Mergina netikėtai 
savo sprendimą pakeičia. Ji pasitraukia nuo namo ir kurį laiką 
stovi, įdėmiai žvelgdama į mišką, tarsi ketintų patraukti į vilio- 
jančią tankmę. Taria atsisveikinimo žodį seseriai, duoda ženklą 
Vilkui, kad sektų iš paskos, ir nueina. 


Kur ir ko? Kodėl jai patinka vienai klaidžioti miško tankmė- 
je? Pomėgis pasivaikščioti miške merginai kilo neseniai, prieš 
kokį mėnesį. 

Skvoteris netrukdo dukrai užsiimti medžiokle. Dar daugiau: 
pats skatina ir didžiuojasi tokia drąsia dukterimi. Nors jis ir 
baltasis žmogus, bet, išgyvenęs tiek daug metų tarp indėnų, per- 
ėmė daug jų papročių ir tiki, jog medžioklė yra pats kilniausias 
užsiėmimas, tinkantis net moterims. Ar taip galvoja ir gražioji 
Merijana? O gal dėl kitos priežasties ji taip dažnai išeina iš 
namų? 

Pasekime paskui ją į mišką. Galbūt mes sužinosime atsaky- 
mą į šį klausimą. 


III skyrius 
ĮSIMYLĖJĖLIŲ PASIMATYMO VIETA z 


Pažvelkite į tą miško laukymę! Ji išvalyta ne žmogaus — 
pati gamta sukūrė miške tokią atvirą vietą, kur neauga nė vie- 
nas medis, tiktai krūmai, kvapni žolė ir skaisčiažiedės gėlės. 

Laukymė nedidelė, nedidesnė už sklypą, kuriame skvoteris 
augina kukurūzus, ji yra už kokios mylios nuo jo trobelės. Ap- 
supta milžiniškų medžių, iš kurių išsiskiria topoliai, magnolijos 
ir didingi ąžuolai. Prie jos pakraščio auga kiti, mažesni medžiai, 
iškilę aukščiau vienas už kitą, lyg kokios pakopos; atrodo, kad 
miškas linksta, norėdamas pasiekti pažemėje žydinčias gėles. 

Čia gali tarp krūmų aptikti sasaforą, plačiai žinomą savo gy- 
domosiomis savybėmis, kilnųjį Karolinos laurą su kvepiančiais 
lapais, raudonąjį. šilkmedį, ypač retą makliūros medį, iš kurio 
indėnai gaminasi lankus. Čia auga ir papainas, mėgstantis der- 
lingą dirvą. 

Kodėl skvoteris nepasistatė trobelės čia, kirtavietėje? Paaiš- 
kinti galima paprastai: laukymė už mylios nuo upelio, tekančio 
pro skvoterio lūšną, o daugiau jokio vandens apylinkėse nėra. 
Gamta tarytum saugo šį nuostabų miško kampelį nuo žmogaus 
išniekinimo. 

Vis dėlto žmonės jį lanko. 

Šį gražų gegužės rytą, kai mes pradedame savo pasakojimą, 
į laukymę lengvais, sparčiais žingsniais įžengia kažkoks žmogus. 
Jo grakštus liemuo ir skaistus veidas kalba apie jaunystę, dra- 
bužiai ir šautuvas rodo jį esant medžiotoją. Jo liekna figūra skli- 
dina jėgos, atvirame ir drąsiame veide spindi rusvos minkštos 
akys, išsikišęs į priekį smakras liudija apie tvirtą charakterį ir 

atkaklų būdą. Jei aprašysime ir kaštonines garbanas, ir tvirtą 
apvalų sprandą, ir lenktus antakius, ir nedidelę burną su tiesiai 
įrėžtomis lūpomis, jūs pamatysite to jaunuolio portretą, tikrą vy- 
riško grožio įsikūnijimą. 

Tačiau matyti, kad jaunuolis savo išvaizdai skiria nedaug lai- 
ko ir nedažnai naudojasi šukomis ir šepečiu. | 

Jaunojo medžiotojo apdaras taip pat įsidėmėtinas. Jis vilki 
medžiotojo striuke iš rausvos elnio odos, kurios gobtuvas ir kraš- 
tai apsiūti kutais. Kojos apsuktos žaliais vilnoniais autais ir ap- 
autos stipriais, su storais padais, mokasinais. Aukšta meškėno 
kailio kepurė nusmaukta ant dešinės ausies. Šis galvos apdanga- 
las ypač krenta į akis — priekyje pritaisytas žvėries snukis, iš 
kitos pusės kabo jo uodega, išmarginta juostomis. Susijuosęs dir- 
žu, prie jo makštyse trumpas medžioklinis peilis, parako ragas 
ir krepšelis su kulkomis. Štai beveik ir viskas. Ne, dar būtina 
paminėti ir jo šautuvą. 

Tai Frenkas Vingrouvas, jaunas: ir drąsus miškų gyventojas, 
kurio užsiėmimas — medžioklė. 

Jaunuolis perkerta pievelę. Jis žingsniuoja lėtai, bet tai nėra 
sėlinanti eisena, būdinga Naujojo Pasaulio medžiotojams. Jo 
žingsnis tvirtas, ir eidamas jis kažką niūniuoja. Jaunasis vaiki- 
nas pasiruošęs medžioklei, tačiau matyti, jog jis išėjo ne laimi- 
kio. Šį rytą Vingrouvas išsiruošė į mišką kitu tikslu, ir, spren- 
džiant iš jo geros nuotaikos, tai malonus tikslas. Net paukščiai 
neatrodo taip gerai nusiteikę kaip jis. 

Gėlėmis marguojančioje laukymėje jo nuotaika išsilieja gar- 
siai dainuojama dainele: ,„Miškakirty, nenukirsk šito medžio“. 

Tas medžiotojas labiau panašus į žmogų, kuris išsiruošė į pa- 
simatymą įsitikinęs, jog greit susitiks su savo .(mylimąja. Pieve- 
lėje guli audros išverstas medis. Jo šakos ir žievė seniai sudū- 
lėjo, beliko tiktai išdžiūvęs kamienas. Medžiotojas atsisėda ant 
jo, ir jo išvaizda tarsi sako, kad laukti teks neilgai. 

„Per pievelę išmintas vos pastebimas takelis, kuris veda nuo 
upokšnio, nuo skvoterio Cholto trobelės prie kito upelio, Oba- 
jono intako. Prie jo krantų driekiasi skvoterių parcelės, ten įsi- 
kūrusi didelė Suompvilo gyvenvietė, vadinama miestu. Frenkas 
Vingrouvas nukreipia žvilgsnį į tą pusę, kur takelis nuo skvo- 
terio sklypo išbėgd iš miško. Galbūt mergaitė, kurios jis laukia, 
ateis iš ten. 

Praeina nemažai laiko, tačiau niekas nepasirodo. Medžiotojas 
ima nekantrauti: atsistoja, vėl atsisėda. Žvilgčioja į saulę, kuri 
atstoja miško gyventojams laikrodį. Kuo aukščiau į dangų kyla 
spindintis diskas, tuo labiau krenta jaunojo medžiotojo nuotai- 

ka. Jo linksmumas tarsi išgaravo. Jis nebeniūniuoja dainelės, tik 
retkarčiais nekantraudamas šūkčioja. . 

Ūmai jo veidas nušvinta. Iš ten, kur krypsta jo akys, pasigirs- 
ta šlamesys. Kažkas artinasi. Medžiotojas pašoka ir įtemptai klau- 
sosi. Greitai jis išgirsta balsus. Bet džiaugsmą jo veide pakeičia 
nustebimas, o paskui nusivylimas. 

— Girdėti kalbantis — murma jis,— reiškia, ji ne viena. Kas 
gali su ja būti? 

Jis nutyla ir dar įdėmiau klausosi. Triukšmas artėja, balsai 
darosi garsesni, ir jau aišku, jog kalbasi keletas žmonių. Medžio- 
tojas niūriai žvelgia į tą pusę, kur takelis pasirodo iš miško. 
Laukti tenka neilgai. Jis greitai atpažįsta gomurinius indėnų kal- 
bos garsus, o liūdesį jo veide pakeičia apmaudas. | 

— Etl — sušunka jis, krisdamas ant rąsto.— Tai ne ji, o 
kažkokia raudonodžių gauja. Koks velnias juos čia atnešė, kai 
jie niekam nereikalingi! — Pasvarstęs, jis atsistoja ir sako sau: — 
Reikia slėptis, nes jie panorės sušnekti. O ji tikriausiai netoli. 
Na, man ir nesiseka! Tegu jie būna prakeikti! 

Ištaręs šią tiradą, medžiotojas apeina medį ir pasislepia už 
krūmų. Bet jis jau pavėlavo. Gomurinis šūksnis „ak“, pasigirdęs 
proskynoje, sukliudo jo ketinimą. Jis apsisuka ir lėtai sugrįžta 
į savo ankstesnę vietą. 

Medžiotojas neklydo — laukymėje iš tikrųjų pasirodo trys in- 
dėnai. Jie apsisiautę margais, suplyšusiais apdangalais, apsiavę 
aukštom iki kelių blauzdinėmis ir mokasinais. Pagal indėnų pa- 
protį, išėję į laukymę, jie toliau žengia žąsele. 

Reikia paaiškinti, kodėl indėnai gyvena šiuose miškuose. 
Jų gentis jau seniai perkelta į vakarus nuo Misisipės, het 
kai kurios šeimos pasiliko šioje žemėje, kur prabėgo jų vaikys- 
tė ir jaunystė. Indėnai čia gyvena kaip ir jų protėviai — pala- 
pinėse ar po atviru dangumi ir užsidirba pragyvenimui prekiau- 
dami smulkiais savo gamybos reikmenimis. 

Trys indėnai, pasirodę laukymėje, matyt, yra viena šeima. 
Tai tėvas, motina ir dukra, dar labai jauna mergaitė. Pirmas ei- 
na vyras, paskui jį moteris, o gale — mergaitė. Didelėje pinti- 
nėje, kurią ant nugaros tempia motina, sukrauti lapių ir meškėnų 
kailiai, mažos puošnios kraitelės, dukros rankose karoliukais iš- 
siuvinėti mokasinai ir juostos iš smulkių kriauklių. Dėl ko jie 
keliauja į Suompvilą, atspėti nesunku. 

Ištikimas savo tėvų papročiams, vyras nieko daugiau nesine- 
ša, tiktai užtaisytą šautuvą ir užkištą už juostos kirvuką, kurie 
jam, keliaujančiam į turgų, suteikia gan grėsminga išvaizdą. 

IV skyrius 
NELĖMTAS BUČINYS 


Rąstas, ant kurio sėdi jaunasis medžiotojas, guli prie pat ta- 
kelio. Indėnų šeimą jis pažįsta ir todėl linkteli jiems galva, bet 
neištaria nė žodžio. Jis neketina pradėti su jais pokalbio dėl 
mums žinomos priežasties. 

Vyras praeina pro šalį nesustodamas, paskui jį, sulinkusi po 
pintine, seka žmona. Mergaitė kažkodėl sulėtina žingsnį, tarsi 
jai kažkas netikėtai būtų šovęs į galvą. Ji pasuka iš takelio iIr 
prieina prie medžiotojo. 

Galbūt jis ir laukia jos su tokiu nekantrumu? Ak, nel| Tiesa, 
mergaitės negalima būtų pavadinti negražia. Jos blizgančios Žžvai- 
Iokos akys žavios. O skaistus raudonis pro bronzinę odą puošia 
veidą kaip ir vešlūs juodi plaukai. Gal ji ir yra ta, kurios jau- 
nuolis laukia? Juk ne kartą teko išdidiems baltaveidžiams vy- 
rams dėti savo širdis prie dailių indėnų mergaičių kojų! Bet 
medžiotojas neatsistoja, kad su ja pasisveikintų, tiktai stebi ją 
abejingai, netgi su nepasitenkinimu. 

Darosi aišku, ko ji stabtelėjo. Ant jos rankos kabo krepšelis 
kulkoms, pasiūtas iš baltos elnio odos, išpuoštas dygliakiaulės 
spygliais. Priėjusi arčiau, mergaitė ištiesia jį medžiotojui, tarsi 
ketindama padovanoti. Galima pagalvoti, kad ji tai daro iš mei- 
lės, bet žodis „doleris“, ištartas raudonodės gražuolės, sako apie 
kitką. Indėnė tiktai siūlo baltaveidžiui pirkti krepšelį ir tikisi 
sėkmės, nes daikčiukas iš tiesų gražus ir negali nekelti susiža- 
vėjimo. Frenkas Vingrouvas susidomėjęs žvelgia į krepšelį, 
jis žino, kad mergina prašo pigiai. Medžiotojas kaip tik ruošėsi 
pirkti krepšelį kulkoms, kadangi jo senasis, pasiūtas iš laukinės 
katės kailio, susinešiojo, prisigėrė riebalų. Nuo tam tikro laiko 
jis ėmė kreipti dėmesį į savo aprangą (nesunku atspėti, kodėl). 
Nuostabus krepšelis taip tiks prie naujos medžioklinės striukės! 
Jis kaip tik apie tokį ir svajojo! Juk Merijana... Jis ilgai ne- 
svarsto. Laimei, turi dolerį, ir po akimirkos sidabrinė moneta 
jau blizga indėnės delne. 


Bet indėnė ne iš karto atiduoda pirkinį. Kažkokia mintis ne- 
tikėtai šauna į galvą žaviajai pardavėjai ir ji įsižiūri į gražų 
medžiotojo veidą. Gal tai smalsumas, o gal švelnus jausmas, ne- 
tikėtai užsiplieskęs jos širdyje? Merzina akimirksnį svyruoja. 
Neryžtingai šypsodamasi ji prisiartina prie jaunuolio, pati nori 
užkabinti krepšelį. Jis šios paslaugos ir neatsisako. Nebūtų Fren- 
kas Vingrouvas, jeigu to nepadarytų. Atvirkščiai, pasilenkia 

prie merginos, kad padėtų jai, ir jų veidai taip arti vienas prie 
kito, kad beveik liečiasi lūpos. Atrodo, jog indėnė pamiršo, 
ko jai reikėjo iš medžiotojo. Mergaitė nevikriai užmauna jam 
per galvą krepšelį, bet jos pirštai įsivelia į jo kaštonines 
garbanas, išlindusias iš po kepurės. Tačiau gražuolė indėnė tar- 
si nieko nepastebi, nors įdėmiai žvelgia jam į akis. 

Iš pradžių Vingrouvas bando atsitraukti, bet lengva pašaipa 
lūpose rodo, kad jis anaiptol nelaiko savo padėties nemalonia. 
Staiga jis nustoja šypsotis. 

„Velniai rautų! — galvoja jis— Jeigu Merįijana dabar mane 
pamatytų, tai pagalvotų, kad esu tą jauną skvo! įsimylėjęs. Ji 
pavydi -jai manęs!" 

Bet mintis tiktai šmėkštelėjo ir išnyko kaip ir Merijanos pri- 
siminimas. Indėnų merginos paslaugumas turi būti atlygintas bu- 
činiu. Ji ir nesipriešina. Jų lūpos jau beveik susitinka... Tačiau 
bučinys nutrūksta. Pasigirsta šuns lojimas ir klaikus moters riks- 
mas. Medžiotojas atsitraukia, o indėnė atrodo nustebusi. Abu 
žvelgia į kitą laukymės pusę. Ten stovi Merijana Cholt! 

Vingrouvo skruostai dega. Jo veidas išsigandęs ir suglumęs. 
Sumišęs jis šiurkščiai atstumia indėnę. 

— Pasitrauk,— tyliai sako.— Vardan Dievo, pasitrauk! Tu 
mane pražudei! 


Priblokšta tokios netikėtos permainos, indėnė paklūsta ir, 
priekaištingai pažvelgusi į jį, sugrįžta į takelį, Ei kažkodėl 
netikėtai pasuka atgal. 


Vingrouvas atrodo apstulbęs ir net nusigandęs. Pirma, negu 
jis suspėja' atsikvošėti, indėnė nuplėšia nuo jo peties krepšelį, 
kurį ką tik užkabino, ir sviedžia jam po kojomis sidabrinę mone- 
tą. Garsiai ir piktai surikusi „„Baltaveidi melagi!“, ji išnyksta 
miške. 

"Tai įvyksta per keletą akimirkų. Merijana stovi nejudėdama, 
tyli, lyg būtų netekusi žado. Liekna, ryškiais drabužiais apsi- 
vilkusi mcrgina tarsi sustingusi žalios augmenijos fone, blizga 
karūna susukti plaukai, ranka pasirėmusi į šautuvą, o didžiulis 
šuo tupi greta. Tas paveikslas atrodo didingas ir grėsmingas. 
Merijana panaši į medžiotoją, Dianos paverstą į akmeninę sta- 
tulą. Jos akys svaido rūstybės žaibus, o veidas, tai užsiplieskian- 
tis raudoniu, tai išblykštantis, liudija, jog ji ne statula, bet gy- 
va moteris, kupina rūstybės. 

Vingrouvas, apimtas nevilties, nežino, ka daryti. Jis puola 

prie merginos, šaukia ją vardu, bet sustingsta, išgirdęs rūstų jos 
balsą: 

— Frenkai Vingrouvai! — šaukia ji — Nesiartink prie manęs! 
Mums su tavimi nepakeliui... Nešdinkis pas savo gražuolę in- 
dėnę. Surasi ją Suompvile, kur ji tikriausiai dalija savo pigius 
bučinius tokiems beširdžiams niekšams kaip tu! Išdavike! Tarp. 
mūsų viskas baigta! 

Nelaukdama atsakymo, Merijana Cholt pasislepia miške. Jau- 
nasis medžiotojas sukrėstas. Jo ausyse skamba žodžiai: „balta- 
veidi melagi“, „išdavike“. Pagaliau jo žvilgsnis atsitiktinai 
užkliudo rąstą, ir jis atsisėda, kad apgalvotų savo lengvabūdišku- 
mo pasekmes. 


V skyrius 
SKVOTERIS IR „ŠVENTASIS“ 


Dabar grįžkime prie skvoterio trobelės ir įeikime į ją. Joje 
nieko įstabaus, ką vertėtų aprašyti. Tėra tiktai vienas kam- 
barys su rąstų sienomis, 0 vienas kampas atitvertas juodojo 
lokio ir danieliaus kailių užuolaida. Tai Merijanos ir Lilija- 
nos „miegamasis“. 

Bet tame kampe galima surasti relikvijų, saugomų iš seniai 
kitur praėjusių gerų dienų. Ant mažos lentynėlės guli knygos, 
pasilikusios Lilijanai po motinos mirties, stovi baldai, kad ir ne- 
labai brangūs, bet visiškai tinkami šiam kampui. Tokių daiktų 
neturi net ir turtingesni žmonės už skvoterį Choltą. 

Visas apstatymas — pora taburečių ir stalas, sukaltas iš to- 
polio lentų. Dar geležinis katiliukas, keletas kaistuvų, keptuvių 
ir kibirų, skardinių lėkščių, išskobtas moliūgas, atstojantis sam- 
tį, pusė tuzino peilių, šakučių. Tai ir visi namų apyvokos reik- 
menys. 

Ant sienos kabo neseniai užmuštos pumos kailis, šalia jo 
puikuojasi kitų Žvėrių kailiai: lapės, meškėno, lūšies, muskusinės 
žiurkės ir audinės. Jie puošia plikas trobelės sienas, suteikia jai 
gyvenamo būsto vaizdą. Prie durų kabo senas balnas, greta jo — 
vadelės. Pavadis nuo ilgo naudojimo pajuodęs, o žąslai surūdiję. 

Keletas šviesių moteriškų suknelių kabo ant-sienų palei už- 
dangalą. Taip, ši trobelė visiškai paprastas būstas. Ją galima 
būtų palyginti su nedailia sukalta dėže. kurioje slypi du bliz- 
gantys briliantai. 

Šiuo metu namie yra du žmonės, kuriems toks palyginimas 
netinka. Tai jau minėti medžiotojai: Chikmanas Choltas ir jo 
svečias — Džošas Stebinsas, Suompvilo mokyklos mokytojas. 
Apie mokytoją jau buvo šiek tiek pasakyta, bet jo išorė verta 
smulkesnio aprašymo. Apie jo liesą figūrą ir nemalonią 
fizionomiją jau užsiminėme. Dar pasakykime apie mažą ūgi, 
pilkšvai blyškios spalvos odą, nukirstą smakrą, aštrią, kablio 
pavidalo nosį ir retus, juodus plaukus, krentančius ant kaktos 
iki pat mažų kaip šeško, giliai įkritusių akių. Prisiminkime grės- 
mingą šio veido išraišką, ir tai bus Džošo Stebinso portretas. 
Sunku ir pasakyti, dėl ko mokytojo išorė sukelia tokį pasišlykš- 
tėjimą: juk jo veido bruožai taisyklingi ir, jei ne žemės spalvos 
oda, vargu ar Stebinsą būtų galima pavadinti negražiu. Jo akys 
žvelgia tiesiai, plonos lūpos tarsi sučiauptos dievobaimingai 
šypsenai. Galbūt šis veidmainiškas jo pamaldumas, neatitinkantis 
vidinės esybės, sukelia tokį atstumiantį įspūdį. Turbūt jaunystėje 
jo veidas buvo patrauklesnis, bet dabar jis paženklintas ištvir- 
kavimo. 


Sunku įsivaizduoti, jog šis žmogus kada nors galėjo atsiduoti 
nuodėmingoms aistroms, kurios taip netinka jo dabartinei pro- 
fesijai ir elgesiui. Bet Džošas Stebinsas ne visada buvo mokyto- 
jas. Be to, tokiame užkampyje mokytojais gali tapti įvairiausi 
žmonės. Stebinsas čia atsikraustė neseniai ir iki šiol apie jį atsi- 
liepiama tik teigiamai. Štai kodėl norėdamas pasirodyti doras ir 
šventas, jis rengiasi kaip dvasininkas: nešioja skrybėlę su už- 
lenktais bryliais, vilki surdutą, liemenę, kelnes iš pigaus juodo 
audeklo, ryši baltą kaklaraištį. 

Džošas Stebinsas iš tiesų nėra šventikas, nors vėliau matysi- 
me, kad ne tiktai drabužiai sieja jį su šiuo luomu. Netolimoja 
praeityje jis buvo raštvedys advokato kontoroje, paskui tapo 
mormonų ! apaštalu arba, kaip jis pats save vadina, šių laikų 
šventuoju ir mokytoju Suompvile. 

Įvykiai, apie kuriuos mes dabar papasakosime, dėjosi pirmą 
dešimtmetį po mormonų sektos įsikūrimo, ir Choltas dar nežino- 
jo, kad Džošas buvo jos narys. Dėl to jis su tokia nuostaba ir 
apžiūrinėjo keistą svečio apsirengimą. 

Sunku įsivaizduoti didesnį skirtumą tarp dviejų žmonių kaip 
tą, kuris yra tarp Stebinso ir skvoterio. Jeigu mes palygintume 


! Mormonai — amerikiečių religinė sekta, įkurta 1830 metais Džozefo Smito. 
Mormcnų religiją sudaro stabmeldžių ir krikščionių tikybų mišinys; ji leidžia 
daugpatystę. XIX amžiaus 50-aisiais metais sektai vadovavo „pranašas“ Brihemas 
Jangas. 

juos su žvėrių atstovais, tai pirmąjį būtų galima palyginti su 
gudria lape, o antrąjį su grizliu. 

Chikmanas -Choltas —-aukšto ūgio vyras su gauruota, ilga 
smėlio spalvos barzda, siekiančia antrą striukės sagą, su tan- 
kiais, styrinčiais kaip šerno šeriai antakiais virš pilkai žalių akių, 
su plačiu melsvai purpuriniu randu kairiajame skruoste. Visi tie 
požymiai suteikia jo veidui nuožmią išraišką, o aplinkiniams 
kelia drovumo ir baimės jausmus. Šią išraišką dar labiau sustip- 
rina raudona popierinė skepetaitė, apvyniota aplink galvą ir už- 
smaukta ant kaktos. Jis vilki ilgą palaidą striukę iš storo žalio 
audeklo, panešiotus, nublukusius flanelinius marškinius, kurie 
drauge yra ir liemenė, ir mėlyno Kentukio multino kelnes, kurios 
vos matosi iš po striukės, nes jos skvernai siekia aukštus, gru- 
bios arklio odos batus. 

Argi tai Merijanos ir Lilijanos tėvas? Ar iš tokio šiurkštaus 
gumbuoto kamieno galėtų išaugti tokios dailios šakelės, tokios 
žavingos gėlės? Tokiu atveju, gal jų motinos buvo gražuolės? 
Taip. Jos buvo gražios, bet abi jau mirusios, ir Chikmanas Chol- 
tas dukart našlys. Jis seniai palaidojo metisę, Merijanos motiną, 
o vėliau, po kelių metų, jo švelni auksaplaukė baltoji žmonelė 
taip pat pirma laiko nuėjo į kapus. 

Dėl antrosios Chikmano Cholto našlystės ėmė kuždėtis kai- 
mynai, ir jų šnekos nutilo tik tuomet, kai šis persikėlė toliau į 
vakarus, į neliestus miškus, kur mes dabar ir susitikome su juo. 
Čia niekas nieko apie jo praeitį nežino, išskyrus vieną žmogų, 
dabar esantį jo trobelėje. 


Atrodo, kad svečias turėtų jausti rūsčiam šeimininkui pagar- 
bą. Bet yra priešingai: skvoteris pataikaudamas, netgi susijaudi- 
nęs sveikinasi su mokytoju. Šis laikosi šaltai ir išdidžiai, o pašai- 
pi, net paniekinanti šypsena žaidžia ant jo plonų lūpų. Ir paša- 
linis žmogus pastebėtų, kad tikrasis šeimininkas čia ne skvoteris, 
bet tas niekingas, neišvaizdus Džošas Stebinsas! 

VI skyrius 
APAŠTALAS 


Rytas buvo šiltas, o židinyje dar teberuseno žagarų anglys, 
ant kurių ką tiktai buvo taisomi pusryčiai, 

. Abiejose židinio pusėse skvoteris pastatė po taburetę — sve- 
čiui ir sau, tarp jų stalą su dviem sutrūkusiomis lėkštėmis ir bu- 
telį viskio. Čia pat gulėjo dvi kukurūzų stiebų pypkės ir trupu- 
tis tabako. Viskas buvo paruošta iš anksto; dėl to Lilijana ir 
sakė, kad šiandien Chikmanas Choltas laukia svečio. 

Kol svečias ir šeimininkas susėdo už stalo, jie nepersimetė 
nė vienu žodžiu, tiktai pasisveikino. Pagaliau skvoteris prabilo. 

— Jūs tikriausiai pavargęs iš kelionės, Džošai, ir neatsisaky- 
site praskalauti gerklę,— kalbėjo jis, pakeldamas butelį.— Truk- 
telėkite šito bizalo. Gėrimas, žinoma, ne rinktinis, ne visai tinka 
jį siūlyti tokiam dabitai, kaip jūs, bet mūsų brūzgynuose tenka 
gerti ir ne tokį šlamštą. Jeigu ketinate. praskiesti, įsipilkite iš 
ąsočio vandens. 

— Nereikia,— atsakė svečias. 

— Jūs teisus, taip geriau. Aš pirkau šitą kvaišalą Suompvile 
pas Chetčerą. Prieš parduodamas jis dar atskiedžia jį vandeniu. 
Tikriausiai todėl, kad mus išvaduotų nuo bereikalingo triūso. 
Cha cha Chal 2 

Skvoteris nusikvatojo, bet ne todėl, kad jam labai patiktų. jo 
paties sąmojus, o stengdamasis pralinksminti savo nekalbų sve- 
čią. Tačiau plonose Stebinso lūpose šmėkštelėjo sarkastiška šyp- 
sena. , 

Jie tylėdami išgėrė. | 

Ir vėl Choltui pirmam teko atnaujinti pokalbį. Jis išsyk pa- 
stebėjo, kad jo svečias apsirengęs ne taip, kaip paprastai, ir nu- 
sprendė apie tai pasikalbėti. 

— Klausykite, Džošai, — tarė jis, stengdamasis juokauti, — 
kokia proga taip šiandien pasipuošėte? Visi „drabužiai — lyg 
nuo adatos, naujutėliai, o kostiumas toks, kaip' šventeivų pa- 
mokslininkų, kurie ateina į Suompvilą. Velniai +autų, man atro- 
do, kad jūs kažką sugalvojote. Juk netapote -dievobaimingu! 

— Tapau,— rimtai atsakė Stebinsas. | 

— Nejaugi? Cha cha chal Ir prie kokio tikėjimo pritapote, 
Džošai? 

— Prie tikrojo, broli Choltai. 

— Tapote metodistu? 

— Nieko panašaus. 

— Kuo gi? Juk Suompvile visi metodistai. 

— Ne. Mano tikėjimas visai kitoks ir nicko bendro neturi 
su tuo, kurį išpažįsta Suompvilo krautuvininkai. Vicšpals savo 
neišpasakytu gerumu man parodė tikrąjį kelią į išsigelbėjimą. 
Manau, broli Choltai, jūs girdėjote apie naująjį apreiškimą? 

— Apie naująjį apreiškimą? Ne, negirdėjau. Kas tai? 

— Aš turiu galvoje mormonų mokslą. 

— A, mormonai! Girdėjau, kad jie sakė pamokslus tartum 
Misuryje, tartum Ilinojuje, kol juos iš ten išvijo. 

— Taip, broli Choltai, pikti mūsų. tikybos priešai persekioja 
šventuosius. 

— Atrodo, jų vyriausiąjį šventąjį nužudė. Jo pavardė, jei 
neklystu, buvo Smitas. 

— Deja, tai tiesa. Džozefas Smitas priėmė kankinio vainiką 
ir dabar yra danguje, tarp angelų. 

— Bet iš ko jūs išgirdote apie tą tikėjimą, Džošai Stebinsai? 
Kas jums patarė tapti mormonu? 

— Ar atsimenate žmogų, su kuriuo buvau pas jus praeitą 


rudenį? 

— Žinoma. Aš net atsimenu jo vardą — Jangas... Brihe- 
mas Jangas — taip, atrodo, jūs jį vadinote. 

—- Tas pats. 


— Aš jį gerai atsimenu, bet galvoju, kad Merijana dar ge- 
riau atsimena. Jis bandė mano mergaitei meilintis, tauškė viso- 
kius komplimentus, bet jai tai nepatiko. Jūs atsimenate, ką Meri- 
jana jam iškrėtė? Kai jūsų draugas lipo ant arklio, ji atsegė 
balno pavaržą, ir jis kūlvirsčia nulėkė žemyn su visais savo 
krepšeliais ir balnu. Jam išjojus aš taip juokiausi, kad vos ne- 
spIrogau. 

— Jūs nusidėjote, Chikmanai Choltai, skatindamas sąvo duk- 
IOs įžūlius išsišokimus. Jeigu būtumėte žinojęs, kas jus aplankė! 
Jūsų namuose, sere, buvo pranašas! 2 

— Pranašas? 

— Taip, didžiausias pranašas, kokio dar nematė pasaulis. 
Žgnogus, betarpiškai bendraujantis su pačiu Aukščiausiuoju! 

— Velniai griebtų! Bet juk tai buvo ne Džo Smitas? 

— Ne! Bet tai ne mažiau didis žmogus, nes paveldėjo Džo- 
zefo Smito dvasią ir dabar vadovauja mormonams. 

— Tas bernas, kuris čia buvo,— mormonų vadas? Ką jūs, 
Džošai Stebinsai! 

— Visiškai suprantu, kad tai jus stebina. Aš taip pat savo 
laikų buvau sukrėstas, Chikmanai Choltai. Tai jis man parodė 


21 


tikrąjį kelią į išsigelbėjimą. Tik jo dėka aš supratau savo pa- 
klydimą. 

Skvoteris nepatikliai pažvelgė į Stebinsą, bet nieko neatsakė. 

— Taip, — tęsė svečias,— tas pats žmogus, kuris vienąkart 
buvo jūsų vargingoje lūšnoje, dabar yra vyriausias mormonų 
dvasininkas. Jis uždėjo ant mano nieko nevertos galvos savo 
rankas ir padarė mane vienu iš savo nusižeminusių apaštalų. 
Taip, vienu iš dvylikos, tuo, kuriam patikėta platinti tikrąjį šven- 
tųjų tikėjimą visame pasaulyje. 

— Oho, Džošai Stebinsai! — sušuko skvoteris.— Toks darbas 
kaip tik jums — juk jūs mokytas žmogus. 

— Be abejo, broli Choltai. Aš tikiuosi, jog su Aukščiausiojo 
pagalba sugebėsiu naudingai pritaikyti savo kuklias žinias. Ne- 
paisant to, kad tik Dievas gali atverti mums, vargšams nuodė- 
mingiesiems, dangaus vartus, jis savo begaliniu mielaširdingumu 
patikės man, savo nieko nevertam tarnui, parodyti paklydėliams 
siaurą takelį, vedantį į Dievo karalystę. 

— Arne dėl to jūs ir atvykote čia šiandien, kad nusprendėte 
pradėti nuo manęs ir padaryti iš manęs mormoną? 

Iki šios minutės pokalbis buvo įtemptas, nes skvoteris nega- 
lėjo nuslėpti nerimo, nors stengėsi atrodyti linksmas. Stebinsas 
jį perspėjo apie savo vizitą, ir jis žinojo, jog mokytojas atvyko 
svarbiu reikalu. Skvoteris uždavė Stebinsui svarbiausią klausimą, 
kad priverstų pastarąjį paaiškinti savo apsilankymo tikslą. 

Kaip skvoteris būtų apsidžiaugęs, jei mokytojas būtų patvir- 
tinęs jo spėliojimus! Iš tiesų jam nieko nereiškė prisijungti prie 
mormonų sektos arba nuduoti, jog tapo jų pasekėju. Cholto są- 
monėje sužibo viltis, kad tai ir atvedė pas jį Stebinsą, ir jo vei4+ 
das prašviesėjo. Bet jis tuoj pat vėl apsiniaukė, nes „šventasis“ 
neskubėjo atsakyti. 

— Žinok, Džošai, — tęsė Čholtas, apsimesdamas, jog kalba ne- 
rūpestingai, — mane sunku įtikinti. Jums teks nelengvas užda- 
vinys. 

— Aš taip ir galvojau,— atsiliepė apaštalas.— Todėl ir nesi- 
ruošiu jūsų įtikinėti: Neslepiu, jog man norėtųsi jus Matyti tarp 
ištikimųjų, broli Choltai. Mūsų vyriausiasis dvasininkas būtų tuo 
patenkintas. Mums reikalingi tokie žmonės, kaip jūs, Chikmanai 
Choltai — stiprūs kūnu ir dvasia, nes Viešpats davė teisę savo 
pranašui ginti tikrąjį tikėjimą net ginklu, ir vargas tam, kas eis 
prieš mus! Tegul priešai bijosi mūsų angelų keršytojų! 

— Angelų keršytojų? O kas jie tokie? 

— Tai danitai !. 

„— Aš vis tiek nieko nesuprantu, Džošai. Baikite mane mul- 
kinti. Kas tie danitai? 

— Tą jūs galite sužinoti tik po pašventinimo. Pasakysiu tik 
viena: jūs gimęs būti danitu. Ir aš neabejoju, kad jūs juo tapsi- 
te, kai tiktai atsigręšite į tikrąjį tikėjimą. 

Apaštalas nutilo, kad patirtų, kokį įspūdį padarė jo žodžiai. 
Bet medžiotojas, rodos, jų negirdėjo; šią akimirką jis stengėsi 
atspėti, kas iš tiesų pas jį atvedė Stebinsą, ir bloga nuojauta 
slėgė jo širdį. Jis nutuokė, kad judviejų pokalbis užkliudys ir 
dukteris. Iš tikrųjų, po pertraukėlės mormonas pagaliau ištarė: 

— Klausykite, Chikmanai Choltai, reikalas, dėl kurio aš šian- 
dien atjojau, visai ne tas... Man rūpi kitas dalykas. 

— O kas gi? 

— Jūsų duktė. 


VII skyrius 
MORMONO REIKALAVIMAS 


Per skvoterio kūną nubėgo virpulys. Jis įtempė visas sa- 
vo dvasios jėgas, kad paslėptų tą drebulį, bet mokytojas tai pa- 
stebėjo ir suprato, kas jo priežastis. Buvęs advokato raštininkas 
gerai mokėjo skaityti žmonių veidų išraišką, ir jį sunku buvo 
apgauti. 

— Mano duktė? — sumurmėjo Choltas, nesąmoningai kar- 
todamas Stebinso žodžius. 

— Taip, jūsų duktė,— šaltakraujiškai pakartojo mormonas. 

— Bet kuri Aš turiu dvi. 

— Jūs puikiai žinote, apie kurią aš kalbu. Tai Merijana. 

— O ko jums iš jos reikia, Džošai? 

— Užteks jums apsimetinėti, broli Choltai! Aš jums apie tai 
jau kalbėjau. 

— Teprasmegsiu šioje vietoje, jeigu ką nors suprantu! Atsi- 
menu, ką jūs kalbėjote, bet galvojau, kad juokaujate. 

— Aš kalbėjau visiškai rimtai, broli Choltai. O dabar kalbu 
su jumis dar rimčiau. Man reikalinga žmona, ir aš manau, kad 
Merijana man visiškai tinka. Tarp kitko, ar jums žinoma, kad 
šventieji nebegyvena Ilinojuje, o įsikūrė Uoliniuose kalnuose? 


' Danitai (nuo: Dano, vieno iš biblinio patriarcho Jokūbo sūnų vardo) ar- 
ba „angelai keršytojai“ — specialus mormonų būrys, kuris vykdo slaptus mir- 
ties nuosprendžius. 

— Kažką apie tai girdėjau. 

— Aš ruošiuosi keliauti pas juos ir turiu parsivežti su sa- 
vimi žmoną. Mormonas privalo būti vedęs, kitaip jis negali ti- 
kėtis džiaugsmingo sutikimo. 

— Taip, — pašaipiai iškošė skvoteris.— Sprendžiant iš to, ką 
girdėjau apie mormonus, tas, kuris atsiveš pusę tuzino žmonų, 
bus sutiktas dar džiaugsmingiau. 

— Jūs kalbate nesąmones, Chikmanai Choltai! Aš stebiuosi, 
kaip žmogus su jūsų protu gali tikėti tokiais niekais. Tai gandai, 
platinami saujelės šventikų ir metodistų pamokslininkų. Jie mums 
pavydi ir negali susitaikyti su tuo, kad jų parapijiečiai pereina 
pas mus. Visa tai piktas šmeižtas, kuriame nėra nė vieno žodžio 
teisybės. 

— Na, to aš nežinau. Bet esu įsitikinęs kitkuo: Merijana nie- 
kada nesutiks būti jūsų žmona. 

— O man nereikalingas jos sutikimas. Man pakanka, kad 
jūs sutiktumėte. 

— Aš? 

— Na taip, jūs. Ir jūs privalote sutikti. Paklausykite, Chik- 
manai Choltail Mes perdaug šnekame. Aš neturiu kada kartoti 
vis tą patį. Viskas jau paruošta išvykimui. Aš rengiuosi iškeliau- 
ti po trijų dienų prie Didžiojo Druskos ežero. Iš Smito forto prie 
Arkanzaso upės ten išvyksta viena vilkstinė. Tuo laiku, kai aš 
ten nukeliausiu, ji kaip tik bus pasiruošusi traukti kelionėn. Aš 
jau nusipirkau kinkinį ir furgoną. Jame yra visi reikalingi daik- 
tai, taip pat ir vietos jūsų dukteriai. Ji turi keliauti kartu. 

"Mokytojo tonas netikėtai iš šventeiviškai dievobaimingo tapo 
įsakmus ir net įžūlus, o skvoteris, kad ir būdamas viskam pasi- 
rengęs, neišdrįso jam atsakyti tuo pačiu. Jis atrodė labai išsi- 
gandęs. 

— Turi, — sumurmėjo jis. 

— Taip, turi. Ir ji vyks. 

— Sakau jums dar kartą, Džošai Stebinsai, ji nė už ką nesu- 
tiks. 

— O aš sakau jums, Chikmanai Choltai, kad man nereikalin- 
gas jos sutikimas. Jį gauti aš pavedu jums, o jeigu ji nepanorės, 
jūs turite ją priversti jėga. Sakykite, ko daugiau ji galėtų no- 
rėti? Geras vyras, geras namas, iki valios maisto, gėrimų, drabu- 
Žių! Turėkite galvoje, kad mes, mormonai, nepanašūs į veidmai- 
niškas kitų tikėjimų 'davatkas, galvojančias, kad įsiteikia Dievui 
nužudydamos savo vaisių. Priešingai, Viešpats sutvėrė žmones 
tam, kad jie valgytų, gertų ir linksmintųsi. Pasižiūrėkite! — su 
šiais žodžiais Stebinsas išsitraukė iš kišenės saują blizgančių auk- 


24 


sinių Monetų.— Štai kaip gyvena mūsų bažnyčios apaštalai. Jū- 
sų: dukrai su manimi bus tūkstantį kartų geriau negu su jumis 
šioje apgailėtinoje landynėje. O gal ji visai neprieštaraus? Aš ži- 
nau, kad daugelis gražiausių merginų su džiaugsmu priimtų ma- 
no pasiūlymą. 

— Tiktai ne Merijana, — vėl atsakė skvoteris.— Ji nepano- 
rės, kad iš jos padarytų mormonę. Ji negali pakęsti tų jūsų šven- 
tųjų. 

— O aš sakau jums, kad Merijana turi paklusti. Pagaliau jai 
ir nebūtina sakyti, kad aš mormonas. Tegu ji galvoja, kad aš 
noriu persikelti toliau į vakarus — į Oregoną, nes ten dabar per- 
sikelia daug garbingų žmonių. Dėl to mano išvykimas jai ir ne- 
atrodys įtartinas. O kai ji atsidurs Solt Leik Sityje, tai greitai 
pripras ir prie mūsų gyvenimo. 

Kurį laiką skvoteris, nuleidęs galvą ant galingos krūtinės, 
tyliai sėdėjo. Jis tarsi savo sieloje ieškojo atsakymo, kaip pa- 
sielgti ir ką pasakyti. Jame virė prieštaringi jausmai. Choltas 
mylėjo savo dukterį ir norėjo, kad ji pasirūpintų savimi pati, 
bet bijojo to šventeivos, jos garbintojo, todėl neišdrįso jam prieš- 
tarauti. To šleikštaus Žmogėno valdžia šiam milžinui galėjo at- 
rodyti paslaptis arba velniškas gudrumas, 

Laikas ėjo, bet skvoteris atkakliai tylėjo. Jis vis dar svyravo 
ir niekaip negalėjo nuspręsti, ką atsakyti. 

Keletą kartų jis vogčiomis dirstelėjo į savo svečią, bet Ste- 
binso veidas atrodė nepermaldaujamas ir negailestingas. 

Staiga skvoteris pakėlė galvą. Matyt, jis nusprendė nepasi- 
duoti. Jo veidas netikėtai pasikeitė.ir net tapo grėsmingas. Apsi- 
metėlio šventojo pergalinga išvaizda jį įsiutino dar labiau negu 
jo reikalavimas. Jį apėmė nesuvaldoma rūstybė, kurią galima pa- 
lyginti tik su bizono, perverto indėno strėlės, arba banginio, 
įerzinto harpūnininko žeberklo, įniršiu. Jis tarsi nubudo iš mie- 
go, pašoko ir išsitiesė prieš savo kankintoją visu milžinišku 
ūgiu. 

— Velniai griebtų! — suriaumojo, treptelėjęs sunkiu batu.-— 
Ji niekur su jumis nekeliaus! 

— Nesikarščiuokite, Chikmanai Choltai,— ramiai atsakė moOI- 
monas, nesijudindamas iš savo vietos.— Nesikarščiuokite! Aš Ži- 
nojau, kad jūs taip užsidegsite. Bet jūsų grasinimai neverti tus- 
čio kevalo. Aš jums sakau: ji turi važiuoti ir važiuos. 

— Saugokitės, Džošai Stebinsai, saugokitės! Jūs nežinote, iki 
ko galite mane privesti... 

— Bet aš žinau, kur galiu jus nuvesti, — pertraukė jį su kan- 
džia šypsena apaštalas. 

— Kur? — nustebo Choltas. 

— Į kartuves,— atsakė Stebinsas. 

— Būkite jūs triskart prakeiktas! — suriaumojo grieždamas 
dantimis skvoteris, tačiau jo veide šmėstelėjo baimė. 

Grasinimas, matyt, paveikė. Skvoteris nurimo. 

— Kam, Choltai, taip keiktis ir rėktiė — paklausė svečias 
po trumpos tylos.— Aš tvirtai nusprendžiau, kad mergina keliaus 
su manim. Sakykite: taip ar ne? Aš pradingsiu jums iš akių. 
Jūs suprantate, apie ką aš kalbu? Druskos ežeras toli nuo čia, ir 
todėl vargu ar jūs mane kada nors bepamatysite. 

Apaštalas paskutinius žodžius ištarė ypač reikšmingai ir nu- 
tilo, leisdamas skvoteriui pasvarstyti. Jo žodžiai padarė po- 
veikį. Choltas prašviesėjo. Mormono pasiūlymas jam pasirodė 
tarsi nebe toks baisus. 

Netrukus jis prašneko, bet nebe taip piktai, nes jo rūstybė 
atlėgo taip pat greitai, kaip ir plykstelėjo. 

— Na, o jei aš pasakysiu: ne? 

— Tokiu atveju aš išvyksiu ne taip greitai, kaip esu suma- 
nęs. Man dar teks pasilikti Suompvile, kad įvykdyčiau savo pa- 
reigą, kurią aš taip neleistinai buvau užmiršęs. 

— Apie kokią pareigą jūs kalbate? 

— Apie pareigą visuomenei: atiduoti žudiką į teisingumo 
rankas. 

— Tylėkite! Džošai Stebinsai, dėl Dievo, kalbėkite tyliau! 
Jūs žinote, kad tai netiesa, tačiau... Namie abi mergaitės... ir 
jos Neturi išgirsti... 

— Galimas daiktas, žmogžudys įsivaizduoja,— tęsė Stebinsas, 
nekreipdamas dėmesio į skvoterio žodžius, — kad jam pavyks 
išsprūsti nuo bausmės, bet iš tiesų jis klysta, taip galvodamas. 
Užteks vieno mano žodžio ir įstatymo saugotojai jį suras. Bet ir 
nuo jų pasislėpęs, jis nuo manęs nepaspruks. Jums žinoma, kad 
aš — didžiosios mormonų bažnyčios apaštalas, o baudžiančio 
mūsų angelų keršytojų kardo negali išvengti net pats gudriausias 
nusikaltėlis. Na, Chikmanai Choltai, ką jūs apie tai pasakysite? 
Ar taip, ar ne? 

Vargšės Merijanos likimas jau buvo nuspręstas. Po trumpos 
tylos skvoteris susijaudinęs, kimiu balsu ištarė: 

— Taip, ji keliaus su jumis. 

VIII skyrius 
APDOVANOJIMAS 


Po taikos sutarties, pasirašytos Gvadelupės Hidalge !, didžioji 
mūsų kariuomenės dalis buvo paleista namo ir daug tūkstančių 
kardų sukišta į makštis. | 

Daugelis jų, vaizdingai išsireiškiant, buvo perkaldinta į kas- 
tuvus, o jų savininkai išvyko prie tolimų Ramiojo vandenyno 
krantų ieškoti Kalifornijoje aukso. 

Daugeliui durklų buvo lemta liūdna dalia — kabėti ant ka- 
binetų sienų -arba prekybos kontorose ir negarbingai rūdyti be 
darbo. 

Trejų metų kampanija po aidingu Meksikos dangumi užgesi- 
no amerikiečių jaunimo karingą dvasią ir didesnei jo daliai pa- 
tenkino garbės troškimą. Tiktai tie, kurie atėjo į kautynių lau- 
ką pernelyg vėlai ir nesuspėjo pasižymėti, troško tęsti karą. 

Aš, Edvardas Vuorfildas, buvęs raitųjų šaulių kapitonas, ne- 
priklausiau paskutinei kategorijai. 

Man, kaip ir daugumai kitų, meksikietiška kampanija buvo 
tik smulkių susirėmimų, laikas nuo laiko užsiliepsnojančių Tek- 
saso pasienyje, tęsinys. Tie šykštūs laurai, kuriuos mes čia užsi- 
tarnavome, susipynė su naujais ir daug gausesniais, pelnytais 
Meksikos kautynių laukuose. Tas laurų vainikas mus visiškai 
patenkino. Aš pavargau nuo karo naštos ir aistringai norėjau 
taikos, nors ir laikinos, kad truputį pailsėčiau ir pagyvenčiau ra- 
mybėje. Aš visiškai pritariau jausmams poeto, trokštančio suras- 
ti vienatvę „toli nuo rūpesčių žmonių, po pirmapradžio miško 
medžiais“, nors, ko gero, man artimesnis buvo kito poeto pagei- 
davimas, kuris ne taip veržėsi į vienatvę, bet norėjo „dykumoje 
gyvent su mylima sava ir jai tarnaut ištikimai kasdieną“. Tiesą 
sakant, ir man norėjosi įgyvendinti jo svajonę, bet, deja, buvau 
per daug neturtingas,. kad išlaikyčiau žmoną. Kiekvienam aišku, 
jog lėšų neturėjimas būna neįveikiama kliūtis pačių žavingiausių 
troškimų kelyje! 

Aš pakankamai ilgai gyvenau užkampyje ir žinau, kad net 
dykumoje gyventi be pinigų negalima ir kad ir koks ten bebūtų 
grynas oras, jokia mylimoji juo maitintis negali, o reikalauja ko 
nors tikresnio. Blaivus protas man patarė, jog apie vestuves ne- 
gali būti nė kalbos. | 


! Gvadelupės Hidalgas — miestas Meksikoje, kur 1848 m. buvo pasirašyta 
taikos sutartis tarp JAV ir Meksikos po 1846—1848 metų karo. 

Paleisdama iš armijos, valstybė mums pensijos nedavė. Vie- 
toj jos mums įteikė pažymėjimą gauti žemės sklypą, manydama, 
kad už parodytą narsumą to visiškai pakanka. Tokį sklypą mes 
turėjome teisę pasirinkti iš valstybinės žemės fondų. Žemės kiekį 
nulėmė tarnybos laikas. Man teko šeši šimtai keturiasdešimt ak- 
rų. Tuo metu akras kainavo dolerį su ketvirčiu, bet kadangi po 
karo rinka buvo užversta panašiais dokumentais, kaina nukrito 
dvigubai. 

Taip „dosniai“ atsimokėjo vyriausybė už ilgus tarnybos metus 
armijoje, ir man nieko daugiau nebeliko, kaip tenkintis jos kuk- 
lia dovana. Mano ištikimas žirgas, ne sykį mane išnešęs iš kru- 
vinų mūšių lauko, ir išbandytas kautynėse šautuvas, su kuriuo 
niekados neišsiskirdavau, buvo visas mano turtas. Prie jo dar ga- 
lima pridėti porą gerų koltų, toledišką durklą, paimtą, šturmuo- 
jant Čapultepeką, ir ką tik gautą dokumentą. Iš paskutinės al- 
gos beveik neliko pinigų; už juos nebuvo galima nusipirkti net 
padoraus apsiausto. Man teko dėvėti savo seną, paauksuotomis 
sagomis, kuriose buvo atvaizduoti plačiasparniai ereliai, mun- 
durą. Kažkada aš jį išdidžiai nešiojau, pagautas garbės troški- 
mo, bet dabar šis jausmas išnyko, nusitrynė ir pats munduras. 
Tačiau daugelis mano pažįstamų vis dar galvojo, kad jį nešioju 
iš puikybės! Kaip jie klydo! 

Aš stengiausi jų vengti, ir, skirtingai nuo daugumos karinin- 
kų, kurie pardavė savo žemės teises už grašius ir prašvilpė pi- 
nigus, savo dokumentą išsaugojau. Jokiu būdu nenorėjau jo ati- 
duoti į godžių spekuliantų rankas, nes turėjau kitokius ketini- 
mus. Šis dokumentas man žadėjo gyvenimą, apie kurį svajojau: 
pasistatyti neįžengiamame miške namą, kur galėčiau apsigyventi 
vienas, nes, deja, neturėjau nieko, kas galėtų dalintis likimu. 

Šiuo metu aš viešėjau Tenesyje pas savo tarnybos bičiulį, su 
kuriuo.draugavau dar iki karo. Jis buvo vieno iš pirmųjų pionie- 
rių, apsigyvenusių šioje valstijoje ir įkūrusių Našvilio miestą, pa- 
likuonis. 

Iš jo išgirdau tiek daug jaudinančių pasakojimų apie savo 
senelio nuotykius, kad Tenesis mano vaizduotėje tapo romanti- 
kos apgaubtu kraštu. Aš pamilau tą svetingą valstiją ir tvirtai 
nusprendžiau joje apsigyventi. 

Apsilankymas žemės valdyboje baigėsi tuo, kad aš išsirinkau 
devintą sklypą. Man sakė, kad ta žemė labai derlinga ir kad ji 
plyti prie puikiojo Obajono krantų, netoli tos vietos, kur jis įte- 
ka į Misisipę. Valdybos tarnautojas, su kuriuo kalbėjausi, paaiš- 
kino, kad mano sklypas kažkokio skvoterio išvalytas, bet ar tas 
skvoteris ten gyvena, valdininkas nežinojo. 

— Šiaip ar taip, — sakė jis, — šis žmogus tikriausiai toks ne- 
turtingas, kad nepasinaudos teise pirkti savo paties apdirbtą že- 
mę, ir jis privalės perduoti sklypą jums. 

Žinia, kad mano būsimos sodybos vietoje yra iškarta, mane 
pradžiugino. Nors Teksase aš ir pripratau gyventi miške, tačiau 
miško kirtėju netapau. Skvoterio kirtimai, kokie jie nedideli be- 
buvo, atrodė gera pradžia mano būsimai plantacijai. 

Nusprendęs, kad man labai pasisekė, atidaviau tarnautojui 
savo dokumentą ir gavau reikiamus popierius, įrodančius, kad 
nuo šiol esu teisėtas sklypo, pažymėto 9-uoju numeriu, šeiminin- 
kas ir valdytojas. Be to, tarnautojas man pranešė, jog mano bū- 
simosios valdos yra miško tankmėje ir kad artimiausia gyvenvie- 
tė vadinasi Suompvilas, o sklypas žinomas kaip .,„Cholto iškar- 
ta“, matyt, dėl gyvenusio skvoterio vardo. 

Sužinojęs apie tai ir paslėpęs kišenėje išduotus popierius, 
atsisveikinau su simpatišku valdininku, o jis man palinkėjo sėk- 
mės ir laimingo gyvenimo būsimojoje plantacijoje. 


IX skyrius 
DRAUGIŠKAS PATARIMAS 


Grįžęs iš žemės valdybos, aš pranešiau savo draugui apie 
įsigytą turtą ir iš jo išgirdau, kad jis sutinka su mano pasirin- 
kimu. 

— Žemė prie Obajono jūsų neapvils,— tarė jis.— Tai viena 
derlingiausių vietovių Tenesyje. Be to, turiu jus nudžiuginti ir 
kaip medžiotoją: tuose miškuose veisiasi daugybė visokiausių 
žvėrių. Obajono slėnyje, kaip ir visuose Tenesio valstijos miš- 
kuose, susitikti juodąjį lokį ir net panterą — įprastas dalykas. 

— Labai džiaugiuosi tai girdėdamas. 

— Aš tikiu, — tęsė mano draugas šypsodamasis,— kad jūs ga- 
lėsite šaudyti elnius tiesiai pro savo namo duris ir statyti spąs- 
tus vilkams ir laukinėms katėms prie pačios vištidės. 

— Nuostabu! 

— Tas Obajono slėnis — medžiotojui tikras rojus. 

— Tokiu atveju,— atsakiau, — jis mane traukia dar labiau. 
Sprendžiant iš jūsų žodžių, ten suradau tai, apie ką svajojau. 

— Tarp kitko, — pertraukė mane draugas, o jo veidas staiga 
surimtėjo,— jūs užsiminėte, kad jūsų sklype gyvena kažkoks 
skvoteris? 


29 


— Šiaip ar taip, jis ten gyveno — taip man pasakė žemės 
valdybos tarnautojas. Bet ar ten gyvena iki šiol, neaišku. 

— Jeigu jis tebegyvena, tai galite atsidurti nemalonioje ir 
gana keblioje padėtyje,— susimąstęs atsakė draugas, glostydamas 
barzdelę. 

— Kodėl keblioje? Ar tai, kad jis ten gyvena, turi kokios 
nors reikšmės? 

— Turi. Skvoteriai — paprastai šiurkštūs ir netašyti žmonės, 
ir su jais ne tik sunku sutarti, bet ir pavojinga turėti reikalų. 
Ypač jeigu jūs atvykstate išvaryti jų iš žemės, kuri, jų nuomone, 
priklauso jiems. Tiesa, jie turi teisę ją pirkti pirmi, kitaip ta- 
riant, jeigu tas skvoteris panorėtų nusipirkti sklypą, jums tektų 
pasiieškoti kito, bet tie ponai retai tepasinaudoja savo teise, nes 
pernelyg neturtingi. 

— Tai ką man daryti? 

— Jų devizas toks: „Kas narsus, tas ir teisus“. Apie skvo- 
terius įstatymų žinovai sako: „tas, kas valdo, turi devynias iš de- 
šimties galimybių jaustis savininku“. Tai ne tušti žodžiai. 

— Jūs norite pasakyti, jog skvoteris gali neužleisti žemės? 

— Matote, viskas priklausys nuo to, kaip jis pasielgs. Tie 
skvoteriai ne visi vienodi. Jeigu jūsiškis pasirodys šiurkštus ir 
užsispyręs, jums bus daug nemalonumų. 

— Bet juk yra įstatymas. ..— įsiterpiau aš. 

— „..„kuris padės jums jį iškeldinti? — pertraukė mane drau- 
gas.— Jūs tai norite pasakyti? 

— Suprantama. Kiekvienu atveju, Tenesyje negali būti ki- 
taip. 

— Deja, turiu jūs nuliūdinti. Bet kurioje kitoje mūsų valsti- 
jos vietoje jūs galėtumėte tikėtis valdžios pagalbos, bet bijau, 
kad Suompvile jūs sutiksite tik žmones, panašius į tuos, su ku- 
Tiais jums teko turėti reikalų Teksase. Jūs pats žinote, kaip ma- 
žai ten paisoma įstatymo. 

„— Tokiu atveju, aš pats sugebėsiu su juo susitvarkyti) — 
įsikarščiavęs pareiškiau. 

— Ne, Vuorfildai,— ramiai atsakė mano išmintingasis drau- 
ga:,— Neikite tuo keliu. Aš žinau, kad jūs ne iš tų Žmonių, ku- 
riuos galima išgąsdinti ir priversti atsisakyti savo teisių, bet šiuo 
atveju reikia būti protingam. Tikėsimės, kad jūsų skvoteris — 
tėra tiktai išgalvotas, kaip išgalvoti ir daugelis mūsų miestų, 
esančių tiktai žemėlapyje. Bet jeigu jūsų žemėje iš tiesų yra at- 
siradęs toks subjektas, tai jis, be abejo, turi pusę tuzino kaimy- 
nų, tokių pačių skvoterių, kaip jis pats. Šiaipjau tie ponai nela- 

bai solidarūs, bet dėl savo simpatijų ir antipatijų yra vienmin- 
čiai, kaip bendroje lokio medžioklėje. Jei išvarysite vieną jėga, 
ar su įstatymo pagalba, ar be jos, sujudinsite visą jų širšyną. Jei- 
gu jūsų skvoteriui teks palikti savo iškartą, jūs atsidursite tarp 
priešiškai nusiteikusių kaimynų ir jums neišvengiamai teks turė- 
ti su jais reikalų. Visa tai aš žinau iš savo patyrimo. 

— Ką man patarsite daryti? 

— Tai, ką padarė kiti. Jeigu jūsų sklype iš tiesų gyvena 
skvoteris ir jeigu jis taip užsispirs,— o jis tikrai užsispirs,— 
būkite su juo atsargus ir pabandykite viską išspręsti geruoju. 
Jūs pamatysite, kad tai teisingiausias būdas. Paprastai jie gar- 
bingi ir išdidūs žmonės. Užsiminkite apie pagerinimus, kuriuos 
jis padarė, pasiūlykite atsilyginti. 

— Ak, brangusis Blauntai! — sušukau, kreipdamasis į savo 
gerąjį šeimininką vardu.— Jūsų patarimą lengviau išklausyti ne- 
gu įvykdyti. 

— Štai kaip, bičiuli! — atsakė jis patylėjęs.— Aš suprantu, 
ką jūs norite pasakyti. Tokie seni draugai kaip mudu galime 
kalbėtis tiesiai. Tačiau jokia kliūtis tegu jums nesutrukdys veikti 
laikantis mano patarimo. Aš dar neiššvaisčiau viso senelio pa- 
likimo; jeigu jums prireiks šimto ar dviejų šimtų dolerių, kad 
atpirktumėte sklypą iš skvoterio, duokite man žinią, ir aš tuojau 
pat juos jums išsiųsiu. 

— Dėkoju, Blauntai, dėkoju! Aš žinojau, kad jūs man tai pa- 
siūlysite, tačiau nenoriu imti skolon dėl kažkokio skvoterio. Per- 
nelyg daug metų gyvenau Teksase, kad mane galėtų išgąsdinti 
kažkoks miško medžiotojas. 

— Pakaks, Vuorfildai! Nustokite karščiuotis ir paklausykite 
mano patarimo. Aš prašau, kad nesielgtumėte neapgalvotai, o 
darytumėte taip, kaip jums sakau. 

— Viskas priklausys nuo aplinkybių. Jeigu misteris Chol- 
tas — taip, atrodo, jį vadina — nesispirs, aš, ko gero, pasinaudo- 
siu jūsų maloniu pasiūlymu ir užmokėsiu jam už sklypo išvaly- 
mą. Bet jeigu jis mane sutiks priešiškai, aš su juo nesitąsysiu, 
prisiekiu Gvadelupės madona, kaip mes kalbėjome Meksikoje. 
Bet galbūt mes be reikalo taip ilgai svarstome šį klausimą ir ne- 
lemtas skvoteris egzistuoja tik mūsų vaizduotėje? Galim>s daik- 
tas, jis jau seniai iškeliavo į aną pasaulį, ir tokiu atveju tiktai 
jo šmėkla beklaidžios po šį sklypą. O gal jis pas mane lankysis, 
kad pusiaunakčio akimirkomis sutrumpintų mano vienatvę? Tai 
būtų malonus priedas prie vilkų ir laukinių kačių. Cha cha chal 

— Paklausykite, seni, — atsakė mano draugas,— bijau, jog to- 
kio vaiduoklio kaimynystė malonesnė negu gyvas skvoteris, iš 

kurio atimtas sklypas. Bet aš tikiuosi, kad jūs pasielgsite išmin- 
tingai ir visada atsiminsite, jog galite pasikliauti mano pagalba, 
jeigu jos jums prireiks. 

Blauntas karštai paspaudė man ranką, ir aš pajutau, kad iš- 
siskiriu su vienu iš nedaugelio likusių tikrų draugų. 


* * * 


Mano daiktai jau buvo supakuoti. Visas mano turtas tilpo 
dviejuose balno krepšeliuose, pistoletus turėjau su savimi, kar- 
dą pririšau prie balno. Atsisveikinęs su draugu, sėdau ant savo 
kilnaus arabiško ristūno ir, išjojęs į kelią, pasukau į vakarus, 
ten, kur tįsojo Obajono slėnis. 


X skyrius 
SKAMBIŲ PAVADINIMŲ KRAŠTAS 


Našvilis yra už šimto mylių nuo Suompvilo, kitaip tariant — 
trys dienos kelio jojant. Pirmosios dešimt mylių iki Charpeto 
upės buvo puikios. Greitai pasiekiau Paryžių, o už keturiasde- 
šimties mylių atsidūriau Drezdene. Sprendžiant iš pavadinimų, 
galima pagalvoti, jog esu Europoje. Jei mano kelias būtų sukęs 
į dešinę, tai būčiau patekęs į Aziją, nes žinojau, jog toje pusėje 
yra Smirna ! ir Troja, o pasukęs į kairę, būčiau perjojęs Daniją 
ir pasiekęs Memfį. Kitaip tariant tokį milžinišką kelią būčiau 
sukoręs per kokias tris dienas. 

Kokie absurdiški pavadinimai! Koks parapijos mokyklos mo- 
kytojas taip begėdiškai ir nerūpestingai juos iššvaistė šiose nuo- 
stabiose vietose! Memfis! Tai tarsi senovinis Memfis su didin- 
gomis statulomis norėtų persikelti ant Misisipės krantų! Kiek- 
vienoje kryžkelėje klausdamas, kokia kryptimi toliau keliauti, 
vis girdėjau garsiuosius pavadinimus, kol galų gale mane apėmė 
pasipiktinimas. 

Už Drezdeno pavadinimai darėsi nebe tokie skambūs, ir jų 
buvo mažiau, nes aš jojau per tokias atkampias vietas, kur visai 
nebuvo ką pavadinti. Daug upių ir upelių, pasitaikiusių mano 
kelyje, buvo pavadinti miško gyventojų. Tie jų pavadinimai — 
Elnių, Dumblėtasis, Meškėnų, Kačių, Mažicji ir Didieji vingiai — 


! Smirna — dabar Izmyras (Vert. pastaba). 

liudijo, kad pirmieji naujakuriai, apsigyvenę prie šio krašto 
vandenų, nebuvo dideli eruditai. | 

"Gaila, kad dalis tų paprastų ir vaizdingų pavadinimų ilgainiui 
tapo pakeisti! Bet, deja, pavadinimai keičiami ir iki šio laiko! 

Žemėlapiuose ištrinami gražūs ir skambūs indėniški ir ispa- 
niški vardai, suteikti pirmųjų pėdsekių. Jie keičiami vietos ver- 
teivų ir garsių valdininkų pavardėmis. 

„Nėra jokios abejonės, kad generolas Smitas bus patenkin- 
tas, jei aš pavadinsiu šią gražią upę jo vardu. Jis, žinoma, pa- 
minės mane savo raporte. O kaip šypsosis ministras, pamatęs, 
kad jo pavardė įamžinta neišdžiūstančio ežero pavadinime, kuris 
nuo šiol vadinsis Džonso Ežeru!“ 


* * * 


Kelias, kuriuo jojau, aplenkęs Drezdeną, jau nebeatitiko savo 
paskirties. Jis virto vos pastebimu takeliu, besiraitančiu miške. 
Ant medžių matėsi įkirtimai, rodantys kryptį. Kai artinausi į pa- 
skirties vietą, vis labiau norėjau sužinoti ką nors apie Suompvilą, 
nes man teks gyventi jo kaimynystėje. 

Būčiau išklausinėjęs, kokia tai gyvenvietė, bet, deja, nebuvo 
ko paklausti, nes paskutines dešimt mylių nesutikau nė vieno 
gyvo sutvėrimo, išskyrus negrą, vežusį į ratus pakinkytais jau- 
čiais malkas. Nieko nesužinojęs, aš ilgai jo neužlaikiau. Vienin- 
telis dalykas, kurį pavyko išpešti, buvo tai: „Taip, masa, iki 
Suompvilo žemyn pasroviui dešimt mylių“. Tos „žemyn pasro- 
viui" mylios pasirodė labai ilgos, ir aš nesutikau nė gyvos dva- 
sios, kol prijojau gyvenvietę. 

Man buvo žinoma, kad Suompvilas įkurtas visai neseniai. 
Net Našvilyje apie jį težinojo tiktai žemės valdyba. Tačiau 
Suompvilas iš tiesų pasirodė besąs ne toks prastas. Gal todėl, 
kad vakeliui beveik nesutikau žmonių ir įjojau į miestą iš pras- 
to: + pusės, nes didžiosios Suompvilo gatvės ėjo link upės. 

14 pradžių aš pamačiau išsimėčiusius pastatus iš rąstų, kurių, 
toliau jojant, vis daugėjo. Pasimatė ir visai gražių namų. Prieš 
vieną tokį namą, visų didžiausią, stovėjo aukštas stulpas, teisin- 
giau medis su nupjautomis šakomis ir viršūne, ant jo buvo pri- 
tvirtintas inkilas ir prikalta lenta su užrašu: „Viešbutis“. Tą len- 
tą puošė generolo Džeksono ! portretas. Negalima pasakyti,. kad 
iškaba buvo labai vykusi. Senojo generolo veidas anaiptol neat- 


| Džeksonas — (1767—1845) amerikiečių karinis ir politinis veikėjas, pra- 
dėjęs savo karjerą Tenesio valstijoje. Nuo 1829 iki 1837 m. buvo JAV prezi- 
dentu. 

rodė geraširdis. Bet joti toliau nebuvo prasmės. Matyt, ,,Džekso- 
no“ viešbutis buvo pats geriausias, o gal ir vienintelis Suompvi- 
le, ir aš, daug negalvodamas, prie jo durų nulipau nuo arklio. 

Gerai žinodamas Vakarų papročius ir todėl nesitikėdamas nei 
paslaugų, nei svetingo elgesio, pats nusibalnojau savo arabišką 
ristūną, kurį ir bijojau atiduoti į svetimas, nenusimanančias ran- 
kas. Man jį nuvalyti padėjo pusnuogis negras, kuris visą laiką 
šypsojosi ir sprogino akis į mano mundurą — matyt, jam tai at- 
rodė nepaprastas dalykas. 


XI skyrius 
„DŽEKSONO“ VIEŠBUTIS 


Pasirodo, kad aš atvykau pačiu laiku, nes iš arklidės eidamas 
į viešbučio verandą, išgirdau gongo dūžius, pranešančius nuomi- 
ninkams, kad vakarienė paduota. Niekas nekreipė į mane dėme- 
sio. Kartu su kitais įnamiais, atvykusiais už mane anksčiau, atsi- 
sėdau už bendro stalo. 

Jeigu paveikslą, atsivėrusį prieš mano akis, būčiau matęs pir- 
mą kartą, daug kas jame būtų mane nustebinę ir suteikę peno 
apmąstymams. Bet aš jau seniai pripratau prie pačių įvairiausių 
draugijų, kaip ir prie tos margos minios, kuri sėdėjo dabar už 
stalo Šuompvilo viešbutyje. Čia buvo žmonių, vilkėjusių iš mul- 
tino ir net iš antklodžių pasiūtais drabužiais, su raudonais flane- 
liniais Marškiniais, su elnio odos striukėmis ir visai be striukių. 
Ir tai man neatrodė keista, taip pat ir tai, jog tarp šių neįpras- 
tų aprėdų šen bei ten matėsi madingi kostiumai iš plono audeklo. 
Reikia pasakyti, kad žmonės, apsirengę atlasinėmis ir aksominė- 
mis liemenėmis ir elegantiškais juodais surdutais, sudarė daugu- 
mą. Naujose gyvenvietėse viešbutis yra ta vieta, kur maitinasi 
ir praleidžia savo laisvalaikį krautuvininkai ir smulkūs valdinin- 
kai, o miegoti jie grįžta į savo parduotuves ir kontoras. 

Apžvelgęs sėdinčius už stalo, išvydau daug tipiškų šio krašto 
atstovų, bet tarp jų nepamačiau nė vieno pažįstamo veido. Vis 
dėlto vienas iš svečių patraukė mano dėmesį, ir aš niekaip nega- 
lėjau atplėšti nuo jo žvilgsnio. Ne, tai nebuvo kokia nors gra- 
žuolė — prie stalo pasitaikė ir moterų — prie kavinuko išdidžiai 
sėdėjo viešbučio šeimininko žmona ir keturios jaunos mergi- 
nos — gal jos dukros ar dukterėčios. Tačiau nė viena iš jų -ne- 
patraukė mano dėmesio. Veidas, taip mane sudominęs, buvo ne 
moters, jame visai nebuvo moteriškų bruožų. Tai buvo dvidešimt 

ketverių ar dvidešimt penkerių metų jaunuolis, apsirengęs taip, 
kaip rengiasi čionykščiai medžiotojai: elnio odos striuke, odinė- 
mis kelnėmis, gelumbės. autais ir mokasinais. Per petį kabėjo 
maišelis kulkoms ir parako ragas, o ant juostos — peilis. Ant gre- 
timos sienos kabojo jo rmeškėnų kepurė — aš pastebėjau, kaip 
jis ją nųsiėmė prieš sėsdamas už stalo. 

Jaunuolis buvo nepaprastai gražus. Iš pirmo žvilgsnio mane 
apstulbino jo daili figūra, kilnus, sudvasintas veidas ir gražios 
rusvos akys su ilgomis blakstienomis. Siauri, išlenkti antakiai, 
tankios, kaštoninės garibanos, nedidelė, taisyklingai apibrėžta 
burna su baltais lygiais dantimis teikė jam nepriekaištingo vy- 
Iiško grožio. Man krito į akis, kad jaunasis gražuolis tarsi nesi- 
rūpina savo išvaizda. Matyt, jis pats nežinojo, koks buvo dailus, 
ir dėl to atrodė dar patrciuklesnis. 

Sunku pasakyti, dėl ko jaunojo medžiotojo elgesys taip pri- 
traukė mano dėmesį. Jo drabužiai buvo labai paprasti. Tikriausiai 
mane sudomino ne jo drabužiai ar gražus veidas, bet laikysena. 

Mudu sėdėjome pačiame stalo gale, vienas prieš kitą, ir aš 
galėjau atidžiai jį stebėti. 

Iš žvilgsnių, kuriuos į jį svaidė sėdinčios prie kito stalo galo 
šeimininko dukterys — rnis Alvina ir mis Karolina, supratau, kad 
abi panelės nebuvo jai: abejingos. Bet jaunasis medžiotojas ne- 
kreipė į jas dėmesio. Atrodė susimąstęs ir liūdnas. Nepastebėjo 
ir dabitų krautuvininkų, kurie pavydėjo jam merginų dėmesio. 

Jaunąjį medžiotoją daugelis pažinojo, bet draugų, matyt, čia 
neturėjo. Aš pastebėjau, kad daugelis vyrų, ypač džentelmenai 
su surdutais, į jį žvelgė iš aukšto. Su juo niekas nekalbėjo, o jis 
pats nerodė noro pradėti šneką. Jeigu kas nors iš sėdinčių už 
stalo ir kreipdavosi į jį, tai su tokia veido išraiška, su kokia tuI- 
tuolis kreipiasi į beturtį, lyg darydamas jam malonę. Nesun- 
ku buvo pastebėti, kad vaikino medžioklinė striukė, kažkada gra- 
ži, buvo nunešiota, o žali gelumbės autai nubluko ir tapo pilkš- 
vai rudi. Visa tai, kaip ir daug kitų smulkmenų, rodė, kad jauno- 
jo medžiotojo piniginė lengva, lengvesnė ir už jo nuotaiką, kuri, 
sprendžiant iš veido išraiškos, buvo liūdna. 

Ir vis dėlto jis kėlė visų susidomėjimą, ir prie jo buvo pri- 
kaustyti daugelio žvilgsniai, ir draugiški, ir priešiški. Žinoma, 
svečių akys krypo į mano mundiurą su auksinėmis sagomis ir ere- 
liais. Jis ypač traukė tam tikros Suompvilo gyventojų dalies dė- 
mesį. Todėl smalsūs žvilgsniai buvo įsmeigti ne tiktai į jaunąjį 
gražuolį, bet ir į mane. Nežinau, ką svečiai apie mane galvojo, 
bet tai mane mažai ir domino. Sprendžiant iš turtingesnių svečių 

žvilgsnių, Mano asmenybė jiems nesukėlė nei susižavėjimo, nei 
palankumo. 

Aš, pernelyg pasikliaudamas savimi, tikėjau, kad mis Alvina 
ir priešais ją sėdinti mis Karolina palankiai žvilgčioja į mane, 
bet įsižiūrėjęs į gražų jaunojo medžiotojo veidą ir vešlias 
garbanas, supratau, jog, turint tokį varžovą, nėra prasmės lenk- 
tyniauti. Tiesa, mes vienas kitam ir r2pavydėjome. Priešingai, 
jis mano atžvilgiu buvo mandagus, man:dagesnis už daugelį kitų, 
ir ne kartą pakėlė arčiau kai kuriuos viliojančius valgius. Aš 
jam pajutau palankumą, atrodė, kad ir jis atsakė man tuo pačiu. 

Medžiotojas matė, kad aš atvykėlis, ir kad mano „blizgantis“ 
munduras buvo gerokai nunešiotas. Jis suprato, kad aš neturtin- 
gas, kaip ir jis, ir ta aplinkybė jį traukė prie manęs. 


XII skyrius 
PULKININKAS KIPAS 


Po vakarienės aš priėjau prie viešbučio šeimininko. Kaip jau 
spėjau sužinoti, to garbingo džentelmemo pavardė buvo Kipas. 
Nuomininkai jį vadino pulkininku Kipu. 

Norėjau šį tą sužinoti apie savo biisimosios sodybos vietą 
ir išklausinėti viską, kas jam apie tai žinoma Suompvile. Aš bu- 
vau įsitikinęs, kad viešbučio šeimininkas man daug nepasakos. 

Suradau jį verandoje. Jis sėdėjo supamoje kėdėje, ir jo 
kojos, besiilsinčios ant verandos turėklų, buvo šešiais coliais 
aukščiau nosies, o milžiniški arklio odos batai per pusantros pė- 
dos išsikišę į gatvę. L 

To žmogaus išvaizda nesiderino su garbingu pulkininko var- 
du. Jis atrodė ne kaip kariškis. Buvo aukštas, persikreipęs, nuo- 
latos žiaumojo tabaką ir kas pusę minutės išspjaudavo tirštas ru- 
das seiles, neužkliudydamas savo batų. Kai aš priėjau prie pul- 
kininko, jis buvo apsuptas ką tik'tai pavakarieniavusių nuominin- 
kų, kurie tylėdami krapštė dantis dantrakais. Kada jie pradėjo 
skirstytis, aš nusprendžiau pradėti pokalbį. Iš pradžių šeiminin- 
kas nekreipė į mane nė mažiausio dėmesio, ir tiktai tuomet, kai 
aš prie jo prisiartinau taip arti, kad nebuvo galima abejoti dėl 
mano ketinimo, jis atsigręžė į mano pusę. Nukėlė kojas nuo ve- 
randos turėklų, bet taip pat tebes::dėjo kėdėje. 

— Tarnaujate armijoje, sere? — paklausė misteris Kipas. 


— Ne,— atsakiau trumpai. 

— Ne? 

— Tarnavau, bet neseniai išėjau į atsargą. 

— A! Kariavote Meksikoje? 

— Taip. 

— Suompvile turite reikalų? 

— Taip, misteri Kipai... 

— Mane čia paprastai vadina pulkininku... — pertraukė jis, 
atlaidžiai šypsodamasis, tarsi neprisimindamas jam primesto var- 
do.— Žinoma, jūs atvykėlis. .. 

— Atleiskite, pulkininke, aš ką tik atvykau į jūsų miestą ir 
visai nežinojau, jog... 

— Ak, sere, — vėl pertraukė jis mane geraširdiškai, matyt, 
pamalonintas mano pagarbaus tono ir tos aplinkybės, jog aš pa- 
vadinau Suompvilą miestu. 

— Tai jūs, vadinasi, pas mus su reikalais? 

— Taip, — atsakiau aš, jausdamas, kad jis ruošiasi klausinėti 
mane apie reikalus. Neketindamas visko išsipasakoti, aš pasku- 
bom tesiau: — Ar jūs nežinote vietos, vadinamos Cholto pro- 
skyna? 

— Vietos, vadinamos Cholto proskyna? 

— Taip, jos. 

— Tokia vieta yra. 

— Ar ji toli nuo čia? 

— Jeigu jūs kalbate -apie Chiką Choltą, tai jis iš tiesų gy- 
vena už šešių mylių, prie Dumblingojo upelio. 

— Reiškia, ten gyvena skvoteris? 

— Cholto laukymėje? O kaipgi! 

— Jo pavardė Choltas? 

— Na taip. 

— Ar jūs nežinote, kas mane galėtų tenai palydėti? . 

— O kodėl ne? Matote tą vaikiną su meškėno kepure? — Ir 
pulkininkas linktelėjo į jaunuolį su elnio odos striuke, stovintį 
netoli verandos prie sulysusio arkliapalaikio. 

Aš patvirtinau, jog matau. 

— Tai jis ir gali parodyti jums kelią į Cholto kirtavietę. Jis 
pats skvoteris nuo Dumblingojo upelio ir kaip tik grįžta namo. 

Mane jo žodžiai nudžiugino. Jeigu jaunasis medžiotojas gy- 
vena šalia mano sklypo, jis gali suteikti visus būtinus duo- 
menis. Ir, sprendžiant iš jo doro ir atviro veido, jo žodžiais ga- 
lima patikėti. Dėl to aš nutariau pakeisti anksčiau numatytą 
veikimo planą. Buvo anksti — miškuose vakarieniauja tokiu me- 
tu, kai kitose, labiau civilizuotose vietose, dar geria arbatą. Sau- 
lė turėjo leistis tik po poros valandų. Mano arklys buvo žvalus, 

ir jam nieko nereiškė sukarti dar šešias mylias. Aš atsisakiau 
ketinimo nakvoti viešbutyje ir nusprendžiau, jeigu jaunasis me- 
džiotojas neprieštaraus, joti su juo iki Dumblingojo upelio ir 
nekvaršinti sau galvos, ar surasiu ten nakvynę. Prie užpakali- 
nės mano balno kilpos kabojo susuktas apsiaustas; jis ne kartą 
man atstojo antklodę, o pats balnas — pagalvę. Kiek kartų man 
teko nakvoti po atviru dangumi per lietų ir audrą užsiklojus 
šituo apsiaustu! O tą dieną dangus buvo be debesų, ir niekas 
nepranašavo blogo oro. Aš pasukau prie jaunuolio, bet misteris 
Kipas mane sustabdė. 

— O jūs dar nepasakėte, ko atvykote į Suompvilą,— tarsi 
juokaudamas priminė. 

— Ne, nepasakiau,— atsiliepiau mandagiai. 

— Tai ko jūs vykstate pas Choltą? 

— Tai, misteri Kipai... atsiprašau — pulkininke Kipai; mano 
asmeninis reikalas. ž 

— Asmeninis ir slaptas? 

— Visiškai. 

— Na, tada pasilaikykite jį sau. 

— Kaip tik turiu tokį ketinimą, — atsakiau, leisdamasis iš ve- 
randos. 

Jaunasis medžiotojas jau tempė pavaržas. Iš jo šypsenos su- 
pratau, kad jis girdėjo mūsų pokalbį ir, matyt, buvo labai paten- 
kintas, kad aš mandagiai nutildžiau „pulkininką“, kuris, kaip 
vėliau sužinojau, buvo didžiausias pagyrūnas ir labiausiai pasi- 
pūtęs Žmogus Suompvile. 

Pakako vieno mano žodžio, kad jaunasis medžiotojas leistų 
joti kartu. Jis noriai, nors ir kalbėdamas paprastais žodžiais, su- 
tiko parodyti kelią į Cholto kirtavietę. | 

Aš grįžau į viešbutį sumokėti sąskaitos ir paprašyti, kad pa- 
balnotų mano žirgą. Buvo aišku, kad šeimininkas labai įsi- 
žeidė. Aš tai supratau ir iš sąskaitos dydžio, ir iš to, kad pats tu- 
rėjau balnotis žirgą, nes negras arklidėje nė nepasiiodė. 

Bet man dažnai pasitaikydavo tai daryti, ir toks menkas ne- 
malonumas neužgavo ir nesukėlė apmaudo. Po penkių minučių 
aš jau sėdėjau balne ir išjojau į gatvę, kur manęs laukė paly- 
dovas. Mes apleidome nesvetingą „Džeksono“ viešbutį ir pali- 
kome verandoje jos karingąjį šeimininką sukti galvą dėl to, 
koks reikalas galėjo mane atvesti į Suompvilą. 

XIII skyrius 
PER MISKĄ 


Kai mes jojome gatve, aš pastebėjau, kad tapau Suompvilo 
gyventojų gandų ir paskalų objektu. Jie su godžiu smalsumu 
apžiūrinėjo mane pro langus arba stovėdami prie savo namų. 
Vargu ar tokį dėmesį galėjo sukelti mano pakeleivis. Medžiok- 
liška jo elnio odos striukė nebuvo Suompvilo gatvėje jokia nau- 
jiena, bet užtat kariūnas su munduru ir su auksinėmis sagomis, 
raitas ant puikaus arklio, buvo neregėtas daiktas. Ypatingą susi- 
žavėjimą sukėlė mano žirgas, kuris atrodė taip šauniai, tarsi 
visą savaitę būtų ilsėjęsis arklidėse. | 

Tačiau po penkių minučių ir Suompvilas, ir jo gyventojai li- 
ko už nugaros. Per tą trumpą laiką mes pasiekėme „miesto“ pa- 
kraštį ir įjojome į tankų ir tamsų mišką. Jo vėsi prieblanda mus 
paslėpė ir nuo smalsių žioplių žvilgsnių, ir nuo svilinančių sau- 
lės spindulių. Nežinau, ką galvojo mano bendrakeleivis, bet aš 
tuo buvau labai patenkintas. 

Keletą minučių jojome tylėdami, jaunasis medžiotojas prieky- 
je, o aš — iš paskos. Taip joti teko dėl kelio. Tai buvo ne kelias, 
o vingiuotas takas, besiraitantis tarp medžių, ant kurių esantys 
įkirtimai rodė kryptį. Nė vienas vežimas per šį minkštą purvą, 
kuriame arkliai grimzdo iki kulkšnių, nebuvo važiavęs: Du rai- 
teliai negalėjo joti greta, tad man teko laikytis už savojo ved- 
lio. 

Gerą mylią, o gal ir daugiau, mes jojome klampia žemuma, 
kur augo drėgmę mėgstantys medžiai — milžiniški topoliai ir 
figmedžiai. Jų liekni, pilki kamienai, stūksodami abipus tako tan- 
kiomis, kartais taisyklingomis eilėmis, priminė didingos šven- 
tyklos kolonas. Aš su džiaugsmu žiūrėjau į šiuos miškų milži- 
nus, su kuriais man teks dalintis savo vienatve. Ir nejučia pagal- 
vojau apie tai, kad.ir mano naujosios valdos gali būti apaugu- 
sios taip pat tankiai ir tokiais pačiais milžiniškais medžiais. Var- 
gu ar misteris Choltas galėjo išvalyti didelį plotą. 

Prasidėjo įkalnis, žemuma liko už nugarų, ir mes perkirtome 
takoskyrą tarp Dumblingojo upelio ir Obajono upės. Dirva at- 
rodė sausa, akmenuota, mažiau derlinga. Čia augo retas pušų 
miškas, ir mes pagaliau galėjome joti greta. Buvau tuo paten- 
kintas, nes norėjau pasikalbėti su savo naujuoju pažįstamu. 

Visą kelią medžiotojas tylėjo, bet man atrodė, kad ir jis no- 
rėjo paplepėti su manim. Matyt, tik iš mandagumo neišdrįso pra- 
bilti pirmas. Aš jam pagelbėjau, uždavęs tokį klausimą: 

— Koks žmogus yra tas misteris Choltas? 

— Kaip čia jums pasakius, sere. Jis iš tų Žmonių, su kuriais, 
kaip sakoma, geriau nesusidėti. 

— Nejaugi? 

— Taip, su juo sunku turėti kokį reikalą. 

— Jis neturtingas? 

— Neturtingesnis už vargšą. Viso labo teturi seną kumelpa- 
laikę ir du akrus žemės. O ir ta pati ne jo. 

— Tai jis nepirko sklypo, kuriame gyvena? 

— Pirkti nepirko, sere, bet laiko jį savu, tarsi būtų mokėjęs 
už jį grynais, kaip ir aš už savąjį. 

— Štai kaip! 

— Taip. Aš nepavydėčiau tam, kas pirks tą žemę už jo 
akių, — tarė jis ir reikšmingai pažvelgė į mane, tarsi klausdamas: 
„Ar ne šis reikalas jus ir atvedė čionai?“ 

— (O šeimą jis turi? — tęsiau aš. 

— Turi... dukterį. 

— Ir daugiau nieko? — paklausiau, pamatęs, kaip jis sumišo. 

— Turėjo dar vieną dukterį, truputį vyresnę. .. 

— Tai kas ją ištikoč | 

— Ji... ji išvažiavo. 

— Matyt, ištekėjo? 

— Čia niekas nieko nežino. Net kur ji išvyko. 

Jaunuolio balsas staiga tapo liūdnas. Aš pastebėjau, kad jo 
veidas apsiniaukė. Man tapo aiški šio liūdesio priežastis: toks 
jaunojo medžiotojo nuotaikos pasikeitimas, be abejonės, buvo su- 
keltas pokalbio apie išvykusią skvoterio dukterį. Iš mandagumo 
daugiau jo neklausinėjau, be to, takas vėl susiaurėjo, ir mes 
buvome priversti joti Žžąsele. Medžiotojas ėmė nekantriai raginti 
savo arklį, ir aš pajutau, kad jis nori nutraukti pokalbį, sukėlusį 
tokių karčių prisiminimų. Jis nugrimzdo į apmąstymus, 0 aš 
stengiausi įsivaizduoti būsimą susitikimą su skvoteriu. Iš pokal- 
bio su medžiotoju darėsi aiškų, kad jis bus nemalonus. Nebu- 
vo ko ir tikėtis, jog Choltas mane sutiks svetingai ir leis perri.:|, 
voti savo trobelėje. Manęs laukė ne tiktai nemalonus pokalbis, 
bet ir nakvynė miške. Porą kartų vos neprasitariau savo poly-. 
dovui apie priežastį, atvedusią mane į Suompvilą, ir nepaklau- 
siau, kaip man elgtis. Bet nežinodamas, ar jis Mano įsivaizduo- 
jamo varžovo draugas ar priešas, nusprendžiau, kad išmintin- 
giau patylėti. 

Staiga jaunasis medžiotojas prabilo linksmesniu balsu. Jis pa- 
sakė, kad greitai kelias pagerės, nes mes artinamės pric miško 
laukymės, už kurios takas gana platus, ir bus galima joti greta. 

Vos tiktai jis tai pasakė, mes įjojome į tą proskyną. Ji buvo 
visai nepanaši į mūsų paliktą tamsų taką, ir įspūdis buvo ma- 
lonus. Tuo laiku mėnulis jau pakilo aukštai virš miško ir užliejo 
savo švytėjimu visą apylinkę. 

Apibertos rasos lašais gėlės blizgėjo tarsi brangakmeniai; jų 
svaiginantį aromatą užuodėme dar jodami per mišką. Nebuvo 
jokio vėjelio, ir nejudantys lapai spindėjo sidabro atspalviu. Ryš- 
kioje mėnulio šviesoje galėjau net atskirti medžius iš lapų: rau- 
donąjį klevą nuo skaisčiai raudono sumako ir sasaforo, tamsiai 
žalią Karolinos lauro medį nuo sidabrinės magnolijos. 

Šiš didingas paveikslas atsivėrė dar tebejojant takeliu, ir aš 
pristabdžiau arklį, kad pasigėrėčiau juo. Jaunasis medžiotojas 
jojo priekyje. Aš norėjau ir jį paprašyti sustoti, bet jis tai pa- 
darė pats, tačiau taip skubotai, kad aš nustojau grožėtis laukyme 
ir pažvelgiau į jį. Staigiu, valingu judesiu medžiotojas taip stip- 
Tiai įtempė pavadžius, kad beveik pastatė savo arklį piestu. Iš- 
blyškęs jis sustingo balne, tarsi pamatęs kažką siaubinga. Su- 
kirtęs pentinais arklį, aš vienu akimirksniu atsidūriau greta ir 
apmečiau žvilgsniu proskyną. 

Truputį į dešinę nuo ją kertančio takelio, ten, kur krypo 
medžiotojo žvilgsnis, pastebėjau žolėje kažką baltuojant. Tai 
buvo parvirtęs medis. Jo netekęs žievės kamienas aiškiai bliz- 
gėjo mėnulio spinduliuose. Už dviejų žingsnių nuo jo matėsi tam- 
si figūra. Laukymėje buvo pakankamai šviesu, ir aš greit pama- 
čiau, jog tai moteris. 


XIV skyrius 
SU-VA-NI 


Taip, tai, be abejonės, buvo moteris, ir, sprendžiant iš leng- 
vų ir vikrių judesių, jauna. Jos drabužis buvo neįprastas — 
rudi danieliaus odos marškiniai, odinės kojinės ir mokasinai. Gal- 
va vienplaukė, rankos ir kaklas apnuoginti. Jos oda atrodė tru- 
putį tamsesnė už drabužius. Tai reiškė, kad ji indėnė. Tą pa- 
tvirtino ir daugybė apyrankių ant rankų, ir ant kaklo blizgantys 
karoliai, ir dideli, spindintys mėnulio šviesoje auskarai. 

Aš sustabdžiau arklį ir išvydau, jog nepažįstamoji greitai ar- 
tinasi, prie mūsų. Medžiotojo kumelė ir mano žirgas pastatė au- 
sis ir išgąsdinti suprunkštė. Gal „jiems atsiliepė raitelių susijau- 
dinimas: Tai, ką jaučiau aš, buvo .nuostaba. Moters pasirodymas 
tokioje vietoje ir tokiu laiku galėjo apstulbinti kiekvieną, bet 

aš pamačiau, Kad mano bendrakeleivį apėmė visai kitoks jaus- 
mas. Jo veide tvyrojo baimė! į 

„Ko jis išsigando?“ — pagalvojau, žvelgdamas į besiartinan- 
čią moterį. Mano akimis ji niekuo negalėjo išgąsdinti arklio ar- 
ba žmogaus, o dar labiau įvaryti siaubo, kuris pasirodė mano pa- 
iydovo veide. Nors, kaip sakiau, jos oda buvo bronzos spalvos, 
bet veido bruožai gana taisyklingi, todėl kėlė susižavėjimą. Ypač 
gražios buvo didelės akys, kurios blizgėjo tarsi paauksuoti aus- 
karai. Ne, ne merginos išvaizda išgąsdino mano pakeleivį. Ma- 
tyt, jis ne pirmą kartą susitiko su indėne. Ji buvo aukšta, stipri 
ir, jei panorėtų, galėtų įvaryti baimės kiekvienam nedrąsiam 
žmogui. Bet jos elgesys man niekuo neatrodė priešiškas, 0 ir 
mano palydovas nebuvo panašus į bailį. Čia, matyt, buvo kokia 
nors paslaptis. 

Už kokių šešių žingsnių nuo mūsų indėnė tarsi sustingo, ne- 
siryždama prieiti arčiau. Ji dar neištarė nė vieno žodžio, taip 
pat, kaip ir medžiotojas, kuris, tiesa, šūktelėjo vos ją pastebėjęs: 
ji čia, ir dar tokiu laiku! Dabar medžiotojas ją kalbino vos vir- 
pančiu balsu: 


— Su-va-ni? 
Matyt, tai jos vardas, bet ji nieko neatsakė. 
— Su-va-nil — pakartojo mano bendrakeleivis garsiau.— Tai 


tu? 

— Nejaugi Baltasis Erelis neteko regėjimo, gėrėdamasis bal- 
taveidėmis Suompvilo gražuolėmis? Danguje šviečia mėnulis, ir 
Su-va-ni veidas atsuktas į jį. Tegu Baltasis Erelis į jį pažvelgs. 
Jis ne toks gražus, kaip metisės veidas, bet jo Baltasis Erelis dau- 
giau niekada nebematys. 

Aš pastebėjau, kad jos žodžiai jaunąjį medžiotoją prislėgė. 
Jis paniuro ir atsiduso; buvo aišku, kad norėjo baigti šį po- 
kalbį. 

-— Jau vėlu, — ištarė jis po trumpos tylos.— Ko tu čia at- 
ėjai? | 
— Su-va-ni atėjo ne veltui. Ji laukia Baltojo Erelio jau daug 
valandų. Švelnios baltaveidžių merginų rankos labai ilgai laikė 
jį Suompvile. 

— Tu laukei manes? Ko tau reikia? 

— Tegų! Baltasis Erelis paprašo nepažįstamąjį pajojėti į ša- 
lį. Su-va-ni nori pakalbėti su Baltuoju Ereliu vienu du. 

— Tu gali kalbėti prie jo. Tai mano draugas. 

— Argi Baltasis Erelis nori, kad kas žinotų jo paslaptis? Ne 
apie visas jas galima pasakoti ir draugui. Kada jis jas sužinos, 
jo skruostai taps raudoni, kaip raudonojo klevo žiedai. 

„— Aš neturiu jokių paslapčių. 

— O metisė? 

— Aš nenoriu apie ją girdėti. 

— Baltasis Erelis meluoja. Jis labai nori žinoti, kas atsitiko 
su dingusia Merijana. Su-va-ni gali jam apie ją papasakoti. 

Merginai tariant šiuos žodžius, medžiotojas staigiai palinko į 
priekį, tarsi karštai trokšdamas išgirsti, ką ji dar pasakys. Tai 
pastebėjusi, indėnė parodė į mane ir paklausė: 

— Ar nepažįstamasis baltaveidis privalo žinoti Baltojo Ere- 
lio širdies paslaptis? 

Man pasirodė, jog meno palydovas jau nebenori, kad jų po- 
kalbį kas nors girdėtų. Aš pasukau arklį, ketindamas pajojėti 
atgal, bet tuo metu pamačiau jo veidą, kuris, kaip ir pirma, 
buvo išsigandęs. Aš neklydau — kai jojau pro šalį, jis pasilenkė 
ir nerimastingai man sukuždėjo: 

— Nenujokite toli, sere. Aš ja nepasitikiu. Ji viskam pasi- 
rengusi. 

Aš sugrįžau ant takelio ir sustojau medžio šešėlyje. 

Buvau už dešimties žingsnių nuo medžiotojo ir gerai jį ma- 
čiau, bet baltosios magnolijos atžalos užstojo indėnę, taip pat 
paslėpdamos nuo jos akių ir mane, ir mano arklį. Cikadų svir- 
pimas nustelbė pokalbį, bet atskiri žodžiai buvo girdimi aiškiai, 
ir iš jų aš supratau, apie ką kalbama. Jau norėjau joti toliau, bet, 
prisiminęs keistą jaunojo medžiotojo prašymą, pasilikau. 

Jau iš pirmų žodžių aš supratau, kad jie kalba apie Merijaną 
Cholt, vyresniąją skvoterio dukterį, apie kurią jau girdėjau iš 
savo pakeleivio, ir nesunkiai suvokiau jų pokalbį, taip pat ir tai, 
kad Merijana — medžiotojo mylimoji, arba, teisingiau, buvo my- 
limoji tol, kol paliko šį kraštą. Prieš keletą mėnesių ji tarsi 
išvyko, tarsi buvo kažkieno išvežta,— vienu žodžiu, mergina iš- 
nyko paslaptingai, nepalikusi jokių pėdsakų. Be to, aš sužino- 
jau, kad puikioji Merijana ištekėjo už labai keisto žmogaus. In- 
dėnė apie jį kalbėjo su panieka. Jo pavardė, kiek aš galėjau 
suprasti, buvo lyg Stivensas, lyg Stebinsas, ir anksčiau jis buvęs 
Suompvilo mokyklos mokytoju. 

Kol indėnė' kalbėjosi su medžiotoju, aš nenuleidau nuo jo 
akių ir supratau, kad jis nežinojo apie tą santuoką. Umai jis iš- 
balo ir net susvyravo balne. Matyt, jog kažką nujautė, nes, iš- 
girdęs to Vyro pavardę, sušuko: 

— O Dieve! Aš taip ir maniau, kad jis išvežė Merijaną! Varg- 
šelė! 

Truputį patylėjęs, medžiotojas ištarė: 

— Pasakyk man, kur jie išvyko? Tu juk sakei, kad žinai 
viską. | 

Garsus Cikadų ciksėjimas užgožė žodžius. Išgirdau tiktai at- 
skirus garsus, iš kurių išėjo žodžiai „Juta“ ir „Didysis Druskos 
ežeras". To visai pakako. 

— Dar vienas dalykas, — nekantriai tarė atstumtasis įsimy- 
lėjėlis.— Ar tu nežinai... ar ji išvyko su juo laisva valia, ar... 
ar ją jėga privertė tėvas... arba kas nors kitas? 

Aš nekantriai laukiau atsakymo. Cikados nutilo, bet tylėjo 
ir indėnė. 

— Atsakyk man, Su-va-ni| — maldavo jaunasis medžioto- 
jas.— Pasakyk man tai, ir aš pažadu... 

— Ar man Baltasis Erelis pažada užrniršti merginą, jo praras- 
tą amžinai? | 

— Ne, Su-va-ni, to pažadėti aš negaliu. Aš niekad jos neuž- 
miršiu. 

— Galima neužmiršti, bet galima ir neapkęsti. 

— Neapkesti Merijanos? Ne, ne. 

— Net jeigu ji sulaužė savo priesaiką? 

— Iš kur aš žinau, kad tai tiesa? Tu :man nesakai, ar ji pati 
sutiko išvažiuoti, ar ją privertė? 

— Baltasis Erelis sužinos viską. Jo rommi danielė savanoriškai 
nuėjo į vilko urvą. Kartoju — savo valie. Su-va-ni gali tai įro- 
dyti. 

Smūgis buvo toks stiprus, kad medžiotojas sudrebėjo ir su- 
svyravo balne. Mirtinas blyškumas užliejo jo veidą, o akys su- 
stingo iš nevilties. | 

— Ar dabar,— tęsė indėnė, tarsi ketindama pasinaudoti jo 
sutrikimu, — Baltasis Erelis pažada daugiau nebedūsauti dėl išda- 
vikės? Ar jis prižada mylėti tą, kuri bus jam ištikima? 

Merginos balse nuskambėjo karštas meldimas. Dabar ji ne- 
kantriai laukė atsakymo. Bet atsakymas tiktai sužeidė jos išdi- 
džią širdį ir pavertė pelenais slaptas mintis. 

— Ne, ne! — šūktelėjo sutrikęs medžiotojas.— Merijanos ne- 
galima. nei užmiršti, nei nustoti mylėjus. Nors ji mane ir išda- 
vė... Aš niekada nepamilsiu kitos! 

Pasigirdo prislopintas, beviltiškas riksrnas, priekaištai ir grasi- 
nimai, ištarti indėnų šnekta, kurios aš nesupratau. Tą pačią aki- 
mirką pamačiau, kad jaunasis medžiotojas stipriai įtempė pava- 
džius ir pavarė arklį atgal, tarsi norėdamas aplenkti indėnę ir 
joti toliau. Aš nusprendžiau, kad ir man laikas įsikišti. Sukirtau 
žirgui pentinais ir ristele įjojau į laukymę. Didžiai nustebau iš- 
vydęs, kad medžiotojas buvo vienas. Su-va-ni išnyko! 

XV skyrius 
NUOŠIRDUS PRISIPAŽINIMAS 


— Kur ji? Nuėjo? — nustebęs paklausiau žvalgydamasis. 

— Taip, išėjo! Išėjo! Ir su kuo? Su mormonu! 

— Su mormonu? 

— Taip, sere. Teatleidžia jai Dievas! Man būtų lengviau iš- 
girsti apie jos mirtį negu žinoti, kad ji ištekėjo už mormono, 
kuris be jos gali turėti dar dvidešimt žmonų. 

— Negi čia buvo dar koks nors vyras? Aš nieko nemačiau. 

— Ak, sere, atleiskite man. Jūs turite galvoje šitą indėnę, o 
aš kalbu ne apie ją. 

— O apie ką? 

Jaunasis medžiotojas sumišo. Neįtardamas, kad man žinoma 
jo širdies paslaptis, jis suprato, kad aš pastebėjau jo susijaudi- 
nimą, bet pasakęs vardą tos, apie kurią jis galvojo, būčiau at- 
skleidęs pačias intymiausias jo sielos paslaptis. Pasvyravęs jis 
įveikė drovumą ir atsakė: 

— Nežinau, sere, kodėl aš jaučiu jums pasitikėjimą. Ir kodėl 
gi Man nepapasakoti jums visko, kas įvyko? Kvaila, žinoma, įsi- 
mylėti gražią merginą, bet jeigu jūs būtumėte ją matęs! 

— Sprendžiant iš jūsų žodžių, ji iš tikrųjų gražuolė,— tariau 
-aš.— O nuo tokios kvailystės, kaip įsimylėti gražią merginą, nė 
vienas iš Mūsų neapdraustas. 

— Tenka dėl to tiktai gailėtis, sere. Bet vėlu! Koks tikslas 
uždaryti arklidę, kai žirgą jau pavogė? Ji išvyko, ir viskas baig- 
ta. Tikriausiai aš jos niekada gyvenime daugiau nebematysiu,— 
liūdnai pasakė jis. 

Šitie žodžiai buvo palydėti sunkaus atodūsio, ir aš supratau, 
kad prieš mane žmogus, nuoširdžiai mylintis ir giliai kenčiantis. 

„Tikriausiai, — pagalvojau,— tas reikalas paaiškinamas visai 
paprastai. Jaunasis medžiotojas neturtingas, o mokyklos moky- 
tojas labiau prasigyvenęs, todėl praktiška gražuolė ir pasirinko 
jį“ 

— Bet jūs dar man nepasakėte,— kreipiausi aš į savo palydo- 
vą,— kas jūsų mylimoji. Jeigu tai ne indėnė, su kuria ką tik iš- 
siskyrėte... 

— Ne, sere, ne ji, nors ir ta, kurią aš myliu, taip pat turi in- 
dėnų kraujo, dėl to Su-va-ni ir pavadino ją metise. Bet tai ne- 
tiesa. Jos motina buvo metisė. 

— Koks jūsų mylimosios vardas? 

— Ją vadino Merijana Cholt. Dabar ją vadina Merijana Ste- 
bins. Aš tik dabar sužinojau, kad ji ištekėjo. 

— Negalima pasakyti, kad jos naujoji pavardė gražiau skam- 
ba,— pastebėjau aš. 

— Ji skvoterio Cholto duktė, — tęsė medžiotojas, — to paties, 
pas kurį jūs jojate. Jis turi dar vieną dukterį. Ją vadina Lili- 
jana. 

— Gražus vardas. Tai jūs sakote, kad vyresnioji labai graži? 

— Aš niekada gražesnės už ją nemačiau. 

— O jaunesnioji panaši į ją? 

— Kaip voverė į meškėną. 

— Vadinasi, jaunesnioji negraži? 

— Ne, tai priklauso nuo skonio. Daugeliui Lilijana patinka 
labiau. Bet ne man. Be to, Lilė dar visai mergaitė. Jai dar ir sep- 
tyniolikos nėra. 

— Bet jeigu ir ji tokia pat graži, tai kodėl jums neįsimylėjus 
jos? Meksikoje, kur aš neseniai buvau, yra gera patarlė: „Un 
cClavo saca otro Clava“, išvertus tai reiškia: „Pleištą pleištu išmu- 
ša“. Kitaip tariant, vaistai nuo meilės yra kita meilė. 

— Ak, sere, — atsiduso medžiotojas, — tai galbūt tinka Mek- 

sikoje, o mūsų miškuose yra kita patarlė, priešinga jai: ,„Du 10- 
kiai į vienus spąstus nepakliūva'". 
“ — Cha cha cha! — nusijuokiau aš.— Jūsų miškų tankumynų 
patarlė, ko gero, teisingesnė ir labiau man patinka. Bet jūs dar 
nepapasakojote, kas atsitiko jums su Merijana. Jūs sakote, kad 
ji iš čia iškeliavo? 

— Tuojau viską sužinosite, sere. 

Medžiotojas pradėjo savo liūdną pasakojimą, o aš laikas nuo 
laiko pertraukdavau jį klausimais, nors daug ką jau žinojau, 
apie kitką tik numaniau. Jis buvo įsimylėjęs Merijaną Cholt ir 
galvojo, kad ji jam atsako tuo pačiu. Jie dažnai susitikdavo miš- 
ke, toje pačioje laukymėje, kur mes dabar buvome. Choltas apie 
pasimatymus nieko nežinojo. Jis medžiotojo nemėgo ir, saugoda- 
miesi jo rūstybės, jaunuoliai slėpė nuo jo savo jausmus. 

Toks buvo mano palydovo pasakojimo prologas. O epilogą 
perteikiu jo paties žodžiais. 

— Tai atsitiko vieną rytą prieš penketą mėnesių. Merijana 
pažadėjo čia su manimi susitikti, ir aš jos laukiau, sėdėdamas 
štai ant šito rąsto. Per laukymę perėjo du indėnai, o su jais 
mergina, kurią jūs dabar matėte. Ji nešė parduoti gražų krepšelį 
kulkoms. Aš jį pirkau. Indėnė panorėjo pati jį man užkabinti, 
ir Čia velnias mane sugundė ją pabučiuoti. Ir kaip tik tą minutę 
į proskyną įėjo Merijana. Aš bučiavau indėnę juokaudamas, o 

Merijana priėmė tai rimtai. Ji -ir anksčiau man dėl jos priekaiš- 
tavo, nes mergiotė iš tiesų nebjauri. Aš norėjau Merijanos pa- 
prašyti atleidimo, bet ji manęs neišklausė ir nuėjo. Daugiau aš 
jos nebemačiau. O dabar indėnė man pasakė, kad Merijana ište- 
kėjo ir iškeliavo su mormonu. Kažkokie indėnai ją matė preri- 
joje ir pasakojo apie tai Su-va-ni. 

— O kas buvo toliau tarp jūsų su indėne? 

— Ak, sere! — vėl atsiduso medžiotojas.— Va čia dar viena 
bėda, kurią aš užsitraukiau dėl savo lengvabūdiškumo. Nuo tos 
pačios dienos, kai aš ją pabučiavau, ji įkyriai prie manęs pri- 
stojo ir visur mane persekioja. Aš visą laiką ją susitinku miške. 
Ji ateitų ir į mano trobelę, jeigu ne šunys, kurie gali suplė- 
šyti į gabalus. Ji bijo jų labiau negu manęs. Aš pykau ant jos 
už Merijaną, nors pats buvaų labiau kaltas, stengiausi jos vengti 
ir ilgai su ja nesikalbėjau. Ji supyko ir grasino atkeršyti. Kartą 
naktį aš jojau iš Suompvilo kaip tik tokiu pačiu laiku — tiktai 
tada buvo tamsu kaip deguto puodynėje. Kai jojau į laukymę, 
ūmai mano sena kumelė puolė pirmyn, ir man iš užnugario kaž- 
kas smarkiai dūrė. Peilis pataikė žemiau šonkaulių, ir kraujas 
pasiliejo upeliu. Kas tai padarė, sužinojau tiktai rytą, kai čia grį- 
žau ir suradau mokasinų pėdsakus. 

— Su-va-ni pėdsakus? 

— Žinoma... Man jie gerai pažįstami. Aš ne kartą mačiau 
juos ant Dumblingojo upelio kranto. 

— Ar jūs ėmėtės kokių nors priemonių jai Kisausii? 

— Ne... Nesiėmiau. 

— Kodėl? Aš galvoju, kad būtų išmintinga tai padaryti dėl 
to, kad panašūs išpuoliai daugiau nebepasikartotų. 

— Teisybę sakant, man buvo gėda. Jeigu taip būtų pasielgęs 
vyras, aš, žinoma, būčiau jam atsilyginęs. Bet visi kalba, kad 
mergina Mane įsimylėjusi, — žinoma, savaip, indėniškai,— ir man 
nekyla noras jai keršyti. Be to, aš ir pats kaltas. 

— Ar jūs manote, kad ji liausis jus persekiojusi? 

— Nežinau. Ypač po to, kas atsitiko dabar. Su-va-ni pasiša- 
lindama vėl man grasino. Aš buvau nusprendęs, kad ji jau ne- 
begalvoja apie kerštą, juk supranta, kad ir aš viską žinau. Pats 
apie tai jai pasakiau per patį pirmą susitikimą. Ji tarsi apsi- 
džiaugė, kad aš nepranešiau apie ją policijai, ir pasakė, kad 
Baltasis Erelis — taip mane čia vadina likę jos genties Žmonės — 
esąs kilnus. Ir tarytum žadėjo, kad daugiau manęs nebetrukdys, 
bet aš ja nelabai tikiu. Štai kodėl, sere, aš prašiau jūsų nenujoti 
toli. 

— Mano nuomone, jums reikia būti budriam. Matyt, ši in- 
dėnė ūmaus būdo mergužėlė, ir, sprendžiant iš jūsų pasakojimo, 
iš jos galima visko tikėtis. Be to, ji .keistai parodo jums savo 
meilę. Žinoma, jūs pats jai davėte dingstį. 

— Kas tiesa, tai tiesa, sere. 

— Vienok, toks jos poelgio įvertinimas dar nepakankamas. 
Aš matau, kad jums nesiseka meilėje. Viena moteris myli per- 
nelyg karštai, o kita, matyt, nepakankamai. Bet kodėl jūs ne- 
pasistengėte susitikti su ja dar kartą? Aš turiu galvoje Merijaną. 

— Matote, aš nelabai sutariu su Chiku Choltu, ir man pas jį 
eiti buvo nepatogu. Be to, nusprendžiau nuo Merijanos laikytis 
kuo toliau, kol ji nusiramins ir supras, kad aš su ja tik pa- 
juokavau. 

„— Tai visai suprantama. 

— O po dviejų savaičių sužinojau, kad ji išvažiavo. Aš nie- 
kaip negalėjau sužinoti dėl ko. Ir kur. Tai buvo žinoma tiktai 
Choltui, bet jis moka laikyti liežuvį už dantų. Dabar ir aš tai Ži- 
nau. Man būtų lengviau, kad ji būtų mirusi. 

Medžiotojas sunkiai atsiduso, ir aš supratau, kad jo liūdnas 
pasakojimas baigtas. 

Aš tylėjau, nes supratau, kad ir jam per sunku tęsti tą pokal- 
bį, ir mes nujojome taku per laukymę, 

Prieš įjojant į mišką, medžiotojas staiga sustabdė arklį ir 
įsmeigė žvilgsnį į kitą proskynos pusę. Ką jis ten išvydo? Rodos, 
ten nebuvo nieko. Bet jis vėl sunkiai atsiduso. 

— Ten,— ištarė, rodydamas į takelį, — ten aš paskutinį kar- 
tą Mačiau Merijaną. 


XVI skyrius 
NERAMUS LAUKIMAS 


Išjojus iš laukymės, pirmą pusę mylios kelias buvo toks 
platus, kad mes galėjome joti greta. Bet nė vienas iš mūsų ne- 
ištarė nė žodžio. Po susitikimo su indėne mano bendrakeleivis 
tapo dar liūdnesnis. Jis jojo nuleidęs galvą, ir atrodė, kad nieko 
pplinkui nematė. Aš tylėjau, žinodamas, kokia bereikalinga to- 
kiu metu paguoda. 

Ir mano paties mintys buvo nelinksmos. Tiesa, mano širdis 
buvo laisva, aš nesikankinau dėl meilės, bet ateitis man din- 
gojosi užtektinai tamsi. Tai, ką aš sužinojau apie skvoterį Chol- 

:ą, negalėjo manęs paguosti. Keletą kartų buvau beketinąs pa- 
pasakoti medžiotojui ir apie savo reikalus. 

„Kodėl man to nepadarius? — klausiau save.— Juk jis nuo- 
širdžiai ir atvirai man patikėjo pačią didžiausią savo širdies pa- 
slaptį. Kodėl aš negaliu jam atsakyti tokiu pat pasitikėjimu, nes 
juk ir mano paslaptis ne tokia svarbi?“ 

Aš minėjau, dėl ko nepadariau to pirma. Dabar jau neabe- 
jojau, kad jis taps mano sąjungininku. Šiaip ar taip, bet aš bu- 
vau tikras, kad galiu iš jo tikėtis kad ir draugiško patarimo, ku- 
ris man labai praverstų. Aš jau rengiausi jam pasakyti apie sa- 
vo atvykimo tikslą ir prašyti jo pagelbos, bet staiga jis sustabdė 
arklį ir atsisuko į mane. Aš taip pat sustojau. | 

— Kelias čia šakojasi, — tarė jis..— Kairioji šaka veda į Chol- 
to kirtavietę, o dešinioji — į mano trobelę. | 

— Tokiu atveju leiskite man padėkoti jums už malonią pa- 
slaugą ir atsisveikinti su jumis, — pasakiau aš. 

— Ne, sere, neskubėkite atsisveikinti. Aš jus palydėsiu iki 
tos vietos, iš kur matosi Cholto trobelė. Lydėti jus iki pat tro- 
belės negaliu — jums jau sakiau, kad mes su juo nesutariame. 

— Bet aš negaliu leisti, kad jūs darytumėte lanką tokiu vė- 
lyvu laiku. Aš pats šioks toks pėdsekys ir surasiu kelią. 

— Ne, sere! Čia yra tokių vietų, kur takelis nutrūksta. Jūs 
galitė paklysti. Jis veda per tokį tankumyną, per kurį neprasi- 
skverbia nė mėnulio šviesa. Be to, ši vieta ir pavojinga, nes yra 
didžiulė pelkė. O vėlyvas laikas manęs negąsdina, pasitaiko, kad 
atgulu dar vėliau. Nuo skvoterio trobelės, palei upelį, yra ki- 
tas kelias, kuriuo galima prijoti mano namus. Bet aš sustojau 
ne todėl, kad su jumis atsisveikinčiau. 

„Tai kodėl?“ — galvojau, stengdamasis suprasti, kokiu tiks- 
lu jis pradėjo pokalbį. 

— Ar jūs nejįsižeisite,— tęsė medžiotojas,— jei aš jums už- 
duosiu vieną klausimą? 

— Žinoma, ne. 

— Ar jūs esate tikras, kad galėsite pernakvoti pas Choltą? 

— Tiesą pasakius, ne. Bet tai ir nesvarbu. Su savimi turiu 
seną ceipsiaustą ir balną. Miegoti po atviru dangumi man teko 
šimtus kartų, tai man jau ne naujiena. 

— Aš klausiu štai dėl ko. Jeigu Choltas jūsų nepriglaus, tai 
mano trobelėje jums atsiras lokio kailis, jeigu jums jis nepasi- 
rodys per prastas. 

— Jūs geras žmogus, galbūt man ir teks pasinaudoti jūsų 
paslaugomis. Turiu pasakyti, kad aš nelabai tikiuosi draugiško 
jūsų kaimyno sutikimo. 

— Taip?.. Bet... 

Čia mano bendrakeleivis sutriko, tarsi norėdamas, bet ne- 
siryždamas manęs kažko paklausti. 

— Man labai nepatogu,— tęsė jis patylėjęs, — bet norėčiau 
jums užduoti dar vieną klausimą, kuris visą laiką man ant lie- 
Žuvio. 

— Aš džiaugsiuosi galėdamas atsakyti į bet kokį klausimą, 
kurį jūs teiksitės man užduoti. 

— Jetgu jūs nesutiktumėte, tai aš niekada tam ir nesiryžčiau. 
Jūsų apie tai jau klausė šiaindien, ir aš girdėjau, ką jūs atsakėt. 

— „Apie kokį klausimą jūs kalbate? 

— Kokiu reikalu jūs norite matyti Chiką Choltą? Galite pa- 
tikėti, sere, aš klausiu ne iš smalsumo. 

— Mielai jums papasakosiu. Aš ir pats ruošiausi jums iškloti 
savo reikalus, kol mes neišsiskyrėme, ir taip pat norėjau prašy- 
ti jūsų patarimo. 

Ir aš medžiotojui papasakojau, dėl ko joju prie Dumblingojo 
upelio. Jis manęs klausėsi nė karto nepertraukdamas. Iš jo veido 
išraiškos supratau, kad vargu ar galėsiu taikiai susitarti su skvo- 
teriu. 

— Aš nujaučiau, kad jūs atvykote čia dėl tos priežasties,- - 
tarė jis, kai aš baigiau savo pasakojimą.— Štai todėl ir sakau 
jums, kad tos žemės nepirkčiau be jo žinios. 

— Kodėl? — ištrūko man priekaištas; prisiminiau, ką“ kalbėjo 
mano draugas našvilietis. 

— Suprantate, sere, aš jau sakiau jums, kad su Choltu ver- 
čiau neprasidėti. 

— Jūs kalbate apie jo pirmojo pirkimo teisę? 

— Ne, aš kalbu ne apie tai. Choltas nesiruošia nei pareikšti 
savo teisės, nei pirkti žemės dėl tos paprastos priežasties, kad jis 
kišenėje neturi nė cento. 

— Tai iš ko jis gyvena? 

— Iš to, iš ko ir aš. Šiose vietose daug voverių, Meškėnų, 
laukinių kalakutų. O jeigu tas laimikis nusibosta — to su mani- 
mi niekada neatsitinka, — galima ir pažvejoti. Be to, savo iškar- 
toje jis augina kukurūzus.. 

— Na, o kaip su drabužiais ir kitais būtinais daiktais, kurių 
negalirna surasti miške? 

— Drabužių galima įsigyti Suompvile, iškeisti į kailius arba 
elnieną. Taip pat ir parako, švino, kavos ir tabako. Ir viskio, Ži- 
noma. Jį. labiausiai Choltas ir mėgsta... Bet sakykite, sere,— 
tęsė medžiotojas, keisdamas toną ir pokalbio temą, — nejaugi jūs 
josite pas tą skvoterį dėl savo reikalo dabar, naktį? 

— Ko gero aš iš tiesų pasirinkau netinkamą metą. Apie tai 
ir nepagalvojau. 

— Be to,—- pridūrė mano palydovas, — yra dar viena aplinky- 
bė. Jeigu Choltas tebesilaiko savo įpročių, tai vargu ar jis bus 
svetingas tokiu vėlyvu laiku. Aš jo seniai nemačiau, bet galvoju, 
kad jis taip pat mėgsta išgerti kaip ir anksčiau. Juk Chikas ne- 
gula, nepauostęs butelio. Einu lažybų, kad jūs jį ir dabar rasite 
girtutėlį. 

“ — Iš tikrųjų, galiu atsidurti nemalonioje padėtyje. 

— Jums neverta dabar joti pas Choltą,— tikino mane medžio- 
tojas.— Jūs galite pernakvoti pas mane, o saulei tekant keliauti 
pas jį. Rytą bus lengviau su juo kalbėtis. Aš, kaip sakiau, ne- 
galiu suteikti nei didelių patogumų, 'nei geros vakarienės, bet 
mano namuose visados yra elnienos kąsnis, atsiras ir kavos, ir 
duonos žiauberė. Alkanas neliks ir jūsų žirgas. 

— Dėkoju jums! — sušukau, paspausdamas jo ranką.— Aš 
priimu jūsų kvietimą. 

— Na, tai jojame. 

Mes pasukome į dešinę ir, nujoję apie dvi mylias, prisiarti- 
nome prie proskynos, kurioje stūksojo rąstų trobelė. Tai buvo 
medžiotojo būstas. 

Kaip paaiškėjo, jis gyveno čia visiškai vienas, ir šeši dideli 
šunys buvo vieninteliai gyvi sutvėrimai, dalinęsi su juo vienatve. 
Jie mus sutiko džiaugsmingu lojimu. Primityvi arklidė, pritaiky- 
ta vienam arkliui, stovėjo greta trobelės. Ji buvo užleista mano 
ristūnui. Savo kumelę šeimininkas paleido ganytis į mišką, prie 
to ji, Matyt, buvo pripratusi. 

Tą naktį aš praleidau trobelėje, gulėdamas ant lokio kailio. 
Vakarienei buvo paduota šalta elniena, kukurūzų duona ir kava, 
Oo po to išrūkyta pypkė. Bet visą šį paprastumą labai mielu pa- 
darė mano šeimininko — jaunojo medžiotojo Frenko Vingrou- 
vo — svetingumas. 


V 


XVII skyrius 
INDĖNŲ VASARA 


Kai rytą, palikęs savo svetingojo šeimininko trobelę, iškelia- 
vau Dumblingojo upelio slėniu, prieš mane atsivėrė žavingas pa- 
veikslas. 

* Buvo spalis, metų laikas, vadinamas indėnų vasara, tas ste- 
buklingas tarpsnis, kai saulė paskutinį kartą meta į žemę atsi- 


53 


sveikinimo spindulius ir medžiai, tarsi nuo jų plykstelėję, užsi- 
dega raudonais ir geltonais lapais. 

Bet tuo metų laiku neįžengiamas (miškas tampa pražūtingų 
uraganų auka. Jie praūžia virš jo, išraudami su šaknimis me- 
džius, o pakeliui laužo ir šluoja viską. Po uraganų nesurasi 
nei kamienų, nei kelmų, nei jaunų atžalynų. Net galingi miškų 
milžinai medžiai negali atsilaikyti prieš šią jėgą. Išrauti iš gimto- 
sios dirvos, jie guli eilėmis, o žaliuojančios viršūnės lėtai gelsta 
ir nyksta. Liūdną vaizdą sukelia parblokštas miškas. Jis primena 
milžinišką kautynių lauką, kuriame glaudžios karių eilės vienu 
metu krito nuo mirtinos kartečių salvės, ir nė vienas iš jų neli- 
ko gyvas, kad pasirūpintų užmuštųjų kūnais, palaidotų juos ar 
surinktų. Kaip ir mūšio lauke, jis tampa vilkų ir kitų laukinių 
"žvėrių prieglauda. Čia jie suranda slėptuvę nuo medžiotojo ir 
jo šunų persekiojimų. Čia juodoji lokė moko savo išklypkojus 
vaikučius ropštis į medžių kamienus. Čia slepiasi lūšis ir puma 
bei slankioja jų išmintu taku meškėnas. Gudrusis oposumas atsaI- 
giai sėlina per nugriuvusį medį arba miega po susipynusiomis 
sausomis šaknimis, o perkaręs vilkas gūdžiai staugia arba dus- 
liai loja į vidurnakčio mėnulį. 

Bet praeina keletas metų, ir šis niūrus paveikslas tampa links- 
mesnis. Švelnus pomiškis paslepia mirusių medžių skeletus, iš- 
auga krūmai ir pasirodo žolė, dažnai visai kitokia, nei ta, kuri 
čia augo anksčiau. Ištuštėjusioje vietoje viskas vėl vešliai su- 
žaliuoja, sužydi ir džiugina akį. Jauni medžiai ir krūmai, ve- 
šintys Žemai, išsiskiria tamsiame miško fone. Taip ilgai čia vieš- 
patavusi grėsminga tyla sutrikdoma. Nors ir pasigirsta kartais 
laukinis, veriantis pumos riksmas arba tolimas vilkų staugimias, 
bet jie nustelbiami nenutilstančių volungės ir raudonojo kardi- 
nolo giesmių, kikilio ir skardžiabalsių strazdų trelių, atskridusių 
čionai tarsi koncertuoti šiame žavingame miško kampelyje. 


* * * 


Būtent toks kampelis atsivėrė prieš mane, kada aš, palikęs 
medžiotojo trobelę, nujojau taku, vinguriuojančių niūrių, išsike- 
rojusių medžių šešėlyje. Bet takas netikėtai nutrūko. Man tai ne- 
atrodė staigmena. Jaunasis medžiotojas buvo perspėjęs, kad ta- 
kas, vedantis į Cholto, gyvenančio už dviejų mylių pasroviui, 
trobelę, eina per išvartas, ir aš tikėjausi išvysti audros išlaužy- 
tų sudžiūvusių medžių eiles. Kaip aš nustebau, kai, išjojus iš 
miško prieblandos, atsiskleidė didinga, glostanti akį panorama. 

Kaip jau sakiau, buvo tas metų laikas, kada Amerikos miškas 
apsivelka pačiais prašmatniausiais savo drabužiais ir jų spalvos 

atrodo tokios mMargos ir tokios akinančios, jog lapai darosi pa- 
našūs į gėles. Pro šviesiai auksinius jaunų bukų lapus prasiskver- 
bia saulė, pageltęs klevas tampa purpurinių, sumachas — tam- 
siai raudonu, o sasaforas — ryškiai raudonu. Violetinės laukinių 
vynuogių kekės, Virdžinijos lotoso — persimonos — auksinės 
uogos ir makliūros vaisiai svarina šakas. Aš buvau sukrėstas 
tokio gražaus ir tokio netikėto reginio, sustojau ir ilgai negalė- 
jau atplėšti akių nuo supančio mane grožio. Džiaugsmingai plakė 
širdis, aš klausiausi bičių dūzgimo ir žavaus paukščių choro, 
kylančio į padanges, o sielą užliejo palaima, pagalvojus, jog 
tame nuostabiame krašte turėsiu savo namus. 


XVIII skyrius 
MIŠKO TANKUMYNO GRAŽUOLĖ 


Kurį laiką aš atsidaviau svąjingam mane supančios gamtos 
grožiui, paskui truktelėjau pavadžius ir nujojau toliau. Jaunasis 
medžiotojas mane perspėjo, kad kelias bus vingiuotas ir sunkus. 
Pasak jo uraganas buvo nusiaubęs trijų šimtų jardų pločio juos- 
tą, bet, norint ją perkirsti man teks nujoti dvigubai didesnį 
atstumą. Vėjas čia buvo pūtęs iš šono, todėl griūdami medžiai 
krito skersai jo. Suversti vienas ant kito, jie užgriozdė kelią 
tarsi jojimo kliūčių barjerai. Per kai kuriuos jų arklys dar ga- 
lėjo peržengti, per kitus peršokdavo, bet kartais pasitaikydavo 
tiek daug išvartų, kad jų krūvos siekė mano žirgo krūtinę. Šuo- 
lis per penkių rąstų barjerą atrodytų menkniekis, palyginus su 
tokios kliūties įveikimu. Turiu pasakyti, kad raiteliui šokinėti 
per storus rąstus apskritai gana pavojinga, ypač kai nėra vie- 
tos įsibėgėti. Jei arklys pasaga užkabins rąstą ir parkris, tai jis 
pats arba raitelis nusisuks sprandą. 

Man skubėti nebuvo kur, todėl aš lėta žingine broviausi per 
tą painų išvirtusių medžių labirintą. 

Liko ne daugiau kaip penkiasdešimt jardų iki miško, bet net 
iš tokio nedidelio atstumo akys nesėkmingai bandė prasiskverbti 
į jo niūrią gilumą. Aš pasiruošiau save pasveikinti, kad visos 
kliūtys įveiktos, bet staiga pastebėjau, jog tarp manęs ir 
miško guli dar vienas didelis kamienas. Prisiartinęs prie jo pa- 
mačiau, kad kelias.skyla į dvi atšakas. Viena jų aplenkė medžio 
viršūnę, o kita — dideles šaknis. Žemė nuo jų dar nebuvo nuby- 
rėjusi, ir jos styrojo iškilusios kokią dešimtį pėdų. Man teko 
pasirinkti, kuriuo taku joti, bet tai neturėjo jokios reikšmės, 

nes jie abu susijungė kitoje medžio pusėje. Pagalvojęs nuspren- 
džiau nejoti nė vienu. Reikia pasakyti, kad viena iš priežasčių, 
paskatinusių mane apsigyventi miške, buvo medžioklės aistra. 
Aš tikėjau, kad juo greičiau mano žirgas išmoks nugalėti kliūtis, 
tuo sėkmingesnė ir įdomesnė bus medžioklė. Šis dalykas arkliui 
neįprastas ir jam reikės priprasti. Gulintis skersai kelio me- 
dis buvo nuvirtęs toli nuo kitų, aplink jį driekėsi didelis lais- 
vas plotas, kurio visiškai užteko įsibėgėti. Tokiu būdu aš turė- 
jau gerą galimybę duoti savo arabui pirmą pamoką. Aš jau ruo- 
šiausi kirsti žirgui pentinais, kai staiga išgirdau iš miško atsklin- 
dantį kanopų tapsėjimą. Įdėmiai įsižiūrėjęs į tankumyną, išvy- 
dau, kad taku kažkas joja. Ši aplinkybė mane privertė atsisakyti 
savo ketinimo arba atidėti jį, kol prajos raitelis. Jei būčiau ban- 
dęs peršokti medį, mano žirgas būtų susidūręs su šuoliuojančiu 
raitelio arkliu. 

Aš stabtelėjau ir ėmiau jo laukti. Įsižiūrėjęs pamačiau, kad 
prie manęs besiartinantis raitelis — jauna, nepaprasto grožio mer- 
gina! 

Nuo jos dvelkė kažkoks neapsakomas švelnumas, jos veido 
bruožai buvo nepriekaištingai taisyklingi, oda balta kaip snie- 
gas, puikūs auksiniai plaukai, kurie, rodėsi, spindėjo net me- 
džių šešėlyje. Galimas dalykas, skaitytojas šyptels iš tokio 
entuziastingo aprašymo ir pagalvos, kad tai tik romantiškos vaiz- * 
duotės vaisius. Bet jeigu jis pats būtų pažvelgęs į jos drėgnų 
akių paryškintą tamsių vyzdžių gelmę, į skruostus, tarsi nuda- 
žytus pirmųjų ryto aušros spindulių, į raudonas lūpas, kurių spal- 
vos galėtų pavydėti bet kokia rožė, į kaklą, tarsi ištekintą iš 
dramblio kaulo, į plaukų auksą, jis nesuabejotų, kad prieš jį 
tikra deivė. | 

Šis „stebuklingas sutvėrimas buvo ne tik paprastai, bet net 
skurdžiai apsirengęs. Visą jos aprėdą sudarė geltona, laisva, 
juostuota, su didele iškirpte suknelė, pasiūta iš namie austos 
mėdžiagos, ir kuklus kykas. Auksiniai plaukai tankiomis garba- 
nomis krito ant nugaros ir ant pečių lyg puiki skraistė. O netik- 
Ių perlų vėrinys buvo jos vienintelis papuošalas. Ji neavėjo ba- 
telių, nemūvėjo kojinių, bet ir pats brangiausias apavas nebūtų 
padaręs gražesnėmis jos kojyčių, prigludusių prie nepabalnoto 
arklio šonų. 

Dar vargingesnis negu drabužiai buvo jos žirgas. Jis negalė- 
jo nekelti gailesčio, nes atrodė panašus ne į gyvą sutvėrimą, 
bet į oda aptemptą skeletą. Vietoje balno jam ant nugaros buvo 
virve pririšta lokio kailio skiautė. Mergina viena ranka laikėsi 
įsitvėrusi sudėvėtų pavadžių, o kita aukšto, kaulėto arklio spran- 

do, besikilnojančio kaip kupranugario kupra po šiurkščiais kar- 
čiais, kuriuose negalėjo pasislėpti jos ploni pirščiukai. 

Kontrastas tarp seno arklio ir jaunos raitelės buvo iš tiesų 
stulbinantis. Arklys atrodė tikra visų. keturkojų karikatūra, o 
mergaitė — įsikūnijusi grožio deivė. 


XIX skyrius 
NESĖKMIŲ VIRTINĖ 


Išvydęs puikiąją raitelę, aš atsisakiau minties šokti per medį 
ir nusprendžiau jį apjoti. Prilaikydamas savo žirgą, prisiartinau 
prie gulinčio milžino, o mergina prijojo iš kitos pusės. Tokiu 
būdu mes susidūrėme akis į akį. Aš norėjau ją užkalbinti, bet 
niekaip negalėjau sugalvoti tinkamų žodžių. Nuvalkiota frazė 
„labas rytas, mis“ būtų atrodžiusi banali ir, ko gero, mane net 
pažeminusi jos akyse, Tuo aš neabejojau ir todėl tylėjau. 

Tačiau mandagumas reikalavo, kad sų ja pasisveikinčiau. 
Linktelėjau ir kilstelėjau savo kepurę, galbūt net skubotai, ta- 
čiau išlaikydamas padorumą. Atsakydama ji linktelėjo galva ir, 
kaip man pasirodė, nusišypsojo. Bet ar ta šypsena buvo nuoširdi, 
ar pašaipi, nesupratau. Nusprendžiau nusilenkti jai dar kartą, 
kai mes, apjoję medį, vėl susitiksime, ir būtinai ją prakalbinti. 

Sustabdęs žirgą, ėmiau galvoti, kaip tai padarius. Pasirinkau 
dešinįjį taką. Jis vedė pro medžio šaknis ir atrodė trumpesnis. 
Bet koks buvo mano nusivylimas, kai atsisukęs pamačiau, jog 
mergina nujojo į priešingą pusę! Taip, ji panoro joti taku, ap- 
lenkiančiu medžio viršūnę, ir pasirinko ilgesnį kelią. Ar tai pa- 
darė atsitiktinai, ar tyčia? Aišku, tyčia. Gal man taip pasirodė, 
bet aš nusiminiau. Pasirinkusi šį kelią, ji davė suprasti, kad su 
manimi daugiau susitikti nenori. Dabar mes galėjome susitikti 
prie kamieno vidurio, bet tik tam, kad tuoj pat išsiskirtume. 

Nenorėdamas atsisakyti nė šio malonumo, greit apsuku me- 
džio šaknis, pamesdamas ją iš akių. Aš skubėjau ir taip norė- 
jau dar kartą jai nusilenkti, jog nepamačiau žvėries, kuris, šil- 
dydamasis saulėje, gulėjo prie medžio. O kai pamačiau, tai su- 
pratau, kad mane ištiko dar viena nesėkmė, tokia pat apmaudi, 
kaip ir pirma: savo kelio dalį įveikiau per anksti! Auksaplaukė 
mergina dar neapjojo viršūnės, jos veidas šmėkščiojo pro šakas. 

Man pasirodė, kad ji tyčia jojo lėtai, jog nesusitiktų su ma- 
nimi, ir aš iš tiesų nusiminiau. 

O tuo tarpu išjojau ant tako, vedančio į mišką, ir nebeturė- 
jau dingsties sustoti. Paskutinį kartą atsisukau, bet merginos 
nebeišvydau, ji dar tebebuvo kitapus medžio. 

„Geriau būčiau jos niekada nesusitikęs!“ — pagalvojau joda- 
mas po medžių skliautais. 

Aš gailėjausi, kad buvau toks drovus su šia miškų gražuole. 
„Būtent dėl to,— galvojau, — ji taip abejingai ir prajojo pro šalį. 
Kodėl aš jos neprakalbinau, nepasisveikinau su ja net pačiais 
banaliausiais žodžiais? Jeigu būčiau jai pasakęs „labas rytas, 
mis“, ji neabejotinai būtų atsakiusi. Dėl to nebūtų buvę blogiau. 
Kodėl, velniai griebtų, aš jai to nepasakiau? Būčiau išgirdęs jos 
balsą, be abejo, tokį pat žavingą, kaip ir ji pati. Kodėl prajojau 
tylėdamas? Ji, žinoma, palaikė mane liurbiu. Galbūt ir nusišyp- 
sojo dėl mano bailumo! Velniai rautų, koks aš kvailys! Bet ką 
aš girdžiu? Moters balsą... Pilną siaubo riksmą. Tai buvo šauks- 
mas „Gelbėkite!“ Nejau tai šaukia ji? Taip, taip! | 

Staigiai pasukęs žirgą, nušuoliavau prie pargriuvusio medžio. 
Įjojęs į proskyną, sustojau, kad apsidairyčiau ir sužinočiau, iš 
kur sklido šauksmas. Vaizdas, kuris atsivėrė mano akims, buvo 
šiurpus. 

Mergina buvo kitoje medžio pusėje, visai arti tako. Bet ji 
stovėjo vietoje. Jos veide atsispindėjo siaubas. Ir jos kumelė 
taip pat buvo baisiai išsigandusi. Ji prunkštė ir kriokė, atmetu- 
si galvą ir ištiesusi kaklą. Mergina trūkčiojo pavadžius, tarsi 
ketindama ją pavaryti. Bet tai jai nesisekė: šalia parvirtusio me- 
džio gulėjo dar vienas, ir jos arklys, patekęs į tarpą, negalėjo 
apsisukti. Mano nustebimas tetruko tik kokią akimirką, nes aš 
supratau, kas jai sukėlė tokią baimę. Ant pargriuvusio medžio 
išvydau pumą. 

Prigludusi prie kamieno, ji lėtai artinosi prie merginos — ne 
šuoliais, ne žingsniais, bet šliauždama kaip katė. Jos ilgas rudas 
kūnas išsitiesė ant rąsto. Žvėris šliaužė taip, jog atrodė, kad ne- 
juda jo kojos, jis buvo labiau panašus į didelį vikšrą negu į ke- 
turkojį. Tiktai didžiulė, kokių trijų pėdų ilgio uodega talžė me- 
dį. Aš nemačiau ir žvėries snukio, jis buvo atsuktas į savo auką. 

Laimei, grobuonis manęs nepastebėjo. Jis keletą kartų stab- 
telėjo, ruošdamasis šuoliui, bet sena kumelė vis atsitraukdavo, 
ir jis toliau sėlino kamienu. Kaip visada, šautuvas vienu aki- 
mirksniu atsidūrė mano rankose. Vamzdžiu paliečiau arabo 
ausį, ir tai buvo signalas, jog ruošiuosi šauti. Arklys sustojo 
kaip įbestas. Iššoviau. Rudas žvėries kūnas nusirito nuo medžio 
„ir, kai išsisklaidė dūmai, pamačiau, kad grobuonis raitosi prieš- 
mirtinėse konvulsijose. Kulka jam sutrupino stuburą. Aš išsitrau- 
kiau revolverį ir trim šūviais pribaigiau pumą. 

Kas vyko toliau, palieku savo skaitytojo vaizduotei. Užtenka 
peisakyti, jog šis atsitikimas man buvo laimingas. Gražuolės abe- 
jiingumo ledas buvo sutrupintas, ir už mano drąsą bei vikrumą 
ji apdovanojo ne tiktai šypsena, bet ir dėkingumo žodžiais, ku- 
rii2 skambėjo mano ausyse kaip muzika. 

Aš jojau lydėdamas merginą audros užverstu taku, ir man 
atrodė, kad taip galėčiau joti su ja į pasaulio kraštą. Siauras ta- 
keis neleido kalbėtis, bet laikas nuo laiko pasikeisdavomie ke- 
liciis žodžiais. Aš neatsimenų, apie ką mes kalbėjomės. Man 
buivo gana į ją žiūrėti ir klausytis jos švelnaus balselio. Mano 
širdis virpėjo iš meilės, ir aš savo palydovės net neklausiau, kaip 
ji čia atsirado ir koks jos vardas. Tiktai sužinojau, kur keliau- 
ja. Ji jojo aplankyti gyvenančių už upės savo tėvo draugų. Kaip 
aš norėjau būti jos tėvo draugas, giminaitis, net sūnus! 

Pagaliau mes prijojome brastą. Kitame krante stovėjo mamai, 
kiir ji keliavo. Turėjome atsisveikinti. Senoji kumelpalaikė 
nusileido nuo kranto ir mes išsiskyrėrne. 


XX skyrius 


SVAJONĖS IR TIKROVĖ 


Nenorom pasukau atgal ir greit vėl atsidūriau tarp uragano 
suverstų medžių. Gėlės, augusios ant saulės nutvieksto takelio, 
atrodė dar skaistesnės ir gaivesnės. Iš jų taurelių sklido malonūs 
kvapai, pripildydami orą saldaus aromato. 

Aš jojau lėtai. Prieš akis vis šmėkščiojo nuostabios merginos 
pea:veikslas. Mano širdis, užlieta meilės, virpėjo. Praeitis Man at- 
Iodė šviesi, dabartis laiminga, o ateitis sklidina gražių vilčių. Aš 
suradau tai, prie ko taip karštai veržiausi: vienatvę tarp llauki- 
nės, pirmapradės gamtos ir mylimąją, apie kurią ilgai svajojau. 
Ateityje man viskas atrodė giedra, saulėta ir vaisku kaip dan- 
gus virš mano galvos. Man tarsi šypsojosi visas pasaulis. 

Bet neilgai liūliavo tos svaiginančios svajos. Tol, kol perkir- 
tau audros užverstą laukymę, per kurią ką tik jojau su nepažįs- 
tarnąja. Prisiartinęs prie medžio, kur buvo nušauta puma, atsi- 
peikėjau iš savo vizijų. 

Gi:obuonies lavonas gulėjo skersai tako, vedančio į mišką. 
Palikt:i jo prašmatnaus kailio nebuvo galima, ir, nušokęs nuo aikk- 
lio, medžiokliniu peiliu jį nudyriau. 

Išdidžiai apžiūrėjau savo pirmą šiuose miškuose laimėtą tr2- 
fėjų, su kuriuo buvo susiję malonūs prisiminimai. Per keletą Ini- 
nučių, kailis buvo suvyniotas, pritvirtintas prie balno, ir manio 
žirgas; vėl paniro į tankmę. 

Nujojęs beveik mylią, atsidūriau ant tako, nusidriekusio pv2I 
pelkėtą žemumą, visai panašią į tą, kurią mes perkirtome +s;u 
jaunuoju medžiotoju jodami iš Suompvilo. 

Nuo arklių ir galvijų kanopų puvėsiai ant tako pavirto į pur- 
vą. Vietomis pasitaikydavo liūnų; tai buvo didžiulės pelkės, ply- 
tinčios palei upę, senvagės. Mano žirgas, nepripratęs prie tokio 
kelio, smego į klampų dumblą iki pat pilvo. 

Nepaisant vidurdienio, miško gilumoje viešpatavo tiršta pri-e- 
blancia, labiau panaši į naktį negu į dieną. Šį įspūdį dar labieiu 
stiprino kraupus pelėdos čikavimas, kartojamas miško aido, ir 
niūrūs baublio riksmai — garsai, kurie girdimi nakties tamsoj e. 
Retsykiais ant tako sumirgėdavo šviesos dėmės, sakančios, jog 
kažkur netoli yra atvira vieta. Tačiau tos šviesos šaltinis buvo 
ne kokia svetinga laukymė, o niūrus užutėkis, prie kurio sustin- 
gusio: vandens neaugo net kiparisai. Tai buvo juodųjų vande:ns 
gyvačių, pelkių vėžlių, o taip pat gervių ir garnių buveinė. Bu- 
vo matyti daugybė tokių paukščių. Vieni jų tupėjo ant supuvu- 
sių, pusiau nugrimzdusių kerplėšų ir ant kamienų, panašių į pilk š- 
vai rudus obeliskus, rymančius prie negyvenamų krantų, kiti lė- 
tai suko virš vandens, ausį veriančiais riksmais ardydamiį tylą. 

Abipus pelkės stiebėsi milžiniški medžiai, nuo jų šaknų stirk- 
sojo didžiulės ataugos, panašios į daniytas tvirtovės sienas. Kai 
kur jios buvo aukštesnės už mano arklį ir pastojo kelią, tad man 
tekdavo jas aplenkti. Toje prieblandoje buvo lengva išklysti iš. 
tako, jeigu ne įkirtimai glotnioje figmedžių žievėje. 

Visa tai anaiptol negalėjo sukelti malonių minčių, nes, spren- 
džiamt iš mano vakarykščio pakeleivio žodžių, tokia buvo ir di- 
džioji sklypo Nr. 9 dalis. ,,Vargu ar jame atsiras kokia tinkama 
gyventi vieta be užimtos sk:voterio. Tai blogesnė aplinkybė negu. 
bet koks įkeičiamasis raštas“ — galvojau. Šią akimirką mielai 
būčiau užleidęs visą savo mišką už pačią priimtiniausią kainą. 
Tačiau aš tai pagundai nepasidaviau. Prie Mersėjaus ar Temzės; 
krantų toks miškas būtų buvęs tikras lobis, bet prie Dumblingo-- 
jo upelio jo niekas nebūtų ėmęs r už dyką! 

Tuo tarpu, kai aš broviausi pirmyn, mano nuotaika vis labiau. 
gedo. Tai dėjosi iš dalies dėl tos niūrios pelkės, kurią perjojau, 

o iš dalies ir dėl pasikeitimo, kuris visada ateina po didelio 
džiaugsmo. 

Bėsiartindamas prie Cholto trobos, ūmai pajutau, kad ateina 
sprendžiamoji valanda. 


XXI skyrius 
NESVETINGOJI TROBELĖ 


Maždaug dviejų akrų dydžio sklypą, apsuptą karčių tvoros, 
kurios galai leidosi prie upelio, sunku pavadinti iškarta — jame 
visur kyšojo nudžiūvę medžiai su nulupta žieve. Tarp jų matėsi 
ir rąstų trobelė. Prie vieno jos šono buvo šiokia tokia sukalta iš 
lentų arklidė, o prie kito suklypęs tvartas. Prie namo mėtėsi kir- 
vis, riogsojo didelė krūva malkų, o prie arklidės ir tvarto — 
krūvos kukurūzų lapų ir burbuolių. Priešais trobelę tarp sausuo- 
lių styrojo kukurūzų stiebai su nulaužtomis viršūnėmis. 

Štai toks vaizdas atsivėrė prieš mane, kai aš nusikapsčiau iki 
skvoterio Cholto kirtimų. 

„Taigi čia ir yra mano sklypas“, — pagalvojau. 

Atsidūręs prie aptvaro, niekaip negalėjau įžiūrėti vartų. Juos 
atstojo kelios kartys, atremtos į storus stulpus. Viršutinė buvo 
nukelta. Nenorėdamas nulipti nuo arklio, peršokau per kitas 
kartis ir risčia prijojau prie trobelės. Jos durys buvo plačiai 
atvertos. Aš tikėjausi, kad kas nors išeis pasitikti, bet niekas 
nepasirodė. Galbūt trobelėje nieko nebuvo? Aš įsiklausiau, pa- 
laukiau. Trobelėje viešpatavo mirtina tyla. Gal ji tuščia? Arba 
apleista? Bet pro duris mačiau namų darbo baldus, virtuvinius 
reikmenis. Taigi, jos gyventojai buvo kažkur netoliese, gal 
miške. 

Aš apžvelgiau visą sklypą, dirstelėjau pro tvorą į mišką, bet 
nieko nepamačiau. Tik pora dešimčių juodųjų grifų, tokių pat 
dvokiančių, kaip ir jų maistas, tupėjo ant nuogų medžių šakų. 
Nors tie šlykštūs paukščiai buvo vos per šūvį, jie nekreipė į ma- 
ne jokio dėmesio, bet tupėjo ramiai, vangiai nuleidę sparnus, 
tarsi šildydamiesi saulėje. Kartais vienas kitas tykiai pakildavo 
į orą, O į jo vietą taip pat tyliai atsitūpdavo kitas. Jų šešėliai 
juodavo ant žemės tarp pageltusių kukurūzų stiebų. 

Aš jau ėmiau gailėtis, jog priverčiau savo žirgą šokti per už- 
tvarą. Sukosėjau, bet arba manęs negirdėjo, arba nenorėjo atsi- 
liepti. 

„Žinoma, —- galvojau, — jeigu viduje yra žmonių, jie turi ma- 
ne pastebėti.“ 

Trobelė buvo be langų, bet sienose tokie platūs plyšiai, 
kad pro juos buvo galima apžvelgti visą sklypą. Net iš lauko 
aš galėjau matyti beveik visą trobelės vidų. Staiga man pasirodė, 
kad pro plyšius pasimatė žmogaus figūros kontūrai, įsižiūrėjęs 
įsitikinau, jog tai buvo vyras. Keista, kad jis manęs negirdėjo! 
Galbūt miegojo? Ne, jis sėdėjo ant kėdės tiesus, aukštai iškėlęs 
galvą.. Vargu ar jis taip galėjo miegoti. Aš vėl kostelėjau, tik 
garsiau, bet neišgirdau jokio atsako. Man pasirodė, kad žmogus 
sujudėjo. Taip, jis iš tiesų krustelėjo, bet atsistoti neketino. 

„Koks įžūlumas! — pagalvojau.— Ką gali reikšti toks jo el- 
gesys?" 

Aš praradau kantrybę. Keistas trobelės šeimininko mieguis- 
tumas mane įsiutino. 

“ — Ar kas nors yra namuose? — surikau. 

Žmogus vėl sukrutėjo, bet neatsistojo. Aš vėl riktelėjau, gar- 
siau ir įsakmiau, ir išgirdau atsakymą. 

— Kas jūs toks, velniai jus griebtų, ir kokio šėtono jums 
čia reikia? — pasiekė mane balsas, labiau panašus į lokio urzgi- 
mą negu į žmogaus kalbą. 

Aš pamačiau, kaip žmogus pakilo nuo kėdės, bet nieko į jo 
žodžius neatsakiau — Man pakako, kad mane pastebėjo. 

Medinės grindų lentos sugirgždėjo nuo sunkios eisenos, ir aš 
supratau, kad trobelės gyventojas žengė prie durų. Netrukus jis 
pasirodė ant slenksčio. Prieš mane stovėjo milžiniško ūgio vy- 
ras su ilga barzda. Jo veido išraiška kėlė baimę: jame spindėjo 
ryžtas ir narsa, jis atrodė nuožmus ir žiaurus. 

Nebuvo jokio reikalo klausinėti, kas jis. Prisiminęs jaunojo 
medžiotojo pasakojimą, iš karto supratau, kad prieš mane stovi 
skvoteris Chikmanas Choltas. 


XXII skyrius 


NESVETINGAS PRIĖMIMAS 


Iš mandagumo vos neištariau paplitusios frazės: „Manau, kad 
matau prieš save misterį Choltą?", bet nespėjau to padaryti, nes 
skvoteris, vos pasirodęs ant slenksčio, pratrūko keiksmų srautu: 

— Kas tu toks, ir kokio šėtono tau reikia? 

— Aš norėčiau pamatyti misterį Choltą,— atsakiau tvardyda- 
masis, 

— Tu nori matyti misterį Choltą? Jokio misterio Cholto čia 
nėra. 

— Nėra? 

— Nėra, velniai rautų! Tu gal apkurtai? 

— Jūs norite pasakyti, kad Chikmanas Choltas čia negy- 
vena? 

— Nieko panašaus aš nesakau. Jeigu tau tikrai reikia Chiko 
Cholto, tai toks čia yra. 

— Taip, aš ieškau Chiko Cholto. 

— Na ir kas, jeigu jį ir surastumį 

— Aš noriu jį pamatyti. 

— Štai kas, nepažįstamasis žmogau,— tarė skvoteris, ir jo 
akys piktai sublizgėjo,— jei tu -šerifas, tai Chikmano Cholto na- 
muose nėra. Supranti? Nėra. 

Pastaroji frazė buvo ištarta ypač reikšmingai, jis pakėlė striu- 
kės skverną ir parodė kyšantį už juostos didžiulį medžioklinį 
peilį. Aš puikiai supratau jo užuominą ir šaltakraujiškai atsa- 
kiau: 

— Aš ne šerifas. 

Tikėjausi jį nuraminti ir galvojau, kad toks man parodytas 
priėmimas kažkoks nesusipratimas. 

— Aš ne šerifas,— pakartojau, stengdamasis jį iš tiesų įti- 
kinti. 

— Ne šerifas? O kas gi? Jo pavaldinys? 

— Nei vienas, nei kitas,— atsakiau šusitvardydamas. 

— O kodėl prisiuvai paauksuotas sagas? Kas tu toks? 

Mano kantrybė išseko, bet, atsiminęs savo draugo iš Našvilio 
patarimą, duotą vakar, aš įveikiau užvirusį rūstumą. | 

— Mano pavardė... — pravėriau lūpas. 

— Spjauti man į tavo pavardę! — nutraukė mane milžinas.— 
Ji man tiek tereikalinga kaip pastipęs šuo! Kokiu reikalu tu 
čia atsitrenkei, štai ką noriu žinoti! 

— Aš jau sakiau jums savo atvykimo priežastį: man reikia 
pamatyti misterį Choltą — Chiką Choltą, jeigu jums taip patinka. 
 — Pamatyti Choltą? Na, jeigu tik toks tavo reikalas, tai tu 
Jį jau pamatei. O dabar nešdinkis! 

Tai manęs nesutrikdė, ir aš ramiai tęsiau: 

— Tai jūs ir esate Chikas Choltas? 

— O kas tau sakė, kad ne? Ko tu.prie manęs prisikabinai? 
Eik po velnių! 

Ti- grasinimai ir įžeidinėjimai, kuriais škvoteris svaidėsi, ti- 
kėdamasis išgąsdinti, man sukėlė visai kitokius jausmus. Neži- 

nau, ar tai, ką pajutau, galima pavadinti narsumu, tačiau aš ma- 
žai tevertinau savo gyvybę, kaip ir jis. Man pernelyg dažnai ją 
tekdavo rizikuoti ir dvikovose, ir kautynių lauke, kad išsigąs- 
čiau tokio stačioko. Aš nesiruošiau - daugiau tvardytis ir, atme- 
tęs visus išmintingus samprotavimus, nusprendžiau padaryti to- 
kiam jo elgesiui galą. Tiktai atsakyti jam keiksmais buvo be- 
prasmiška. | 

„Galbūt, — pagalvojau,— reiktų kalbėti su juo ryžtingiau.“ 
Betgi pirma negu spėjau atsakyti į jo klausimą, jis irzliai jį pa- 
kartojo: 

— Na, misteri Plepy, jok kuo greičiau. Ko tau iš manęs rei- 
kia? 

— Visų pirma, misteri Chikmanai Choltai, man reikia, kad 
jūs su manimi elgtumėtės mandagiai. O antra... 

Skvoteris vėl nutraukė mane grubiais keiksmais: 

— To betrūko! — sumaurojo jis— Kalbi apie mandagumą, 
O pats šokinėji su arkliu per svetimą tvorą ir vos nejįjoji į patį 
namą. Atsimink, misteri Auksinsagi, kad aš neleisiu nė vienam 
žmogui —ar jis būtų baltas, ar juodas, ar indėnas — veržtis 
į Mano sklypą be leidimo. Supratai? 

— Į jūsų sklypą? Ar jūs įsitikinęs, kad jis jūsų? 


Skvoteris pasidarė melsvai raudonas — galbūt iš įniršio, o 
gal jam plykstelėjo dar kažkoks jausmas. 
— Ne mano sklypas! — sugriaudėjo jis, pagražindamas savo 


žodžius keiksmu.— Ne mano sklypas! Parodykite man žmogų, ku- 
ris taip sako! Parodykit man įį ir, pEBI2S Aukščiausiuoju, jis 
daugiau to nebesakys! 

— Jūs jį pirkote? 

— O koks tavo reikalas? Aš dirbu ir to visai pakanka. Tegul 
išsprogsta mano akys, jeigu jis nepasiliks mano visados. O ko tu 
taip sielojiesi dėl mano sklypo? 

— Paaiškinsiu, — atsakiau, išsiimdamas iš balno krepšio do- 
kumentus ir stengdamasis būti ramus.— Ar matote, misteri Chol- 
tai, kad jūsų namas stovi ant sklypo Nr. 9, kurį aš pirkau iš 
Jungtinių Valstijų vyriausybės? Dėl to jūs ir privalote man pra- 
nešti, ar ruošiatės pasinaudoti jūsų užimtos žemės pirkimo pir- 
mumo teise, ar perduosite ją man. Štai dokumentai. Galite su 
jais susipažinti. 

— Aš taip ir galvojau, kad tu atsitrenkei dėl to reikalo! — 
suurzgė jis.— Taip ir galvojau! Bet veltui stengeisi — nė velnio 
negausi. Spjaunu aš į tavo dokumentus! Spjaunu aš į visokias 
pirmumo teises! Visos jos nevertos nė tuščios kukurūzų burbuo- 

lės. Aš turiu savo ypatingas teises į žemę. Aš tuojau jas tau pa- 
rodysiu ir pažiūrėsiu, kaip jos tau patiks. 

Su šiais žodžiais Choltas apsisuko ir išnyko trobelėje. 

„Vadinasi, jis turi dokumentus ir yra teisėtas šios žemės sa- 
vininkas,— suabejojau.— Negi jis ją pirko? Jeigu taip, tai...“ 

Čia mano mintis nutraukė skvoterio pasirodymas. Bet vietoj 
popierių, kuriuos tikėjausi išvysti, jis laikė rankose ilgą šau- 
tuvą. 

— Nagi, misteri Varytojau,— ištarė jis pergalingai ir su sar- 
kazmu, grėsmingai pakeldamas savo šautuvą, — štai mano doku- 
mentai. Mano pirmenybės teisė — tai šautuvo teisė. Galvoju, jog 
tau aišku, ką turiu galvoje? 

— Ne, neaišku, — atsakiau aš ryžtingai. 

— Neaišku? Štai kaip, nepažįstamasis. Aš kalbu visiškai rim- 
tai. Pažiūrėk man į akis ir pamatysi, kad aš nejuokauju. Jeigu 
tučtuojau neišsinešdinsi, tai gyvas iš čia ir neišeisi. Matai tą 
stuobrį? Jo šešėlis krypsta prie namo. Tą minutę, kada jis pri- 
šliauš iki sienos, aš tave nušausiu, nes priešingai aš nebūsiu Chi- 
kas Choltas. Atmink, kad aš tave įspėjau! 

— O aš įspėju jus, misteri Choltai, kad ginsiuosi. Jeigu jūs 
nepataikysite. .. 

—- Nepataikysiu? — nutraukė jis mane ir paniekinamai truk- 
telėjo pečiais.— Nepataikysiu, kvailyt Dėl to aš nesijaudinu! 

— Jeigu jūs prašausite pro šalį, — tęsiau aš, nepaisydamas 
jo žodžių, — tai aš jūsų nepasigailėsiu. Jūs ruošiatės niekšiškai, 
kaip bailys, pasinaudoti pirmu šūviu, bet neužmirškite, kad, jums 
IMepataikius, aš jus Nnušausiu, o teismas mane išteisins, kadangi 
aš tai padarysiu, gindamas savo žemę. Jei jūs šausite, tai Ir aš 
šausiu. Saugokitės — aš nesigailiu bailių. 

— Bailių! — suriaumojo milžinas.— O jeigu aš neprašau- 
siut — klausė jis su kupina paniekos pašaipa, reiškusia, kad jis. 
visada pataiko.— O kas, jeigu aš neprašausiu, misteri Papliauška? 

— Ot imsite ir nepataikysite! Nebūkite pernelyg užtikrintas, 
kad pataikysite. Į mane jau ne kartą šaudė. 

— Po mano šūvio niekam neteks šauti į tave. 

— Ir vis tiktai aš surizikuosiu pasilikti. Jeigu net jūs mane 
užmušite, nieko neišlošite. Turėkite galvoje, gerbiamasis, kad 
mes su jumis kaunamės ne dvikovoje. Jeigu jūs mane nušausite, 
tai jus nubaus įstatymas. 

Man pasirodė, kad mano žodžiai padarė skvoteriui šiokį tokį 
įspūdį. Matydamas, jog jis tyli, aš ryžtingai tęsiau: 

— Jeigu man bus lemta žūti nuo jūsų rankos, atsiminkite, 
kad aš turiu draugų, kurie susidomės mano mirties aplinkybė- 

mis ir ims jas tyrinėti. Jeigu jūs užmušiu aš, gindamasis, teismas 
mane išteisins. Bet jei jūs nukausite mane, jūsų poelgį įvertins 
kitaip. Tai bus sąmoninga žmogžudystė! 

Paskutinį žodį aš ypač pabrėžiau. Skvoterio veide pasirodė 
nerimas, ir man Net pasidingojo, kad jis sudrebėjo ir išblyško. 
Virpančiu balsu jis atsakė: | 

— Sąmoninga žmogžudystė? Ne, ne! Aš juk tave įspėjau. Tu 
dar turi laiko išgelbėti savo kailį. Nešdinkis iš mano kirtimų, 
ir aš tavęs neliesiu. 

— Aš nesitrauksiu iš čia, kol jūs nepripažinsite mano tei- 
sių į šį sklypą. 

— Tokiu atveju gyvas iš čia neišeisi. 

— Vadinasi, jūs nusprendėte tapti žmogžudžiu? 

Aš ir vėl pabrėžiau paskutinį žodį ir pamačiau, kad tai jam 
padarė įspūdį. Ar skvoteris išsigando pasekmių, ar jo sieloje dar 
teberuseno žmogiškumo kibirkštis — kas buvo nelabai įtikima,— 
ir jis susigėdo savo negarbingo elgesio? Gal todėl po mano žo- 
džių skvoteris truputį apsiramino. 

— Žmogžudys! — ištarė jis kiek pagalvojęs.— Ne, aš ne 
žmogžudys! Iš tiesų blogai, jei tave kaltina tokiu nusikaltimu, 
kurio tu, nepadarei. Aš ir nesiruošiu padaryti žmogžudystės, bet 
tau neleisiu iš čia išeiti. Ką tiktai aš tai siūliau, bet tu pats pra- 
Iadai šansą išsigelbėti, pavadinęs mane bailiu. Tu turi mirti. 
Ruoškis mirčiai. Aš tau parodysiu, kas yra bailys! 

— Žinoma, bailys! 

.— Kur matai mano bailumą? 

— Jūsų niekuo nepateisinamas užpuolimas, ypač galimy- 
bė šauti pirmam. O kas bus, jei aš nušausiu jus? Jūs matote ma- 
no revolverį? Pirma negu jūs prispausite prie peties šautuvą ir 
nusitaikysite, spėsiu suvaryti į jus visas šešias kulkas. Jei aš 
taip iš tiesų padaryčiau, kaip jūs tai pavadintumėte?t Ar bailu- 
mu, ar apgalvota žmogžudyste? 


XXIII skyrius 
DVIKOVA BE SEKUNDANTŲ | 


Tai sakydamas, aš mačiau, kad keitėsi mano priešo veido iš- 
raiška. Atrodė, kad jo smegenyse brendo naujas sprendimas, 
užgožiantis anksčiau sumanytą veikimo planą. Nejaugi aš suge- 
bėjau pažadinti jo garbę? Kaip tik to aš ir siekiau, ir toliau tę- 
siau tą patį pokalbį, nes tik taip galėjau paveikti tokios prigim- 
ties Žmogų. 

— Jūs nedrįstate veikti atvirai? — pašaipiai tariau— Jūs 
norite niekšiškai užmušti mane, ir dėl to reikia, kad jūsų šūvis 
būtų pirmas. | | 

— Tai melas! —-sušuko milžinas, išsitempęs visu ūgiu ir taip 
didingai, kad iš jo sunku buvo tikėtis.— Aš nesiruošiu užmušti 
iš pasalų, ir man pirmas šūvis visai nereikalingas. Ne toks Chi- 
kas Choltas blogas šaulys, kad bijotų tavęs ir tavo tauškučio. 
Ir ne taip jis brangina savo gyvybę, kad pabūgtų ja surizikuoti! 
Nors tu ir pasipūtęs kaip kalakutas, bet niekšybe manęs apkal- 
tinti negalėsi! Tačiau atrodo, kad tu, vaikine, nesi bailys, todėl 
aš ko gero pasielgsiu kitaip. 

— Kaip? — sušukau, apstulbintas tų žodžių ir tikėdamas, kad 
mūsų susidūrimas baigtas.— Vadinasi, jūs norite pasielgti tei- 
singai? 

— Aš noriu kautis su tavim garbingai! 

— Dvikovoje! 

— Dvikovoje, jeigu ji taip pagal jus vadinasi, misteri. 

— Aš sutinku. Bet juk mes neturime sekundantų. 

— Ar tu galvoji, kad du žmonės negali garbingai kovoti ir 
be sekundantų? Matai tą stuobrį prie aptvaro? 

— Matau. 

— Tai šit, misteri, stok prie arba už jo, kaip tau geriau pa- 
tinka. Čia pat prie tvarto numestas pagalys — tai mano vieta. 
Tarp mūsų bus dvidešimt jardų. Ar tave patenkina toks atstu- 
mas? | 

— Ar toks, ar kitoks,— man vistiek,— atsakiau vis dar nu- 
stebęs ir net susižavėjęs. 

— Na, tai ropškis nuo arklio ir pasiimk šautuvą. Savąjį, kaip 
matai, aš turiu. Galvoju, kad daugiau kaip vieną kartą šauti 
man neteks, bet jeigu nepataikysiu, tai saugokis: aš šautuvą už- 
taisau greitai! Ir atsimink, misteri, kad vienas iš mūsų neišeis 
iš Čia gyvas. 

— O kas mums duos signalą pirmajam šūviui? 

— Tai aš apgalvojau. Nesijaudink. 

— Kaip jūs tai padarysite? 

— Štai kaip. Turiu namie gabalą elnienos. Aš jį mesiu į lau- 
kymės vidurį. Matai maitvanagius tuose sausuose medžiuose? 

Aš linktelėjau galva. 

— Mums neilgai teks laukti, kol kuris nors iš jų puls žemyn 
į tą vietą. Kai tik pirmutinis paukštis palies mėsą, tai ir bus sig- 
nalas. Taip bus garbinga? 

— Žinoma, — vėl atsakiau aš, nes jo sąžiningas pasiūlymas 
neleido man atsitokėti iš nuostabos. 

Tas žmogus ne tiktai stebino — jis stačiai mane nuginklavo, 
ir jo netikėtai pasikeitęs elgesys sutramdė mano pyktį. Nebegal- 
vodamas apie galimas pasekmes, aš pajutau, kad kautis nesu 
linkęs. Galbūt dar nevėlu sustabdyti tą beprasmišką dvikovą? 
Ir nugalėjęs savo išdidumą, aš tai pasakiau. Bet į taikų pasiū- 
lymą išgirdau tokį atsakymą: 

— Vėlu, misteri. Dabar tai jau neišdegs! 

— Bet kodėl gi? — spyriausi aš, vis labiau suvokdamas dvi- 
kovos beprasmiškumą. 

— Tu mane įpykdei, ir dabar, velniai griebtų, kausies su ma- 
nimi. 

— Bet, garbės žodis. .. 

— Nustok plepėjęs, nes prisiekiu pasaulio pabaiga, aš palai- 
kysiu tave bailiu. Aš ir pirma jaučiau, kad tu paprašysi pasigai- 
lėjimo! 

— Gana! — surikau, įsižeidęs dėl tokio pasityčiojimo.— Aš 
pasiruošęs. Pradedam! 

Skvoteris įėjo į trobelę ir tuojau pat sugrįžo, nešdamasis ran- 
kose gabalą elnienos. 

— Eik į savo vietą, — sukomandavo jis,— ir atsimink: nešau- 
ti, kol pirmas paukštis nenusileis žemėn. Po to gali pleškinti. 

— Palaukite,— tariau,— reikia dar kai ką apkalbėti. Jūs el- 
giatės sąžiningai, ko aš, prisipažinsiu, nelaukiau, ir tokiu buū- 
du įgijote teisę gyventi. O juk ta teisė atsidurs pavojuje, jeigu 
man nepasiseks. Jus palaikys žmogžudžiu, o to neturi būti. 

— Ką tu dar išsigalvojai? — burbtelėjo mano priešininkas, 
matyt, Manęs nesupratęs. 

Neatsakydamas jam nieko, aš išsitraukiau užrašų knygutę, 
atsiverčiau švarų lapelį ir parašiau: „„Aš buvau nukautas gar- 
bingoje dvikovoje“. Paskui padėjau datą ir parašą ir, išplėšęs 
lapelį, -ištiesiau skvoteriui. Jis su neįspėjama išraiška skaitė ma- 
no parašytus žodžius, paskui, sprendžiant iš niūrios šypsenos, 
supratau, kad jam mano ketinimas aiškus. 

— Tu, ko gero, teisus, — ištarė jis, patylėjęs.— Apie tai aš 
ir nepagalvojau. Manau, kad ir mano vardas tave popiergalyje 
kai ką reiškia. Jei pavilgas tinkamas žąsiai, jis tinka ir žąsinui. 
Duok pieštuką. Aš ne kažin kiek mokytas, bet pasirašyti suge- 
bu. Nal 

Pasidėjęs popierėlį ant baslio, jis lėtai sukeverzojo savo var- 
dą po manojo, paskui pakėlė lapelį ir tylėdamas parodė pirštu 
parašą. Po to prismeigė dokumentą peiliu prie baslio su tokia 
jėga, kad sulinko jo rankena. Visa tai jis darė taip šaltakraujiš- 
kai, tarsi ruošdamasis kokiam paprasčiausiam darbui. | 

— Aš galvoju,— ramiai ištarė jis, — kad vėjas popierėlio ne- 
nupūs, kol kas nors jį pasiims. Na, o dabar pradėkime. Aš metų 
mėsą. | 

Aš jau buvau nulipęs nuo arklio ir stovėjau ant žemės, lai- 
kydamas rankoje šautuvą. Neištaręs nė žodžio ir neatsisukęs, pa- 
sukau prie parodyto man stuobrio. Nesibijojau šūvio į nugarą. 
Šio žmogaus elgesys mane įtikino, kad galiu nebijoti išdavystės. 
Aš nelaikiau jo ir bailiu. 

Turiu prisipažinti, kad dar niekada taip be ūpo nesiruošiau 
kovai. Aš buvau pasiruošęs ne tiktai atsiimti savo žodžius apie 
mano priešininko bailumą, bet ir atsisakyti teisės į sklypą, nors 
ir suvokiau, kad dėl to galiu prarasti ir garbę, ir gerą vardą. 
Juk taip pasielgus, man bus nebeįmanoma pasirodyti nei Suomp- 
vile, nei kitur. Net tarp savo aukštuomenės draugų būčiau ap- 
kaltintas silpnadvasiškumu, išvadintas bailiu. Mano priešo pras- 
ta išvaizda nebūtų buvusi man pasiteisinimu po to, kai jis pa- 
siūlė tokią garbingą kovą. Visi būtų nusprendę, kad išsigan- 
dau. Be to, nors skvoteris ir laikėsi ramiai, net mandagiai, aš Ži- 
nojau, kad jo sprendimas tvirtas. Kito pasirinkimo nebuvo: bu- 
vau priverstas kautis! 

Priėjęs prie baslio, atsisukau veidu į priešininką. Jis taip pat 
stovėjo prie savojo stuobrio, laikydamas vienoje rankoje elnie- 
nos gabalą, o kitoje savo ilgą šautuvą. Artinosi akimirka, kai 
vienam iš mūsų teks palikti šį pasaulį! Iš savo priešo veido ma- 
čiau, kad dvikova neišvengiama, ir nusprendžiau paklusti likimui. 

— Na, misteri, — garsiai tarė Choltas,— aš metu mėsą. Žiū- 
rėk! Ir nešauk, kol koks paukštis nenusileis ant žemės. Po to 
gali šaudyti kaip šėtonas! 

Aš mačiau, kaip mėsos gabalas apsisuko ore ir kaip jis kri- 
to, kol dribtelėjo žemėn. Tai buvo baisi akimirka! 


XXIV skyrius 
ŽENKLO BELAUKIANT 


Taip... Toks išbandymas galėjo sukrėsti žmogų ir su pačiais 
stipriausiais nervais ir drąsiausia širdimi. Man jis buvo žymiai 
sunkesnis už paprastą dvikovą. Juk aš neturėjau dėl ko kovo- 
ti... Aš, žinoma, buvau įžeistas, bet ne taip baisiai, kad trokš- 
čiau keršto ir juo labiau kraujo praliejimo! Jeigu prieš minutę 
buvau apimtas įtūžio ir niekas nebūtų manęs sustabdęs, tai da- 

bar mano gyslose kraujas tekėjo ramiai. Netikėtas Cholto elge- 
sio pasikeitimas sutramdė įniršį. 

Aš stovėjau prieš savo priešininką, nugrimzdęs į sunkius ap- 
mąstymus. Grumtis be sekundantų ir mirti neturint greta draugo, 
kuriam galima pasakyti paskutinį sudie! Užmušti žmogų, kai 
nėra kam paliudyti dvikovos sąžiningumo. Juk nebuvo nė vienos 
gyvos būtybės, neskaitant juodųjų grifų, tarsi esančių tik tam, 
kad paduotų lemtingąjį signalą! Negalima sakyti, kad aš ne- 
jaučiu baimės, bet tai buvo greičiau ne baimė, o apmaudas, 
jog tenka taip beprasmiškai rizikuoti gyvybe. Koks absurdas — 
pakišti save po šūviu dėl keistuolio skvoterio įgeidžių, ir tokia 
pat nesąmonė pačiam šauti į jį! 

Jeigu būčiau buvęs pašalinis žiūrovas arba net sekundantas, 
padėtis man būtų atrodžiusi stačiai juokinga. Bet, deja, buvau 
vienas šios dvikovos veikiančiųjų asmenų, ir man ne juokai rū- 
pėjo. Kokios komiškos bebūtų atrodžiusios aplinkybės, bet pats 
reikalas buvo pernelyg rimtas, kad būtų galima juokauti. Leisti, 
kad nei iš šio, nei iš to tave užmuštų, buvo tikra savižudybė, o 
pačiam nušauti skvoterį — labai jau panašu į žmogžudystę! Ta- 
čiau trečios išeities mūsų dvikovoje, atrodė, negalėjo būti. Apie 
tai aiškiai bylojo ryžtinga mano priešo išvaizda. Jis stovėjo vi- 
siškai nejudėdamas, prispaudęs savo ilgą šautuvą prie peties ir 
nukreipęs vamzdį į mane. Jo akys kalbėjo apie nepalenkiamą 
ryžtą. Tiktai tos pilkai žalios akys ir teatrodė gyvos. Skvoterio 
figūra ir jo veido bruožai sustingo kaip stuobrys, prie kurio jis 
stovėjo, bet jo žvilgsnis greitai šokinėjo nuo masalo, gulinčio 
ant žemės, -prie juodų paukščių ant medžio ir prie manęs — svar- 
biausio jo stebėjimo objekto. 

„Dieve mieliausias! — galvojau aš. — Nejaugi būtinai rei- 
kia nužudyti tą milžiną arba būti nukautamį Nejaugi negalima 
išvengti tokio baisaus likimo? Argi negalima kaip nors susitarti?" 

Aš nusprendžiau paskutinį kartą pasiūlyti skvoteriui užbaigti 
reikalą taikiai, žinodamas, kad jeigu jis ir atsisakys, tai mano pa- 
dėtis netaps blogesnė. Priešingai, tada aš tikrai žinosiu, jog tu- 
riu teisę gintis. Todėl sušukau: 

— Choltai! Jūs narsus žmogus, aš tuo įsitikinau. Kam mums 
kautis? Dar ne vėlu... 

— Užtat tu bailys! — nutraukė jis mane.— Niekingąs bailys, 
nors ir nešioji karišką mundurą! Aš tuo taip pat įsitikinau. Už- 
Čiaupk „koserę, o tai išgąsdinsi paukščius. Jei tu, velniai tave 
griebtų, tai padarysi, aš šausiu, kai tiktai pirmasis iš jų pakils! 

— Ak, taip! — sušukau aš, išvestas iš kantrybės naujo įžei- 
dimo.— Gerai! Tegul toks ir bus mūsų signalas. 

— Sutinku! — pasigirdo greitas ir ryžtingas atsakymas. 

Mano svyravimas baigėsi. Man nebeliko ko pasirinkti, ir aš 
supratau, kad tolimesnės taikos paieškos ne tiktai beprasmės, 
bet ir pavojingos. Kvaila buvo atkišti kulkai savo kaktą! Tegul 
geriau jis kris kaip savo kraugeriškos beprotybės auka negu aš. 
Pakėliau šautuvą, tvirtai įsitikinęs paleisti jį į darbą. Įtemptai 
sekdamas paukščius, mintyse matavau atstumą, skiriantį mane 
nuo priešo. Bet, nepaisant viso mano įtūžio, aš vis dar jaučiau 
savo priešininkui šiokį tokį gailestį. Kam žudyti šitą žmogų? Gal- 
būt užtektų jį-sužeisti? Aš nebijojau, kad jis suspės pirmas iš- 
šauti. Dėl ilgos patirties valdžiau savo ginklą su fokusininko 
greičiu ir vikrumu. Nebijojau ir prašauti pro šalį, kadangi sa- 
vo taiklumu buvau įsitikinęs. O kaip galėjau prašauti pro tokį 
milžiną? Šiuo atveju turėjau net šiokią tokią pirmenybę, ir iš 
tokio trumpo atstumo man nieko nereiškė paguldyti savo prie- 
šą mirtinai. Bet aš to nenorėjau. Ruošiausi jį tik sužeisti, ir ne 
mirtinai, bet tiek, kad padaryčiau mūsų dvikovai galą. Aš tikė- 
jausi, jog skvoteris laikys save atsiteisusiu. 

Ar ir jis taip galvojo, negaliu pasakyti. Šiaip ar taip, bet 
jo akmeninis veidas tokių minčių neatspindėjo. Beliko tiktai šau- 
ti, ir šauti be apsirikimo. Suprantama, geriausia būtų pataikyti 
jam į ranką, bet tą akimirką: man reikėjo galvoti, kaip gelbėti 
savo gyvybę. Reikalas galėjo išsispręsti po pirmųjų šūvių, ir 
pirmenybė bus to, kuris suspės greičiau paspausti gaiduką. To- 
dėl aš įdėmiai sekiau paukščius medyje. Mano priešas taip pat 
nenuleido nuo jų akių. 


XXV skyrius 
NUTRAUKTA DVIKOVA 


Praslinko ne mažiau kaip penkios minutės slegiančio ir bai- 
saus laukimo, bet paukščiai vis nesijudino. Keista, jie išsyk ne- 
puolė prie jauko, gulinčio matomoje vietoje, po medžiu, ant 
kurio tupėjo. Ant nuogų šakų jų buvo ne mažiau kaip dvidešimt, 
ir kiekvienas jų bųvo akylas kaip erelis ir galėjo pamatyti mė- 
są už mylios. Tai kodėl jie nekreipė į ją dėmesio? Tai prieštara- 
vo jų įpročiams ir gamtos instinktui, ir net tokią baisią minutę 
aš atkreipiau į tai dėmesį. Priežastis juk buvo paprasta: gri- 
fai buvo pasisotinę kitur. Jiems pusryčiams teko kokio nors. 

žvėries arba paklydusio jaučio, kritusio nuo ligos ar vasaros 
kaitros, lavonas. Tai buvo matyti iš jų kruvinų snapų, prikimštų 
gurklių ir tingių pozų. Kai kurie iš jų snaudė, kiti Jaikas nuo 
laiko ištiesdavo kaklus arba pajudindavo sparnus, bet tik tam, 
kad atvėsintų kūną. Nė vienas šių apsnūdusių paukščių nerodė 
noro skristi. Aukštai ore sklandė dar keletas grifų. Du ar trys 
iš jų prisidėjo prie tupinčių medyje kaip tik tada, kai mes atsi- 
stojome į savo vietas. Paskui juos vis atskrisdavo kiti. Bet juk 
mes buvome susitarę, kad ne atskridęs į medį, o purptelėjęs 
nuo jo paukštis mums duos signalą dvikovai. 

Tos trumpos sekundės pavirto man ilga valanda, ir mano 
galvoje pralėkė ištisa minčių kirbinė. Prisiminimai apie namus, 
"apie artimuosius ir draugus, kurių man galbūt nebus lemta 
daugiau pamatyti, apgailestavimas, kad taip neilgai teko nešioti 
neseniai užtarnautus pasižymėjimo ženklus, negarbingos ir nie- 
kam nežinomos mirties artumo suvokimas pralėkė per mano 
mintis. Nesena praeitis mano apmąstymuose taip pat šmėsčiojo. 
Auksaplaukė būtybė, prieš kokią valandą užkariavusi mano šir- 
dį, viešpatavo joje. Nejaugi aš niekada daugiau neišvysiu to 
spinduliuojančio paveikslo, to dieviškai nuostabaus veido, neiš- 
girsiu to melodingo balso? Niekada! Kaip baisiai man skambėjo 
tas žodis! | 

O grifai vis nekilo. Tiktai laikas nuo laiko savo purvinais 
snapais jie valėsi plunksnas arba ištiesdavo ilgus sparnus, gin- 
damiesi nuo saulės spindulių. Buvo pusiaudienis, ir saulė, kabo- 
jusi zenite, pripildė orą svilinančios kaitros. Paukščiai atrodė 
apimti abejingo tingulio, ir net dvėseliena vargu ar būtų juos 
privertusi nusileisti. Praslinko .penketas minučių. Aš jau nebe- 
galėjau ištverti tos įtampos, kuri buvo ypač baisi dėl vyravusios 
aplink klaikios tylos. Per visą tą laiką mes su Choltu nepasikei- 
tėme nė vienu žodžiu ir, niūriai tylėdami, žvilgčiojome vienas 
į kitą, laukdami ženklo. : 

Man norėjosi, kad greičiau jau viskas baigtųsi, ir mano prie- 
ša taip pat ėmė rodyti nekantrumo ženklus. Jis jau nebeišlaike 
savo didingos ramybės, susvyruodavo į šonus, tolydžio stuktelė- 
damas žemėn sunkiu kulnu. Regėdamas, kad jo Žvilgsnis darosi 
vis piktesnis, aš laukiau protrūkio, kuris pagaliau ir atėjo. 

— Prakeikti paukščiai! — suriko skvoteris, piktai mostelėjęs 
ranka.— Dėl jų mes, kaip matyti, prastypsosime čia iki vakaro. 
Nėra ko daugiau laukti! Na, imk... | 

Frazė liko nebaigta. Šiaip ar taip, jos pabaigos aš neišgirdau 
ir iki šiol nežinau, kas man buvo siūloma. Cholto balsą nustel- 
bė mano arklio, matyt, išsigandusio kažkokio triukšmo miške, 

žvengimas. Beveik tą pačią akimirką už mano nugaros kaip ai- 
das pasigirdo atsakomas žvengimas. Bet man ne tai buvo galvo- 
je: aš pastebėjau, kad paukščiai išsijudino iš savo tingulio, kai 
kurie jų susigūžė, tarsi ruošdamiesi pakilti. Atėjo lemtingasis 
akimirksnis! 

Pakėlęs šautuvą, aš greitai pažvelgiau į skvoterį. Jis taip 
pat pakėlė savąjį, bet, mano nuostabai, laikė jį nerūpestingai, 
tarsi nesiryždamaš taikytis. Jo įdėmus žvilgsnis buvo nukreiptas 
ne į mane ir ne į paukščius, bet į kažką kitą už mano nugaros. 
Visai arti išgirdau arklio trepsėjimą ir sidabrinį moterišką balsą. 
Paskui pasigirdo garsus riksmas, ir per tvorą peršoko mergina. 
Aš iš karto pažinau savo miško deivę ir nespėjau atsipeikėti iš 
nuostabos, kai ji šmėstelėjo pro šalį, pribėgo prie skvoterio, puo- 
lė jam ant kaklo ir sušuko, aistringai maldaudama: 

— Tėve! Mielas tėve! Ką jis padarė? Pasigailėk jol 

Aš buvau sukrėstas: Chikas Choltas — jos tėvas! 

— Šalin, Lilel — įsakmiai riktelėjo jis, atstumdamas dukrą.— ' 
Nešdinkis iš čia! 

— Ne, tėve, ne] Tu to nepadarysi! Kas atsitiko? Kuo jis nusi- 
kalto? Už ką tu ant jo supykai? 

— Kuo prasikalto, dukrele? Jis išvadino mane bailiu ir nori 
išvyti mus iš sklypo. .. Eik, sakau! Eik namo! 

— ra jo, tėve! Nežudyk! Jis toks drąsus, toks gra- 
žus. .. Jeigu tu žinotum... 

— Drąsus? Gražus? Tu kliedi, Lile! Ką tu gali aBIE jį žinoti? 
Juk tu niekad anksčiau jo nematei? 

— Ne, mačiau! Piieš kokią valandą. Tu nežinai, kad jis iš- 
gelbėjo mane. Jeigu ne jis... Tėvel Tu negali... tu jo nenužu- 
dysi! 

— Išgelbėjo tave? Ką tai reiškia? 

— Ei! Kas čia vyksta? 

Išgirdęs šį riksmą ir klausimą, aš supratau, kad scenoje pasi- 
rodė naujas veikiantis asmuo. Apsidairęs, išvydau raitelį, kuris 
prijojo prie užtvaro ir pažvelgė per jo viršų. Jo veidas rodė nuo- 
stabą ir net ironiją. 

XXVI skyrius 
TAIKDARYS 


Nežinau kodėl, bet nepažįstamojo pasirodymas mane nudžiu- 
gino. Aš pagalvojau, kad jam atsiradus, skvoteris greičiau nusi- 
leis dukros meldimui, ir kraujo praliejimo bus išvengta. Aš pats 
tvirtai nusprendžiau nešauti, kas tiktai man penutiktų. Šautuvai 
buvo nuleisti. Kraupūs paukščiai paliko medį ir beveik išnyko 
dangaus žydrynėje, bet nei aš, nei mano priešas nebežiūrėjome 
į juos. Probėgomis žvilgterėjęs į nepažįstamąjį, aš vėl atsisukau 
ir pamačiau kur kas įdomesnę sceną. Šautuvo skvoteris jau nebe- 
turėjo — mergina jį nunešė į trobelę. Choltas nesipriešino. Jis, 
matyt, pats atidavė jai ginklą, taigi mūsų dvikova buvo baig- 
ta, o gal atidėta. Mane nustebino toks netikėtas mano priešinin- 
ko nuotaikos pasikeitimas, įvykęs per kelias sekundes, kai ma- 
no dėmesys buvo užimtas naujai atvykusiu. Visų labiausiai 
mane nustebino tai, jog tokią permainą sukėlė būtent nepažįsta- 
mojo pasirodymas. Aš jau įsitikinau, kad Cholto dukters prašy- 
mai, kurių jis taip šiurkščiai ir ryžtingai nepaisė, negalėjo ma- 
nes išgelbėti, ir tiktai nepažįstamajam galėjom būti dėkingi už 
tas netikėtas paliaubas. 

Choltas tapo visai kitoks, buvo matyti, kad jis jau nebesijau- 
čia padėties šeimininkas. Nustebimo išraišką jo veide pakeitė 
greitai augantis nerimas. Sutikdamas atvykėlį ir kviesdamas joti 
prie namo, jis atrodė netekęs karingumo ir išsigandęs. Tai ypač 
buvo matyti iš to, kaip skubiai jis nukėlė kartis, atidarė vartus 
ir paėmė už kamanų arklį, taip pat ir iš pasiekusių mane žodžių, 
kuriuos jis ištarė pasisveikindamas. | | 

Aš dabar jį dominau ne labiau kaip koks nudžiūvės medis, 
stirksantis prie sklypo. Jis praėjo pro šalį, net į mane nepažvel- 
gęs; visas jo dėmesys buvo skirtas svečiui. Aš taip pat smalsiai 
žiūrėjau į žmogų, kurio pasirodymas sukėlė tokią nelauktą pa- 
baigą, ir mano įdėmus žvilgsnis galėjo pasirodyti nemandagus. 
Negalima sakyti, kad nepažįstamasis man patiko. Priešingai, jo 
išvaizda sukėlė nemalonų įspūdį. Aš netgi pajutau jam prie- 
šiškumą, nors tam ir neturėjau jokių aiškių priežasčių. 

Tai buvo trisdešimties metų vyras, apyliesis, žemo ūgio, blyš- 
kiai pilkšvo veido, be barzdos, aštria nosimi ir nuožulnia kakta. 
Jo mažos akutės blizgėjo it šeško, o ilgi ir tiesūs plaukai krito 
Ietais kuokštais ant kaktos ir skruostų. Jo kelnės, liemenė ir 
surdutas su stačia apykakle buvo pasiūti iš gana pigios me- 
džiagos. Jie išvaizda ir spalva priminė metodistų arba katalikų 

dvasininko drabužius. Balta, nors ir seniai nemačiusi muilo, apy- 
kaklė ir skrybėlė su užlenktais kraštais sustiprino šitą įspūdį. 

Aš nusprendžiau, kad prieš mane metodistų dvasininkas iš 
Suompvilo. Tik taip galėjau paaiškinti pataikaujamą skvoterio 
paslaugumą. Vis dėlto tas pataikavimas nebuvo vien pagarbus 
dėmesys, su kuriuo sutinkamas kulto tarnas jo kuklių parapijie- 
čių. Sprendžiant iš to, ką girdėjau apie Choltą ir buvau matęs 
pats, toks meilikaujamas paklusnumas netiko jo būdui. Dėl to jo 
elgesys man pasirodė mįslingas. Žmogus, toks panašus į šventi- 
ką, buvo šykštus žodžiams ir gestams. Praeidamas pro šalį, jis 
net nesiteikė man linktelėti, tiktai metė tokį akiplėšišką žvilgsnį, 
kad man net suniežėjo rankos. Bet aš savo ruožtu pažvelgiau į 
jį su ne mažesne panieka, ir mes nusisukome vienas nuo kito, 
Nebekreipdamas daugiau dėmesio nei į skvoterį, nei į atvykėlį, 
aš atsisėdau ant stuobrio ir, pasistatęs tarp kojų šautuvą, nu- 
sprendžiau palaukti, kuo viskas pasibaigs. Aš tiktai žinojau, kad 
dvikovos nebebus. Būčiau sutikęs pats nusišauti, kad nereikė- 
tų kelti šautuvo prieš Choltą. Juk jis buvo jos tėvas! Aš tiktai 
laukiau momento pasiūlyti kokią nors taikią išeitį iš padėties. 

Stebėti skvoterio ir jo svečio veiksmus man buvo lengva, nes 
jiedu nėjo į trobelę, bet sustojo prie durų ir užmezgė pokalbį. 
Iš pradžių aš buvau įsitikinęs, kad kalba sukasi apie mane, bet 
greit supratau, jog klydau. Sprendžiant iš abiejų vyrų rimtos 
veido išraiškos ir gestų, taip pat iš Cholto šūktelėjimų, jie svars- 
tė kažkokį įdomesnį dalyką. Skvoteris ūmai nušvito, tarsi sve- 
čias jam pranešė linksmą žinią. Pastarojo veidas suspindo pasi- 
tenkinimu, lyg jis būtų pasiekęs kažkokį savo tikslą. Manęs tas 
pokalbis, matyt, nelietė, bet apie ką jie kalbėjo, buvo sunku 
suvokti. "Galbūt įsiklausęs atidžiau ir būčiau ką nors supratęs, 
nes kai kurie žodžiai buvo girdimi gerai, bet aš daugiau žiūrė- 
jau negu klausiau, o mano mintys klajojo toli nuo skvoterio ir 
nuo jo svečio. 

Aš susižavėjęs žiūrėjau pro plyšius į trobelę, kurioje, tarsi 
ją apšviesdama iš vidaus, šmėkščiojo auksaplaukė vizija. Ir stai- 
ga — o laimė! — ji čiuožtelėjo prie durų! Tik akimirką mergaitė 
tylėdama stovėjo ant slenksčio, paskui man nusišypsojo ir išny- 
ko viduje. Bct jos šypsena tarsi liko su manimi, įsmigusi į pačią 
širdį. 

„TAIP... TAIP!“ 


Aš tebežvelgiau į trobelę, kuri dėl nuostabios merginos man 
atrodė kaip šventovė, bet nejučiomis sekiau ir vyrų elgesį. Iš 
jų žvilgsnių ir iš gestų buvo aišku, kad jie jau baigė svarstyti 
juos jaudinusį klausimą ir šnekėjosi apie mane ir mano reikalą. 
Išvydę, kad aš juos stebiu, jie nuėjo už trobelės, kur negalėjau 
jų Nei girdėti, nei matyti, bet dėl to nesigailėjau, nes turėjau 
gerą progą stebėti daug malonesnius vaizdus. | 

Aš vis drąsiau žvilgčiojau į trobelę. Su kokiu džiaugsmu bū- 
Čiau priėjęs prie jos durų ir įžengęs į vidų, jei kažkas daugiau 
negu tik paprastas mandagumas nebūtų laikęs manęs vietoje! 
Sekdamas merginos siluetą, judantį trobelėje, aš pamačiau, kaip 
ji atsargiai, ant pirštų galų prisiartino prie sienos ir sustojo. 
Už tos sienos tarėsi skvoteris ir jo svečias. Galbūt ji priėjo pasi- 
klausyti jų pokalbio? Tai padaryti jai buvo lengva, nes ir iki 
manęs atskrido ne tik balsai, bet įr pavieniai žodžiai. Mergina 
stovėjo nejudėdama, palinkusi į priekį, nuleidusi galvą ir, ma- 
tyt, įdėmiai klausėsi. Bandžiau atspėti, kam ji taip daro, bet 
staiga ji atsitraukė nuo sienos ir vėl pasirodė tarpduryje. 

Ant slenksčio ji stovėjo šonu į mane, žvilgčiodama į kitą tro- 
belės sieną. Įsitikinusi, kad niekas jos neseka, ji pasuko pas ma- 
ne. Nustebęs ir apsidžiaugęs, laukiau jos prisiartinant. Buvau at- 
sargus ir nedrįsau prabilti, suvokiau, kad ir ji bijo tėvo ir jo 
svečio. Be to ir jos pirštelis, prispaustas prie lūpų, liepė man ty- 
lėti. Supratęs tai, aš paklusau, ir mergaitė priėjo taip arti, kad 
aš galėjau girdėti pašnibždomis tariamus žodžius. Kuždėdama ji 
dar kartą su baime atsisuko į vyrus, matyt, bijodama, kad tie 
nepamatytų. | 

— Narsusis nepažįstamasai! — ištarė ji tyliai. — Aš Žinau, kad 
jūs nebijote mano tėvo. Bet vardan visų šventųjų mMeldžiu jus, 
sere, nesikauti su juo! 

— Dėl jūsų, nuostabioji Lilijana,— tyliai, bet tvirtai pasa- 
kiau— Dėl jūsų su juo nesikausiu. Pasitikėkite manimi ir dėl 
nieko nebijokite. Aš kažin ką ištversiu, jei tik... 

— Citl — ji vėl prispaudė pirštą prie lūpų ir baikščiai atsi- 
gręžė atgal.— Jie gali mus išgirsti. Aš žinau, ko jūs čia atvyko- 
te, ir noriu jums kai ką pasakyti. 

— Aš klausau. 

— Tėvas nebenori su jumis kivirčytis — aš ką tik girdėjau 

jų pokalbį. Jis nori jums pateikti vieną pasiūlymą. Prašau, sere, 
sutikite su juo. Tada viskas bus gerai. 

— Dėl jūsų, gražioji Lilijana, aš sutiksiu, kokios bebūtų sąly- 
gos. Bet pasakykite, ką jūsų tėvas ruošiasi man pasiūlyti. 

— Aš girdėjau, kaip jis kalbėjo, jog parduos... o Dievel.. 
jie eina! Jeigu mane pamatys. .. 

Jos kuždėjimą nustelbė vyrų, besiartinančių prie trobelės, 
balsai. Laimė, mergina spėjo įsmukti pro duris pirmiau, negu 
šie pasirodė, ir jiems net nekilo joks įtarimas. Pasirodęs 'iš už 
kampo, nepažįstamasis svečias sustojo, o skvoteris priėjo prie 
manęs. Atsistojęs priešais, jis akimirką tylėjo. Aš mačiau, kad 
rūstumas buvo išnykęs iš jo veido, kuriame dabar tebuvo lyg 
apgailestavimas ar net sutrikimas. 

— Paklausykite! — tarė jis. — Aš noriu jums pasiūlyti du da- 
lykus. Jei jūs su manimi sutiksite, tai mums nebėra daugiau ko 
ir bartis, o dar labiau — suvaryti vienas kitam kulkas, kaip mes 
ką tiktai ruošėmės padaryti. 

— Klokite savo sąlygas, — atsakiau, — jeigu 12 bus priim- 
tinos, pasižadu, kad sutiksiu. 

Kokiomis sąlygomis būčiau nesutikęs tartis dėl Lilijanos! 

— Mano sąlygos pačios teisingiausios. 

— Tokiu atveju galiu jus užtikrinti, Chikmanai Choltai, kad 
aš jas priimu. 

— Na, štai: pirmiausia, jūs mane pavadinote bailiu. Ar atsi- 
imate savo žodžius? 

— Mielai! 

— Gerai. Dabar antra sąlyga. Aš nepripažįstu jūsų teisės į šį 
sklypą. Aš jį iškirtau, ir jis yra mano. Man nusispjauti į pirki- 
mo teisės pirmumą. Aš nesileisiu išvejamas iš žemės, kurią pats 
įdirbau. Bct galų gale nesilaikau įsikibęs šio sklypo. Mano 
ir kitas bus ne blogesnis, galbūt net geresnis. Jei jūs sutinka- 
te apmokėti mano išlaidas už įdėtą darbą, pasiimkite ir šį skly- 
pą, ir trobelę, ir baikim šią bylą. 

— Kiek jūs norite? 

Aš jaudinausi galvodamas api“ atsakymą, nes mano piniginė 
pustuštė. Jos svoris nė iš tolo negali lygintis su tuo sunkumu, 
kuris slegia mano širdį. Beje, ir pastarasis taip pat mažesnis, ne- 
gu ką tik buvo. Aš teturėjau kokius du šimtus dolerių, ir bijo- 
jau, kad skvoterio tokia suma nepatenkins. 

— Žinoma, ir sklypas, ir visas, kas jame padaryta, kainuoja 
nemažai, bet aš nesiimu vertinti pats, — ištarė jis.— Tai reikia pa- 
tikėti kam nors trečiam, kad ir mano draugui, kuris štai ten sto- 

vi. Jis patikimas žmogus, nes žino įstatymus ir gali juos teisin- 
gai išaiškinti. Juk taip, Džošai? 

Aš buvau nustebęs, kad Choltas taip familiariai kreipiasi į 
savo draugą, tokį panašų į dvasininką, bet nutylėjau. 

— (O taip, — atsakė tas.— Aš pasiruošęs jūsų turtą reikiamai 
įvertinti, suprantama, sutikus ir šiam džentelmenųį. 

— Kokia, jūsų galva, jo kaina? — nekantriai paklausiau. 

— Sakyčiau, kad už viską, kas čia misterio Cholto nuveikta, 
užtektų sumokėti šimtą dolerių. i 

— Šimtą dolerių! 

— Taip. Žinoma, grynais. 

— Ar jus patenkina tokia suma? — kreipiausi į Choltą. 

— Jei grynais, tai taip. 

— Tai aš sutinku. | 

— Puiku! Vadinasi, sukertam delnais! Mokėkit pinigus, o aš 
šio džentelmeno akivaizdoje perduosiu jums turtą. Jis taip pat 
gali išduoti jums ir raštelį. 

— Nereikia. Aš tikiu jūsų žodžiu. 

Aš skvoteriui nemeilikavau. Kad ir koks šiurkštus jis buvo, 
jaučiau, kad jo žodžiais galima pasikliauti. Todėl be svyravimų 
atskaičiavau pinigus ir padėjau juos ant baslio greta raštelio, 
kuris buvo prismeigtas peiliu. 

— Kada jūs čia persikraustysite? — paklausė Choltas. 

— Kada jums patogu, — atsakiau, stengdamasis būti kiek gali- 
ma mMandagesnis. 

— Aš galiu išvykti netrukus, mano daiktai ne tokie griozdiš- 
ki. Galėčiau jus įleisti čia nors ir ryt, jeigu ne vienas reikalas, 
susijęs su mano draugu. Galbūt keliamės poryt? Tada aš- jau 
galėsiu visai išlaisvinti sodybą. Ar jums tai tinka? 

— Visiškai. 

— Na, tai gerai. Aš mielai pakviesčiau jus užeiti, bet neturiu 
kuo pavaišinti. Nebent elnienos gabalu, bet ir tas pats žalias. Be 
to, dabar turiu kitą svarbų reikalą, kuriuo privalau užsiimti, 

— Niekai. Aš užkąsiu Suompvile. 

— Na, tai iki pasimatymo! Linkiu jums sėkmės! 

— Dėkoju. Iki pasimatymo. 

Aš įšokau į balną ir pasukau arklį prie vartų. Žinoma, aš tai 
dariau ne itin noriai, bet pastebėjau, kad iš trobelės pasirodė 
gražioji Lilijana ir nuskubėjo į tą pusę. Kelios kartys buvo vėl 
uždėtos ant kuolų, ir ji jas vėl nukėlė. Ar tai buvo tik paprastas 
smalsumas, ar pretekstas pasišnekėti su manimi? Mano širdis 
prisipildė džiaugsmo, pagalvojus, kad antrasis spėjima- teisin- 
gas. Kai prisiartinau prie vartų, kartys jau buvo nukeltos, o mer- 

gina stovėjo prisišliejusi prie stulpo, apkabinusi jį savo balta 
ranka. Kaip aš pavydėjau šiam medžio stuobriui! 

— Pažadėkite, kad mes pasimatysime, — sušnibždėjau pasi- 
lenkęs. 

Ji baikščiai atsisuko į trobelės pusę. Mūsų niekas nematė, 
kadangi ir skvoteris, ir jo svečias nuėjo į arklidę. Aš išvydau 
jos rankoje begonijos žiedą, kurį ji išsegė iš savo auksinių plau- 
kų. Jos skruostai plykstelėjo raudoniu, tokiu pat ryškiu, kaip ir 
tas gėlės žiedas, kurį ji metė į mano balną. 

— Pažadėkite! — atkakliai kartojau aš. 

— Taip... Taip! — pažadėjo ji ir greitai atsitraukė, išgirdusi 
netoli namo triukšmą. 

„Taip, taip!“ — rėkė šaipūnas, kai aš jojau po aukštomis mag- 
nolijomis. „Taip, taip!“ — pakartojo daugybės jo varžovų — kitų 
miško dainininkų — balsai. O: gal tai buvo tik jos balso, vis te- 
beskambančio mano apsidžiaugusioje širdyje, aidas? 


XXVIII skyrius 
MEILEI ŠAUKIANT 


Užsimokėjus šimtą dolerių už sklypą, man prireikė susisiekti 
su savo draugu iš Našvilio. Laimei Suompvile buvo paštas, ir aš 
nedelsdamas ten nuvykau. Atjojau į miestelį ir atsidūriau čia 
pačiame įkarštyje. Man jame nesant, atsitiko svarbus įvykis. 
Rytinis paštas atnešė pranešimą apie auksingų sąnašynų atradi- 
mą Kalifornijoje. Gandai apie tai mane pasiekdavo ir anksčiau, 
bet aš jais netikėjau. Dabar tapo žinoma, kad naujakuriai, sugrį- 
žę iš Kalifornijos, pasirodė Sent Lujyje ir kituose pasienio mies- 
tuose, ir atsivežė ne tiktai tikslių žinių apie surastą auksą, bet 
taip pat didelių auksingojo kvarco gabalų ir maišelių su aukso 
smiltimis. Niekas daugiau nuostabiuoju atradimu neabejojo. Nau- 
jojo Orleano ir Sent Lujo laikraščiai smulkiai rašė,, kaip buvę 
kareiviai, kasdami griovį, atsitiktinai aptiko auksą, kaip nuošliau- 
ža atvėrė neregėtus jo sąnašynus. Buvo aprašytas tas susijaudi- 
nimas, kuris apėmė šiuos gausiai žmonių apgyventus miestus. 
Suompvilas nuo jų neatsiliko. Visas mi :stukas taip pat virė. Tas 
pran“ šimas išjudino ne tik dykinėtojus, bet ir rimčiausi vertei- 
vos prarado blaivų protą. Jau buvo telkiama kompanija, į kurią 
dėjosi daug turtingų žmonių. Net pulkininkas Kipas svarstė apie 
savo viešbučio iškabos perkėlimą prie Ramiojo vandenyno kran- 

tų. Suompvilas buvo apimtas tokios aukso karštligės, kad grėsė 
visiškas ištuštėjimas. 

Daugelis mano Meksikos kampanijos draugų surado galimybę 
panaudoti savo energiją naujoje veikloje, bet manęs ji netrau- 
kė. Aš nepasidaviau suompviliečių įkalbinėjimams stoti į kom- 
paniją, nors man ir siūlė joje garbingą postą. Tą dieną aš už 
visą Kalifornijos“ auksą nebūčiau atidavęs savo naujojo namo 
kur tankioje miško unksmėje slėpėsi man dar patrauklesnis 10- 
bis. Aš svajojau ne apie kelionę prie tolimų Ramiojo vandenyno 
krantų, o apie grįžimą prie Dumblingojo upelio, ir susitrukdy- 
mas, kliudantis mano planams, tik erzino. Nei džiaugsmingas 
pulkininko Kipo, kurį svajonės apie auksą padarė tokiu mei- 
liu, svetingumas, nei pataikaujančios Alvinos šypsenos, nei at- 
viras Karolinos, apstulbintos mano auksinių sagų, koketavimas, 
negalėjo išsklaidyti mano blogos nuotaikos. Aš pasirodydavau 
viešbutyje tik prie stalo, o likusį laiką slankiodavau miške, steng- 
damasis nuraminti savo įkaitintus jausmus. Bet, kur bebūčiau 
ėjęs, kiekvieną kartą, nė pats to nepastebėdamas, atsidurdavau 
kelyje, vedančiame prie Dumblingojo upelio. Aš klausiausi miš- 
ko garsų — paukščių čiulbėjimo, bičių dūzgimo, kurie siejosi su 
melodingu Lilijanos balsu. Man buvo neapsakoma palaima žvelg- 
ti į miško gėles, ypač į tamsiai raudonas begonijas, tapusias ma- 
no meilės simboliu. Tą, kuri man buvo brangiausia už kitas, 
kruopščiai saugojau, pamerkęs į stiklinę su vandeniu ant tuale- 
tinio stalelio. Deja, būtent šis rūpestingumas ir pražudė gėlę. Grį- 
žęs iš miško, aš radau ją ant grindų kažkieno sutryptą. Ar tai ne 
tavo, Karolina Kip, darbas? Begonijos vietoje ant stalo stovėjo 
kopūsto galvos didumo puokštė iš kažkokių siaubingų geltonų 
gėlių. Gal tai buvo padaryta todėl, kad būčiau įskaudintas, o 
gal tai turėjo suteikti man malonumą. Šiaip ar taip, bet aš nu- 
sprendžiau atkeršyti. Sutrypta begonija kvepėjo dar švelniau 
negu pirma. Nors ištiesinti nuostabų jos žiedą jau nebuvo įmano- 
mą, aš vis tiek ištisą dieną ją nešiojausi už antsiuvo ir tai, at- 
rodė, kankino Karoliną. Per dvi dienas, kurias nemačiau Lilija- 
nos Cholt, mano meilė jai pavirto aistra, kurią išsiskyrimas tik 
stiprino. O dar neužmirškite ir aplinkos, kurioje sutikau Lilija- 
ną, nelyginant perlą pigiame futliare, neužmirškite mūsų pirmo- 
jo susitikimo romantikos ir paskutiniojo pasimatymo. Todėl bu- 
vau apimtas stebuklingų burtų, kurie nulėmė visą mano tolimes- 
nį gyvenimą. Trečios dienos rytą, kai užšokau ant arklio ir pasu- 
kau į Cholto sklypą, negalvojau apie skvoterio išsikėlimą. Mano 
mintyse tai šiurkščiai tikrovei neliko vietos. Nekūriau planų apie 
tai, kaip valdysiu sklypą, kaip šeimininkausiu, kokius kursiu pa- 

gerinimus. Žemė buvo nupirkta, apmokėta, bet aš buvau pasi- 
ryžęs pasiūlyti skvoteriui pasilikti toje trobelėje ir valdyti skly- 
pą pusiau su manimi. Tegul aš būčiau buvęs ir jo svečias, pasto- 
vus ar laikinas, — kad tik būčiau turėjęs galimybę mėgautis jo 
dukros artumu ir progos. atverti jai savo jausmus. Tai galvojau 
pakeliui link Dumblingojo upelio. Aš jojau norėdamas pasiekti 
savo valdas ir iškeldinti ankstesnįjį šeimininką. Bet ne to troško 
mano širdis. Ją gaivino visai kitas jausmas — meilė. 


XXIX skyrius 
RAUDONODĖ PRANAŠAUTOJA 


Miške nebuvo girdėti jokio garso, niekas nedrumstė mano 
svajų tą šiltą auksinio rudens dieną; dangus buvo žydras, pūtė 
vos jaučiamas, kvapnus vėjelis. Medžiai tarsi ilsėjosi ištiesę sa- 
vo žalias šakas. Net drebulių lapai nevirpėjo. Tik protarpiais 
tankiuose lapuose buvo girdėti paukščių sparnų plazdenimas ar- 
ba šnarėdama praskriedavo voverė, šokinėdama nuo šakos ant 
šakos. Bet ir tie garsai papildė šį nuostabų paveikslą. 

Aš nubudau iš savo svajonių, kai išjojau iš miško į skaisčią 
laukymę užliejusią šviesą, bet galutinai atsipeikėjau, išvydęs 
priešais save moterį: išsyk pažinau indėnę, kurią jau buvau 
matęs. Ji sėdėjo, teisingiau, pusiau gulėjo, atsirėmusi į rąstą, pa- 
dėjusi ranką ant šakos, atsainiai užmetusi koją ant kojos. Gre- 
ta jos stovėjo gluosnio pintinėlė su indėnų darbo niekučiais. 

Nors prijojau visai arti, ji tarsi manęs nepastebėjo, net nepa- 
kėlė akių, įbestų į žemę. Ji buvo panaši į nejudančią bronzos 
statulą. Jos poza atrodė gracinga. Daili ranka, uždėta ant šakos, 
stambokas kūnas, išsiskiriantis balto kamieno fone, galėjo būti 
modeliu skulptoriui. Bet ir ne menininko žvilgsnis negalėjo ne- 
apsistoti ir nepasigėrėti šiuo paveikslu. 

Ir. aš nejučiomis sulaikiau arklį, nors indėnė nei žodžiu, nei 
gestu nepakvietė manęs sustoti. Priešingai, pastebėjau, kad ma- 
no poelgis ją suerzino. Mergina nepakeitė pozos, net nepakėlė 
akių, tik jos antakiai krustelėjo. Po tokio susitikimo turėjau 
joti toliau, ir aš būčiau tai padaręs, jeigu nebūčiau taip pasime- 
tęs. Sustojęs prie pat merginos ir ją apžiūrėjęs, aš, be abejo, 
parodžiau neišsiauklėjimą ir gerai tai suvokiau. Tiesa, tai buvo 
indėnė, bet ne visai paprasta skvo. Ji turėjo daug kilnių bruožų, 
kurių būtų galėjusi pavydėti ne viena baltoji mergina. Be to, ži- 

nojau, kad ji buvo aistringos ir beviltiškos meilės auk ir Mano 
akyse pasidarė tauresnė. 

Tuo metu man nereikėjo bijoti, kad mano meilė bus sudrums- 
ta, aš buvau kupinas užuojautos svetimai kančiai. Šis gailestis 
ir paskatino mane sustoti ir paguosti merginą. Tačiau jos ne- 
draugiškumas mane pastatė į keblią padėtį. Ką turėjau daryti? 
Patylėti ir nujoti? Bet tai reiškė pripažinti savo nėtaktiškumą, o 
tai sunku vyriškai savimylai. Aš vis tik nusprendžiau ją užkal- 
binti. 

„Galbūt ji nepažino manęs,— pagalvojau aš.— Jai tereikia 
pakelti akis, ir ji prisimins, kad aš Baltojo Erelio draugas. Tai 
padės užmegzti pokalbį, ir mano poelgis neatrodys jai toks 
šiurkštus. Na, kas bus, tas.“ 

— Su-va-ni! 

Indėnė pažvelgė į mane, ir jos akys rūsčiai sublizgėjo, bet 
atsakymo neišgirdau. 

— Su-va-ni! — pakartojau švelniu balsu. — Ar tu manęs ne- 
pameni? Aš Baltojo Erelio draugas. 

— O ko tu rūpiniesi apie Su-va-ni? Ji neturi tau žodžių, gali 
sau joti toliau! 

Toks ryžtingas atkirtis mane sutrikdė, bet aš nenusiminiau. 

— Aš kaip tik ruošiuosi aplankyti Baltąjį Erelį Galbūt tu 
nori ką nors jam perduoti? 

— Su-va-ni nieko nenori perduoti Baltajam Ereliui! — pasi- 
piktinusi sušuko ji, paniekinančiai atmetusi galvą.— O jei ir no- 
rėtų, tai nepasirinktų tokio baltaveidžio melagio, kaip jis pats. 
Tu galvoji, kad jeigu esi baltasis, tai gali kaip tinkamas įžeidi- 
nėti indėnę? Su savo moterimis tu taip nesielgi! 

— Patikėk manimi, aš nenorėjau tavęs įžeisti! Aš žinau, kas 
įvyko tą vakarą tarp tavęs ir tarp mano draugo.Vingrouvo, dėl 
to ir ryžausi tave prakalbinti. Juk aš buvau greta ir negalėjau 
negirdėti jūsų pokalbio 

Ji mane nutraukė paniekinančiu šūksniu, jos žvilgsnis buvo 
kupinas pykčio ir pašaipos. 

— Tu žinai pernelyg daug, o gal — pernelyg mažai, narsusis 
pumos nugalėtojau! Su-va-ni neprašo tavęs kištis,į jos reikalus. 
Užteks tau savų! Keliauk ir užsiimk jais greičiau! 

— Kas atsitiko? Ką tu kalbi? — išsigandęs klausiau, pajutęs 
nerimą.— Kas nors atsitiko? 

— Jok ir įsitikink pats, negaišk laiko plepalams su skvo, 
kaip jūs mus vadinate. Paskubėk, nes žiedelis bus nuskintas ir 
sumindžiotas, kaip ir tas, kurį taip išdidžiai nešioji ant krūtinės. 
Vilkas nakvojo elnio guolyje, o jo auka bus geltonasis danie- 

lius. Su-va-ni labai džiaugiasi! Ne jos vienos širdis kentės dėl 
niekšingo baltaveidžio apgaviko. Cha cha cha! Skubėk, drąsusis 
pumos užmušėjau! Jok, bet žinok, kad tavęs laukia liūdesys, nes 
tu pavėlavai, pavėlavai, pavėlavai! 

Dar kartą nusikvatojusi pamišėlės juoku, ji stvėrė pintinę, 
-užsimetė ją ant peties ir nutolo. Jos žodžiai, beveik nesupranta“ 
mi, bet gąsdinantys, man atėmė žadą, geriau aš ją būčiau su- 
stabdęs, kad viską išsiaiškinčiau. Bet ji išnyko krūmuose pirma, 
negu aš atsitokėjau iš nustebimo. 


XXX skyrius 
AUDRA MIŠKE IR ŠIRDYJE 


Aš pasukau arklį į kelią ir palikau laukymę su kita nuotaika, 
nei buvau į ją įjojęs. Gąsdinantys indėnės žodžiai pripildė ma- 
no širdį niūrios nuojautos. Savo grėsmingu pranašavimu ji ne 
šiaip norėjo mane įskaudinti. Tam ji neturėjo priežasčių. Tuo 
pat metu jos žinios apie netolimą praeitį bylojo, kad ji sako 
tiesą. 

„Pumos užmušėjau. Jok, bet žinok, kad tavęs laukia liūdesys. 
Tavo žiedelis bus nuskintas ir sumindžiotas, kaip ir tas, kurį 
taip išdidžiai nešioji ant krūtinės..." 

Ne! Tokios užuominos negalėjo būti tik spėliojimas! ,„„Gelto- 
nas danielius“ — reiškė, kad buvo kalbama apie Lilijaną Cholt. 
Bet kieno auka ji turėjo tapti ir kaip? Kas tas vilkas, kuris nak- 
vojo elnio guolyje? Aš karštligiškai sau uždavinėjau šiuos klau- 
simus, bet nesuradau atsakymo. Tačiau pakako ir to, kad Lilijana 
Cholt buvo pavojuje. Aš prisiminiau indėnės žodžius, vis dar 
skambėjusius mano ausyse: „Tu pavėlavai, pavėlavai, pavėla- 
vai!" 

Spustelėjau pentinais žirgą ir visų greičiu, kokį tik leido miš- 
ko takas, nušuoliavau pirmyn. Mane draskė abejonės ir kamavo 
"baimė. Lengviau būtų buvę susitikti su bėda akis į akį, negu ka- 
muotis dėl siaubingų įtarimų ir spėliojimų! Vilkas! Koks vil- 
kas? Gresiantis Lilijanai pavojus? Koks? 

Pati gamta, atrodo, atitiko mano nuotaiką, tarsi ją taip pat 
glumino indėnės pranašavimai. Audros debesis, juodas kaip gri- 
To sparnas, netikėtai užtemdė saulę. Ugninės strėlės ėmė raižyti 
dangų, vos nepaliesdamos medžių viršūnių, virš kurių nepaliau- 
„jamai ritosi griaustinis. Retas, bet staigus lietus, tarsi kraujo la- 
šai, ėmė plakti lapus ir staiga pavirto į liūtį. Bet ką man reiškė 

audra? Lietus, žaibai, griausmai, parvirtę medžiai — visa tai 
man mažai terūpėjo! „Vilkas nakvojo elnio būste... Geltonasis 
danielius jo auka... Tu pavėlavai..." — štai kas atrodė baisiau 
už žaibus ir už debesis, ir ne blyksniai, nušviečiantys dangų, o 
. pragariška liepsna, šėlstanti mano krūtinėje, ginė mane pirmyn. 

Vartų kartys buvo nukeltos, bet aš vis tiek būčiau peršo- 
kęs per užtvarą. Atšuoliavęs zovada prie trobelės, prie durų 
įtempiau pavadžius. Durys kaip visados buvo atidarytos iki ga- 
lo, ir aš galėjau pažvelgti į vidų. Ten nieko nebuvo. Niekas ne- 
išėjo manęs pasitikti. Keletas negrabiai sukaltų kėdžių ir toks 
pat stalas, kuriuos aš mačiau per savo pirmąjį atvykimą, stovėjo 
savo vietose. Tai mane truputį nuramino: skvoteris ir jo duktė 
dar čia. 

„Keista, — pagalvojau, — kad niekas negirdėjo mano žirgo 
šuoliavimo, kad niekas neišeina pasitikti. Juk jie manęs laukia. 
Pats Choltas paskyrė šią dieną ir valandą. Galbūt jam vėl grįžo 
negera nuotaika, ir aš tapau nepageidaujamas svečias?!" 

Padėtis nepavydėtina: aš stovėjau po liūtimi ir norėjau prie- 
glaudos. Tiesa, ne tai man kėlė nerimą. Daug sunkesnis bu- 
vo kankinantis klausimas: kur Lilijana? Ką reiškia toks sutiki- 
mas? Nejaugi aš apsirikau, o ji tėra paprasčiausia gudri koke- 
tė? Nejaugi ji davė tą gėlę, kad iš manęs pasijuoktų? Aš pa- 
žvelgiau į sumaigytą žiedą. Kaip aš tikėjausi, kad ji pažins be- 
goniją, kaip džiaugiausi, kad tai sukels jos palankumą man! Šla- 
pias žiedelis visai nusviro; iš ryškiai raudono jis tapo rudas — 
tai buvo sukrešėjusio kraujo spalva! 

Ne! Daugiau kentėti dėl tokios nežinomybės nebegalėjau. Bū- 
čiau pašaukęs trobelės gyventojus, bet suvokiau, kad ji tuščia. 
Kailiai, dengiantys plyšius, nukabinti, galima matyti kiaurai. Pri- 
dbjęs prie pat durų ir dirstelėjęs vidun, įsitikinau, kad tai tikra 
tiesa. Tiktai stalas, kėdės ir dar keli buto apstatymo daiktai sto- 
vėjo kaip stovėję. Kitkas buvo išgabenta. Ant grindų mėtėsi vi- 
soks nereikalingas šlamštas, rodantis, kad šeimininkai daugiau 
nebegrįš. Nebuvo ko tikėtis juos surasti sklype. Liūtis būtų iš- 
baidžiusi. Vienintelė vieta, kur galėjo pasislėpti, buvo arklidė. 
Bet ir ten jų nebuvo. Nebuvo ir senos kumelės, balno bei vade- 
lių. Abejonių nebeliko — gyventojai tą namą apleido visam ląi- 
kui! ; | | 

Su sunkia širdimi nušokau nuo žirgo, įvedžiau jį į arklidę, o 
pats įėjau į tuščią trobelę. Skardžiai kaukšėjo mano žingsniai 
lentų grindimis, kai aš apžiūrinėjau savo būstą. Kitu metu jo 

keista ir apgailėtina išvaizda būtų sukėlusi linksmą nuostabą, 
bet tą minutę man nerūpėjo nei namas, nei jo apstatymas. Pri- 
sėdęs ant vienos išklibusios kėdės, nugrimzdau į niūrias mintis. 
Kiekvienas, mane išvydęs, būtų pagalvojęs, kad tai žmogus, ve- 
jamas iš savo sodybos, o ne jos Naujasis šeimininkas! 


XXXI skyrius 
ŠVELNUS LAIŠKAS 


— Išvyko! Kurgi? — garsiai svarsčiau, bet man atsakė tik 
aidas, atsimušęs nuo tuščių sienų. 

Atsitiko kažkas .visiškai nenumatyta. Niekaip nesitikėdamas, 
kad skvoteris paliks savo būstą iki mano sugrįžimo, aš net nepa- 
klausiau, kur jis ketina keliauti, ir nežinojau jo tolimesnių pla- 
nų. Jeigu ne indėnės žodžiai, manęs nebūtų sujaudinęs toks prieš- 
laikinis išsikraustymas. Aš, žinoma, būčiau nusiminęs, kad nepa- 
simačiau su Lilijana, apie ką taip aistringai svajojau, bet vargu 
ar jausčiau tokį nerimą. Būčiau manęs, kad trobelės gyven- 
tojai persikėlė pas kaimynus, ne toliau kaip už penkių mylių. 
Galbūt už upės, pas Lilijanos tėvo draugą, — matyt, pas tą patį 
šventeivą, kurį mačiau pas jį. O jei jie būtų apsistoję kad ir už 
dešimties mylių nuo sklypo, ką man reikštų toks atstumas? Du- 
kart per dieną po dešimtį mylių — tiktai gera mankšta mano 
arabiškam ristūnui. Aš greitai būčiau susiieškojęs savo švelnią- 
ją rožę. Visi Tenesio miškai nebūtų nuo manęs paslėpę tos nuo- 
stabios gėlės! Taip būčiau galėjęs galvoti, jei ne piktas indėnės 
įspėjimas. 

„Jok, bet tavęs niekas nelaukia, tu pavėlavai!“ Nors ji šne- 
kėjo užuominomis, aš pradėjau suprasti jos žodžius. Skvoteris, 
žinoma, ne persikėlė pas ką nors iš kaimynų, bet išvyko į kokią 
nors tolimą vietą. Aplinkybės tatai patvirtino. Kad ir kaip gru- 
biai buvo sukalti kėdės ir stalas, palikti trobelėje, jie vis tiek 
turėjo šiokios tokios vertės tokiam vargšui, kaip Choltas. Ketin- 
damas įsikurti arti, jis, be abejonės, būtų juos pasiėmęs su savi- 
mi, o tuo tarpu tolimam keliui jie, žinoma, buvo sunkūs. Bet 
galbūt jis dar grįš jų pasiimti? 

Tokiu atveju... Ne! Bet kokia viltis buvo paneigta indėnės 
pranašysčių. Ir vis tik aš dar kartą apžvelgiau trobelę, ieškoda- 
mas naujų įrodymų, kurie patvirtintų mano išvadas. Ir ūmai ma- 
no žvilgsnis užkliudė ant stalo krašto tarp duonos trupinių ir 
pypkės nuolaužų gulinčią sulankstytą popieriaus skiautelę. Aš iš 

karto atpažinau popieriaus lapelį iš savo užrašų knygelės — 
mudviejų su skvoteriu pasirašytą „testamentą“. Man iš karto 
neatėjo į galvą mintis, kad lapelis paliktas tyčia. Aš galvojau, 
jog skvoteris jį nuplėšė nuo stuobrio ir atsinešė į trobelę, kad 
parodytų savo svečiui, ir jie tikriausiai iš visos širdies pasijuokė 
dėl to paiko įvykio. Nusprendęs išsaugoti dokumentą, paėmiau jį 
ir rengiausi įsidėti į užrašų knygelę, bet pastebėjau, jog ant jo 
dar kažkas parašyta. Pažinau moterišką braižą. Kieno tai kito 
rašysena, jei ne Lilijanos? Be abejo, jos ranka vedžiojo pieštuką, 
ir dabar jos raštas stebino ir žavėjo mane. Reikėjo stebėtis, kad 
paprasto skvoterio duktė rašė taip gražiai ir mokėjo taip gerai 
ir paprastai išreikšti tokius gilius jausmus! O tie mieli, švelnūs 
žodžiai! Mano rankos drebėjo, aš tarsi kliedėjau, apimtas ir liū- 
desio, ir džiaugsmo. Laiškas man bylojo, kad esu mylimas, ir at- 
skleidė paslaptį, kad mano mylimoji prarasta amžinai. Tai buvo 
nuoširdūs, apie išsiskyrimą kalbantys žodžiai. Štai jie, skaity- 
tojau: 
„Edvardui Vuorfildui 

Nepažįstamasai, mes turime atsisveikinti, kad ir kaip sunku 
man apie tai rašyti. Kai jūs prašėte dar kartą susitikti su jumis, 
aš buvau laiminga ir tariau „taip“. Bet, deja, sere, to niekada 
nebus. Aš daugiau jūsų nepamatysiu, kadangi, grįžęs čia, jūs muū- 
sų jau nerasite. Mes iškeliausime toli. Aš nežinau, kaip vadinasi 
toji vieta, nes ji ne Tenesyje ir net ne Jungtinėse Valstijose !, 
bet kažkur toli vakaruose, už Misisipės ir prerijų. Tai vieta, kur 
kasamas aukso smėlis. Galbūt jūs apie ją girdėjoteė Aš ban- 
džiau sužinoti vietovės pavadinimą iš tėvo, bet jis Man nenori 
sakyti todėl, kad matė mane su jumis kalbantis. Mūsų draugas, 
kurį jūs pažįstate, vyksta kartu su mumis, bet taip pat nieko 
nenori man pasakoti. Aš vis tik galvoju, kad greitai viską suži- 
nosiu-ir jums parašysiu. Labai džiaugiuosi, jog Mano motina iš- 
mokė mane rašyti. Žinoma, aš rašau nesklandžiai, bet, jei leisi- 
te, atsiųsiu jums laišką į Suompvilą, kai tiktai mes kur nors su- 
stosime, ir'pranešiu apie tą vietą, į kurią keliaujame. Jūsų var- 
dą sužinojau iš šio lapelio. Greta parašiau ir savąjį. Ar jūs už 
tai ant manęs nesupyksite? O, sere! Kaip liūdna, kad aš jūsų 
daugiau nepamatysiu, juk tėvas, žinoma, čia nebesugrįš! Aš no- 
riu verkti dieną ir naktį, ir jau daug verkiau. Bijau, kad tėvas 
arba jo draugas tai pastebėjo, nes abu mane barė ir labai negra- 
žiai kalbėjo apie jus. Dėl to man labai skaudu, bėt aš to stengiuo- 
si neparodyti, ir man labai sunku pagalvojus, kad niekada nesu- 
sitiksiu su jumis. Drąsusis nepažįstamasai! Jūs išgelbėjote man 
gyvybę, bet ne tai svarbu. Jūs visai ne toks, kaip kiti, kuriuos 
| | XKX a. viduryje JAV užėmė rytinę šiuolaikinės teritorijos dalį. 

ligi šiol pažinojau. Jūsų žodžiai tokie švelnūs, aš galėčiau jų 
klausytis amžinai. Atsimenu juos visus. Jie taip nepanašūs į jo- 
kius kitus, girdėtus anksčiau. Labai apsidžiaugiau, kada jūs pa- 
ėmėte mano dovanotą gėlę ir prispaudėte ją prie lūpų. Pagalvo- 
jau, kad galbūt tapsite mano draugu. Aš juk labai vieniša nuo 
to laiko, kai iškeliavo mano sesuo Merijana. Žmogus, kurį jūs 
matėte pas mus, išsivežė ją į tas vietas, kur mes dabar vyksta- 
me. Galbūt ir aš greit ją pamatysiu, bet tai manęs nepaguos. Aš 
negaliu būti laiminga toli nuo jūsų. Atleiskite, sere, kad ryžausi 
tai parašyti, bet man pasirodė, jog po to, ką jūs man pasakėte, 
nesupyksite ant manęs. Ašaros temdo man akis — turiu laišką 
baigti. Kaip norėčiau, kad jo nesudegintumėte, bet išsaugotumė- 
te atsiminimui apie 
Lilijaną Cholt". 

Taip, Lilijana! Iki pat gyvenimo pabaigos saugosiu šią kuk- 
lią meilės dovaną — šventas pirmųjų tavo širdies prisiminimų 
eilutes! Vėl ir vėl skaitinėjau šį mielą laiškelį, sujaudinusį ma- 
ne labiau negu jausmingiausias romanas. Buvau laimingas, bet 
taip pat liūdnas. Greitai, labai greitai skausmas įveikė džiaugs- 
mą, ir, iškankintas jaudulio, sunkiai sudribau ant kėdės. 


XXXII skyrius 
KELETAS ŽODŽIŲ APIE MORMONUS 


Tačiau negalima buvo veltui leisti laiko, ir aš greit įveikiau 
savo liūdesį. Viltis man kuždėjo: „„Atsipeikėk ir veik“, o mano 
gautas laiškutis nurodė, ko reikia griebtis. Aš nusprendžiau ne- 
pulti į neviltį, kad ir kaip sunku bebūtų. Laiškas, suteikęs tiek 
džiaugsmo, sukėlė ir neišpasakytą dvasinį skausmą. Jis man pa- 
sakė daugiau, negu apie viską žinojo ir pati Lilijana, mat, ji ne- 
įtarė nei apie savo tikruosius jausmus, nei apie gresiantį pavo- 
jų. Aš tuo tarpu skaičiau jos širdį lyg atverstą knygą ir būčiau 
buvęs neapsakomai laimingas, jeigu ne baimė dėl jos. Tiktai da- 
bar man tapo aiški velniška tų baisių žodžių prasmė ir tik da- 
bar supratau, kas buvo tas vilkas, kurio auka turėjo tapti gelto- 
nasis danielius, o vilkas buvo prisidengęs avies kailiu. Tam di- 
delio įžvalgumo ir nereikėjo: laiške buvo kalbama apie viską, 
išskyrus jo vardą. Bet ir jį buvo nesunku atspėti. Žmogus, su 
kuriuo išvyko Merijana, ir tas, kurį buvau matęs su šventiko 
drabužiais, ir buvo tas vilkas. Tai ne kas kitas, kaip mormonas 
Stebinsas. Jis išvežė Lilijaną! 

Vien apie tai pagalvojus, mane apėmė siaubas. Kad supras- 
tumėte jo priežastį, reikia kai ką sužinoti ir apie sektą, vadina- 
mą „Paskutinės dienos šventųjų“ vardu. Tai mormonų sekta. Aš 
turėjau progos susipažinti ne su mormonų religijos dogmomis — 
nes jų ir nėra, bet su garsiausių apaštalų ir su pačių kukliau- 
sių pasekėjų pažiūromis. Tai visiškai skirtingos „šventųjų“ rū- 
šys. Veltui ieškotumėte jų santykių pavyzdžio gyvūnijos pasau- 
lyje. Tokie pavyzdžiai, kaip vilkas ir ėriukas, vanagas ir balan- 
dėlė, katė ir pelė, nė iš tolo jiems netinka. Visi tie sutvėrimai 
apdovanoti. dėkingumo ar grožio savybėmis, kurių, deja, nei 
mormonų prigimtyje, nei gyvenimo būde — ar tai būtų nuošir- 
džiai tikintis atsivertėlis, ar veidmainingas apaštalas — nėra. Gal- 
būt socialinius ir religinius mormonų santykius gali apibūdinti 
lapės ir žąsies santykiai, bet ir toks palyginimas įžeistų lapę. 
Ji vis tik turi kai kurių savybių, dėl kurių galima į ją žvelgti su 
mažesniu pasidygėjimu negu į mormonų vyresniuosius. 

Nemokšiškumas ir žiaurumas — charakteringi bruožai, būdin- 
gi besivadinantiems „dvylikos“ ir ,„septyniasdešimties“ vardais, 
o sektos vadeivai bet koks šiurkščiausias palyginimas būtų per 
švelnus. Ypač mormonų mokyme stebina atviras veidmainišku- 
mas. Tie fanatikai net nebando slėpti, kad jie apgavikai. Beje, 
žodis „fanatikas“ tinka tiktai mormonams „žąsims“, tai yra tam- 
suoliškiems, apkvailintiems prasčiokams. Vyresniųjų vadinti fa- 
natikais negalima. Veidmainiški apsišaukėliai — tinkamiausias 
jiems palyginimas. 

Pirmaisiais šios sektos egzistavimo metais buvo žmonių, nei- 
giančių, kad mormonų religija leidžia daugpatystę. Iki savo iš- 
ėjimo prie Druskos ežero „šventieji“ ir patys stengėsi slėpti, jog 
turi daug žmonų, bet, apsigyvenę kolonijoje, tai nebelaikė rei- 
kalingu. Daugpatystė imta skelbti visiškai atvirai. Mormonų mo-- 
kymo gynėjams teko sudėti ginklus. Toje sektoje daugpatystė 
įgijo šlykštesnių formų negu musulmonybėje, kur haremo gy- 
venimą gaubia šiokia tokia romantika. „Paskutinės dienos šven- 
tųjų“ Žmonos pasmerktos sunkiam vergiškam darbui. 

Ir Lilijana išvyko su mormonu. Nenuostabu, kad mano šir- 
dyje siautėjo liepsna! 

Aš pašokau nuo kėdės ir puoliau į arklidę prie arklio. Lauke 
audra vis taip pat tebešėlo. Liūtis nesiliovė, bet manęs audros 
įniršis negąsdino. Net jei būtų prasidėjęs pasaulinis tvanas, jis 
nebūtų manęs sustabdės. 


XXXIII skyrius 
KERŠTO PRIESAIKA 


Įšokęs į balną ir išjojęs iš sklypo, aš nušuoliavau per šlapią 
ir.pelkių miglos apgaubtą mišką. Mano kelias vedė aukštyn prieš 
srovę į Frenko Vingrouvo, kurį tikėjausi tokiu oru surasti na-- 
mie, buveinę. Pas jaunąjį medžiotoją mane traukė viltis gauti 
kokį nors patarimą ir draugišką pagalbą. Tiesa, jis pats irgi ken- 
tėjo, kaip ir aš, ir taip pat negalėjo numalšinti savo skausmo. 
Bet, šiaip ar taip, galėjau tikėtis jo užuojautos. Draugo užuojau- 
ta visada numalšina, jei ir neišgydo, skausmą, o man reikėjo kam 
nors išlieti savo sielvartą ir patikėti slaptus jausmus! Jaunasis 
medžiotojas buvo tam tinkamas žmogus. Ne taip seniai buvau 
ir jo širdies paslapčių patikėtinis, bet man nė į galvą neatėjo, 
kad taip greit kreipsiuos į jį to paties. Lemtis man buvo palan- 
ki — Vingrouvą radau namuose. Mano pasirodymas nesumaži- 
no jo sielvarto, kurio priežastis man buvo žinoma. Tačiau bijo- 
damas pasirodyti nesvetingas, jis iš visų jėgų stengėsi slėpti sa- 
vo prislėgtą nuotaiką. Ta mandagumo ir širdies ilgesio kupina 
kova buvo nuostabiai graudi, ir aš pajutau, kad be svyravimų 
galiu atverti savo sielą tam žmogui, kuris po elnio striuke turė- 
jo iš tiesų kilnią širdį. Aš papasakojau jam visą savo meilės isto- 
riją nuo tos valandos, kada mes matėmės su juo paskutinį kar- 
tą. Mano pasakojimas apie pirmąjį susitikimą su Lilijana ir 
apie pumos nušovimą labai sudomino Vingrouvą ne tik kaip 
medžiotoją. Jis. priminė ir jam panašų atsitikimą, kurio dėka jis 
* išsikovojo Merijanos meilę. Mano pašnekovas ypač jaudinosi 
tą akimirką, kai aš, pasakodamas apie dvikovą, užsiminiau apie 
nepažįstamojo atvykimą. Nespėjau net keliais žodžiais nupiešti 
jo išvaizdos, kai jaunasis medžiotojas surikęs pašoko iš vietos: 

— Džošas Stebinsas! 

— Taip, tai buvo jis. Dabar aš tai žinau, — tariau aš ir tesiau 
„savo pasakojimą, bet greit pastebėjau, kad Vingrouvas klausosi 
manęs išsiblaškęs. 

Jis nervingai ir greitai žingsniavo po trobelę, žvilgčiodamas 
dė, kad jis kažką 5umanė. Kai papasakojau apie dvikovos pa- 
baigą ir savo išvykimą iš Suompvilo, Vingrouvas mane nutrau- 
kė, bet ne Žodžiais, o veiksmu. Jis nusikabino šautuvą ir, nulei- 
dęs žemyn buožę, jį užtaisė. Iš to, kad jis tai darė taip skubiai, 
man .tapo aiškus Vingrouvo ketinimas: ne voverei ir ne jaunam 

elniui, ne meškėnui ar lokiui ir net ne panterai jis ruošė tą už- 
taisą! 

— Kur jūs? — paklausiau, kai jis pasiėmė skrybėlę ir užsi- 
metė ant peties krepšelį su kulkomis ir parako ragu. 

— Ketinu truputį pasivaikščioti paupyje. Atleiskite, kad pa- 
lieku jus vieną, bet aš tuojau grįšiu. Jeigu užsinorėsite valgyti, 
štai čia gabalas šaltos elnienos, o tame butelyje taip pat kai ko 
jums atsiras. Už valandos aš pareisiu, tikriausiai pareisiu. 

Paskutinieji žodžiai man pasirodė neryžtingi. 

— Ar negalima man jus palydėti? — paklausiau.— Oras 
išsigiedrijo ir, ko gero, daug maloniau pajodinėti, negu sėdėti 
čia vienam. O gal jūs turite kokį slaptą reikalą? 

— Jokių paslapčių neturiu, bet nenorėčiau jūsų niekur pai- 
nioti. Jūs turite pakankamai savų rūpesčių! 

* — Ar galiu jūsų paklausti, su kokiu reikalu jūs išeinate? 

— Žinoma. Ruošiuosi užmušti Džošą Stebinsą. 

— Ką? — sušukau apstulbintas to ryžto, su kuriuo buvo pa- 
reikštas šis ketinimas.— Užmušti Stebinsą? | 

— Taip. Arba aš jį, arba jis mane. Aš prisiekiau tai padaryti, 
ir padarysiu. Mes su juo turime senų sąskaitų, žymiai senesnių 
negu tos, apie kurias jūs žinote. Aš jau daug kartų ruošiausi su 
juo kautis, tik tas niekšas stengiasi nepakliūti man į akis. Bet 
dabar jis daugiau neišsisuks. Jeigu ta gyvatė vėl pasirodys mū- 
sų krašte... 

— Jo čia nėra. 

.— Kaip nėra? — sušuko su apmaudu medžiotojas.— Jūs juo- 
kaujate? Juk jūs pats jį užvakar matėte? 

— Taip, bet aš turiu pagrindo galvoti, kad jis jau iškeliavo. 

— Kodėl jūs taip manote? Ir taip rimtai? 

— Būtent šis įsitikinimas ir privertė mane taip skubiai at- 
joti pas jus. 

Aš smulkiai papasakojau Vingrouvui apie rytinius įvykius: 
apie pokalbį su indėne ir apie jos išsipildžiusius pranašavimus; 
papasakojau apie apleistą skvoterio būstą ir net perskaičiau jam 
Lilijanos laišką. Jis įdėmiai klausėsi, nors ir pyko dėl gaiša- 
vimo. 


— Vargšė mažytė Lilijana! — atsiduso jis, kai baigiau skai- 
tyti. — Vadinasi, ją jis išgabeno taip pat, kaip prieš šešis mė- 
nesius išsivežė Merijaną! Vis dėlto... ne! — Ir jo balse pasi- 


girdo kančia.— Ne, tada,buvo visai kitas dalykas: Merijana sa- 
vo noru iškeliavo su juo. 

— Kodėl jūs taip galvojate? — paklausiau, norėdamas jį pa- 
guosti. | 

— Ne tiktai taip galvoju, bet ir esu įsitikinęs. Man apie tai 
pasakė Su-va-ni. | 

— Tai visai nieko nereiškia. Ji galėjo tai išgalvoti iš pavydo 
ir pykčio. O iš tiesų gali būti kaip tik priešingai: Merijaną pri- 
vertė ištekėti už to žmogaus. Gali būti, kad ji tai padarė ir ver- 
čiama tėvo, kuris, atrodo, prisibijo mormono. 

— Ačiū! — sušuko medžiotojas, stipriai suspausdamas man 
ranką.— Tai pirmas paguodos žodis po Merijanos iškeliavimo. 
Aš ir pats galvoju, jog Choltas bijo Stebinso. Tikriausiai tas klas- 
tūnas kažką apie jį žino. Tiesą sakant, aš vis stebėjausi, kad 
Merijana taip rimtai pažvelgė į kažkokį atsitiktinį bučinį. Jei- 
gu ta indėnė man nebūtų atkišusi lūpų, argi aš būčiau jas bu- 
čiavęs? Dieve mieliausias! Kažin ką atiduočiau, kad tik žino- 
čiau, jog jūsų pasakyti žodžiai teisybė! 

— Aš tuo neabejoju. Mačiau jūsų varžovą ir esu giliai įsiti- 
kinęs, kad ji savo noru jūsų neišsižadėjo dėl jo. 

— Ačiū! Ji dabar ištekėjusi ir iškeliavo, bet jeigu aš žino- 
čiau, kad ją privertė jėga, jau seniai būčiau padaręs tai, ką ruo- 
šiuosi padaryti dabar. 

— Ką? 

— Aš vyksiu paskui jį į pasaulio kraštą ir surasiu visur, 
kur tik jis besugalvotų pasislėpti, nors ir šachtos dugne Kalifor- 
„nijoje. Prisiekiu Dievu, jis man krauju užmokės ir už senas, ir 
už naujas skriaudas. Kitaip mano kojos daugiau niekada nebe- 
mindys Tenesio žemės! 

— Jūs tvirtai nusprendėte jį surasti? 

— Tvirtai!. 

— Tai daugiau kalbėti ir nėra apie ką: mūsų keliai sutampa! 


XXXIV skyrius 
IŠPLAUKĖ LUOTU 


Mums nesunku buvo susitarti, ko reikia imtis, juk mes turėjo- 
me tą patį priešą. Tiesa, kiekvieno mudviejų svarbiausias tikslas 
buvo kitoks. Mane skatino meilė, o Vingrouvas vadovavosi kerš- 
to jausmu. Aš veržiausi gelbėti Lilijaną, jis svajojo susekti ir 
nubausti skriaudiką. Bet kad ir kokie skirtingi buvo mus užvaldę 
jausmai, abu troškome griebtis ryžtingų veiksmų. Aš iš pradžių 
nusprendžiau vytis Choltą ir atjojau pas medžiotoją, nes tikė- 
jausi surasti padėjėją ir palydovą. Jo ryžtingumas visiškai su- 
tapo su mano-norais. Beliko numatyti veikimo planą. Nors buvau 

„ truputį vyresnis už savo draugą, turėjau prieš jį tam tikrą prana- 
šumą — didesnę gyvenimo patirtį. Tai pripažindamas, jis buvo 
pasiruošęs klausyti mano patarimų. Dalyvavimas susidūrimuose 
su meksikiečiais ar indėnais — puiki mokykla išsiugdyti šalta- 
kraujiškumą, įprasti pasitikėti tiktai savim. Tie susidūrimai ma- 
ne daug. ko išmokė, ir aš gerai žinojau priežodžio ,„važiuosi lė- 
čiau — nukeliausi toliau“ reikšmę. Nenorėdamas, kad galvotrūk- 
čČiais pultume vytis nenaudėlio nežinia kur, pasiūliau veikti 
atsargiai, pagal numatytą planą. To reikalavo blaivus protas. Pa- 
siklausęs širdies balso, aš seniai būčiau šuoliavęs į vakarus, ir 
koks būtų buvęs nusivylimas, jei kelio gale būtų pasitvirtinęs 
minėto priežodžio teisingumas. Mano naujasis draugas, kad ir 
jaunas amžiumi, bet ganėtinai šaltakraujiškas, sutiko su manimi. 

Visų pirma reikėjo išsiaiškinti, kur jie patraukė. Mes žinojo- 
me, kad Choltas su dukra paliko savo trobelę ir, kaip man rašė 
Lilijana, išvyko lydimi mormono. Todėl reikėjo įsitikinti, ar jie 
iki šiol nėra kur nors netoli. Tuo atveju juos buvo galima pasi- 
vyti netrukus. O jeigu ne? Apie tai bijojau ir galvoti, nedrįsda- 
mas nė mintimis pažvelgti į ateitį, nes pernelyg niūri ji atrodė! 
Visų pirma reikėjo sužinoti, kokia kryptimi ir kokiu keliu skvo- 
teris. išvyko. Vienintelė vieta, kur mes galėjome surasti atsaky- 
mą, buvo skvoterio sklypas. Ten mes ir nuskubėjome, dėl visa 
ko pasiruošę ir tolimesnei kelionei. Įjoję į aptvarą, ėmėme tyri- 
nėti pėdsakus. Mano draugas šniukštinėjo po visą sklypą kaip 
pointeris, ieškantis kurapkų. Bet viltis surasti pėdsakus dėl ką 
tik praėjusios liūties buvo bergždžia. Net mano arklio kanopų 
atspaudai, palikti tik prieš valandą, buvo aptekę purvu ir vos 
matėsi. 

Mums atrodė neįtikėtina, kad trobelės gyventojai išjojo raiti. 
Neįmanoma arkliais išgabenti visus namų apyvokos rakandus. 
Negalėjo jie išvažiuoti ir furgonu, nes jokių važiuojamų kelių 
arti nebuvo. Net ir tas kelias, kuris vedė į Suompvilą, tebuvo 
tik vingiuojantis takas. Visa tai greitai mus įgalino padaryti vie- 
nintelę teisingą išvadą: jie išplaukė valtimi. Vingrouvas apie tą 
valtį gerai žinojo. Tai buvo luotas, kuriuo Choltas kartais per- 
keldavo per upę atsitiktinius keleivius. Į valtį galėjo tilpti ne 
tiktai keletas Žmonių, bet ir visas Cholto turtas. Tai mums buvo 
didelė nesėkmė. Surasti žmogaus pėdsakus kelyje įmanoma, bet 
vandenyje pėdų nelieka. 

XXXV skyrius 
PAVOJINGA GRAŽUOLĖ 


Taigi mes jau sužinojome, kaip iškeliavo Choltas ir jo paly- 
dovai. Jie leidosi pasroviui žemyn, nes jų kelias vedė į tą pusę. 
Taip nusprendę, mes kurį laiką stovėjome ant upelio kranto ir 
žiūrėjome į vandenį, apimti niūrių minčių. Po neseniai praėju- 
sios liūties upelis patvino, jo vanduo neteko savo krištolinio 
skaidrumo ir buvo purvinai rudos spalvos, kuri visiškai tiko jo 
pavadinimui. Jis veržėsi drumstas, triukšmingas, užliejęs kran- 
tus. Srovė nešė išrautus su šaknimis medžius. Jų kamienai su 
nulaužtomis šakomis sukosi ir nardė vandenyje lyg skęstantys 
milžinai. Srovės ūžimas tarsi susiliejo su jų graudžiom aimanom. 
Visas tas paveikslas derinosi su mūsų nuotaika. Be to, iš miško 
staiga pasigirdo kažkoks garsus laukinis juokas. Mes abu neju- 
čiomis krūptelėjome. Balsas buvo moteriškas, bet, jį išgirdęs, 
Vingrouvas išblyško ir nusigando. Pažvelgęs į miško pusę, išvy- 
dau šmėkščiojančią tarp medžių moters figūrą. 

— Dieve mieliausias! Vėl ta indėnė! — sušuko mano palydo- 
vas.— Nuo to vakaro ji vis sekioja mane ir grąsina užmušti. Sau- 
gokitės! Ji turi pistoletus! 

— Na, aš galvoju, kad dabar mums nėra ko bijoti. Ji, atrodo, 
linksmai nusiteikusi. 

— Bet šis juokas man kaip tik ir nepatinka. 

"Tuo metu indėnė prisiartino prie pat sklypo, užsiropštė ant 
tvoros, tarsi ruošdamasi ją perlipti. Tačiau to nedarė, tiktai visu 
ūgiu atsistojo ant skersinio. Nusitvėrusi ranka už artimiausio 
medžio, ji vėl pratrūko taip pat kvatoti, bet jos kvatojimas skam- 
bėjo kaip pasityčiojimas. 

Mes tylėjome ir laukėme, kada ji prabils. 

— Baltasis Ereli ir išdidusis pumos nugalėtojau! —- pasigirdo 
jos balsas.— Aš matau, kad jūsų širdys tokios pat neramios, kaip 
ir upelio srovė, į kurią žvelgia jūsų akys. Su-va-ni žino apie jū- 
„sų liūdesį. Ji atėjo jūsų paguosti. 

— Tai kalbėk! — šūktelėjau su netikėta viltim. 

— Ar jūs nieko negirdite miške? 

Mes girdėjome tiktai vandens pliuškenimą prie savo kojų. 

— Negirdite? Cha cha cha! Gal apkurtote? O aš visą dieną 
girdžiu šitą riksmą. Jis skamba mano ausyse. 

— Ji tyčiojasi iš mūsų, — sumurmėjo Vingrouvas.— Juk nie- 
ko n-girdėti. 

— Taip, — tariau aš.— Tu tikriausiai juokauji, Su-va-ni? 

— Cha cha cha! Tai ne aš juokauju, tai paukštis tyčiojasi iš 
jūsų. Taip, paukštis, nors ir ne tas, kuris vadinamas šaipūnu. 
Tai ne -balandė burkuoja ir ne pelėda rėkia — tai gegutė! Cha 
cha cha! Girdi, Baltasis Ereli, ir tu, pumos žudike, gegutė juokia- 
si iš jūsų abiejų! 

— Liaukis! — su apmaudu pasakė Vingrouvas.— Kokias ne- 
sąmones tu tauški! 

— Aš sakau teisybę, Baltasis Ereli, teisybę, teisybę! Juodas 
slibinas įšliaužė į tavo lizdą, ir į tavo, pumos žudike. Jis apjuo- 
sė grandinėmis jūsų paukšteles ir nusitempė jas toli toli per pre- 
rijas, prie Didžiojo Druskos ežero! Jis jas ten paskandins! Cha 
cha cha! 

— Ar tai tavo paguoda, prakeiktoji? — suriko medžiotojas, 
įsiutintas jos žodžių. — Mes nenorime klausytis tavo kvarksėji- 


mo. Nešdinkis, arba. ..— Jis nebaigė savo grasinimo. 
Mergina nušoko nuo aptvaro, pasislėpė už medžio, ir prie ka- 
mieno blykstelėjo žaibas, pasigirdo pokštelėjimas — šūvio gar- 


sas. Aš puoliau prie medžio, kad sugriebčiau indėnę, bet melsvi 
dūmai, lėtai besisklaidantys ore, ją paslėpė. Pribėgau prie aptva- 
ro, peršokau per kartis ir, išniręs iš dūmų debesio, apsižvalgiau. 
Aplinkui nieko nebuvo. Tik tolumoje girdėjosi piktas kvatoji- 
mas. 


XXXVI skyrius 
NEGYVAS ARKLYS 


Apimtas nerimo, aš atsigręžiau į tą pusę, kur liko mano drau- 
gas. Apsidžiaugiau pamatęs, kad jis artinasi prie manęs. Nuo jo 
pirštų varvėjo kraujas, o ant elnio odos striukės rankovės rau- 
donavo kraujo dėmė. Bet jis šypsojosi. Pažvelgęs į jį, nNusirami- 
nau, nes supratau, kad jo žaizda nepavojinga. Kulka perėjo per 
dilbį, nekliudžiusi kaulo, tad gydytojo pagalbos nereikėjo. Aš tu- 
rėjau šiokį tokį patyrimą tvarstant žaizdas ir žinojau, jog te- 
reikia sustabdyti kraują ir palaikyti ranką aprištą, kad greičiau 
sugytų. | 

Kad ir koks nemalonus buvo šis atsitikimas, bet, atrodė, jis 
nepaveikė jaunojo medžiotojo labiau nei mįslinga indėnės kal- 
ba. Nors ir ji nedaug teprisidėjo, kad prislėgtų mūsų ir taip 
niūrią nuotaiką. Aplinkybės klostėsi blogiau negu tikėjausi. Li- 
lijanos laiške buvo kalbama apie kažkokią tolimą vietovę, ku- 
Iioje kasamas auksas, iš tiesų — apie Kaliforniją. Bet ten nė žo- 

džio nebuvo apie Druskos ežerą arba apie persikėlimą į mormo- 
nų miestą. Bet iš Su-va-ni šnekos tapo aišku, jog būtent ten ir iš- 
keliavo skvoteris ir jo palydovai. Kaip ji tai sužinojo, mums bu- 
vo nesuprantama, tačiau aš vis negalėjau atsikratyti minties, 
kad jos žodžiai — teisybė. | 

Susitikimas su indėne privertė mus greičiau vykdyti savo 
planą. Mes ėmėme galvoti apie išvykėlių vijimąsi ir visų pirma 
nusprendėme sužinoti tikslų iškeliavimo laiką. 

— Jeigu ne lietus, — sakė medžiotojas, — aš būčiau iš pėdsa- 
kų nustatęs, kada tai buvo. Juk jie čia pripėdavo, kai nešiojo 
į valtį daiktus, bet tas prakeiktas lietus viską nuplovė. 

— O kurgi arkliai? Juk valtimi jų nenuplukdysi? 

— Aš jau galvojau apie tai. Stebinsas turėjo ne savo arklį. 
Jis tikriausiai pasiskolino iš Kipo ir sugrąžino jam tą patį va- 
karą, o pats atėjo čia pėsčiomis. Gal Kipas atsiuntė jo parsivesti 
kokį negrą. 

— (O Cholto arklys? 

— Apie tai verta pagalvoti. Jis, žinoma, paliko jį kur nors 
čia. Į valtį jo nepasiimsi, ir nėra ko imti tokią seną kumelę. O 
jos kaina kaip pelų maišo. Ką jai padarė? 

Medžiotojas apsidairė aplinkui, tarsi ieškodamas atsakymo į 
savo klausimą. 


— Aha! — staiga jis parodė kažką, kas patraukė jo dėme- 
sį. — Štai kur ji. Nagi pažiūrėkite į tuos maitvanagius. Ji, rodos, 
guli ten. 


Jis buvo teisus. Atokiau nuo aptvaro ant apatinių medžių 
šakų tupėjo keletas grifų, priviliotų kažkokio grobio, gulinčio 
ant Žemės. 

Mums prisiartinus, jie nenoriai nuskrido. Žolėje, po didžiuliu 
figmedžiu gulėjo senas arklys. Jis buvo negyvas, bet paukščiai 
jo dar nelesė. Ant žemės iš žiojėjančios kakle žaizdos pritekėjo 
kraujo bala. Matyt, gyvulys buvo užmuštas šioje vietoje. 

— Užmušė, — susimąstęs pratarė mano palydovas.— Tai pa- 
našu į Choltą. Juk galėjo palikti kokiam kaimynui. Bet ne! Tie- 
sa, jis su niekuo ir nedraugavo. Nė su manimi. Kartą, per šven- 
tę, aš jį nugalėjau šaudymo varžybose. Jis, ko gero, supyko ant 
manęs ir nuo to laiko ėmė neapkęsti. 

Aš jo nesiklausiau. Man dingtelėjo mintis — ar negalima iš 
to arklio ką nors sužinoti apie skvoterio išsikraustymą? Aplink 
lavoną po nusidriekusiomis figmedžio šakomis žemė buvo sausa, 
tačiau buvo matyti kraujuotos grifų pėdos. Gyvulio akys buvo 
nebegyvos. Tie ženklai man, Žygių prerijose dalyviui, buvo aiš- 
kūs, kaip ir prityrusiam medžiotojui Vingrouvui. 


— Kada, jūsų nuomone, jį užmušė? — paklausiau, rodyda- 
mas į arklį. 

Jis suprato mano klausimą. 

— Tuojau mes išsiaiškinsime! 

Medžiotojas pasilenkė prie arklio kaklo ir įkišo pirštus į žaiz- 
dą. Jis tylėjo ir palenkęs galvą kažką mąstė, paskui staiga atsi- 
tiesė, matyt, patenkintas apžiūra. 

— Tegul mane trenkia perkūnas, jei šitas arklys nenudobtas 
prieš dvi, o daugiausia — prieš keturias valandas! Pažvelkite — 
kraujas dar šviežias, o lavonas, mano manymu, ne visai sustin- 
g€S. 

— Vadinasi, jūs įsitikinęs, kad jį užmušė šiandien rytą? 

— Įsitikinęs. Štai pažiūrėkite, — tęsė jis, pakėlęs vieną gyvu- 
lio koją.— Kojos dar ne visai sustingusios. Jos būtų sustingusios, 
jei arklys būtų užmuštas vakar. 

Taip mes nustatėme Cholto išvykimo dieną, o valanda jau 
neturėjo svarbos, nors ir ją buvo galima nustatyti tiksliai. Ma- 
tyt, arklys buvo nudobtas prieš pat išvykimą. Dabar liko tiktai 
viena abejonė: ar pats skvoteris užmušė arklį? Aš pagalvojau, 
ar to nepadarė Su-va-ni, ir apie tai garsiai pasakiau. 

— Na, ne! Tai, žinoma, padarė Choltas,— atsakė medžioto- 
jas.— Merginai nebuvo dėl ko užmušti arklį, ji verčiau būtų 
pasiėmusi jį. Nors tai ir sena kumelė, bet indėnams būtų pra- 
vertusi daiktams pervežti. Ne, tai Cholto darbas! 

— Tai dar ne viskas prarasta. Aišku, kad jie aplenkė mus 
ne „daugiau kaip keturiom valandom. Jūs sakote, kad Dumblin- 
gojo upelio vaga vingiuota? 

— Taip, jis teka vingiais. 

— O Obajonasė 

— Taip pat raitosi, kaip sarginio šuns uodega, o prie Misi- 
sipės šliaužia sraigės greičiu. Jo srovė nelabai jiems padės. Teks 
gerokai pairkluoti, kol prišikapstys iki Misisipės. Gal nors šitas 
prakeikt:s mormonas sutrins ant savo purvinų letenų nuospau- 
das! 

— Iš visos širdies jam to linkiu, — atsakiau. 

Ir mes abu puolėme prie arklių, kad neprarastume galimybės 
pasinaudoti palankiomis aplinkybėmis. Įšokę į balnus, nušuolia- 
vome prie Obajono žiočių. 

XXXVII skyrius 
SEKIMAS IŠ VIRŠAUS 


Tai buvo varginantis beveik dvylikos valandų šuoliavimas, 
daugiausia miško keleliais ir vingiuojančiais takais, o kartais 
ir per pelkes, kur arkliai smukdavo iki pilvo. Mes jojome beveik 
be perstojo ir tiktai sykį sustojome paganyti žirgų prie vienos 
tų smuklių, kurių pasitaiko keliuose, jungiančiuose išsimėčiusias 
miškuose gyvenvietes. Visame kelyje mums pasitaikė tiktai viena 
tokia smuklė, bet ir ten mes užtrukome ne ilgiau, negu reikėjo 
pailsėti pavargusiems arkliams. Mums žūtbūt reikėjo sulaikyti 
skvoterio valtį Obajono žiotyse. Jei tai nepasisektų, visos mūsų 
pastangos būtų buvusios bergždžios ir būtų reikėję grįžti nieko 
nelaimėjus. 

Kelyje buvo pakankamai laiko apsvarstyti mūsų galimybes. 
Vandens kelias, kuriuo plaukė valtis, buvo vingiuotas, be to, ir 
Dumblingasis upelis, ir Obajonas tekėjo lėtai. Bet po praėjusio 
lietaus jie patvino ir nešė valtį greitai, greičiau negu mes jo- 
jome. 

Mūsų arkliai būtų neištvėrę šuoliavimo miškų keliais tokį 
tolimą atstumą. Aš ant savo arabiško žirgo galėjau skubėti, bet 
man laikas nuo laiko tekdavo jį pristabdyti ir laukti atsiliekan- 
čio Vingrouvo. Vienintelis mūsų sėkmės laidas buvo tai, kad mes 
jojome tiesiai ir kad bėgliai teišplaukė keturiomis valandomis 
anksčiau už mus. Bet ir tokiomis aplinkybėmis kažin ar galėjo- 
me suspėti laiku. O tai buvo svarbu, nes, jei valtis mus aplenk- 
tų, nežinotume, ar žemyn, ar aukštyn ji nuplaukė Misisipe, ir 
tolimesnis persekiojimas būtų neįmanomas. Jei iki Obajono žio- 
čių jie negalėjo niekur pasukti į jojome teisinga kryptimi, tai 
prie Misisipės galėjome paklysti ir sugriauti visą savo sumany- 
mą. Jeigu mes būtume išvydę, kur pasuko valtis, išplaukusi iš 
Obajono, mūsų tikslas būtų buvęs pasiektas. 

Kito veikimo plano aš neturėjau. Tiktai žinojau: kad ir kur 
jie bepasuktų — nors ir į patį Ramųjį vandenyną, - kad ir kur 
beapsigyventų, seksiu paskui juos, kad būčiau arti Lilijanos. 

Mano palydovo tikslas buvo kitoks, aiškesnis. Jis veržėsi 
norėdamas atsiskaityti su Stebinsu už senas skriaudas, apie ku- 
rias jau suspėjo man smulkiai papasakoti. Be abejo, jos reikala- 
vo keršto, ir aš Mačiau, kad Vingrouvas nekantriai ginė savo 
žirgą. Anot jo, jis ruošėsi „priversti niekšą kautis“, o tai būtų 
turėję didelės reikšmės išvykėliams. 

Po ilgos ir sunkios kelionės vidurnaktį mes pagaliau pasiekė- 
me Obajono žiotis. Krantas buvo vos pakilęs virš vandens. Jis 
buvo apaugęs topoliais ir kitokiais drėgmę mėgstančiais me- 
džiais. Tas miškas užstojo ir Obajoną, ir Misisipę. Kad turėtume 
galimybę stebėti žiotis, reikėjo įlipti į medį. Tai padariau aš, 
nes mano draugui trukdė sužeista ranka. Nulipęs nuo arklio, iš- 
sirinkau tinkamą medį, įsiropščiau kiek galima aukščiau, atsisė- 
dau ant šakos ir ėmiau stebėti. Aš gerai mačiau ne tiktai Oba- 
jono žiotis, bet ir plačius Misisipės vandenis, kuriuos, jei ne grei- 
ta srovė, galima palaikyti ežeru. 

Viskas aplinkui buvo užlieta mėnulio šviesa, ir sidabrinės 
bangelės ribuliavo smulkiais blizgučiais, panašiais į miriadus jon- 
vabalių. Abu Obajono krantai iki pat vandens buvo apaugę tan- 
kia topolių siena, jų viršūnių nejudino nė menkiausias vėjelis. 
Obajono vandenys ritosi beveik lygiai su žemais krantais. 

Aš džiaugiausi dėl sėkmingai pasirinktos pozicijos. Viskas 
būtų buvę gerai, jei būčiau tikras, kad nepavėlavome. Laikas tu- 
rėjo parodyti, kas bus toliau. Įsmeigęs žvilgsnį į upę, ėmiau 
laukti. 


XXXVIII skyrius 
BALTAS RŪKAS 


Bet aš laukiau veltui. Mes budėjome iki pat ryto, paskui išsi- 
rinkome miške patogesnę vietą ir stebėjome paeiliui, kad nors 
trupučiuką pamiegotume. Taip praėjo diena, stojo kita, ir, maty- 
dami beprasmiškas pastangas, nusprendėme pasitraukti, nors bu- 
vome tikri, kad atjojome prie upės žiočių laiku ir valtis negalėjo 
mūsų aplenkti. Jeigu ne viena priežastis, mes būtume palaukę 
dar vieną dieną, tikėdami, kad skvoterio valtis vis tebeplaukia 
Obajonu. Tą naktį, kai aš įsitaisiau medyje, abi upes aptraukė 
rūkas. Tai dažnai pasitaikantis Misisipės „baltasis rūkas“. Jo bi- 
jo net labiausiai prityrę locmanai. Tą atmintiną naktį rūkas ka- 
bojo taip žemai, kad sėdėdamas medyje, aš buvau virš jo. Buvo 
matyti, kaip jis kamuoliais lėtai ritasi ant vandens, apšviestas 
mėnulio, užliejusio dangų ir aplinkinius miškus. Upė, kuri man 
taip rūpėjo, buvo užklota, tarsi kokia pavydi vandenų dvasia 
būtų užtiesusi ant jos uždangalą. Ir staiga rūke pasigirdo irklų 
pliuškenimas: Aš skvarbiau akimis baltą miglą ir išvydau, kad 
upe plaukia kažkoks ilgas ir tamsus daiktas, o virš jo kyšo žmo- 

nių siluetai. Tai atrodė kaip valtis su keleiviais, ir aš suskaičia- 
vau, kad jų buvo trys, kaip tik trys. Susijaudinęs jiems šūktelė- 
jau, bet atsakymo neišgirdau. Priešingai, pliuškenimas aptilo, 
ir pirma negu mano balso aidas nuščiuvo, tamsus daiktas išny- 
ko titštame rūke. Aš dar keletą kartų šūktelėjau, bet be atsako. 
Tiktai pasigirdo mano išgąsdinto žydrojo garnio riksmas. Išniręs 
iš rūko, jis visai netoli supleveno sparnais. Ir nesupratau, ar 
tai, ką mačiau upėje, buvo tikras daiktas, ar tiktai mano vaiz- 
duotės padarinys. Bet nuo šiol ir mane, ir mano palydovą ap- 
ėmė abejonė. Ar mes galėjome tikėtis pasirodant valtį, ar ji jau 
buvo praslinkusi rūke pro mus, o jos keleiviai jau seniai plau- 
kė Misisipe, persėdę iš savo vargano laivelio į garlaivį, kurių 
tiek daug dieną ir naktį plaukia į abi puses nuo Obajono žiočių? 
Jei taip, tai jie jau paliko Tenesį, ir mums iškilo kitas klausimas: 
ar jie pasuko į šiaurę link Misurio, ar į pietus link Arkanzaso? 
Tokiu metų laiku labiau tikėtina buvo, kad plauks į pietus, bet 
kažin, ar skvoteris leisis per prerijas dabar, ar lauks pavasario. 
Man buvo žinoma, kad mormonai turi savus vilkstinių kelius. 
Tokiu atveju mums beliko grįžti į Suompvilą ir laukti laiško iš 
mano mylimosios. Juk aš nepamiršau jos karšto pažado: „Jeigu 
leisite, aš atsiųsiu jums laišką į Suompvilą ir pranešiu tos vietos, 
kur mes keliaujame, pavadinimą“. O, jei būčiau galėjęs jai pa- 
sakyti, kaip tai norėjau žinoti ir kaip mielai jai leidau rašyti 
man. Deja! Tai buvo neįmanoma. Tačiau manęs neapleido įsi- 
tikinimas, kad Lilijana man parašys. Aš papasakojau apie savo 
viltis Vingrouvui, ir mes pasukome atgal į Suompvilą, tikėdamie- 
si sulaukti taip trokštamo laiško. 


XXXIX skyrius 
ŽADĖTASIS LAIŠKAS 


Grįžti į Suompvilą buvo būtina bet kuriuo atveju, nes aš tu- 
rėjau gyvenvietėje šiokių tokių reikalų. Bet kokiai kelionei, net 
per dykumą, reikia pinigų, o mano piniginėje jų liko nedaug. 
Norint įsigyti pačių būtiniausių reikmenų kelionei per prerijas, 
pinigų reikėjo daug daugiau. Mano palydovas džiaugėsi, kad 
atidavė viską, ką turėjo, jis būtų mielai išsiskyręs ir su savo 
sklypu, kaip ir aš su savuoju. Bet šiuo metu visi vietos versli- 
ninkai pinigus buvo įdėję į „Kalifornijos kompaniją“, ir mes 
+ už savo žemę nebūtume gavę grynais nė dolerio. O parduoti 

ją kreditan nebuvo jokios prasmės, ir mes buvome priversti sa- 
vo nuosavybę, kurios nebuvo galima net užstatyti, išsaugoti. 
Man buvo reikalinga mano draugo iš Našvilio pagalba. Kaip 
ir tikėjausi, jis greit atsiliepė į mano prašymą. Jau trečią 
dieną atėjo čekis sumai, kurios pakako kelionei ne tik per visą 
kontinentą, bet ir atgal. Dabar mes buvome pasiruošę iškeliauti 
ir telaukėme laiško, iš kurio būtume sužinoję, kur vykti. Nėra 
reikalo smulkiai pasakoti, ką mes veikėme visą tą laiką. Gyve- 
nome „Džeksono“ viešbutyje, bet stengėmės vengti koketiškų 
šeimininko dukterų draugijos ir didesnę laiko dalį medžiojome 
elnius, klajodami po aplinkinius miškus. Nė karto neapsilan- 
kėme savo valdose prie Dumblingojo upelio. Mano draugas tu- 
Iėjo priežasčių vengti šių vietų, o mano prisiminimai buvo per- 
nelyg sunkūs. Be to, laiškanešys į Suompvilą atvažiuodavo nere- 
guliariai, nevienodu laiku, todėl stengiausi nuo pašto perdaug 
nenutolti. 

Praslinko šešios kankinančios dienos; mūsų viltys pavirsdavo 
abejonėmis, tokiomis kankinančiomis, kad net medžioklė jų ne- 
išsklaidydavo. Ne kartą mes su Vingrouvu, nebetekę kantrybės, 
buvome pasiruošę pulti į prerijas, pasikliaudami tik savo nuo- 
voka. Šeštos dienos vakarą galutinai nusprendėme leistis į ke- 
lionę, kai tik atvyks paštas. Septinta diena buvo mūsų džiaugs- 
mo diena: ilgai lauktas laiškas išblaškė visas abejones. Kaip 
drebėjo mano rankos, kai aš paėmiau jį iš paštininko! Matyt, ir 
jis pastebėjo mano susijaudinimą, nors aš ir neplėšiau laiško 
jo akivaizdoje. Iš adreso iš karto supratau, kieno jis — aš taip 
ilgai žiūrėdavau į tą mielą braižą, kad galėjau pažinti iš pirmo 
žvilgsnio. Bet laiško neatplėšiau, ir mes išvykome į kelionę. 

Pašto antspaudas „Van Bjurenas, Arkanzasas“ pakankamai 
tiksliai nurodė kryptį ir, išjojus iš Suompvilo, kelyje į Memfį, 
aš ėmiau skaityti laišką. | 

Adresas buvo tas pats, kaip ir pirmajame laiške: „Edvardui 
Vuorfildui"“, ir laiškas prasidėjo tuo pačiu kreipiniu: ,„Nepažįsta- 
masai!" | 

Aš norėjau kokio nors švelnesnio žodžio, bet buvau patenkin- 
tas ir šiuo — Lilijana pažino išsiskyrimo skausmą pirma, negu su- 
spėjo išmokti meilės kalbą. Štai jos laiškas: 

„Nepažįstamasai! Tikiuosi, kad jūs gavote mano laiškelį ir 
galėjote jį perskaityti. Aš neturėjau nei popieriaus, nei plunks- 
nos, nei rašalo, kad parašyčiau daugiau, tiktai pieštuko galiu- 
ką, kurį paliko mama, ir lapelį, kurį, kaip sakė tėvas, jūs iš- 
plėšėte iš savo užrašų knygutės. Ir vis dėlto aš būčiau parašiusi 
daugiau, jeigu nebūčiau bijojusi, kad jie pastebės ir mane keiks. 

Rašiau labai greitai, kai nieko nebuvo kambaryje, ir palikau 
laišką ant stalo, kai tėvas su draugu išėjo prie upės ruošti val- 
ties. Aš pagalvojau, įog pirma jūsų į .trobelę niekas neateis, ir 
visą rytą tikėjausi, kad jūs dar mus užtiksite. Viską atiduočiau, 
kad dar kartą pamatyčiau jus! Tėvas tikriausiai būtų sulaukęs 
jūsų atvykimo, bet jo draugas mus labai ragino. Aš tikiuosi, 
kad jūs radote laišką ir nepyksite, jog aš be leidimo siunčiu 
jums antrą. Aš pažadėjau jums parašyti ir pranešti, kur mes ke- 
liaujame, bet pamiršau, kad jūs nežinosite, kur man rašyti. Kaip 
vadinasi ta vieta, man žinoma, nes visi apie ją tik ir kalba. Sako, 
ten aukso gabalai didumo sulig riešutu mėtosi tiesiog ant Žemės. 
Ta vieta vadinasi Kalifornija. Ji yra prie pat didelės jūros, o gal 
vandenyno, kaip visi jį vadina. Bet tai ne tas pats vandenynas 
kaip Filadelfijoje.arba Niujorke. Ten jis daug didesnis ir plates- 
nis negu Misisipė, Obajonas ir visos upės kartu paėmus. Kokia 
tai milžiniška jūra, jeigu ji didesnė ir už Misisipę! Beje, esu įsi- 
tikinusi, kad jūs visa tai žinote, nes aš girdėjau, kaip tėvas ir 
jo draugas kalbėjo, jog jūs esate karininkas ir kovėtės šiose 
vietose su meksikiečiais. Aš taip džiaugiuosi, kad jūs nežuvo- 
te ir galėjote grįžti į Tenesį, nes aš niekada nebūčiau su jumis 
susitikusi. Tiesa, dabar viskas jau vis tiek, nes aš jūsų daugiau 
nebepamatysiu. O, sere! Aš jums parašyčiau, bet bijau, kad iki 
to laiko jūs mane užmiršite ir mano laiškas jums bus nebesvar- 
bus. Man buvo gaila palikti Tenesį, ir aš niekada, jo nepamiršiu, 
kadangi negaliu būti laiminga Kalifornijoje, nepaisant viso jos 
aukso. Kam jis manė Man norėtųsi nors retsykiais sužinoti šį tą 
apie mūsų senąjį būstą, bet tėvas neturi draugų, kurie galėtų 
mums parašyti. Vienintelis jo bičiulis išvyko kartu su juo. Gal- 
būt jūsų neapsunkinčiau, prašydama mums retkarčiais parašyti 
apie tai, kaip jums sekasi šeimininkauti sklype, ar jūs jį išplė- 
tėte, ar pastatėte didesnį namą. Tėvas sako, kad jūs ruošėtės 
tai padaryti. Aš visada džiaugsiuosi žinodama, kad jūs gyvas ir 
laimingas. 

Man dar reikia papasakoti vieną atsitikimą Obajono žiotyse. 
Kai mes plaukėme ten naktį valtimi, staiga kažkas mums šūkte- 
lėjo. O, sere! Balsas buvo toks panašus į jūsų, kad aš, jį išgirdusi, 
sudrebėjau. Atrodė, jog jis skambėjo iš dangaus. Buvo didelis 
rūkas, ir mes nieko daugiau nematėme, bet aš būčiau atsakiusi, 
tiktai tėvas man liepė tylėti. Jis sakė, kad ten rėkia miško kirtė- 
jas, įsilipęs į medį. Tikriausiai taip ir buvo; bet balsas visai kaip 
jūsų. Mane tai labai nustebino, nes aš žinojau, kad jūs negalė- 
jote ten atsirasti. 

Mes dabar esame dideliame mieste prie Arkanzaso upės; at- 
plaukėme čia tiktai vakar garlaiviu. Toliau važiuosime furgonu, 
ir su mumis keliaus daug daug žmonių. Tai vadinasi vilkstinė. 
Kalbama, kad mums teks keliauti daug mėnesių, ir aš greitai ne- 
galėsiu jums parašyti, nes už Van Bjureno nėra nei miestų, nei 
pašto. Bet aš atsimenu žodžius, kuriuos jūs man kalbėjote, ir 
apie jus svajosiu visą laiką, kaip svajoju dabar. Vienoje iš ma- 
no mamos knygų yra labai gražus eilėraštis. Jis toks panašus į 
mano mintis, kai galvoju. apie jus. Aš išmokau jį atmintinai. 
Galbūt jūs taip pat panorėsite perskaityti šias eiles? Man atro- 
do, kad jos jums patiks, ir dėl to jas įdedu, nors man atrodo, 
kad laiškas pernelyg ilgas. Bet viliuosi, kad jums užteks kant- 
rybės ir šį laišką, ir eilėraštį perskaityti iki galo. 

Mąstau apie tave, kada 
Mėlynaskliautis rytas skrieja 

Kaip paukštė, laisvėn išleista, 
Bučiuot žavingų orchidėjų. 

Kada pusiaudienį saulėtą 

Lapeliai virpa svaiguly 

Ir paukščių choras darniai gieda — 
Manoji meilė tau gili! 

Svajoju aš apie tave, 

Kada aušra, akis nuleidus, 

Rasa ir šalta, ir gaivia 

Nuprausia naktį žvaigždžių veidus. 
Kuomet mėnulis tyliai saugo 

Iš aukštumų gamtos sapnus, 

Myliu tave, manasis drauge, 

Ir dėl tavęs tik gyvenu. 


O, sere! Čia taip teisingai parašyta. Aš visą laiką svajoju apie 
jus ir iki pačios mirties jūsų nepamiršiu! 

Lilijana Cholt“. 

Ak, Lilijana! Aš taip pat galvoju apie tave ir apie tavo nuo- 

stabų eilėraštį. Kokie paprasti, bet reikšmingi jo žodžiai. Jei Ži- 


nočiau, kur siųsti tau atsakymą, suprastum, kokį atgarsį jie su- 
kėlė mano širdyje! 

XL skyrius 
VILKSTINĖ 


Kelią iki Memfio sukorėme greitai, kaip tiktai pajėgė mūsų 
žirgai, ir jis mums atrodė neilgas. Toliau garlaiviu pasiekėme 
Litl Roką, o iš ten išplaukėme į Van Bjureną. Ir iki vieno, ir iki 
kito plaukėme daug dienų. Pasiekę Van Bjureną, nesunkiai su- 
žinojome, kad vilkstinė jau iškeliavo prieš dvi savaites ir pa- 
traukė tokiu keliu: prieš Arkanzaso srovę iki Uolinių kalnų, 
paskui — Uerfano upės slėniu, per Robido ir Kučetopo perėją į 
Kolorado aukštupius ir pagaliau senuoju ispanų keliu į Kalifor- 
niją. Ta vilkstinė buvo susidariusi iš aukso trokštančių įvairių 
tautų avantiūristų. Joje net buvo pusiau civilizuotų genčių in- 
dėnų, gyvenusių netoli sienos. Vilkstinėje buvo daugiau nešu- 
linių arklių negu furgonų, ir dėl to ji turėjo greitai judėti. 

Aš buvau labai įširdęs ir tikriausiai būčiau ne taip pasidavęs 
aplinkybėms, jei manęs nebūtų stiprinęs Lilijanos laiško turinys. 
Buvau linkęs galvoti, kad jos palydovai veržiasi į Kaliforniją, 
užsikrėtę aukso karštlige. Matyt, ir mormonas buvo ne taip atsi- 
davęs savo naujajai religijai, kad atsispirtų šitai pagundai. Jis, 
ko gero, ir skvoterį pasiėmė tik todėl, kad jam buvo reikalingas 
kompanionas, kurio raumeningose rankose kastuvas ir latakas 
būtų atnešę nemažai naudos. Kad jie išvyko su vilkstine, įsitiki- 
nome greitai. Choltas buvo gerai pastebima figūra net išeivių 
minioje. Dar didesnį visų dėmesį traukė gražuolė jo duktė. Man 
net nereikėjo apie ją klausinėti — mieste visi tik ir tekalbėjo 
apie auksaplaukę Lilijaną. Nepraėjus nė parai, mes palikome 
Van Bjureną ir patraukėme į bekraštes Vakarų platybes. Tikėjau- 
si surasti kokių nors pakeleivių, bet veltui. Visi, kas norėjo 
iškeliauti, jau buvo iškeliavę su vilkstine, o be to, mūsų ekspe- 
dicija atrodė perdaug sunki ir pavojinga net neturtėliams valka- 
toms. Nėra abejonių, ji buvo rizikinga, tačiau mane ir mano 
draugą vedė jausmai, daug stipresni negu aukso troškulys, dėl 
to mes negalvojome apie laukiančius pavojus. 

Prieš išvykdami, nusipirkome du nešulinius mulus tempti 
maistą ir reikmenis ir pakeitėme Vingrouvo arklį patikimesniu 
Žirgu. 

Neverta smulkiai pasakoti apie mūsų kelionę per preriją. Ji 
nesiskyrė nuo daugelio kitų, aprašytų anksčiau. Vienintelė jos 
ypatybė buvo ta, kad, prisiartinę prie bizonų ganyklų, turėjome 

traukti naktimis. Toks atsargumas buvo reikalingas, nes mes ri- 
zikavome netekti savo skalpų, o kartu su jais ir gyvybės. 

Visas rajonas, nusidriekęs palei Arkanzaso krantus, buvo ap- 
gyvendintas karingų indėnų genčių. Tuo metu, apie kurį rašoma, 
jie buvo itin karingai nusiteikę prieš baltaveidžius dėl per jų 
-valdaš keliaujančių naujakurių nedoro elgesio. Šios vietos buvo 
pavojingos, mes apie tai Van Bjurene buvome prisiklausę viso- 
kių pasakojimų. | 

Susitikimas su indėnų medžiotojų arba karių būriu galbūt ir 
negrėsė mirtimi, bet toks būrys būtų atėmęs mūsų ginklus ir ark- 
lius, kas neaprėpiamose prerijų platybėse buvo tolygu mirčiai. 
Štai kodėl keliavome naktimis, o dieną slėpdavomės kokioje gi- 
raitėje arba tarp uolų, kartais užkopdami ant artimiausios kal- 
vos, kad apžvelgtume aplinką ir paruoštume kelionės planą kitai 
nakčiai. Savo nuošalią stovyklą apleisdavome prieš saulėlydį, 
nes iki to laiko indėnai medžiotojai grįžta į savo stovyklavietes. 
Jų laužų dūmai matėsi iš tolo, tad tokią stovyklą buvo lengva 
aplenkti. Mes matėme laužus ir net pačius indėnus, bet dėl savo 
atsargumo nė kario nepatekome jiems į akis. 

Taip ir skverbėmės per prerijas, net gana greitai. Kelią rode 
furgonų pėdsakai. Kai naktį šviesdavo mėnulis, galima buvo joti 
beveik taip pat greitai, kaip ir dieną, ir tik esant tirštai tamsai 
žygį sulėtindavome. Ir vis tik mes žinojome, kad artėjame prie 
vilkstinės: pėdsakai darėsi vis šviežesni, be to, dažnos stovyklos 
tarsi pasakydavo, kad vilkstinė sugaišo kelionėje ilgiau negu 
mes. Mes tikėjomės pasivyti vilkstinę iki pirmosios perėjos, kur 
keliauti buvo dar pavojingiau negu prerijose: tuo metų laiku 
kalnų keliuose šeimininkavo indėnų plėšikų gaujos. Dėl to la- 
bai skubėjome. Netikėtai mūsų kelionę sudrumstė keistas atsi- 
tikimas. 


XLI skyrius 
NENUMATYTAS SUSITIKIMAS 


Tai atsitiko Arkanzaso aukštupyje, netoli garsiojo Didžiojo 
miško. Mes išjojome dvi valandas prieš leidžiantis saulei, keliau- 
dami kalvotąja prerija į Vakarus. Kelias vedė čia aukštyn, čia 
žemyn. Tai mūsų nebaugino, bet kiekvieną kartą, kai persiris- 
davome per gūbrį, mus buvo galima iš tolo pastebėti ir tekdavo 
būti atsargiems. Mes svarstėme, ar nepalaukus, kol nusileis sau- 
lė, nes supratome, jog žaidžiame su ugnimi, bet kadangi jokių 
indėnų pėdsakų neaptikome, nusprendėme kelionę tęsti. Judėti 

pirmyn reikėjo atsargiai, kopti į kalvas lajįkantis tylos ir dairytis 
nuo jų į priešais esančias lomas. Risčia jas perkirsdavome, kad 
atsigriebtume už prarastą laiką. Tokiu būdu nujojome dešimtį 
mylių, ir saulė jau siekė horizontą, kai vienos kalvos papėdėje, 
už pusės mylios, išvydome dvi tamsias figūras. Iš pradžių jas 
palaikėme indėnais, bet įsižiūrėję įsitikinome, kad tai ne indėnai. 
Jos ėjo pėsčiom, o indėnai būtų joję raiti. Keleivių drabužiai 
nebuvo panašūs į plevėsuojančius raudonodžių drabužius. Jie 
buvo nepanašūs ir vienas į kitą. Vienas atrodė visa pėda aukš- 
tesnis už draugą, o antrasis buvo dukart storesnis. 

— Kas per velniava? Kas jie tokie? — paklausė Vingrouvas, 
bet šis klausimas buvo nereikalingas, nes medžiotojas žinojo, 
kad ir aš buvau ne mažiau už jį nustebęs.— Ar jūs negalite į 
juos žvilgterėti pro savo vamzdį, sere? 

Aš su savimi turėjau nedidelius žiūronus. Nukreipiau juos 
į keliauninkus ir išvydau keistą vaizdą: tai buvo du vyrai, apsi- 
vilkę trumpomis striukėmis. Mažasis ant galvos mūvėjo juodą 
kepuraitę, o antrojo ūgis dėl aukšto galvos apdangalo — lyg ir 
cilindro, lyg ir bebrinės kepurės — atrodė dar didesnis. Jų drabu- 
žiai buvo beveik vienodi, tačiau spalva skyrėsi. Aukštasis buvo 
nuo galvos iki kojų tamsiai žalias, o mažasis — dangiškai žyd- 
ras. Bet, nežiūrint jų drabužių ryškumo, jie nebuvo panašūs į in- 
dėniškus. Ir jie patys nebuvo panašūs į žmogų, kurį galima 
sutikti prerijose. Drabužių sukirpimo negalėjau gerai įžiūrėti, 
nes į akis švietė saulė. Be to, mane ne taip domino tų žmonių 
išvaizda, kaip jie, patys. Jiedu ėjo ta pačia kryptimi, kaip ir mes, 
ir dėl to temačiau tik jų nugaras. Aukštasis žingsniavo prieky- 
je, nešdamas du šautuvus: vieną ant peties, o kitą rankoje. Jis 
ėjo lėtais, nelygiais žingsniais, truputį susilenkęs ir ištiesęs kak- 
lą, tarsi stengdamasis pažvelgti už kalvos gūbrio, prie kurio ar- 
tinosi. Mažasis, atsilikęs per keletą žingsnių, judėjo kitaip. Jis 
ėjo susikūprinęs, dažnai mindamas trumpomis, storomis kojo- 
mis, tarsi suktų girnas, ir stūmė prieš save kažkokį daiktą. Ką — 
negalėjau įžiūrėti, nes Žmogus jį užstojo. Tiktai kai storulis 
užsiropštė ant viršūnės ir pasuko išilgai gūbrio, aš supratau, kas 
tai. 

— Velniai rautų! -— pasigirdo nustebusio Vingrouvo šūks- 
nis. — Pažiūrėkite, „kapitone. Tegul aš prasmegsiu vietoje; jeigu 
tai ne karutis! 

Ne, negalėjo būti jokios klaidos. Tai, be abejonės, buvo ka- 
rutis! Toks namų apyvokos daiktas vidury laukinių prerijų buvo 
toks netikėtas ir absurdiškas, kad mes vos nepratrūkome garsiai 
kvatotis, tačiau atsargumas nugalėjo. Tik mano palydovas nusi- 

juokė taip garsiai, kad man teko jam padaryti pastabą. Tą aki- 
mirką aukštasis staiga atsisuko ir, matyt, mus pastebėjo. Grei- 
tai davęs savo pakeleiviui kažkokį ženklą, jis kaip išgąsdintas 
elnias metėsi pirmyn ir akimirksniu pasislėpė už gūbrio. Maža- 
sis nuskuodė su karučiu paskui jį. Po sekundės ir Žmonės, ir ka- 
rutis išnyko taip netikėtai, tarsi juos žemė būtų prarijusi. Visa 
tai atrodė taip komiška, kad susilaikyti nesijuokus buvo neįma- 
noma. Mes abu ėmėme kvatotis ir, negalvodami apie jokį pavo- 
jų, su gera nuotaika pasukome į tą pusę, kur prapuolė keistieji 
keliautojai. Kelias buvo nelygus ir, kol mes nusikapstėme, praėjo 
daug laiko. Užkopę ant kalvos, mes nieko kitapus jos neradome. 
Tiktai karučio pėdsakas žolėje priminė, jog čia neseniai būta 
žmonių, kurie. matyt, pasislėpė miške, slėnyje. Tai buvo lengva 
paaiškinti: išvydę nuo kalvos mūsų galvas, jie mus palaikė in- 
dėnais! 


XLII skyrius. 
TRISDEŠIMTIES COLIŲ ILGIO PĖDA 


Tų nepažįstamųjų karutis mums paaiškino vieną reiškinį. 
Ne kartą savo kelionės metu pastebėję jo vėžę, manėme, kad 
ją įspaudė dviratis vežimas, bet veltui ieškojome antrojo rato 
pėdsako. Tai mums atrodė mįslinga, ir galų gale mes nuspren- 
dėme, kad vienas lengvas vilkstinės vežimas buvo pakrautas taip 
nelygiai, jog visas svoris gulė ant vieno rato, o kitas beveik ne- 
lietė žemės. Kadangi pėdsakas buvo įspaustas sausoje žolėje, 
toks paaiškinimas atrodė panašus į tiesą, ir nė vienam iš mūsų 
nekilo mintis apie karutį. 

— Bet kas jie tokie, velniai griebtų? — paklausė Vingrou- 
vas, kada mes atsidūrėme toje vietoje, kur ką tiktai matėme ne- 
pažįstamuosius. 

— Manyje kirta vienas įtarimas, — atsakiau, galvodamas 
apie tų keistų keliauninkų drabužius ir jų spalvą: — Mano nuo- 
mone, tai greit skraidantys paukšteliai — šauniosios amerikiečių 
armijos arai. | 

— Kareiviai? 

— Ko gero. Ir, matyt, ne naujokai. 

— Bet ką jie čia veikia? 

— Keliauja į Kaliforniją, taip pat, kaip ir mes. 

— O gal tai dezertyrai? 

— Aš ir pats taip galvoju. Ta porelė, matyt, pabėgo iš kaž- 

kurio pasienio forto ir, neturėdama tinkamo transporto, nuspren- 
dė. pasitenkinti karučiu. Juokinga, bet visiškai įtikėtina. Armi- 
joje pasitaiko visokių Žmonių. 

— Cha cha cha! O ar jų nesučiupus mums, kapitone? 

— Tai, drauguži, lengviau pasakyti negu padaryti. Jei jie 
kareiviai, ir dar dezertyrai, tai jų taip lengvai nepaimsi. Prie 
vilkstinės jie nesidėjo, nes ją lydi būrys. Jeigu šitie bernužėliai 
pastebėjo mano mundurą, tai pasistengė pasislėpti. 

— Jie tematė tik mūsų galvas ir tikriausiai nusprendė, kad 
mes indėnai. 

— Tokiu atveju jie pasislėpė dar gudriau. 

— O kodėl tie gudruoliai nesusiprato paslėpti savo karučio 
pėdsakų? Aš galvoju, kad sugebėsiu juos susekti, jeigu tik jie 
valkiojasi šitame miške. Atrodo, dar nepamiršau, kaip tai daro- 
ma, nors prakeiktos prerijos sukvailino man galvą. Ak! Ką reiš- 
kia miškas, kapitone! Pasižiūri į jį — ir pasidaro kažkaip leng- 
viau. | 

Jaunojo medžiotojo akys sublizgėjo iš džiaugsmo. Prieš mus 
buvo tikras miškas — didžiulis plotas, apaugęs milžiniškais to- 
poliais — pirmutinis. miškas mūsų kelyje. Jis priminė Vingrouvui 
gimtuosius Tenesio miškus ir pažadino mintis apie ankstesnes 
laimingas dienas. Bet greit jo veidas vėl apsiniaukė. 

— Reikia vis dėlto pasistengti juos pasivyti, — tariau, apsi- 
mesdamas, kad nepastebiu jo susijaudinimo, — tai būtų labai 
naudinga. Tegul jie ir dezertyrai, bet vis tiek baltieji, o prerijo- 
se visi baltieji — draugai. Jie turi du šautuvus, o jeigu jie iš tik- 
rųjų tie, kuo mes juos laikome, tai elgtis su ginklu moka. Sku- 
bėkime jų pėdomis, negaiškime laiko. 

— Jūs teisus, kapitone. Atslenka naktis, ir aš bijau, kad tam- 
soje ir dar miške pėdsakus bus sunku įžiūrėti. Jeigu mes nori- 
me juos pasivyti šiandien, negalima delsti. 

— Na, tai pirmyn! 

Mes greit nusileidome nuo kalvos, skubėdami paskui karučio 
pėdsakus, vedančius tiesiai į mišką. Buvo aišku, kad jis riedėjo 
į pakalnę greitai, jo geležinis ratas kai kur nuo šlaito nuplėšė 
velėną. Eiti tokiu pėdsaku buvo nesunku; jis atvedė mus iki 
miško ir mūsų didžiausiam nustebimui staiga dingo, nors žemė 
čia nebuvo nei sausa, nei akmeninga. Net ir tuščias karutis būtų 
palikęs šioje minkštoje dirvoje ryškią žymę. Šimto jardų spin- 
duliu viską apžiūrėjome, bet užtikti pėdsakų mums nepavy- 
ko. Buvo aišku, kad toliau karutis nebevažiavo. Mūsų akys pa- 
kilo į viršų, nes atėjo į galvą mintis, jog bėgliai slepiasi m dy- 
je, įsikėlę su savimi ir karutį. Bet iš pirmo žvilgsnio mes įsiti- 

kinome, jog tai neįmanoma: retuose topolių lapuose vargiai bū- 
tų pasislėpusi net voverė. 

— Supratau! — staiga sušuko medžiotojas, įdėmiai apžiūrinė- 
damas žemę.— Štai jų pėdsakai. Dabar aišku, kaip jie mus ap- 
movė! Velniai rautų, gudrūs vaikinai, kas jie bebūtų! 

— Bet ką jie padarė? 

— Pakėlė karutį nuo žemės ir nusinešė jį ant pečių. Štai jų 
kojų pėdsakai tarp medžių, matote? 

— Teisingai! Matyt, jie taip ir padarė. 

— Taip. Jei ne arkliai, gana lengvai surasčiau rato pėdsaką. 
Juk jie negali ilgai eiti su tokia kupra ant pečių! 

— Žinoma, ne. 

— O kaip jūs galvojate, kapitone, jei mes čia paliktume ark- 
lius, o prtys eitume pėsčiomis ir pasivytume tuos šaunuolius su 
karučiu? 

Aš sutikau, ir, pririšę arklius, mes įlindome į mišką. Bet pėd- 
sakai mums kelią rodė neilgai, nes bėgliai nusprendė žingsniuoti 
sausa žole. Vienoje vietoje, kur žemė buvo plika, pėdsakai aiš- 
kiai patvirtino mano spėjimą, kad tie žmonės — dezertyrai. Ka- 
reiviškų batų pėda pakankamai stipriai įstrigo man į atmintį, 
kad aš negalėčiau išsyk jos pažinti. 

Abu keliauninkai avėjo šį pigų valdišką apavą. Skyrėsi tik- 
tai jo dydis. Mažesnės kojos pėda buvo dviem trečdaliais trum- 
pesnė už didžiąją, o pastaroji turėjo ne mažiau trisdešimties co- 
lių! Tai pastebėjęs, mano draugas apstulbo. 

— Tai bent kojelė! — sušuko jis.— Jeigu aš nebūčiau matęs 
to žmogaus, būčiau nusprendęs, kad čia gyvenama milžinų. 

Aš nieko neatsakiau, nors buvau nustebęs ne mažiau kaip jis.. 


XLIII skyrius 
KARUČIO PĖDSAKAIS 


Taip, aš mačiau tokias ar labai panašias pėdas anksčiau. To- 
kius pėdsakus tegalėjo palikti tik vienintelis Žmogus pasaulyje. 
Iš pradžių mano prisiminimai atrodė migloti. Aš žinojau, kad pė- 
das įspaudusios kojos susijusios su kažkokiu komišku atsitikimų, 
bet kur ir kaip tas atsitikimas įvyko, negalėjau atsiminti. Jokių 
nemalonių asociacijų tie pėdsakai man nesukėlė, ir aš tenorėjau 
greičiau pasivyti jų didelį savininką. 

O pėdsakai darėsi vis labiau nežymūs, ir mes jų vos nepame- 
tėme. Bet staiga jie pasidarė daug aiškesni. Vėl prisiminiau tas 
milžino kojas, tik šį kartą dar ryškiau. Visai neseniai, rodos, jas 
mačiau balnakilpėse, su didžiuliais pentinais ant kulnų, o jų sa- 
vininką — raitą ant arklio, tokio pat lieso ir kaulėto, kaip ir jis 
pats. Aš jau neabejojau, kad mūsų persekiojamas didžiulis žmo- 
gųs kažkada tarnavo mano pavaldiniu. Jo gremėzdiška figūra, 
ilgos rankos ir kojos, kurias mačiau per žiūroną, patvirtino ma- 
no spėjimą, jog didysis kareivis — Džefas Baiglou, arba Taiklioji 
Akis, kaip jį praminė pulke. Iš tikrųjų jis, kaip reta, buvo taik- 
lus šaulys. Kas buvo jį lydintis mažas vyrutis, nežinojau, nors 
jo figūra taip pat pasirodė pažįstama. Jis priminė tokį Patriką, 
taip pat tarnavusį mano būryje. Dabar mano noras pasivyti bėg- 
lius išaugo keleriopai. Jei aukštasis iš tikrųjų buvo Taiklioji 
Akis, tai mes būtume įgiję šautuvą, kuris vienas buvo vertas 
dvylikos. O tai taip svarbu — mes kiekvieną valandą rizikavo- 
me savo skalpais. Dėl to Vingrouvas pasitelkė į pagalbą visą 
savo patyrimą, ir mes ėmėmės paieškų su dvigubu uolu- 
mu. Nors tuojau pat pėdsakus vėl pametėme, jie vis dėlto mums 
rodė, į kurią pusę bėgliai traukė. Kita svarbi rodyklė buvo me- 
džiai. Jie buvo tankūs, ir nešti tokį daiktą kaip karutis ne vi- 
sur buvo įmanoma. Jo savininkai tegalėjo praeiti tik atviromis 
vietomis. Iš tikrųjų mes laikas nuo laiko vėl aptikdavome pėd- 
sakus, ir tai mums padėjo neišklysti iš kelio. Mano draugas ma- 
ne tikino, kad ir karučio ilgai ant pečių netempsi. Iš tikrųjų taip 
ir buvo. Išėję į seną bizonų taką, mes su džiaugsmu pamatėme 
purve rato pėdsaką. 

Dabar galėjome negaišti laiko paieškoms ir greitai nuskubė- 
jome taku, kaip tik pajėgė mūsų kojos. Net kai miške tapo 
visai tamsu, mes ėjome toliau, retkarčiais sustodami, kad pasi- 
tikslintume, ar tebėra po kojomis rato pėdsakas. Taip mes nuėjo- 
me mylią nuo tos vietos, kur palikome arklius, kai netikėtai rato 
pėdsakas išnyko. Matyt, karutis netikėtai pasuko į šalį arba jį 
vėl užsikėlė ant pečių. Pastarasis atvejis atrodė neįtikimas, ir 
mes nusprendėme, kad bėgliai pasuko į kokį mūsų nepastebėtą 
takelį. 

Staiga išgirdome garsus, panašius į tolimo krioklio triukš- 
mą. Įsiklausę ir priėję arčiau, supratome, kad tai žmonių balsai. 
Mes pamatėme ant medžių ugnies atspindžius, rodžiusius, jog 
netoli dega laužas. Nuėjome į tą šviesą, slėpdamiesi už krūmų, 
ir greitai išvydome laužą ir tuos, kurie jį kūreno. Abejoti, kad 
užklupome bėglius, nebeteko — prie laužo, apšviestas liepsnos, 
stovėjo karutis. 

XLIV skyrius 
DU „VETERANAI"“ 


Karutis iš tiesų stovėjo prieš mus, užrašas ant jo — „Artile- 
Iijos valdyba“ — buvo gerai matomas laužo šviesoje. Gibsono 
ar Smito fortas neteko vieno savo karučių, nušvilptų be ypatin- 
go jaudinimosi. Čia pat prie ugnies sėdėjo ir pagrobėjai. Jiedu 
taip mažai tebuvo panašūs vienas į kitą, kaip kurtas į taksą, 
ir net sėdėjo skirtingomis pozomis. Mažasis buvo palenkęs po 
savimi kojas kaip siuvėjas. O jo draugo kojos buvo per ilgos: 
jis sėdėjo, apglėbęs rankomis kelius, kurie siekė jo pečius, ir 
visa jo figūra iš šono priminė N raidę. Virš kelių buvo galima 
įžiūrėti bėgiojančias ir blizgančias akis, riestą nosį, rusvą barz- 
delę, retų plaukų sruogas, nukarusias iš po senos juodos skry- 
„bėlės. Šio veido, truputį pašaipaus ir sukto, niekaip nebuvo ga- 
lima pavadinti užkietėjusio ' nusikaltėlio veidu. Ilgšio aprėdas, 
išskyrus skrybėlę, buvo kariškas. Aš gerai pažinojau tą raitųjų 
šaulių uniformą: tamsiai žalią striukę iš šiurkštaus audeklo su 
mažom varinėm sagom nuo apykaklės iki juosmens ir kelnes iš 
tos pačios medžiagos, vos siekiančias kulkšnis. Striukė taip pat 
buvo ankšta. Tarp jos apatinio krašto ir tarp kelnių juosmens 
buvo kokių šešių Colių tarpas, pridengtas nešvarių geltonų marš- 
kinių. Marškiniai buvo be apykaklės, ir nuogas kaklas per tris 
colius stirksojo virš tamsios striukės. Storos vilnonės kojinės ir 
paprasti valdiški batai papildė Taikliosios Akies apdarą ir liudi- 
jo, kad tai neabejotinai jis. 

Jo draugas buvo apsivilkęs tokiais pat drabužiais, tik kito- 
kios spalvos, be to, užsimovęs kareivišką milo kepurę. Striukė ir 
kelnės buvo dangiškai žydros, nuo ilgo nešiojimo nublukusios, 
sagos alavinės, o antsiuvai — baltų vilnonių apvadų. Uniforma 
atrodė geriau negu žali Taikliosios Akies drabužiai. Storulis, 
matyt, stengėsi savo išvaizdą prižiūrėti, nes jo striukės sagos bu- 
vo kruopščiai užsagstytos, kepurė šauniai nusmaukta ant ausies. 
Striukė standžiai, be raukšlių aptempė kūną, suteikdama maža- 
jam kareiviui dabitišką išvaizdą. Jo apskrito geraširdiško veido 
bruožai buvo taisyklingi, nors nosis atrodė labiau riesta negu 
jo draugo. Raudona nosies spalva sakė, kad jos savininkas turi 
potraukį stipriems gėrimams. Barzdos jis neturėjo, bet ant smak- 
IO matėsi neseniai ataugę šeriai. Lendančios iš po kepurės tam- 
sios garbanos buvo kruopščiai išteptos pomada. 

Nesukiydau: prieš mane sėdėjo dar vienas senas pažįstamas — 
beLlaimis pėstininkas Patrikas O'Tigas, tikrasis Airijos sūnus. 

Bičiuliai buvo užsiėmę vakarienės gaminimu. Jie rankose lai- 
kė po ilgą virbą su žalios mėsos gabalu, kurį lėtai sukinėjo virš 
ugnies. Tokia pat mėsa — ko gero bizono — matėsi ir karutyje, 
kur dar pilkavo kažkokie riebaluoti maišai, kuprinės, dėžė su šo- 
viniais, pionierių kastuvėliai. Ant to viso turto buvo paguldytas 
kariškas šautuvas ir muškieta. To bagažo išvaizda kalbėjo apie 
tai, kad jiedu dezertyrai, iždo sąskaita apsirūpinę viskuo, kas 
reikalinga. Galbūt jiems sulaikė atlyginimą, ir jie nusprendė taip 
atsiimti savo. Mane nustebino, kad šie šaunuoliai nepagriebė po- 
+ IOs valdiškų arklių! Matyt, jų pabėgimo naktį arklidę saugojo 
stropus sargybinis. | 

Įsitikinęs, kad žmonės prie laužo iš tikrųjų mano . pažįstami, 
norėjau jiems šūktelėti, bet man šovė galvon mintis pasiklausyti 
jų pokalbio ir sužinoti, iš kur ir kur jie eina. Abu buvo taip 
užsiėmę savo iešmais, kad mūsų nematė ir negirdėjo, nors sėdėjo 
tylėdami, o mes buvome vos per kelis žingsnius nuo jų. Iš Taik- 
liosios Akies aš tikėjausi didesnio atsargumo, bet, matyt, jie 
abu pasikliovė krūmų tankumu, kuriuose įsikūrė, be to, buvo pa- 
vargę, alkani ir laikinai pamiršo apie budrumą. 

Mes stovėjome taip arti, kad galėjome girdėti net kuždesį ir 
įžvelgti veidų išraiškas. Aš daviau savo palydovui ženklą ir, 
pasilenkęs už krūmo, klausiausi pokalbio tęsinio. 


XLV skyrius 
GINČAS DĖL KARUČIO 


Bičiuliai mūsų kantrybę bandė neilgai. O'Tigas buvo ne toks 
žmogus, kuris ilgai tylėtų, o Taiklioji Akis taip pat mėgo paple- 
pėti. Šį kartą pirmasis prabilo pėstininkas. 

“ — Žinai, drauguži, aš galvoju — kokie mes kvailiai, kad ei- 
name pėsti, lyg du valkatos, kai taip lengvai galėjome įsigyti po- 
Ią gerų arklių! Ką reiškė juos išsivesti iš forto? 

— Taip, Patrikai, tu, ko gero, teisus. To mes nesusipratome 
padaryti. 

— Ir galų gale septynios bėdos, bet vienas atsakymas. Juk 
jeigu mus sugaus, tai vis tiek nuplaks už paimtus šautuvus, kup- 
rines ir karutį, velniai jį rautų! 

— Ne, Patrikai, karučio nekeik, jis mums labai pravertė. 
Argi mes būtume galėję be jo apsieiti? Kaip būtumę išvežę šau- 
tuvusė Mėsą? Maišą su miltais? Be jų mes seniai būtume padvėsę 
iš bado. Ne, karučio plūsti nėra ko! 

— Ak! Man nuo jo taip skauda pečius, tarsi koks niekšas 
juos būtų daužęs lazda. 

— Na, nieko! Išsimiegosi, ir nebeskaudės tavo pečiai. Vel- 
niai griebtų, mes vikriai apšovėme tuos indėnus! Jie, žinoma, 
pametė mūsų pėdsakus, priešingai, jau seniai būtų buvę čia. 

— Teisybė, šauniai apmovėme! 

Mėsa iškepė, ir kareiviai ėmė taip uoliai ją šveisti, kad net 
nutrūko pokalbis. Bet ir to, ką jie buvo pasakę, man pakako. 

Abu jiedu tarnavo Meksikoje, mano būryje, o jį išformavus 
užsiverbavo į reguliariąją armiją. O'Tigas šį kartą suteikė pir- 
menybę žydram pėstininkų mundurui, o jankis, kaip ir reikėjo 
tikėtis, tapo raituoju šaulių, nes dėl laikysenos pėstininkas iš 
jo nebūtų išėjęs, o raitųjų šaulių kariuomenėje išvaizda ne- 
turi didelės reikšmės. Mėgėjų stoti į amerikiečių armiją, ypač 
taikos metu, nedaug, ir, stingant naujokų, toks netikęs išstypė- 
lis kaip Taiklioji Akis jai tiko. 

Suprantama, tarnyba abiems įgrįso. Gyvenimas pasienio for- 
tuose mirtinai nuobodus, o naujienos apie Kalifornijos auksą jį 
padarė nepakeliamu. Pagunda buvo didelė, ir jie iš forto dezer- 
tyravo. | 

Bičiuliai neabejotinai sekė paskui vilkstinę, o tai rodė, kad 
jie pabėgo iš Smito forto, stovėjusio ant Arkanzaso kranto, prie- 
šais Van Bjureną. Jie nusprendė eiti paskui vilkstinę tikriausiai 
todėl, kad nepasiklystų, be to, ypatingu atveju galėjo prie jos 
prisijungti arba papildyti savo atsargas. Jie prie jos neprisijun- 
gė dėl to, jog bijojo konvojaus, apie kurį kalbėjo. 

Matyt, jiems iki šio laiko sekėsi taip pat kaip ir mums, ir 
dezertyrai nė karto nesusidūrė su indėnais. Dėl to jie turėjo 
būti dėkingi vilkstinei, kuri atitraukė indėnų dėmesį. 

Nors ir atrodydamas gremėzdiškas, Taiklioji Akis anaiptol ne- 
buvo kvailas. Mintis pasiimti su savimi karutį, žinoma, kilo jam, 
ir jis sugebėjo prikalbėti airį stumti jį visą kelią nuo Smito for- 
to iki Didžiojo miško. Nebuvo abejonių, kad toks darbo pasidali- 
nimas turėjo būti išsaugotas. Tačiau Patrikui tai, matyt, jau buvo 
įgrisę, nes pavalgęs jis vėl prakalbo apie karutį. 

— Klausyk! Juk mes galėtume apsieiti be karučio, kai pa- 
siekėme vietas, kur veisiasi bizonai. Juos nušauti ne sunkiau 
kaip karvę. Mcs neliksime be mėsos, kol turime parako! 

— Kvaily! Toliau kaip tik prasidės vietos, kur nerasi jokio 
žvėries, didesnio už žiurkę. Kitoje kalnų pusėje nėra jokio gro- 
bio, ten mums ir pravers miltai. Jeigu mes jų nepasiimsim, tai 
padvėsim iš bado! 

— O viešpatie! Geriau. aš tempsiu ant pečių maišą. Jame 1i- 
ko ne tiek daug, ir aš pakelsiu, jeigu tu neši kastuvus ir kitus 
daiktus. O kuprines ir šovinių dėžę galime palikti. Kam jie 
mums Kalifornijoje? Iš jų visi matys, kad mes dezertyrai. 

— Nesijaudink. Jei Kalifornijoje yra kareivių, tai jiems už- 
teks rūpesčių ir be mūsų. Ne mes vieni nukaksime ten ieškoti 
aukso be leidimo. Ten taip pat prisirinko dezertyrų kaip musių 
ant dvėselienos. Be to, Patrikai, mums nereikės tempti iki Kali- 
fornijos nei kuprinių, nei karučio. 

— Nejaugi? — sutrikęs paklausė airis. 

— Mes visa tai paliksime mormonų mieste. 

— Ar vilkstinė ten keliaus? 

— Žinoma, keliaus. Pusė jos žmonių — mormonai, kurie ke- 
liasi prie Druskos ežero. Mes galime sekti paskui vilkstinę ir 
ten pasikeisti savo karišką uniformą į kokius nors drabužius, ir 
karutį taip pat. O už kuprines ir šovinių dėžę galima neblogai 
uždirbti. 

— Už kareiviškas kuprines ir seną šovinių dėžę? Bet juk už 
tai nieko neduos! 

— Klystate, misteri Tigai! O kas, jeigu juos iškeisiu į porą 
arklių arba mulų? Aš nesiruošiu vilktis pėsčias iki pat Kaliforni- 
jos. Ne! Iš mormonų miesto išjosiu raitas! 

— Velniai rautų, šaunu! Tik kaip tai padaryti? 

— Na, trauk tave devynios, Patrikai, aš atskleisiu savo pla- 
ną. Tiesa, dar ne viską apgalvojau, bet iki to laiko, kol įveiksi- 
me kalnus ir ateisime į mormonų miestą, viskas bus sutvarkyta. 

— O koks tai planas? 


Jankis atsakė ne iš karto. Grauždamas kaulą, jis apie kažką 
mąstė, galbūt apie tai, ką norėjo papasakoti bičiuliui. 


XLVI skyrius 
NEĮTIKĖTINA ISTORIJA 


Kramsnodami mėsą, pašnekovai kurį laiką tylėjo. Girdėjosi 
tiktai garsus čepsėjimas. Mums su Vingrouvu buvo labai įdomu 
sužinoti, ką pasakys Taiklioji Akis, todėl, sulaikę kvapą, slėpėmės 
krūmuose. Iš jo: pasakojimo kai kas man nepatiko. Aš išsigan- 
dau, sužinojęs, jog Lilijana gali atsidurti mormonų mieste, Tiesa, 
anksčiau man buvo kilęs toks įtarimas, bet gavus laišką jis iš- 
nyko. 

Mano mintys buvo nutrauktos šaulio, ketinusio viską paaiš- 
kinti. 

— Matai, drauguži, tie mormonai ne juokais griebėsi kariš- 
kų reikalų. Bet įsigyti kareivišką aprangą jiems labai sunku, 
ir jie labai ją vertina. Aš ruošiuosi iškišti jiems mūsų kuprines 
kaip naujausią jų pavyzdį. Pas mus forte šnekama, kad mor- 
monų generolas, jų pranašas, pinigų turi pilnas statines. Jis duos 
mums už šitas kuprines bet kokią kainą. Supranti, misteri Tigai? 

— Suprasti suprantu, bet ar juos taip lengva apmauti? 

— Lengva! Ne veltui penkis metus prekiavau ir kai ko iš- 
mokau. > 

— Tai teisybė. Tu vikriai įkišai pliauskas vietoje kumpių 
tiems baltasnukiams — atsimeni, pasakojai mums Meksikoje? 

— Atsimenu. Tiktai kartą iškrėčiau dar didesnį pokštą Nau- 
jajame Orleane. Tai buvo prieš penkerius metus, kaip tik prieš 
man išeinant kariauti. 

— Papasakok! 

— Matai, vyruti, aš ne visą laiką buvau toks vargeta kaip 
dabar. Vienu metu turėjau savo dalį škunoje, plaukiojusioje iš 
Bostono į Naująjį Orleaną. Mes į ją prikraudavome visokiausio 
kratinio, kad parduotumėm orleaniečiams. Juk jie visi žiopliai, 
tie prancūzpalaikiai. Jiems galima parduoti muskato riešutus iš 
medžio arba plytų trupinių vietoje kinietiškų pipirų. Mes neblo- 
gai uždirbome. O vienąkart jiems šovė į galvą, kad iš aligatorių 
odos galima daryti pusbačius ir pardavinėti negrams. Geležinės 
vinys buvo brangios, ir jie pridarė medinių, kurių pietuose ne- 
gamino, atveždavo iš šiaurės. Mudu su kompanionu nusprendė- 
me iš to gerokai užsidirbti. Prikrovėme pilną škuną medinių vi- 
nių, išplaukėme iš Bostono į Naująjį Orleaną ir jau galvojome 
esą turtingi. 

— Na, ir kaip baigėsi? Praturtėjote? 

— Ne — vos nesužlugome. 

— Kaipgi? 

— O taip. Naujajame Orleane sužinojome, kad su pusbačiais 
nieko gero neišėjo. Pasirodė, aligatorių oda jiems netiko, be to, 
tie sutvėrimai buwo beveik išnaikinti. Žinoma, ir medinių vinių 
kaina nukrito, ir kur tik mes jų nekaišiojome, niekur negavo- 
me daugiau kaip dvidešimt penkis centus už bušelį. 

— Švenčiausia panele! Dvidešimt penkis centus! 

— Bet mes buvome ne tokie kvailiai, kad atiduotume jas už 
tokią kainą, kai net Bostone jos mums kainavo brangiau. 

— Ir ką gi jūs su jomis darėte? 

— Iš pradžių, misteri Tigai, mes buvome visai apstulbinti, 

ir aš, ir mano kompanionas, ir nežinojome, ko griebtis. Bet aš 
gerokai pasukau galvą ir suradau išeitį kaip mums už tas vinis 
gauti po penkiasdešimt centų už bušelį. 

— Kaip jums tai pavyko? 

— Ar tu matei kada nors batų vinis? 

— Kaipgi! Argi ne jomis prikalti mūsų padai, kad jie pra- 
smegtų! 

— Tiktai naujos jos būna baltos. 

— Taip, atsimenu, aš kartą mačiau Niujorke tokių vinių visą 
statinę. 

— Jos paprastai laikomos statinėse. Į ką tavo galva jos pa- 
našiosį 

— Kaip čia pasakius... Ko gero jos primena avižas. Žinoma, 
avižas. 

— O jeigu jų abu galai aštrūs, tai į ką jos būtų panašios? 

— Dar labiau į avižas! 

— Tai ši mintis ir šovė man į galvą. 

— Ir ką gi jūs padarėte? 

— Nusmailinome bukuosius vinių galus ir pardavėme jas kaip 
avižas! 

Airis iš nuostabos neteko žado ir keletą sekundžių tylėdamas 
spoksojo į jankį, nežinodamas, ar tikėti juo, ar bičiulio, kuris jau 
ne kartą vedžiojo už nosies, papasakotą istoriją laikyti pokštu. 

Šis žvelgė į jį rimtai. 

Mums reikėjo daug pastangų, kad neimtume kvatoti, bet 
norėjome patirti, kas bus toliau, ir susitvardėme. 

— Meluoji! — pagaliau ištarė airis. 

— Aš sakau tik gryną teisybę, Patrikai. Ar supranti, tuo me- 
tu avižas kaip tik pardavinėjo po penkiasdešimt centų už buše- 
lį, tai padengė mūsų išlaidas ir dar davė truputį pelno. 

— Bet kaip jūs išsigudrinote nusmailinti vinių galiukus? 

— Tai nesunku. Aš sugalvojau tokią mašiną ir greitai visas 
per ją perleidau. Po to ir pats negalėjau atskirti vinių nuo avižų. 

— Taip, dabar aš viską suprantu. 2 bent pokštas! Cha cha 
Cha! 

Nei Vingrouvas, nei aš nebegalėjome susilaikyti, ir mūsų 
kvatojimas kaip aidas atsiliepė į airio juoką. 

Garsiai sušukę „Indėnai!“ abu kareiviai pašoko ir kaip pa- 
"baidyti triušiai puolė į krūmus, metę ir iešmus, ir nebaigtą val- 
gyti mėsą. Greit jie dingo iš akių, ir aš pasigailėjau mūsų neat- 
sargumo, bijodamas, kad mums jau nebepavyks jų pavyti. Bet 
šią akimirką man atėjo į galvą duoti jiems priprastą meksikie- 

tišką signalą, ir aš tuojau išgirdau į jį atsiliepiant. Greit iš lapų 
išlindo dvi riestanosės fizionomijos ir pasigirdo nustebę šūksniai: 

— Juk čia kapitonas! 

Ilgų paaiškinimų jiems Kerčikėjo: Kareiviai ir nebandė slėp- 
ti, kad jie dezertyravo, nes taikos metu dezertyravimas nelaiko- 
mas tokiu baisiu nusikaltimu. Tai buvo ne mūsų reikalas, ir aš 
džiaugiausi, kad suradau pakeleivius, dėl kurių ištikimybės galė- 
jau neabejoti. Mūsų būrys padvigubėjo, o ypač vertingas laimė- 
jimas buvo puikusis šaulys — Taiklioji Akis. Dabar galėjome 
judėti į priekį greičiau ir drąsiau, ne pasalomis slinkti naktimis. 
Karučio turtą padalijome į dvi dalis ir pririšome ant mulų, nes 
mūsų maisto krepšeliai buvo per pusę ištuštėję, ir gyvuliams bu- 
vo nesunku nešti krovinį. Karutį palikome miške kokio nors 
būsimo šajenų arba arapachų genties archeologo nuostabai. 


XLVII skyrius 
KALNŲ PARKAI 


Mes keliavome drąsiau, tačiau be išankstinės žvalgybos ne- 
galėjome apsieiti. Nors mūsų ketvertas galėjo susidoroti su tuzi- 
nu indėnų, reikėjo būti atsargiems, nes šiose vietose šmižinėjo 
karingi raudonodžių būriai. Arkanzaso upė kaip tik išteka iš 
šių Uolinių kalnų, vadinamų Parkais, kurie garsėja gausiu lai- 
mikiu ir kailiniais žvėrimis. 

Ko gero nė viena vieta pasaulyje nematė tokios gausybės 
nuotykių. Uoliniai kalnai išsišakoja į keletą atskirų kalnagūbrių 
arba sjerų, virš kurių iškyla amžinu sniegu apdengtos Paiks Pi- 
ko, Long -Piko ir Va-to-jos arba Kambres Espanjolos viršūnės. 
Tarp jų, apsupti plikų uolų ir tamsių miškų, plyti amžinai žaliuo- 
jantys slėniai, gaivinami skaidrių šaltinių, apsaugoti nuo audrų 
ir atskirti nuo viso pasaulio. 

Čia ant upelių krantų stato savo užtvankas bebrai, po pie- 
vas braido bizonų bandos, o miškuose ganosi daugybė briedžių, 
antilopių ir juodauodegių elnių. Aplinkinėse uolose galima sutikti 
kalnų avinų. Tarpekliuose klaidžioja pilkieji lokiai — grizliai, 
patys plėšriausi iš Amerikos grobuonių. Rudosios pumos ir pil- 
kosios rosomachos sėlina miškų tankumynais, retsykiais atimda- 
mos vilkų ir kojotų grobį. O juodieji grifai, sklandantys aukš- 
tai, laukia tų grumtynių pabaigos. Bet ir kiti, gražesni paukščiai 
plasnoja virš tų šlėnių. Kartais praskrenda žvilgančiomis plunks- 
nomis laukinis kalakutas, žadėdamas medžiotojui skanią vaka- 

rienę. Kartais tetervinas arba jo stambus giminaitis kurtinys 
purpteli iš po kojų. Upės ir ežerai taip pat nestokoja gyvių: bal- 
takrūtinių ir pilkųjų kanadietiškųjų žąsų, visokių ančių, kvailų 
pelikanų, žuvėdrų, didžiųjų kormoranų ir kilniųjų gulbių. Miš- 
kuose girdėti čiulbant įvairiausi mMargaspalviai dainininkai, ne- 
pažįstami net ornitologams. 

Nepaisant to, nuostabieji Uoliniai kalnai anaiptol ne ramus 
kraštas. Juose yra parkų, bet nėra rūmų, yra derlingos žemės, 
tik nėra kam jos dirbti, nes čia vaikščioti pavojinga. Traperis ten 
atsargiai slenka palei upelį, bijodamas net garsiai sukuždėti sa- 
vo palydovui ir baikščiai dairosi, dėdamas į spąstus jauką. Me- 
džiotojas  negirdimais žingsniais slenka proskyna, krūptelda- 
mas nuo savojo šūvio garso... Net indėnai į šias vietas ateina 
dideliais būriais, kadangi ši žemė niekam nepriklauso, nors į ją 
ir pretenduoja daugelis indėnų genčių. Tai medžioklės ir kovų 
vieta, tačiau niekas čia negyvena. Iš šiaurės čia ateina krou ir 
sijai, iš pietų — kajovai, komančiai, apačiai, chikariljai, iš ry- 
tų — šajenai, pauniai ir arapachai, o iš vakarų į šį medžiotojų ro- 
jų veržiasi karingos jutų ir šašonų gentys. Kai kurios šių genčių 
tarpusavyje draugauja, o kai kurios kariauja. Ypatingai didelis 
priešiškumas jaučiamas tarp krou ir šašonų, paunių ir komančių, 
jutų įr arapachų. Jutai ir krou baltiesiems draugiški, o šajenai, 
kajovai ir arapachai jų Mirtinai neapkenčia. Tiesa, ir jutai po 
dažnų susidūrimų su medžiotojais bei traperiais prarado pasiti- 
kėjimą jais ir tapo pavojingais jų priešais, mat jie išmoko nau- 
dotis šaunamaisiais ginklais. 

Tais metais, apie kuriuos aš rašau, pasklido gandai, kad jutai 
gana taikiai nusiteikę. Mormonai pasistengė padaryti viską, kad 
įsigytų jų pasitikėjimą, ir dėl to per jų žemę galima ramiai ke- 
liauti, užtat kelias iki tų vietų labai pavojingas. 

Mes tikrai nežinojome, kokiu keliu patrauks vilkstinė per 
Uolinius kalnus. Už Didžiojo miško ji galėjo pasirinkti vieną 
iš trijų krypčių. Pietinis kelias eina per Ratono kalnagūbrį į San- 
ta Fe ir Naujojoje Meksikoje žinomas „Kelio į Santa Fe“ pava- 
dinimu. Bet jei vilkstinė ruošėsi traukti į Santa Fe, tai, palikusi 
Smito fortą, ji būtų pasukusi prieš srovę Kaneidijano upės 
krantais, iš šiaurės aplenkusi Lijano Estakado plokštikalnį, o 
paskui į Kaliforniją Chilo upės slėniu. 

Antrasis — Čirokio — kelias vedė mus nuo Arkanzaso išta- 
kų išilgai rytinio Uolinių kalnų šlaito, per Šajeno ir Bridžerso 
perėjas į centrinį Didžiojo Baseino slėnį. Aš maniau, kad šiuo 
metų laiku vilkstinė vargu ar pasirinks „Čirokio kelią“. Iš visa 
ko sprendžiant, ji pasuko viduriniuoju keliu, aukštyn nuo Arkan- 

zaso Uerfano paupiu, per Robido arba Sangre de Kristo perėjas. 
Bet kuriomis jų galima nusileisti į Rio Grandės del Nėrtės slėnį, 
o iš ten per garsiąją Kučetopo-Bizonų vartų perėją — išlįsti į Ko- 
lorado aukštupius. Šis kelias, seniai pažįstamas traperiams ir bi- 
zonų medžiotojams, neseniai tapo keliu, vedančiu prie Ramiojo 
vandenyno. Būdamas visų tiesiausias, jis buvo ir vienas pato- 
giausių. 

Mus dominanti vilkstinė Van Bjureną-paliko ketindama trauk- 
ti šiuo keliu, bet aš žinojau, kad paprastas atsitiktinumas gali ją. 
priversti pasirinkti ir kitą kelią. Tačiau "bet kuriuo atveju toli- 
mesnė kelionė neabejotinai buvo susijusi su didele rizika. Mums 
teko vykti per sritis, kur baltieji ir raudonodžiai susiduria kaip 
priešai, kur šaudoma be įspėjimo, kur baltieji taip pat skalpuo- 
ja savo priešus kaip ir raudonodžiai, nors tai ir atrodo nejįtikė- 
tina. Todėl nenuostabu, jog mes stengėmės pasivyti vilkstinę, 
kol ji dar nepasiekė pavojingų kalnų tarpeklių. Mūsų naujieji. 
palydovai iš pradžių nelabai noriai tai sutiko. Jiems kėlė nerimą 
susitikimas su apsauga. Bet kai mes paaiškinome, koks pavojus 
gresia susidūrus su indėnais, jie pritarė mūsų planui, be to, aš 
prižadėjau jiems išduoti kitus drabužius pirma negu jie pasirodys 
į akis apsaugos kareiviams. 

Mes, kaip ir anksčiau, stengėmės keliauti nakties priedangoje, 
kartais pasirodant mėnuliui, dieną — tik tuomet, jei arti nebuvo 
matyti indėnų. Raiti jojome pakaitomis, bet tai mūsų kelionei 
nelabai trukdė. Mūsų mulai mums rūpesčių nesudarė, nes jie 
priprato sekti paskui arklius. Mes susikurdavome laužą tiktai 
miško tankumyne arba tarpeklio gilumoje ir jį užgesindavome, 
kai baigdavome gaminti valgį Tokiam mažam būreliui: kaip 
mūsų šis atsargumas keliaujant per prerijas buvo būtinas. Jei- 
gu mes ir toliau taip būtume elgęsi, mums, ko gero, būtų pavykę 
išvengti nelaimės, apie kurią bus papasakota vėliau. 


XLVIII skyrius 
NUMESTA PUOKSŠTĖ 


Kai prisiartinome prie Uerfano upės žiočių, kaip ir tikėjo- 
mės, pamatėme, jog vilkstinės pėdsakai pasuko jos slėniu aukš- 
tyn. Nujojome nuo Uerfano žiočių apie septynetą mylių, per to- 
polių ir ievų brūzgynus, ir pasiekėme vietą, kur vilkstinė per- 
sikėlė per upę. Iš mūsų kranto buvo matyti jos nakvynės vieta. 
Matyt, ji iškeliavo šiandien rytą — pėdsakai dar buvo visai švie- 

ži, o laužai rūko. Upę buvo galima perbristi, ir mcs atsidūrėme 
apleistoje  vilkstinės stovykloje. Susijaudinęs dūlinėjau tarp 
rūkstančių laužų, stengdamasis atspėti, prie kurio iš jų praleido 
naktį mano Lilijana ir apie ką ji galvojo. Galbūt ji vėl kuždėjo 
švelnius eilėraščių posmus? Kaip malonu buvo man juos prisi- 
minti! Aš juos mokėjau atmintinai: „Svajoju aš apie tave..." 

Bet ne visos mano mintys buvo šviesios. Meilę visada lydi 
kančia, baimė, pavydas. Aš negalėjau tikėtis, kad vienintelė 
valanda, praleista su manimi, pažadins merginos širdyje jaus- 
mą, kuris tęsis visą gyvenimą? Greičiausiai tai buvo tik papras- 
tas susižavėjimas. Galbūt aš jau buvau užmirštas arba ji mane 
prisiminė su šypsena, bet ne su atodūsiu? Nors mes išsiskyrėme 
neseniai, nuo to laiko įvyko daug įvykių, ir prisiminimai galėjo 
išblėsti iš jos atminties. Ji sutiko daug naujų žmonių, argi ne- 
galėjo kas nors kitas pavergti jos širdies? Su vilkstine keliavo 
ne tiktai šiurkštūs skvoteriai, bet ir išsilavinę, net aristokratiški 
žmonės, kurie subtiliai mokėjo reikšti pagarbą. Be to, vilkstinę 
lydinčioje apsaugoje buvo ir karininkų. Jų gražūs mundurai ir 
pentinai, taip pat ir patrauklumas, juos daro pavojingus merginų 
širdims. 

Argi jie galėjo nepastebėti merginos, tokios kerinčios kelei- 
vės kaip Lilijana? Žinoma, ne! Ar ji galėjo likti nejautri jų dė- 
mesiui? 

Štai todėl aš liūdnas slankiojau po apleistą stovyklą. Prie 
miškelio, tolėliau nuo laužų, suradau vietą, kur išvakarėse, matyt, 
ilsėjosi kažkokia šeima. Tai liudijo išmėtytos gėlės, kurios man 
kalbėjo apie moters buvimą. Priėjau arčiau. Laukymės pakraš- 
čiuose augo erškėtrožės, žolė po medžiais mMirguliavo žydrais 
lubinais ir raudonomis pelargonijomis. Prie pat krūmų ant že- 
mės buvo numesta puokštė, labai rūpestingai sudėta. Aš ją pa- 
kėliau ir apžiūrėjau. Mano rankos drebėjo — net ši smulkme- 
na pasirodė: kažkokio gudraus plano dalis. Gėlės buvo labai gra- 
žios: Matyt, jas kažkas surinko kitur, nes arti aš tokių nemačiau. 
Kažkas nepagailėjo laiko ir triūso. Kas tai padarė, buvo sunku 
įspėti, jeigu ne viena aplinkybė, kurią pastebėjau. Gėlių kote- 
liai buvo apvynioti geltonu šilkiniu raišteliu. Aš pažinau šį raiš- 
telį, jis buvo iš karininko juostos kuto. Matyt, tą auksinį siūlą 
ištraukė iš savo diržo kažkoks dragūnas! 0 

„Kam ir kas dovanojo šią puokštę?“ — svarsčiau, kankina-- 
mas sunkių įtarimų, neatstojusių nuo manęs ir po to, kai su ap- 
maudu nusviedžiau gėles. Bet viena aplinkybė mane nuramino. 
Jei puokštė ir buvo padovanota Lilijanai, tai vargu ar jai pati- 

ko. Kitaip ar ji čia mėtytųsi? Ar mergina puokštę pamiršo, ar 
tyčia paliko, man neturėjo reikšmės. Ir viena, ir kita prielaidos 
buvo man vienodai malonios. Kitokio paaiškinimo nesugalvo- 
jau. Įšokęs į balną, pajutau žvalesnę nuotaiką ir nušuoliavau 
„toliau. | 


XLIX skyrius 
NELAUKTAS PASIRODYMAS 


Radęs puokštę, aš panorau dar greičiau pasivyti vilkstinę. 
Man jau seniai rūpėjo Taikliosios Akies pasakojimas, kad dides- 
nę vilkstinės dalį sudarė ne aukso ieškotojai, vykstantys į Kali- 
forniją, bet mormonai, kurie ruošėsi prisijungti prie savo bend- 
"ratikių, gyvenusių prie Druskos ežero. 

Vilkstinėje buvo didelis „naujai atsivertųsiųjų“ būrys, kurį 
vedė vienas mormonų apaštalas. Taip tvirtino Taiklioji Akis, 
bet paties vado jis nematė ir nežinojo, kaip jį vadina. Galbūt 
tai buvo Džošas Stebinsas? Toks spėjimas mane labai neramino. 
Iki susitikimo su dezertyrais buvau tikras, jog tas „šventasis“ 
ir jo bičiulis skvoteris iš tiesų skuba į Kaliforniją, nors retkar- 
čiais su baime prisimindavau ir Su-va-ni žodžius. Dabar įsitiki- 
nau, kad Stebinsas buvo lapė, lydinti žąsų pulką į mormonų 
miestą. Nejaugi ir skvoteris pasidavė šlykščiam melui ir ruošėsi 
įstoti į jų sektą ir apsigyventi prie Druskos ežero? Tokiu atveju, 
jo dukrai grėsė baisus likimas — prievartinė santuoka su kokiu 
nors Mormonų vyresniuoju. 

Atrodytų, turėjau pakankamai priežasčių, kad skubėčiau, ir 
vis tiktai dabar, kai suradau puokštę, buvau vejamas pavydo 
ir pasiryžau leisti savo žirgą šuoliais. Tačiau mūsų arkliams rei- 
kėjo poilsio. Mes jojome visą naktį ir visą rytą, ir gyvuliams, ir 
mums patiems reikėjo atsikvėpti. Susiradę saugią Vietą netoli 
apleistos stovyklos, mes susikūrėme laužą ir susėdome aplinkui. 

Žinojome, kad vilkstinė dar nespėjo nutolti, nes laikas nuo 
laiko mūsų ausis pasiekdavo šūvių garsai iš tolimo slėnio. Tai, 
matyt, šaudė į kokį nors grobį vilkstinės medžiotojai, nes vie- 
tovė knibždėjo antilopių ir briedžių. Rytą, jodami per mišką, 
matėme ištisas tų gyvulių bandas. Net dabar, kai sėdėjome prie 
laužo, keletas gražuolių antilopių pasirodė pievaitėje netoli mū- 
sų. Jos su smalsumu apžiūrėjo mūsų stovyklą ir pasislėpė krū- 
muose. Jaunasis medžiotojas neištvėrė, griebė šautuvą ir puolė 
paskui jas, pažadėjęs mums vietoj sausos bizono mėsos, kurią 
kepėme, šviežios. | 

Pokštelėjo šūvis, ir Vingrouvas išlindo iš miško su nušauta 
antilope ant peties. Kai jis prisiartino prie laužo, pastebėjau, 
jog yra sunerimęs. Aš paklausiau, kas atsitiko, bet jis neatsakė. 
Tiktai pasikvietė mane į šalį ir pakuždom pasiteiravo, ar aš ne- 
pastebėjau ko nors įtartino. 

.— Ne,— atsakiau.— Kodėl jūs apie tai klausiate? 

— Jeigu tai būtų ir netiesa, tai aš prisiekčiau, kad ką tik 
mačiau ją. 

— Ką? — sušukau sudrebėjęs, nes pagalvojau apie Lilijaną. 

— Na, tą prakeiktą indėnę. 

— Su-va-ni? 

— Taip. 

— Negali būti, tai ne ji! 

— Aš pats tikriausiai taip galvočiau, bet ta raudonodė — 
tiksli jos kopija. 

— Ką jūs iš tikrųjų regėjote? 

— Vos suspėjau nušauti antilopę ir ruošiausi ją užsimesti ant 
peties, pastebėjau, kad krūmuose šmėkštelėjo indėnė, tikrų tik- 
riausia Su-va-ni. Man pasirodė, kad ji atėjo iš šios pusės, ir aš 
pagalvojau, kad jūs ją taip pat pastebėjote. 

— O jūs įsižiūrėjote jai į veidą? 

— Ne, aš temačiau tiktai nugarą. Ji buvo apsirengusi taip 
pat kaip Su-va-ni, ir taip pat sudėta. Teprasmegsiu aš šioje pat 
vietoje, jei tai buvo ne ji arba ne jos vėlė] | 

Aš negalėjau patikėti, kad Vingrouvas iš tiesų matė Su-va-ni, 
bet jis užsispyręs tvirtino savo. Mes žinojome, kad su vilkstine 
keliauja kažkokie indėnai, bet atrodė neįtikėtina, kad tarp jų 
būtų ir Su-va-ni. Aplink mus prerijose taip pat visur buvo rau- 
donodžių, mes net matėme paliktoje stovykloje jų pėdsakų, o 
moteris, kurią susitiko Vingrouvas, galėjo būti viena iš jų. 
Vienaip ar kitaip, jos pasirodymas kalbėjo apie tai, kad indėnai 
arti ir kad mums reikia būti atsargiems. Mes užgesinome laužą 
ir pasitenkinome pusžalės bizono mėsos gabalu, nusprendę, kad 
tuomet, kai pasitrauksime toliau ir susirasime nuošalesnę „Vir- 
"tuvę", išsikepsime. antilopę. Įlindę į tankmę, užsikūrėme lau- 
žą, iškepėme antilopės gabalą ir gerai užkandome. Paskui, 
atsikvėpę, leidomės į kelią, tikėdami, kad vilkstinę pasivysime 
dar iki saulėlydžio. 


- 

L skyrius 
AUKŠTYN KANJONU 


Greitai miškas pasibaigė. Toliau kelias ėjo atvira lyguma, jo- 
je kur ne kur buvo išsimėčiusios giraitės ir nedideli medžių guo- 
tai. Mes atsargiai traukėme pirmyn, stengdamiesi laikytis jų 
priedangos. Ir greitai atsidūrėme prie vieno Uerfano kanjonų. 
Ten upė buvo suspausta stačių uolėtų krantų, kylančių į svai- 
ginantį aukštį. Aplenkdamas ankštą, furgonams nepravažiuo- 
jamą tarpeklį, kelias staigiai suko į dešinę ir tik po dešimties 
mylių grįžo prie upės. Aš žinojau įš karinės topografinės valdy- 
bos ataskaitos apie šitą apvažiavimą ir apie tai, kad jis eina per 
pliką kalnyną. Mūsų mažam būreliui buvo pernelyg pavojinga 
ten keliauti dieną. Jeigu kokie nors priešiškai nusiteikę indėnai 
slankiojo netoli vilkstinės, mes neišvengiamai turėjome pakliūti 
jiems į akis ir būti užpulti. O tai, kad raudonodžiai bastosi šio- 
je vietovėje, buvo aišku iš pėdsakų, paliktų vilkstinės stovyk- 
loje, nekalbant apie tai, ką matė rytą Vingrouvas. Jie galėjo 
neturėti blogų ketinimų, bet rizika buvo per didelė, ir mes ne- 
drįsome joti per atvirą plotą dienos metu. Mums beliko arba pa- 
laukti miške ir traukti tolyn po saulės laidos, arba lįsti į kanjo- 
ną ir pabandyti keliauti išilgai upės vagos. Prasidėjo pati pa- 


. vojingiausia kelio dalis, nes šiose vietose klajojo karingos indėnų 


gentys. Pavojų didino vilkstinės, traukusios priekyje, artu- 
mas. Jai pačiai rizika buvo nedidelė, nes ir be apsaugos ji galė- 
jo atremti indėnų užpuolimus. Bet paskui ją galėjo traukti koks 
nors indėnų būrys. Tarsi vilkai, persekiojantys bizonų bandą, 
jie galėjo pulti ne vilkstinę, bet tuos, kas atsitiktinai nuo jos 
atsiliko. 

Atsilikimas dar vienai nakčiai mus visus įvarė į neviltį, ypač 
mane. Mums šovė į galvą, jog prasiskverbę kanjonu aukštyn, 
mes pamatysime vilkstinę. Ta viltis mus gaivino, ir mes be jokių 
svyravimų įjojome į kanjoną. Stačios uolėtos sienos kilo į viršų 
per keletą šimtų pėdų, dangus čia atrodė kaip siaura žydra 
juosta, o aplinkui viskas skendo prieblandoje. Prie mūsų kojų 
šniokštė ir putojo upė, takas vietomis vedė per vandenį. Mes 
greitai įsitikinome, kad ant tako buvo ir neseni pėdsakai. Ne 
taip seniai jup pralėkė didelis arklių tabūnas. Galimas daiktas, 
tai buvo dragūnų sargyba arba atsilikę nuo vilkstinės raiteliai. 
Greitai įsitikinome, kad ir vienas, ir kitas spėjimas buvo netei- 
singas. Iš aiškių pėdsakų dumble mes nustatėme, kad arkliai bu- 
vo nekaustyti. Vadinasi, jeigu kas nors ir jojo raitas, tai buvo 

ne baltieji, bet indėnai. Beje, tai galėjo būti ir laukiniai arkliai. 
Juk. mes keliavome tokiomis vietomis, kur dažnai galima sutikti 
mustangus. Mes jau matėme jų kaimenes, tiesa, iš tolo, kadangi 
tai bailūs gyvuliai. Galėjo vienas jų būrys prabėgti kanjonu. 
Teisybė, mustangai labiau mėgsta lygumas, bet neretai užklysta 
ir į kalnus, kepurnėdamiesi skardžiais neblogiau už kalnų ož- 
kas. 

Ar ant šitų arklių kas nors jojo, tai būtinai reikėjo sužinoti. 
Bet kaip? Tai buvo nesunku: perkirtę dumblo juostą, arklių pėd- 
sakai ėjo viena linija. Matyt, gyvuliai judėjo žąsele, ko mus- 
tangai niekada nedaro. Abejonių nebeliko: neseniai prieš mus 
per tarpeklį jojo didelis indėnų būrys. 

Mums kilo klausimas: ar joti pirmyn, ar trauktis? Pasilikti 
tarpeklyje, net jeigu ir būtume radę patogią stovyklai vietą, bu- 
vo pavojinga. Čia nebuvo kur pasislėpti nei mums, nei arkliams. 
Indėnai galėjo grįžti, ir mes būtume atsidūrę spąstuose. 

Grįžti atgal būtų buvę apmaudų. Mes perjojome beveik pusę 
kanjono, ne kartą rizikuodami gyvybe kėlėmės per upę, kepur- 
nėjomės per uolų nuolaužas, vos nenusisukome sprandų. Ne, 
geriau joti pirmyn, gal indėnai iki to laiko suspėjo išsiropšti 
iš kanjono. Tokiu atveju buvo galima tęsti kelionę be ypatingos 
rizikos. 

Mes neapsigavome. Perjojome kanjoną, neužtikę jokių in- 
dėnų ženklų, išskyrus arklių pėdsakus. Kartkartėmis, tiesa, gir- 
dėjome garsus, sukėlusius nerimo. Kaip ir rytą, aidėjo šūviai, 
bet dabar jie buvo ne pavieniai, bet salvėmis. Šūvių garsai plau- 
kė nuo viršutinio slėnio pusės. Srovės triukšmas juos nustelb- 
davo, ir mes; galimas daiktas, visai nebūtume kreipę į juos dė- 
mesio arba galvoję, jog medžiotojai šaudo į bizonų, prisiartinu- 
sių prie vilkstinės, bandą. Bet dėl indėnų, apie kuriuos mes jau 
žinojome, tokie spėliojimai atkrito. 

Laikydamiesi atsargiai, mudu su Vingrouvu nuslinkome pa- 
sižvalgyti. Užsiropštę ant aukšto iškyšulio, galėjome apžiūrėti 
visą prieš mus plytintį slėnį. Ir mūsų viltys pasiteisino — mes 
- išvydome vilkstinę. 

LI skyrius 
VIENIŠA KALVA 


Mūsų akims atsivėrė nuostabiai gražus vaizdas. Aš jį mačiau 
pirmą kartą, bet iš karto atpažinau iš traperių pasakojimų ir 
aprašymų, kuriuos teko skaityti. Tai buvo savita ir žavi vieto- 
vė. Ypač krito į akis stati uola, iškilusi viduryje slėnio. Suklysti 
nebuvo galima: prieš mus stūksojo Vienišoji kalva, ir tai buvo 
Uerfano slėnis, lyguma, iš abiejų pusių apsupta stačių kalnų. Jo 
plotis siekė penkias ar šešias mylias, o maždaug už dešimties 
mylių uolų sienos suartėjo ir tarsi visai susiglaudė. Tačiau taip 
tik atrodė. Už kalvos tįsojo kitas kanjonas. Pats slėnis nuosta- 
bus. Jo lygus kaip biliardo stalas paviršius apaugęs ryškia 
smaragdine žole. Šį vienodumą paįvairino tuopų grupės, kurių 
lapai tamsesni, o raganių, erškėtrožių ir karklynų krūmai dar 
juodesni. Atrodė, kad tas giraites planavo išmintingas sodinin- 
kas, o šviesaus Uerfano vandens grožis.pranoko bet kokius dirb- 
tinius vandens telkinius. 

Kalva, iškilusi viduryje lygumos beveik į dviejų šimtų pėdų 
aukštį, atrodė kaip pasakiškas milžinų statinys. Tai didžiulė pi- 
ramidė, sudėliota iš granitinių luitų, dėl geležies rūdos priemai- 
šų juodų kaip anglis. Du trečdaliai jos šlaitų apaugę tamsiai Ža- 
liais kedrais, o virš jų riogsojo plikos uolos, užsibaigiančios nu- 
kirsta viršūne. Aplink visą kalvos papėdę buvo pilna didžiulių 
akmenų, nusiritusių žemyn. 

Tai vienintelė kalva lygumoje. Tiktai tolumoje matomos uo- 
los gali lygintis su ja aukščiu. Bet tai jų vienintelis pranašumas, 
nes tos uolos iš smilčių, o Vienišoji kalva — iš granito. Todėl 
net geologiniu atžvilgiu ji stovi atskirai nuo ją supančio pa- 
saulio ir iš tiesų verta tokio pavadinimo. | 

Šiam paveikslui tinka ir jo rėmai: raudoni smiltainio skardžiai 
ir tamsi kadagių žaluma jų viršūnėse. Toli matyti aiškios didžio- 
jo kalnagūbrio, apvainikuoto dvigubos Va-to-jo viršūnės, lini- 
jos, o virš visko į dangų remiasi Paiks Pikas. Visos tos viršū- 
nės, blizgančios „vidurdienio saulėje, tamsiai mėlynas dangus su- 
kuria gamtovaizdį, savo iškilmingumu ir didybe neturintį sau 
lygaus žemėje. 

Mes būtume tuo ilgai grožėjęsi, jei mūsų dėmesio nebūtų 
atkreipusi balta dėmė toli slėnyje. Aplink ją matėsi tamsios fi- 
gūros. Mes supratome, kad balta dėmė — tai kiltinis furgono 
viršus, o tamsios figūros — žmonės. Greičiausiai tai buvo pasku- 
tinis vilkstinės furgonas, o kitų nebuvo matyti. Mes nusprendė- 

me, jog jie pasislėpė kanjone, todėl nekvaršinome galvų, ar šis 
furgonas juda, ar stovi. Mes tegalvojome tik apie tai, kaip 
greičiau pasivijus vilkstinę. 

Pasikvietę palydovus, sėdome ant arklių ir įjojome į slėnį, 
nesilaikydami atsargumo, nes buvome įsitikinę, jog po poros 
valandų prisivysime vilkstinę, o indėnai neišdrįs mūsų užpulti. 
Nusprendėme „joti tiesiai prie furgono niekur nesustodami. 

Tačiau sustoti prireikė. Aš pažadėjau buvusius kareivius ap- 
rengti civiliais drabužiais pirma negu jie susitiks su vilkstinės 
apsauga. Mes nusprendėme tai padaryti prie kalvos. Furgonas 
tebebuvo matyti kaip ir anksčiau, gal nespėjo privažiuoti tar- 
peklio, gal sustojo dėl remonto. Kol Vingrouvas kraustė iš mai- 
šų drabužius, aš nušokau nuo arklio ir užsiropščiau ant kalvos. 
Tai buvo nesunku, nes į Vienišos kalvos viršūnę buvo išmin- 
tas takas. Man atrodė įdomu, kad jame nebuvo matyti granito 
nuolaužų, dengiančių šlaitus. Jį supo milžiniškos uolos. Uolos 
viršūnėje buvo keturiasdešimties pėdų ilgio ir dvidešimties pė- 
dų pločio aikštelė, išvagota plyšių. Ją pasiekti tebuvo galima ta- 
ku. Akmens nuošliaužos ir kadagių brūzgynai stačius šlaitus da- 
rė' neprieinamus. Neturėjau laiko apžiūrėti šios kalvos. Užsiropš- 
tęs ant viršūnės, nukreipiau į slėnį savo žiūronus, ir dėl atsi- 
vėrusio reginio vos neišmečiau jų iš rankų. Furgonas buvo aiš- 
kiai matomas, taip pat ir tamsios figūros. Vienos jų buvo raitos, 
kitos pėsčios, keli žmonės gulėjo nejudėdami ant žolės. Kas to- 
kie pastarieji, supratau ne iš karto, o kitus pažinau iš pirmo 
žvilgsnio. Bronzinė apsinuoginusių iki juostos oda, ilgi plaukai, 
plunksnų papuošalai ir besiplaikstantys drabužiai reiškė, kad 
furgoną apsupo indėnai. Bet kas gulėjo ant žemės? Negi furgo- 
no šeimininkai? Mano spėjimas pasitvirtino. Aš išvydau, kad 
vienas gulintis lavonas nuskalpuotas. 


LII skyrius 
ĮTVIRTINIMO STATYBA 


Aš žiūrėjau per žiūroną trumpiau negu prireikė laiko papa- 
sakoti. Supratęs, kad tai indėnai, nušokau nuo uolos ir pasislė- 
piau. Stebėjau toliau. Kiti nužudytieji taip pat buvo baltieji ir, 
matyt, taip pat nuskalpuoti. 

Vaizdas buvo iškalbingas. 

Eurgonas su iškinkytais arkliais, iš kurių du gulėjo už- 
mušti po ienomis, būrys indėnų, lavonai ant žemės, išmėtytos 

dėžės ir ryšuliai — visa tai aiškiai bylojo, jog čia įvyko žiaurios 
kautynės. 

Dabar man tapo aišku, jog mes iš tikrųjų girdėjome šūvių 
salves, kai jojome kanjonu aukštyn. Indėnai užpuolė ne visą 
vilkstinę, bet greičiausiai vieną atsilikusį furgoną. Bet kas šaudė: 
apsauga ar keliauninkai? 

Tarp užmuštųjų buvo ir indėnų. Aš pastebėjau keletą neju- 
dančių kūnų, prie kurių būreliais stovėjo nugalėtojai, ir supra- 
tau, jog tai raudonodžių kūnai. 

Kur kiti furgonai? Jų buvo penkiasdešimt, o aš temačiau tik- 
tai vieną. Netikėjau, kad indėnai būtų užgrobę visą vilkstinę. 
Jeigu taip atsitiko, tai ji žuvo aukštutiniame kanjone. Kokios 
siaubingos skerdynės ten įvyko! Ne, to negalėjo būti: prie fur- 
„gono sukiojosi kokie du šimtai indėnų, jų būriai retai ir tebūna 
didesni. Jei indėnai užgrobė ir: kitus furgonus, tai nebūtų susi- 
grūdę apie vieną. Šis vežimas tikriausiai toli atsiliko nuo kitų; 
dalis arklių, kurie jį traukė, susišaudant buvo užmušti, kiti pa- 
teko į priešų rankas. | 

Šios mintys akimirksniu pralėkė mano galvoje. Ypač viena 

kėlė nerimą: kieno tas furgonas? Su baime ir susijaudinimu, 
įtempęs iki skausmo akis, žvelgiau per žiūronus į kautynių vie- 
tą. Įdėmiai apžiūrinėjau visą slėnį, furgoną, indėnų būrelius, 
gulinčius lavonus. Ačiū Dievui! Visi —ir gyvieji ir mirusieji — 
buvo vyrai su juodais, kaštoniniais arba rudais plaukais. 
„ Mano stebėjimas, užtrukęs ne daugiau kaip dešimtį sekun- 
džių, buvo nutrauktas netikėto indėnų sujudimo. Tie, kurie sė- 
dėjo ant arklių, staiga atsiskyrė ir nušuoliavo Vienišosios kal- 
vos kryptimi. Suprasti jų ketinimą buvo nesunku: kai stovėjau 
ant kalvos viršūnės, indėnai mane pastebėjo. Aš gailėjausi dėl 
savo neapdairumo, bet krimstis nebuvo kada. Reikėjo veikti — 
greitai ir šaltakraujiškai. 

Nešūktelėjau nė draugams apie artėjantį pavojų ir tebesislė- 
piau kalvos viršūnėje. Norėjau išvengti sumaišties, kuri neabe- 
jotinai būtų kilusi dėl tokios netikėtos žinios, ir ramiai apgalvo- 
jau veikimo planą. 

Indėnai buvo už penkių mylių nuo kalvos. Jiems reikėjo 
nemažai laiko, kad prie jos atšuoliuotų, ir aš galėjau sugaišti 
dar dvi ar tris minutes. 

Dabar, atsigręžęs į praeitį ramiai aprašinėju savo mintis, 
Kilusias tuomet ir skriejusias žaibišku greičiu. Bet tą akimirką 
man šaltakraujiškai galvoti sutrukdė baimė. Aš supratau, kad 
mūsų padėtis ne tik pavojinga, bet ir beviltiška. Iš pradžių pa- 

galvojau apie bėgimą. Norėjau mesti visą mantą, pasodinti ka- 
reivius ant mulų ir šuoliuoti atgal į kanjoną. 

Planas tikrai atrodė neblogas, jeigu tik jį būtų galima įgy- 
vendinti. Tačiau tarpeklis buvo per toli ir mulai tokio šuoliavi- 
mo būtų neištvėrę. Net jei ir mes visi keturi būtume pasiekę 
kanjoną, vargu ar mums būtų pasisekę išsigelbėti. Kurį laiką 
galėjome gintis, bet prasimušti iki išėjimo nebūtume suge- 
bėję. Be abejo, dalis indėnų būtų apjoję aplinkui ir iš kitos 
pusės užspendę. Juos aplenkti ir pasiekti mišką kitoje tarpeklio 
pusėje nebūtume galėję, nes kelias per kanjoną buvo varganas. 
Dėl to ir bandymas bėgti neturėjo jokios prasmės. Aš supratau, 
kad mums teliko tiktai gintis. Vilčių buvo mažai, bet kitos iš- 
eities aš nemačiau. Mums reikėjo arba kautis, arba žūti nesiprie- 
šinant. Iš priešų negalėjome laukti jokio pasigailėjimo. 

Bet kur galėjome gintis? Ant kalvos viršūnės? Patogesnės 
vietos išsirinkti negalėjome. Kaip jau sakiau, čia buvo nedidelė 
aikštelė, kurioje užtektų vietos visiems. Mums tereikėtų pasi- 
lenkti arba atsigulti, kad pasislėptume nuo indėnų strėlių. Be to, 
šautuvai būtų sulaikę priešus reikiamu atstumu nuo kalvos pa- 
pėdės. Šis planas akimirksniu subrendo mano galvoje, ir aš, nu- 
sileidęs prie palydovų, pranešiau jiems apie indėnus. 

Mano žodžiai tesukėlė nustebimą ir apmaudą, bet ne sąmyšį 
ar paniką. Patyrusiems, užsigrūdinusiems mūšiuose kariams ne 
kartą teko būti apšaudomiems priešo, o jaunąjį medžiotoją taip 
pat .buvo nelengva išgąsdinti. Visi trys atidžiai išklausė prane- 
šimo ir sutiko su mano planu, nes suprato, jog kitos išeities ne- 
turime. Vėl užkopiau ant kalvos viršūnės, trijų draugų lydi- 
mas. Kiekvienas nešėsi nemažą krovinį. Be šautuvų, kulkų ir 
parako, mes tempėme balnus ir nešulius, taip pat antklodes ir bi- 
zonų kailius. Tie daiktai teturėjo tiek vertės, kad galėjome jais 
užtverti taką viršūnėje. Mums pakako laiko ir antram žygiui, ir, 
palikę krovinį viršuje, leidomės žemyn. Kiekvienas skubiai stvė- 
rė tai, kas buvo po ranka: kareiviškas kuprines, sakvojažus, ne- 
seniai nušautos antilopės mėsą, maišą su miltais, viską, kas tik 
mums galėjo padėti suręsti barikadą. 

Arklius ir mulus palikome kalvos papėdėje. Tempti juos su 
savim į viršų buvo pavojinga, nes jie būtų buvę geras taikinys 
indėnų strėlėms. Nusprendėme palikti gyvulius apačioje. Iki me- 
džio, prie kurio buvo pririšti galėjo pasiekti mūsų šautuvų 
kulkos. Mes galėjome juos saugoti nuo indėnų, kol nusileis 
saulė. 

Atrodė, kad ginti arklius ir mulus nebuvo prasmės, nes nak- 
tį indėnai galėjo juos lengvai pagrobti. Bet, palikę juos ten, 

mes galvojome: jei mums pavyks išsilaikyti iki tamsos, bandy- 
sime pasprukti. Todėl žūtbūt ir reikėjo apginti savo gyvulius. 

Aš turėjau tiktai keletą sekundžių, kad atsisveikinčiau su 
savo šauniuoju ristūnų, paglostydamas jo riestą kaklą ir pri- 
spausdamas lūpas prie švelnaus snukio. Šaunusis žirgas! Išban- 
dytas, ištikimas draugas. Aš vos neverkiau, išsiskirdamas su juo. 
Jis į mano glamones atsakė tyliu, gailiu žvengimu, tarsi nujaus- 
damas pavojų. Ūmai jis garsiai -prunkštelėjo, akys sublizgėjo, 
šnervės išsiplėtė: išgirdo kanopų tapsėjimą ir pajuto priešus. 
Aš taip pat išgirdau šiuos garsus ir puoliau į viršų. 

Mano palydovai jau buvo ant viršūnės ir statė barikadą. Aš 
taip pat ėmiausi darbo. 


Mūsų kelionės daiktai šiam tikslui buvo tinkami. Jie buvo 
gana lengvi, pakankamai standūs, kad nepramuštų nei kulkos, 
nei strėlės. 

Kai indėnai prisiartino, barikada buvo užbaigta, ir mes, už 
jos užsiglaudę, laukėme. 


LII skyrius 
KARO ŠUKIS 


Kurtinantis karo šūkis ,„cha-ūlu-ū-ū“, išsiveržęs iš šimtų gerk- 
lių, nusirito per slėnį. Nuo to klyksmo galėjo sudrebėti ir nar- 
siausia širdis. Jame skambėjo ne tik priešiškumas baltaveidžiams, 
bet ir keršto troškimas. Indėnai grėsmingai gestikuliavo, moja- 
vo ietimis ir lazdomis, tempė lankus. Buvo pralietas kraujas, 
galimas daiktas, jų geriausių karių, ir mainais jie troško mūsų 
kraujo. Mes supratome, Kad pasigailėjimo nebus. 

Tiesa, žinojome, kad betarpiškas pavojus negresia. Toks įsi- 
tikinimas rėmėsi patyrimu. Man ne kartą teko susidurti su in- 
dėnais pietuose, ir aš žinojau, kad ir čia jų taktika tokia pat. 
Klaidinga manyti, jog indėnai puola į mūšį kaip be galvų. Jie 
eina į puolimą tik tuo atveju, jeigu tiki pergale. Kitais atvejais 
yra pakankamai atsargūs, ypač susitikę su baltaisiais traperiais 
ir su keliautojais, atvykstančiai: į prerijas iš rytų. 

Indėnai bijo ilgo medžioklinio šautuvo. Tik kai negelbsti 
gudrumas ar padėtis tampa be išeities, raudonodis karys eina 
į atvirą ataką. Net noras įsigyti grobį nė paties drąsiausio jų 
nesuvilios prisiartinti per šūvio nuotolį. 

Galima buvo spėti, jog indėnai užpuolė vilkstinę ir ją api- 
plėšė. Jų aukomis tapo nelaimingieji, kurie, būdami įsitikinę sa- 
vo saugumu, atsiliko. Po beviltiško pasipriešinimo jie visi krito. 
Indėnų lavonai liudijo, kad ir jie patyrė didelių nuostolių. Todėl, 
puldami mus, jie taip grėsmingai staugė. Aš nebijojau, kad 
jie ims atakuoti kalvą „ar prie jos prisiartins. Mūsų šautuvai 
siekė penkiasdešimt jardų, ir pirmasis, peržengęs šią ribą, vargu 
ar būtų likęs gyvas. 

— Šaudykite kuo taikliau! — komandavau aš.— Ir ne pro šalį! 


Savo draugų taiklumu neabejojau. Taiklioji Akis ne veltui 
gavo šį vardą, o kaip šaudė jaunasis medžiotojas, mačiau pats. 
Tiktai airis kėlė kai kurių abejonių. Jo taiklumui trukdė berei- 
kalingas karščiavimasis, užtat jo narsumu buvo galima neabe- 
joti. 

Vos aš daviau šį įsakymą, kai pasirodė zovada šuoliuojantys 
indėnai. Jų šūksmai tapo dar įnirtingesni. Kad girdėtume vienas 
kitą, mums teko rėkti visu balsu. Daug kalbėti nebuvo ir kada, 
nes reikėjo veikti. Veidai, rankos ir apnuoginti iki pusės besiar- 
tinančių indėnų kūnai buvo išdažyti. Vis garsiau ir garsiau gir- 
dėjosi karo šūkis „„cha-ūlu-ū-ū“. Indėnai mosikavo ginklais, laz- 
domis ir ietimis daužė į aptemptus bizonų oda skydus, sukelda- 
mi kurtinantį triukšmą. . 

Raudonodžiai buvo per šimtą jardų nuo kalvos. Akimirksniu 
pasimetėme: jeigu jie puls į ataką, mūsų laukė mirtis. Žinoma, 
mums būtų pavykę nušauti pirmus puolančiuosius, bet juk kiek- 
vienam mūsų teko po dvidešimt priešų. Mes supratome, jog kau- 
tynėse vienas prieš vieną būsime arba užmušti, arba paimti į 
nelaisvę. 

— Nešaudykite! — surikau, matydamas, kad mano draugai 
taikosi. — Palaukite! Šaudysime po du, bet dar ne laikas. 

Kaip ir tikėjausi, įsiutusi gauja netikėtai sustojo, ir tie, ku- 
rie buvo priekyje, sustabdė žirgus taip staigiai, tarsi priešais 
būtų atsivėrusi praraja. Jie tai padarė pačiu laiku: dar penki 
žingsniai ir bent du iš jų būtų išlėkę iš balnų. Mes su Taikliąja 
Akimi pasirinkome po auką ir susitarėme dėl signalo, kad iš- 
šautume tuo pačiu metu. Bet. indėnai pastebėjo iškištus iš užuo- 
landos mūsų šautuvų vamzdžius. Ištikimi savo taktikai, jie ne: 
žengė toliau nė žingsnio. 

LIV skyrius 
KRUVINOJI RANKA 


Trumpam šūksniai nutilo. Paskutinieji raiteliai prijojo prie 
priešakinių, ir visas būrys susigrūdo už dviejų šimtų jardų nuo 
kalvos. Indėnai susijaudinę tarėsi mums nesuprantama kalba, 
bet tai jau buvo nebe ankstesnieji baisūs karo šūkiai. Retkar- 
čiais jauni kariai, didžiuodamiesi savo šaunumu, pralėkdavo šuo- 
liais uolos papėde, mosikuodami ginklais, šaudydami iš lankų ir 
grėsmingai šaukdami. Tačiau jie laikėsi atstumo, nepasiekiamo 
mūsų šautuvų. Mes pastebėjome, kad indėnai turėjo tuziną muš- 
kietų, bet, Matyt, neužtaisytų. Keletas raitelių skubėjo jas užtai- 
syti. Indėnai ruošėsi šaudyti, bet, matydami, kaip jie negrabiai 
elgiasi su šaunamaisiais ginklais, supratome, jog kulkų galime 
nesibijoti, kaip ir mus nepasiekiančių strėlių. 

Keletas raitelių — sprendžiant iš jų plunksnuotų galvų, ma- 
tyt, vadų — nujojo į šalį ir tarėsi. Dabar mes ramiai galėjome ap- 
žiūrėti savo priešus. Jie buvo arti mūsų, aš ir be žiūrono ma- 
čiau jų veidus. Įdėmiai stebėjau indėnus, norėdamas nustatyti, 
kokiai genčiai jie priklausė. Bijojau, kad nebūtų arapachai, iš 
kurių baltiesiems pasigailėjimo nėra ko laukti. 

Ant vieno skydo pamačiau kruvinos rankos atvaizdą. Prisi- 
miniau traperių pasakojimus apie žiaurųjį arapachų vadą, turintį 
„Kruvinosios Rankos“ vardą. Aš jį pamačiau, ir jo išvaizda ma- 
no būgštavimus patvirtino. Tai buvo aukštas, susikūprinęs se- 
nis, daugybės randų subjaurotu veidu, blizgančiomis kaip anglis, 
giliai įkritusiomis akimis. Visi jo požymiai sutapo su Kruvino- 
sios Rankos aprašymu. Neliko abejonių: tai buvo jis! Taigi mus 
užpuolė arapaChai, vadovaujami baisiojo Kruvinosios Rankos. 

Kurį laiką vadai tarėsi, matyt, regzdami kokią klastą. Mes 
neramiai laukėme, kol jie baigs pokalbį. Aš pasakiau draugams, 
kas mūsų priešai, ir perspėjau, kad jei mano spėjimas teisingas, 
mums pasigailėjimo laukti nėra ko. Vadų pasitarimas baigėsi, ir 
Kruvinoji Ranka pasuko į mūsų pusę. Pajojęs keletą žingsnių, 
vadas sustojo. Jis pakėlė savo skydą taip, kad jo įdubimas būtų 
atsuktas į mus, matyt, norėdamas parodyti mums atvaizduotą 
jame ženklą. Kruvinoji Ranka žinojo, kokį siaubą įvarydavo 
vien jo vardas!“ 

Bet daug baisiau atrodė tai, ką jis laikė kitoje rankoje. Ant 
ilgos, aukštai iškeltos ieties galo kabojo šeši ką tik nulupti skal- 
pai. Tai tikrai buvo skalpai, priklausę baltiesiems, nulupti nuo 

nužudytų varovų ar išeivių, bandžiusių apginti furgoną. Mes 
žiūrėjome į juos drebėdami ir bijojome tuos šiurpius trofėjus at- 
pažinti. 

Man išsiveržė lengvas atodūsis: tarp jų nebuvo to, kurį taip 
bijojau išvysti. 


LV skyrius 
LEMTINGAS ŠŪVIS 


— Ar kalbi kastilietiškai? — sušuko laukinių vadas laužy- 
ta ispanų kalba. 

Aš nenustebau išgirdęs iš indėno lūpų ispanų kalbą. Daugu- 
mas jų pramoko jos iš meksikiečių pirklių ir iš savo belaisvių. 

— Taip! Ko iš mūsų nori karys su kruvina ranka ant skydo? 

— Baltaveidi, turbūt esi svetimas šitoje šalyje, jei užduodi 
tokį klausimą. Ko nori Kruvinoji Ranka? Baltaveidžių skalpų 
ir jų gyvybių! 

Indėnas šiuos žodžius ištarė pergalingų tonu ir paniekinan- 
čiai nusikvatojo. Matyt, jis savo kraugerišką žiaurumą laikė 
didvyriškumu ir didžiavosi, kad jo vardas įvaro siaubą. Buvo 
visiškai aišku, jog su juo vesti derybas beviltiška. Bet skęstan- 
tis griebiasi už šiaudo. 

— Arapache! Mes tau ne priešai! Kam tau atimti mūsų gy- 
vybes? Mes taikūs keliautojai ir nenorime pyktis su savo rau- 
donaisiais broliais! 

— Raudonaisiais broliais? Cha cha cha! Tavo gyvatės liežu- 
vis, o zuikio širdis! Išdidusis arapachas tau ne brolis. Kruvina- 
jai Rankai visi baltieji — priešai! Štai, pasigėrėk jų skalpais 
ant jo skydo. O čia, ant ieties, dar šeši švieži, bet greitai bus 
ir dešimt. Nespės nusileisti saulė, kai keturių niekingų baltavei- 
džių, besislepiančių ant kalno, skalpai pakibs ant arapacho ie- 
ties! 

Aš neturėjau ką į tai atsakyti ir tylėjau. 

— Ei, šunys! — piktai tęsė indėnas. — Nusileiskite ir atiduo- 
kite ginklus! 

— Gal ir skalpus taip pat? — sumurmėjo Taiklioji Akis.— 
Na, ne. Aš savojo taip pigiai neatiduosiu! Klausyk, tu, raudo- 
noji pirštinel — tęsė jis garsiau, išlindęs iš už akmens.— Pažiū- 
rėk, kokie mano plaukai! Kokia reta jų spalva! Kaip tiktų tavo 
skydo papuošimui! Tik jei tau mano skalpas reikalingas, teks 
pačiam čia užlipti! 

— Ak! — šūktelėjo indėnas, nekantriai mostelėjęs ranka.— 
Niekingas geltonplaukis nevertas vado žodžių, o jo skalpas ne- 
tinka kario skydui. Mes jį atiduosime šunims arba išmesime pre- 
rijų vilkams! 

— Man vis tiek, ką tu su juo padarysi, kai jis atsidurs pas 
tave. Bet argi tu nenori jo įsigyti? 

— Ak! Kruvinajai Rankai įgriso kalbos. Išklausyk mano 
paskutinį žodį, baltaveidžių vade! Nulipkite žemyn ir atiduoki- 
te savo šautuvus. Kruvinoji Ranka pasigailės jūsų gyvybių. Jei- 
gu jūs sugalvosite priešintis, jis įsakys jus deginti ugnimi, o 
paskui jo kariai jums gyviems nupjaustys mėsą nuo kaulų. Ne 
viena, o šimtai mirčių laukia jūsų, ir Didžioji arapachų genties 
Dvasia nusišypsos, matydama tokią auką! 
 — O jeigu mes nesipriešinsime? 

— Tai liksite gyvi. Kruvinoji Ranka jums tai garantuoja ka- 
rio garbe! 

— Kario garbe! — sušuko Taiklioji Akis.— Geriau pasaky- 
tum — plėšiko garbe! Tau norisi pačiupti mus į nelaisvę ir nu- 
plėšti skalpus be mūšio. Galite manimi patikėti, kapitonė, ši 
raudonodė lapė tik to ir siekia! 

— Kam Kruvinajai Rankai dovanoti mums gyvybę? — nu- 
stebęs paklausiau.— Argi ką tik jis nesakė, kad visi baltavei- 
džiai jo priešai? | 

— Taip, tai teisybė. Bet „jie gali tapti draugais. Kruvinoji 
Ranka sugalvojo vieną dalyką, ir jie pravers mums kaip padė- 
jėjai. 

— Ar negali Kruvinoji Ranka mums atskleisti savo suma- 
nymo? 

— Mielai. Jo narsūs kariai užgrobė daug šautuvų, bet neži- 
no, kaip su jais elgtis. Baltieji medžiotojai to išmokė mūsų prie- 
šus jutus, nuo kurių kulkų retėja arapachų gretos. Jeigu bal- 
taveidis vadas ir jo trys palydovai sutiks pasilikti Kruvinosios 
Rankos būryje ir išmokys jo karius didžiųjų šaudymo burtų, 
jiems bus dovanota gyvybė. Kruvinoji Ranka visur rodys Jau- 
najam Karvedžiui ir Baltajam Miškų Ereliui pagarbą. 

Karvedžiui? Baltajam Ereliui? Iš kur jis tai žino? 

—" Bet jeigu jūs nepaklausysite, — tęsė indėnas, nutraukda- 
mas mano samprotavimus, — Kruvinoji Ranka įvykdys savo žo- 
dį. Jūs neišsigelbėsite. Jūsų tik keturi, o arapachų karių tiek 
daug, kaip medžių Didžiajame miške. Ir už kiekvieną nužudytą 
bus žiauriai atkeršyta! 

— Prisiekiu Dievu, kapitone,— sušuko O'Tigas, kuris nemokė- 
jo ispanų kalbos,— tam indėnui reikia įsodinti į krūtinę švino 

gabalą! Aš galvoju, jog tai galima padaryti iš mano muškietos — 
ji priklausė šseržantui Džonsonui ir buvo pas mus forte laiko- 
ma toliaušiai siekiančiu šautuvu. Ar nepabandžius? Tiktai ištar- 
kite žodį! 

Nustebintas arapacho paskutiniųjų žodžių, aš nekreipiau dė- 
mesio į tai, ką pasakė airis. Vingrouvas taip pat nemokėjo is- 
panų kalbos. Atsisukęs į jį, ėmiau versti indėno kalbą, bet ne- 
spėjau ištarti ir dviejų žodžių, kai pasigirdo garsus muškietos 
šūvis, aikštelę uždengė mėlyni dūmai ir paslėpė mus vieną nuo 
kito. Nėra reikalo aiškinti, jog tai šovė airis, palaikęs mano ty- 
lėjimą sutikimo ženklu. Iš dūmų uždangos girdėjosi jo džiaugs- 
mingas riksmas. 

— Valio! Aš jį užmušiau! Garbės žodis, užmušiau! Aš žino- 
jau, kad šita muškieta neapvils. Valio! 

Šūvio aidas sumišo su laukiniais keršto riksmais, sklindan- 
čiais iš slėnio. Dūmai išsisklaidė, ir mes vėl išvydome indėnus. 
Kruvinosios Rankos arklys blaškėsi žolėje priešmirtinėje agoni- 
joje, o jis pats stovėjo šalia, išsitiesęs visu ūgiu ir tebelaikyda- 
mas rankoje skydą ir ietį. 

— Puiku! Tai nuostabus šūvis! Tiesa, kapitone? 

— Už tą šūvį mums, ko gero, teks užsimokėti skalpais,— at- 
sakiau. Man buvo aišku, kad apie jokį taikų susitarimą nebe- 
galėjo būti ir kalbos, net jeigu mes ir būtume pažadėję paversti 
taikliais šauliais visus jo būrio karius. 

— Cha cha cha! — pasigirdo piktas arapacho kvatojimas.— 
Mirtis baltaveidžiams išdavikams! — Pagrūmojęs virš galvos 
kumščiu, indėnų vadas pasislėpė tarp savo karių. 


LVI skyrius 
BANDYMAS NUVARYTI ARKLIUS 


Veltui mes bandėme atnaujinti nutrauktas derybas. Draugiš- 
ki ketinimai, kurių Kruvinoji Ranka gal ir turėjo, pavirto pačiu 
baisiausiu priešiškumu. Niūriai tylėdamas, jis stovėjo tarp sa- 
vo karių, nesikreipdamas į mus nė vienu žodžiu. Kiti vadai taip 
pat neatsakė į mūsų šūkčiojimus, ir tik eiliniai kariai rėkavo, 
grėsmingai mojavo ietimis. 

Ar indėnų vadas buvo nuoširdus, siūlydamas savo sąlygas, ar 
gudravo, kad įsigytų mūsų skalpus be mūšio? Galimas daiktas, 
jis mūsų apgauti ir neketino, bet, antra vertus, buvau girdėjęs, 

kad ne kartą griebėsi tokių gudrybių. Mums dėl to nebuvo. 
kada sukti galvos ir nerūpėjo, kaip arapachų vadas sužinojo, 
kas mes tokie. Kodėl jis vadino mus Baltuoju Miškų Ereliu ir 
Jaunuoju Karvedžiu? Tiesa, jis galėjo pastebėti mano mundurą. 
Bet iš ko sužinojo jaunojo medžiotojo vardą? Jis buvo toks ne- 
girdėtas, kad Kruvinoji Ranka jo negalėjo atspėti. Vadinasi, jis 
kažkaip sužinojo, kas mes tokie ir kokie mūsų ketinimai. Mes 
nejučiomis prisiminėme paslaptingąją indėnę, kurią Vingrouvas 
matė rytą miške. Bet neturėjome laiko tai apsvarstyti, nes indė- 
nai paleido į mus šautuvų salvę. Tačiau mes supratome, jog bi- 
joti nėra ko, nes jie su šaunamaisiais ginklais nemokėjo elgtis 
ir kurį nors mūsų sužeisti galėjo tiktai atsitiktinė kulka. 

Ko gero, vadas. iš tiesų norėjo, kad išmokytume jo karius 
„šaudyti, nes indėnai šaudė blogai ir lėtai. Bet vis tiek mums grė- 
sė pavojus, nes jų pagrobtieji šautuvai — senos didelio kalibro 
muškietos — siekė toli. Mes girdėjome, kaip kulkos atsitrenk- 
davo į uolas, o keleta net prašvilpė virš galvų. Kuri nors jų 
galėjo atsitiktinai pataikyti; norėdami to išvengti, susilenkę už- 
siglaudėme už barikados, tarytum į mus būtų taikęsi geriausi 
pasaulyje šauliai. Mes į jų ugnį neatsakėme. O'Tigui niežėjo 
delnai iššauti dar kartą, bet aš jam tai uždraudžiau. Po to, kai 
jis pataikė į vado arklį, indėnai atsitraukė, kad nesiektų mūsų 
kulkos. 

Nuo puolančių būrio atsiskyrė dvi grupės, kurios nušuolia- 
vo aplink kalvą į priešingas puses. Mes iš karto supratome, kad 
jie pastebėjo mūsų arklius ir nusprendė juos pagrobti. Jeigu 
mums pavyktų arklius apginti iki sutemstant, galėtume bandyti 
išsigelbėti bėgdami. Dėl daugybės nenumatytų priežasčių mūsų 
planas galėjo nepavykti, bet galėjo atsirasti ir palankių aplin- 
kybių. Vilties buvo nedaug, bet pasirinkimo neturėjome. Prie- 
šingai — būtume patekę į negailestingų priešų rankas. 

Mus stiprino mintis, kad ne pirmieji patekome į tokią bėdą 
ir kad daugeliui pavyko išsigelbėti. Juk ne kartą mažą drąsių 
traperių būrelį užpuldavo ištisa indėnų gentis. Daugelis jų, ži- 
noma, žūdavo, bet kai kurie likdavo gyvi ir vėliau pasakodavo 
apie savo pavojingus nuotykius. Nužudyti drąsų Žmogų ne taip 
paprasta. Beviltiškas puolimas dažnai pasirodo geriausia gyny- 
ba, o trys ar keturi šautuvai sumaniose rankose gali praskinti 
kelią per didelį priešų būrį. 


140 


Mes galvojome apie tai, kaip neleisti priešui pagrobti arklius 
ir mulus. Trys mūsiškiai stebėjo gyvulius, o ketvirtasis kitoje 
kalvos pusėje — priešus. 

Tarp uolų vėl pasigirdo laukiniai stūgavimai, ir indėnų rai- 
teliai: zovada nušuoliavo aplink kalvą, trankydamiesi skydais ir 
mosikuodami ginklais. Jie norėjo išgąsdinti mūsų gyvulius ir 
priversti juos nutrūkti nuo pasaitų. Bet raudonodžių manevras 
tikslo nepasiekė. Mulai stojosi piestu, arkliai Žžvengė ir spar- 
dėsi, bet ilgos šakos, prie kurių jie buvo pririšti, linko, o nelū- 
žo. Linkdamos kaip spyruoklės, jos leido judėti išsigandusiems 
gyvuliams. Pavadžiai nenutrūko, nė vienas lasas neatsirišo, nė 
viena kilpa nenusprūdo. Bandymas pagrobti mūsų arklius bai- 
gėsi nesėkme, | 

Tačiau arapachai slinko vis arčiau. Jie zujo aplink kalvą, 
sukdami vis siauresniu Iatu. Prisiartinę raiteliai akimirksniu 
pasislėpdavo už arklių, ir mes tematėme rankas, laikančias juos 
už karčių, ir kojas, užkeltas ant arklio strėnų. Šauti į juos nebu- 
vo prasmės. Mes galėjome pataikyti į arklį, bet raiteliams pa- 
vojus negrėsė. Kartais raudona kaip varis fizionomija šmėkštelė- 
davo tarp besisplaikstančių arklio karčių, bet pasislėpdavo grei- 
čiau negu mes suspėdavome į ją nusitaikyti. Tas beprotiškas jų 
šuoliavimas truko ilgai, be to, indėnai šaižiai šūkavo, tarsi buū- 
tume susikibę vyras į vyrą. 

Mes buvome atsargūs, nešaudėme į arklius, šovinius taupė- 
me kokiam nors mažiau apdairiam raiteliui. Greit toks atvejis 
pasitaikė. 

Du indėnų kariai nusprendė žūtbūt pagrobti mūsų arklius. 
Su peiliais rankose jie pasileido aplink kalvą, ketindami perpjau- 
ti pavadžius ir lasą. Raginami savo draugų riksmų, jie pamiršo 
atsargumą ir pasuko tiesiai prie medžio, prie kurio stovėjo mu- 
sų gyvuliai. Bet, kai jie pasiekė medį vienas mūsų mulas 
spyrė prisiartinusiam arkliui į snukį. Tas metėsi atgal. Antra- 
sis arklys bėgo iš paskos, ir abu raiteliai pateko į mūsų taikik- 
lius. Jie bandė persiversti per arklių nugaras, bet mūsų kulkos 
juos aplenkė. Kai dūmai išsisklaidė, pamatėme, jog abu indė- 
nai guli ant žolės. Mūsų šūviai buvo lemtingi. 

Ši pamoka kuriam laikui atšaldė indėnų įkarštį. Išgąsdinti 
savo draugų likimo, jie su riksmais ir grasinimais atsitraukė. 
Matyt, daugiau drąsuolių, trokštančių surizikuoti vardan garbės 
savo gyvybe, neatsirado. 

LVII skyrius 
NESTIPRI GYNYBA 


Indėnai vis dar tebešuoliavo aplink kalvą. Tai vienas, tai 
kitas staiga, užsiglaudęs už arklio, prisiartindavo, bet jo nebu- 
vo galima matyti. Taip elgėsi jauni kariai, matyt, puikuodamiesi 
savo drąsa ir jojimo menu. Kol jie nesiartino prie mūsų arklių, 
mes į juos nekreipėme dėmesio. Kai virš arklio karčių pasi- 
rodydavo ištepliota fizionomija, man tekdavo savo draugus su- 
laikyti, kad nešautų į tokį viliojantį taikinį. Jeigu būtume ne- 
pataikę, būtume priešų akyse apsijuokę, o mums reikėjo jiems 
įrodyti šaunamųjų ginklų pranašumą. 

Greitai pastebėjome jų taktikos pasikeitimus. Raiteliai pasi- 
skirstė į nedidelius būrelius ir apsupo kalvą. Daugelis nulipo 
nuo arklių, ir tiktai keletas vis dar jodinėjo nuo grupelės prie 
grupelės. Iš tokio nuotolio mes tegalėjome pataikyti nebent tik 
iš muškietos, tačiau jie ir toliau rūpestingai slėpėsi už arklių. 

Iš pradžių mums atrodė, kad jie taip elgėsi, ketindami atkirs- 
ti kelią pasitraukimui, bet greitai supratome, jog klydome. Nu- 
sileisti į lygumą buvo galima tiktai dviem keliais, buvusiais kito- 
je kalvos pusėje, vadinasi, ją apsupti nebuvo prasmės, nes in- 
dėnai mus galėjo sučiupti ir taip. 

„ Jų planas buvo aiškus. Jie pasidalijo tarp savęs visas muš- 
kietas po dvi tris kiekvienai grupei ir atidengė nepertraukiamą 
ugnį vienu metu iš visų pusių. Barikada mus tegynė tik iš vie- 
nos pusės ir, jei tarp jų būtų buvę gerų šaulių, mums būtų grė- 
sęs neišvengiamas galas. Teko atsitraukti į aikštelės vidurį, kad 
jos kraštai mus pridengtų. Kulkos atsitrenkdavo į uolas, apiber- 
damos mus akmens nuolaužų kruša, bet nieko neužkliudė. Vis 
dėlto suvokėme, kad mūsų gynyba turi silpną vietą, ir tai mums 
kėlė nerimą. Aplink kalvą riogsojo daug granito luitų, už kurių 
buvo galima slėptis nuo kulkų. Kitos atplaišos, išsimėčiu- 
sios šlaituose, būtų tarnavusios priedanga puolantiesiems, jei- 
gu šie būtų sugalvoję mus paimti šturmu. Indėnai galėjo pasi- 
slėpti ir tankiuose kadagių krūmuose. Kadagiai dengė kalvą iki 
pušės kaip nepermatomas atvašynas. Nors be minėto tako kito 
kelio į virškalnę nebuvo, tokie vikrūs priešai, kaip indėnai, 
galėjo nepastebimai užsiropšti pakriauše. Mes nesupratome, kaip 
jiems tai neatėjo į galvą. Tereikėjo raiteliams drąsiais šuoliais 
prilėkti prie kalvos, palikti papėdėje arklius, šokti prie uolų, ir 
jie be jokios rizikos būtų prislinkę prie mūsų, prisidengdami 
akmenimis ir medžiais. Mes nebūtume išdrįsę pasirodyti ant 


142 


aikštelės krašto, atstatyti save kulkoms, o indėnų strėlių debesys 
būtų mums atnešę mirtį, Mes visiškai priklausėme nuo tų, 
kurie galėjo užsikepurnėti šlaitais. Keliasdešimt indėnų, užsiropš- 
tusių vienu metu iš visų pusių, būtų įveikę mus greit. Nuste- 
be, kad indėnai negalvoja apie tokią ataką, mes nusprendėme, 
kad ši mintis ir neateis jiems į galvą. Tačiau mes neįvertinome 
savo priešų gudrumo. Indėnai staiga vėl šoko ant arklių, ir Kru- 
vinoji Ranka, vedantis didžiausią karių grupę, jiems kažką įsa- 
kinėjo. Jie elgėsi taip pat, kaip tuomet, kai norėjo nuvaryti 
mūsų arklius. Bet šiame manevre dalyvavo visas būrys, su va- 
dais, šuoliavusiais drauge. Tiktai šauliai tebešaudė, pasislėpę už 
arklių. 

Indėnai vėl pradėjo šuoliuotį aplink kalvą, bet su kiekvie- 
nu ratu vis labiau artėjo. Mes supratome, kad toks buvo jų už- 
puolimo planas, kurio ir bijojome. Sprendžiant iš mostų, jie ruo- 
šėsi šturmui. Mes prišliaužėme prie barikados ir nukreipėme 
vamzdžius į raitelius. Buvome susijaudinę, ir aš vėl priminiau 
savo draugams, kad šaudyti galima tik tokiu atveju, jei nepra- 
šausi. Juk nuo pirmųjų šūvių priklausė pasisekimas arba pralai- 
mėjimas. Jeigu mums pavyktų nušauti kelis indėnus, juos tai 
galėtų sulaikyti, galbūt ir atblokšti. Užtat nepataikydami galė- 
jome savo likimą nulemti galutinai. Įnirtingiausias bandymas 
prasiveržti būtų buvęs beprasmis, nes mūsų arklius jie būtų 
nuvarę pirma, negu būtume spėję juos pasiekti. Pėsčiomis išsi- 
gelbėti taip pat neįmanoma: indėnai mus būtų pasiviję lygumo- 
je, net jei mums ir būtų pavykę prasilaužti. 

Indėnai vis artėjo, bet šaudyti nebuvo prasmės, nes tematė- 
me tik rankas, kojas ir retkarčiais galvas. Pagaliau priešai atsi- 
"dūrė mirties zonoje. Kai kurių arkliai jau būtų likę be raitelių, 
bet indėnai, matyt, pastebėjo gresiantį pavojų. Nepaisant pa- 
gyrūniškų riksmų ir padrąsinimų, jie neišdrįso ryžtingai mestis 
pirmyn. 

Staiga indėnų gretose nuskambėjo šūkis, ir tą akimirką prie- 
kiniai raiteliai staiga pasuko nuo kalvos ir visas būrys nusekė 
paskui juos. Pirma negu mes atsitokėjome, jie nurūko už mūsų 
šūvių pasiekiamos ribos ir sustojo lygumoje. 

LVIII skyrius 
PRIEDANGA ANT RATŲ 


Neišvengiamas pavojus praėjo, ir mūsų širdys ėmė plakti ra- 
miau. Mes įsivaizdavome, kad laukiniai nesuprato, kaip šturmuo- 
ti, ar bijojo turėti didelių aukų. Ar taip, ar kitaip, jie, matyt, 
nusprendė laukti nakties. Mums tai atrodė paranku ir patys sa- 
ve sveikinome, jog aplinkybės pasikeitė mūsų naudai. Bet 
džiaugtis teko neilgai. Indėnai neketino ilsėtis ir, nenulipdami 
nuo arklių, susispietė lygumoje. Vadai su Kruvinąja Ranka 
priešakyje susirinko būrio centre. Jis kreipėsi į savo karius kaž- 
kokiais žodžiais. Jų negalėjome suprasti, bet vado gestai 
reiškė baisų įniršį Paskui vadas griežtai mostelėjo ranka į fur- 
gono pusę, duodamas įsakymą, kuriam indėnai pakluso. Koks 
tuzinas raitelių atsiskyrė nuo būrio ir nušuoliavo į kautynių 
vietą. O likusieji nulipo nuo arklių ir paleido juos ganytis. Bet 
tai visai nereiškė, kad kovos veiksmai nutraukti. Indėnai ap- 
spito ratu vadus, kurie po vieną kažką kalbėjo. Matyt, buvo 
svarstomas naujas veikimo planas. Mes stebėjome raitelius. 
Kaip ir laukėme, jie sustojo prie furgono, bet iš pradžių net 
per žiūronus negalima buvo matyti, ką darė. Pagaliau būrys 
pasklido, ir mes viską supratome. Indėnai pakinkė į furgo- 
ną keletą arklių ir ėmė tempti jį į kalvos pusę. Laukinių va- 
rovų riksmų raginami arkliai šuoliavo pirmyn, ir tuščias fur- 
gonas jau greit riedėjo per lygią pievą. Greitai jis privažiavo 
prie būrio, kuris jį apsupo. Mums darėsi aišku, kam indėnams 
prireikė furgono. Jie iškinkė arklius ir nuvedė į šalį. Keletas 
karių -prisiartino prie furgono, atsisėdo prie jo ratų ir įsikibo į 
stipinus. Kiti pasislėpė už jo. Užsiglaudę už plataus lentų 
vežimo, už kabančių ant kraštų antklodžių, laukiniai galėjo vi- 
siškai saugiai prisiartinti prie kalvos. Su nerimu stebėdami jų 
veiksmus, mes negalėjome sulaikyti puolimo. Įsikabinę ratų sti- 
pinų, indėnai lengvai juos rito pirmyn, nebijodami jokio pavo- 
jaus. Jų nebuvo matyti, nes antklodės ir bizonų kailių apsiaus- 
tai uždengė ratus. Jie stūmė ekipažą be jokios rizikos. Mes bu- 
vome bejėgiai. Girdėjome laukinių riksmus; vis arčiau ir arčiau 
slinko tas milžiniškas skydas, tarsi koks pasiruošęs mus praryti 
siaubūnas. 

Jautėme, kad žūtis neišvengiama. Darėsi aišku, jog laukiniai 
mus apsups, užsikars uolomis, puls iš visų pusių; kad ir kaip 
įnirtingai besigintume, teks atsisveikinti su gyvybe. 

Suvokimas, kad žūsime mūšyje su ginklu rankose ir kad 
atkeršysime už savą mirtį, tebuvo tik menka paguoda. Mūsų 
tarpe nebuvo bailių, bet vis tiek negalėjome ramiai galvoti apie 
tai, kas mums gresia. Mes supratome, kad po kelių minučių 
indėnai užpuls mus ir prasidės paskutinės mirtinos grumtynės. 


LIX skyrius 
PUOLIMAS 


Nieko nuostabus, kad mums gėlė širdis, matant atslenkantį 
furgoną. Pasijutome kaip apgulto miesto gyventojai, žvelgiantys 
į katapultą ar galingą taraną. Bet ir žiūrėti galėjome tiktai ri- 
zikuodami gyvybe. Raiteliai su muškietomis rankose prisiartino 
prie mūsų su furgonu, slėpdamiesi už arklių, ir vėl pradėjo ne- 
tvarkingai, bet pavojingai šaudyti. Kulkos švilpė ir privertė 
mus sugulti ant žemės. Laikas nuo laiko pakeldavome galvas, 
sekdami puolančiųjų judėjimą. Raumeningos jų rankos suko 
furgono ratus. Karių stumiamas iš užpakalio, jis lėtai, bet ne- 
numaldomai artėjo prie mūsų. Šaudyti buvo beprasmiška, nes 
kulkos vis tiek nebūtų jo pramušusios. O, jei mes būtume turė- 
ję kokią haubicą! Vienu šūviu buvo galima suskaldyti tą įrengi- 
nį iš ąžuolo ir uosio lentų ir pūste nupūsti jį stūmusius žmones. 

Furgonas vis artėjo, sustodamas nebent tada, kai po ratu pa- 
sitaikydavo koks akmuo. Įveikęs kliūtį, jis vėl judėjo pirmyn, 
kol pagaliau prisirito prie kalvos ir pasigirdo pergalingi indė- 
nų Iiksmai. Mes pažvelgėme žemyn, užmiršę apie pavojų, ir 
išvydome furgoną, stovintį prie papėdės tarp uolų skeveldrų, įsi- 
rėmusį į medį. Jis nebebuvo reikalingas šturmuojantiems kal- 
vą indėnams, kurie perbėgdavo nuo vieno akmens prie kito, kol 
visa kalva buvo apsupta. Mes negalėjome sutrukdyti, nes jie 
pasislėpdavo pirma, negu mes suspėdavome nusitaikyti. O švino 
liūtis mus privertė atsitraukti už savo barikados. 

Mes įtemptai laukėme, nežinodami, ką daryti. Mūsų priešų 
veiksmai ir jų paslaptingas tylėjimas išmušė mus iš pusiausvy- 
ros. Jei jie nesiruošė užimti kalvos šturmu, jiems nevertėjo jos 
ir supti. Bet, prisidengę furgonu, prie jos prisėlino koks tuzinas 
indėnų, nors vargu ar jie būtų ryžęsi susitikti su mumis akis į 
akį. Bet kas tai? Į viršų ėmė kilti žydras dūmų stulpas... Ir 
kitas, ir trečias. Jie kilo iš visų pusių. .Pasigirdo degančios žolės, 
šakų traškėjimas. Aplinkui mus užkūrė laužus! Dūmų stulpai 
tirštėjo, darėsi tamsūs, susiliejo, apsupo uolas ir kamuo- 

liais veržėsi viršun. Greitai jie aptraukė visą aikštelę, ir mes 
matėme laukinius tarsi pro kokį tamsų šydą. Vieni jų šaudė, 
kiti nulipo nuo arklių ir puolė prie kalvos. Dūmai vis tirštėjo 
ir paslėpė nuo mūsų indėnus. Mes nebematėme nei dangaus, nei * 
žemės, taip pat ir vienas kito. Šaudymas apačioje tebegriaudė- 
jo, kulkos švilpė virš mūsų galvų, ausis kurtino šaižūs.įnirtusių 
priešų riksmai. Girdėjosi šakų traškėjimas, liepsnos ūžesys, bet 
ugnies nebuvo matyti, tik tiršti dūmai, kurie tarsi bangos supo 
mus. Mums trūko oro. Likti ant kalvos, reiškė žūti uždusus. 
Ne! Mes būtume sutikę mirti bet kaip, tik ne taip. Mūsų 
arklius jie jau nuvarė, be to, ir prasiveržti prie jų buvo per 
vėlu. Bet tai mūsų nesulaikė, ir mes nusprendėme mirti su gink- 
lu rankose. Pašokę ant kojų ir sustoję greta, laikydamiesi vienas 
kito, tvirtai suspaudėme šautuvus. Atstatę paruoštus peilius ir 
pistoletus, priėjome prie aikštelės krašto ir, nušokę į apačią, 
suradome kelią. Nepaisydami atsargumo, vien su įnirtingu ryž- 
tu pasileidome žemyn. Aplinkui kilo dūmų kamuoliai, svilino 
traškančių laužų karštis. Nekreipdami į juos dėmesio, veržėmės, 
kol atsidūrėme lygumoje. Ten mus pasitiko lazdos ir ietys. 
Mūsų šūvių trenksmą nustelbė laukiniai riksmai, o vietoje kri- 
tusių indėnų stodavo jų minia. Mes priešinomės surėmę nugaras, 
bet greitai mus išsklaidė, ir kiekvienam mūsų teko grumtis su iš- 
tisu indėnų būriu. Mūšis buvo neilgas. Man jis baigėsi tą aki- 
mirką, kai aš atsiskyriau nuo draugų. Nuo smūgio į galvą nete- 
kau sąmonės. 


LX skyrius 
BELAISVIS ANT KRYŽIAUS 


Kada pamažu grįžo sąmonė, aš ilgai negalėjau suprasti, 
kas man atsitiko ir kur esu. Aukštai mėlynavo dangus ir švie- 
tė auksinė saulė. Daugiau nieko ir nemačiau. Pabandžiau pa- 
sukti galvą, bet nepavyko. Man pasirodė, kad aš kliedžiu. O gal 
aš, kaip Prometėjas, guliu ant nugaros, prikaustytas prie uo- 
los? Ne, aš pajutau, jog stoviu stačias, tarsi prikaltas prie sie- 
nos, o mano rankos plačiai išskėstos, lyg jas kažkas laikytų. 
Mano galvą taip pat kažkas laikė — aš negalėjau jos nei pasuk- 
ti, nei palenkti. Į veidą įsirėžė diržas. Mano buma buvo. už- 
kimšta medžio gabalu, trukdžiusiu kvėpuoti. 

Greitai beveik visai atgavau sąmonę. Prieš akis šmėkščiojo 
kažkokios keistos būtybės. Skraidė paukščiai — dideli, juodi, 
tokie panašūs į maitvanagius. O iš apačios pasiekdavo kraupūs 
garsai. Aš juos pažinau — tai buvo indėnų mirties giesmė. 

Pažįstami garsai praskaidrino mano sąmonę: prisiminiau ap- 
siaustį, dūmus, netvarkingas grumtynes ir viską, kas su jomis 
susiję. Manęs nenukovė. Aš buvau gyvas ir patekau į nelaisvę. 

„Kur mano draugai? — galvojau.— Ar dar gyvi? Jiems pa- 
tiems geriau, jei žuvo!“ Manęs nedžiugino mintis, kad likau 
gyvas: Baisioji indėnų giesmė nežadėjo nieko gero. Žinojau, kas 
bus jai nutilus. : 

Skaudėjo visą kūną, karšta saulė degino veidą. Siauri diržai 
įsirėžė į rankas ir kojas. Vienas jų smaugė kaklą, o kaištis 
burnoje trukdė kvėpuoti. Galva plyšo, viršugalvis degė, tarsi 
jį būtų apipylę verdančiu vandeniu. Mane sukrėtė siaubinga 
mintis: nejaugi aš nuskalpuotas? Kad tuo įsitikinčiau, paban- 
džiau pakelti ranką. Bet negalėjau pajudinti net piršto. 

Įtempęs atmintį, suvokiau, kad, jei manęs nepervežė kitur, 
turėčiau būti Uerfano slėnyje, prie Vienišosios kalvos. Gal jos 
viršūnėje? Atsiminiau, kaip mes nusileidome žemyn į lygumą, 
kaip netekau sąmonės. Bet indėnai galėjo vėl mane užnešti ant 
kalvos. 

Taip, buvau ant kažkokios aukštumos, kadangi nemačiau 
prieš save žemės. Greičiausiai — ant kalvos viršūnės. Šį spė- 
jimą patvirtino tai, kad balsai mane pasiekdavo iš apačios. 

Mirties giesmė nutrūko. Aš išgirdau riksmus — matyt, ko- 
mandos žodžius, garsiai ir piktai ištartus gomurine arapachų 
kalba. Netoliese pasigirdo žmonių balsai. Šnekėjosi indėnai. Bal- 
sai tapo vis aiškesni. Indėnai artinosi. Jie sustojo greta, nors 
aš, kaip ir anksčiau, jų nemačiau. Staiga kažkieno pirštai su- 
spaudė mano gerklę, o per skruostą slystelėjo šalta peilio gelež- 
tė ir jos aštrus galas sublizgėjo man prieš akis. Aš sudrebėjau, 
galvodamas, kad mirtis arti. Tačiau klydau. 

Pasigirdo nupjaunamo diržo girgždėjimas. Mano galva išsi- 
vadavo, nors kamšalas, kaip ir anksčiau, liko burnoje. 

Dabar galėjau apsidairyti. Mano spėliojimai pasirodė tei- 
singi: buvau kalvos viršūnėje, ant pačio aikštelės krašto, ir ma- 
čiau visą apačioje plytintį slėnį. 

Iš abiejų pusių stovėjo išsidažę indėnai. Vienas jų buvo pa- 
prastas karys, o antras — vadas. Aš iš karto pažinau ilgą, liesą 

figūrą ir vilkišką Kruvinosios Rankos, nuožmaus arapachų va- 
do, veidą! Tiktai dabar pastebėjau, kad esu iki pusės nuogas. 
Manęs tai nenustebino. Indėnai nuplėšė drabužius, susigundę 
mano munduru su geltonomis sagomis, kurios, jų nuomone, bu- 
vo iš gryno aukso. Bet greitai sužinojau, kad jie mane išrengė 
ir dėl kitos priežasties. 

Supratau, ką padarė su manimi arapachai: buvau pririštas 
prie medinio kryžiaus. 


LXI skyrius 
PASLAPTINGAS RATAS 


Tylą sutrikdė pergalingas indėnų vado balsas. 

— Gerai! — šnekėjo jis laužyta ispanų kalba, kai pastebėjo, 
jog aš pažvelgiau į jį — Gerai! Baltaveidis dar gyvas! Kruvino- 
sios Rankos širdis džiaugiasi dėl to! Duok jam išgerti ugninio 
vandens, tegu jam grįžta gyvybė ir jėgos, kad mirtis pasirody- 
tų baisesnė! 

Indėnas, į kurį buvo kreiptasi, išėmė man iš burnos kamštį 
ir, prikišęs prie lūpų moliūginį butelį viskio, įpylė į burną. Gė- 
rimas pradėjo veikti, ko ir siekė vadas. Nespėjau praryti degi- 
nančio skysčio, kai grįžo jėgos, ir aš aiškiai. įsivaizdavau, kas 
manęs laukia. 

 Mosuodamas prieš akis ilgu ispanišku peiliu, vadas tęsė: 

— Baltaveidi šunie! Dabar tu pamatysi, kaip Kruvinoji Ran- 
ka keršija savo tautos priešams! Pumos užmušėjo ir Baltojo. Ere- 
lio laukia ne viena, o šimtas mirčių. Jie išsityčiojo iš miškų mer- 
gaitės, ir ji. sekė juos. Už ją bus atkeršyta, ir Kruvinoji Ranka 
taip pat džiaugsis. 

Velniškai juokdamasis vadas prikišo prie mano veido peilį, 
tarsi ruošdamasis juo durti. Bet jis tenorėjo mane pagąsdinti. 

„Galbūt, — pagalvojau, — Vingrouvas dar gyvas, o prakeik- 
toji Su-va-ni kažkur arti?" 

— Karamba! — riktelėjo laukinis.— Ką tau Kruvinoji Ranka 
pažadėjo? Gyvam nuimti nuo kaulų mėsą? Bet ne, to per mažai. 
Arapachas sugalvojo .dar didesnį kerštą, kuris nuramins nužu- 
dytų karių vėles. 

Po šėtoniško juoko protrūkio, klaikesnio už visus grasinimus, 
vadas tęsė: 

— Baltaveidi šunie! Tu atsisakei išmokyti arapachus šaudyti 
iš muškietų, bet vis tiek tu jiems duosi vieną pamoką pirma ne- 

gu numirsi. Greitai sužinosi, kokią mirtį mes tau paruošėme. Ak! 
Paskubėk, — tęsė jis, kreipdamasis į indėną,— paruošk jį auko- 
jimui. Mūsų brolių kraujas šaukiasi keršto. Tai nudažyk baltai, 
patį vidurį pažymėk raudona dėme, o likusią dalį nutepk juodai, 

Tie paslaptingi žodžiai buvo palydėti gestais. Peilio smaiga- 
liu Kruvinoji Ranka apibrėžė ant mano krūtinės ratą, tarsi pjau- 
tų medžio žievę. Įdrėskimas buvo negilus, bet iš odos ištryško 
kraujas. Kai vadas ištarė „raudoną dėmę pačiame viduryje“, jis 
pats giliai įdūrė peiliu, ir kraujas pradėjo tekėti gausiai. Bū- 
čiau negalėjęs išsigelbėti, jei jis būtų man suvaręs peilį. Aš bu- 
vau pririštas prie stulpo. Negalėjau atsakyti į jo grasinimus, 
net paklausti, ką jis ketina su manimi daryti — mano burnoje 
buvo kamštis. Bet kokie mano žodžiai būtų buvę beprasmiški. 
Aš žinojau, jei būčiau prašęs pasigailėti, jis man būtų atsakęs 
įžeidinėjimais ir patyčiom. Geriau, kad aš negalėjau prasižioti. 

Davęs paskutinius nurodymus palydovui ir pakartojęs tokiu 
pat pergalingų tonu kraugeriškus grasinimus, vadas pasitraukė į 
šalį, ir aš pamečiau jį iš akių. Sprendžiant iš triukšmo, kuris pa- 
siekė mane, supratau, kad jis nusileido nuo kalvos ir sugrįžo 
pas savo karius. 

Dabar pagaliau galėjau pažvelgti žemyn. Anksčiau man ne 
tąi buvo galvoje. Kol Kruvinoji Ranka stovėjo priešais mane, 
kol blizganti jo peilio geležtė šmėkščiojo prieš akis, aš nežino- 
jau, kada šiam laukiniui ateis į galvą mane pribaigti. Dabar, kai 
jis nuėjo, aš galėjau atsikvėpti ir mano žvilgsnis nukrypo že- 
myn. Atsivėrė reginys, kuris kitomis aplinkybėmis būtų man 
įvaręs siaubą. Bet buvau tiek iškankintas, kad jau niekas nebe- 
galėjo manęs sujaudinti. Net sukruvintas mano nuskalpuoto 
draugo lavonas nebesukėlė pasibaisėjimo. Aš to ir laukiau — 
juk mes visi ir negalėjome išlikti gyvi. 


LXII skyrius 
RABDONASIS DAILININKAS 


Pirmiausia, ką išvydau, buvo užmuštojo kruvina galva. Aš 
iš karto ją pažinau. Tas storulis jos savininkas galėjo būti tik- 
tai nelaimingasis airis. Nuo jo nuplėšė striukę, bet žydrų kelnių 
draiskalai nepaliko jokios abejonės, kad tai buvo jis. Vargšelis! 
Štai kuo jam baigėsi Kalifornijos aukso vaikymasis. Airis susi- 
rietęs gulėjo ant šono, bet aš negalėjau matyti jo veido — jis 
buvo uždengtas delnais tarsi nuo saulės. Atrodė, kad Patrikas 

O'Tigas ilsėjosi arba miegojo, bet kruvinas viršugalvis ir raudo- 
nos dėmės ant marškinių kalbėjo apie kitką. Nelaimingasis mie- 
gojo, bet tai buvo mirties miegas! 

Aš ėmiau dairytis kitų savo draugų. Lygumoje už trijų šimtų 
jardų nuo kalvos papėdės degė laužai. Matyt, juos ką tik už- 
„kūrė, nes dūmai aukštais stulpais kilo į viršų arba driekėsi pa- 
žeme. Dūmuose šmėžavo indėnai. Kai kurie taisėsi valgį, kiti 
valgė, treti svyrinėdami slankiojo tarp laužų, plepėjo ir lai- 
kas nuo laiko kurtinančiai surikdavo. Kiti šoko, vienodai trauk- 
dami: ,„„Chai-chai-chai-ija“. Matyt, jie visi buvo išgėrę ugninio 
vandens. Keletas indėnų susirinko prie gulinčių žolėje lavonų, 
nukautų savo draugų. Ko gero, tarp jų buvo ir tiedu, kurie ban- 
dė nuvaryti mūsų arklius. Indėnai, stovėdami prie užmuštųjų, 
laikėsi už rankų ir giedojo liūdną pakasynų giesmę. 

Mano. dėmesį patraukė trijų žmonių grupelė prie laužų. Vie- 
nas jų gulėjo ant nugaros. Tai buvo Frenkas Vingrouvas. Jis 
buvo nuo manęs per toli, kad įžvelgčiau jo veidą, bet aš jį pa- 
žinau iš medžioklinės striukės su kutais ir kelnių. Jaunojo me- 
džiotojo kojos buvo surištos, o rankos užlaužtos už . nugaros. Tai, 
kad jis buvo surištas diržais, rodė, kad tebėra gArvas. „Beje, aš 
apie tai jau žinojau. „|| 

Už kelių žingsnių nuo Vingrouvo matėsi kita figūra. Aš pa- 
žinau Džefą Baiglou. Šaulys gulėjo žolėje, veidu žemyn, ištemp- 
tas tarp baslių, prie kurių buvo pririštos jo ilgos rankos ir ko- 
jos. Aš neabejojau, jog tai Taiklioji Akis. Lengvas vėjelis sklai- 
dė retus, smėlio spalvos plaukus, tamsiai žalių kelnių draiskalai 
karojo ant liesų kojų. Jo plaukai mane labai nudžiugino: vadi- 
nasi, Taiklioji Akis tebebuvo gyvas. Tą aplinkybę patvirtino ir 
tai, kad jis: buvo pririštas: indėnai vargu ar būtų rišę negyvą. 

Bet labiausiai mane sudomino trečia figūra. Tai buvo mote- 
ris. Aš būčiau apstulbęs, jeigu ne kai kurios Kruvinosios Ran- 
kos užuominos. Dabar jos atsiradimas čia nebuvo toks netikėtas. 
Ši moteris buvo Su-va-ni! Ji stovėjo prie gulinčio ant žolės jau- 
nojo medžiotojo, palenkusi prie jo galvą. Sprendžiant iš jos ges- 
tų, su juo kalbėjosi, bet tie gestai buvo grasinantys. Matyt, in- 
dėnė jam bėrė keiksmus ir priekaištus. 

Apmetęs žvilgsniu lygumą, pastebėjau dar šį tą. Indėnų ark- 
liai, pririšti prie kuolų, rupšnojo žolę. Atokiau nuo jų matėsi 
ir mano šaunusis arabiškas ristūnas, Vingrouvo arklys ir mūsų 
mulai, saugomi indėnų raitelio. Kol žiūrėjau į lygumą, stovintis 
prie manęs karys. užsiėmė jam patikėtu darbu, kuris man pasi- 

rodė keistas ir nesuprantamas. Jis šiurkščiai trynė mano rankas, 
veidą, kaklą ir krūtinę kažkokiais milteliais, panašiais į suodžius. 
Tik rato, apvesto vado peiliu, indėnas nelietė. Kai tiktai buvau 
juodai nuteptas, karys paėmė kitą mišinį, sniego baltumo spal- 
vos, panašų į kreidą ar gipsą. Kruopščiai nuvalęs nuo mano 
krūtinės kraują, storu sluoksniu ėmė tą mišinį tepti ant už- 
brėžto rato. Dabar jam reikėjo išvesti centre raudoną brūkš- 
nį. Atrodė, kad dailininkas galvojo, kaip surasti reikalingą spal- 
vą. Jis sustojo ir susimąstė. Ilgokai galvojo, bet sugalvojo, ką 
daryti. Išsitraukęs peilį ir įsmeigęs jį į mano šoną, indėnas su- 
rado jam reikalingą „karminą“. Pamerkęs pirštą į kraują, pri- 
spaudė prie krūtinės, atsitraukė ir apžvelgė savo kūrinį. Spren- 
džiant iš niūrios jo šypsenos, darbas jį užganėdino. Prunkštelė- 
jęs raudonasis dailininkas nušoko nuo aikštelės ir dingo. 

Aš seniai įtariau, dėl ko man buvo daroma ši operacija, ir 
mano įtarimas pasitvirtino. Už šimto jardų nuo kalvos, lygumo- 
je, tiesiai prieš mane, ėmė rinktis indėnai. Atėjo Kruvinoji Ran- 
ka, lydimas dviejų vadų, kiti indėnai skubėjo iš paskos. Jie pa- 
liko prie laužų įsmeigtas į žemę ietis, parėmė arba pakabino 
ant medžių skydus, lankus, strėlines. Vieninteliai ginklai, kuriuos 
jie pasiėmė, buvo muškietos. 

Aš išvydau, kad kariai, įtempę tarp dviejų kuolų lasą, valo 
ir užtaisinėja muškietas. Jie darė tai, ką paprastai daro šauliai, 
besiruošiantys parodyti savo meistriškumą. Kai pamačiau tą pa- 
veikslą, man prieš akis iškilo kankinimai, kuriems jie mane 
rengė ir aš supratau, kodėl ant manęs buvo išpaišytas ratas 
su raudona dėme viduryje: indėnai ruošėsi varžyboms, ir mano 
krūtinė turėjo būti jiems taikiniu. 


LXIII skyrius 


4 ŽIAURI PRAMOGA 

Taip, indėnai neabejotinai ketino surengti šaudymo varžybas, 
ir jiems taikiniu turėjo būti mano krūtinė. Štai kodėl jie mane 
pririšo prie kryžiaus kalvos viršūnėje Abejoti jų ketinimais ne- 
teko — Kruvinoji Ranka pasiėmė muškietą ir, žengęs žingsnį į 
priekį priešais karių rikiuotę, nusitaikė į mane. Nėra žodžių, 
kuriais aprašyčiau savo siaubą! Negalėdamas nė krustelėti, žiū- 
rėjau į blizgantį vamzdį, į juodą skylę, iš kurios turėjo išlėkti 
švininis mirties pasiuntinys. Man ne kartą buvo tekę stovėti 

prieš pistoleto vamzdį dvikovoje. Tokia padėtis ne itin maloni, 
tačiau ji man atrodė tikra palaima palyginus su ta, kurioje bu- 
vau dabar. Dvikova dar ne mirtis. Jei jūs stovite šonu į prie- 
šininką, tai ši aplinkybė sumažina pavojų. Galima tikėtis, kad 
jis -iššaus gerai neprisitaikęs. Galų gale dvikovos metu galima 
paprasčiausiai išsisukti nuo kulkos arba priešą aplenkti ir iššau- 
ti pirmam. Be to, žmogaus, besikaunančio dvikovoje, dvasią pa- 
laiko įžeistas išdidumas, įtūžis, visuomenės pasmerkimo baimė 
ar pavydas. 

O mano būklė buvo visai kitokia. Mano dvasios nepakėlė nei 
pyktis, nei pavydas. Muškieta buvo nukreipta tiesiai man į krū- 
tinę, ir aš negalėjau ne tik pasisukti, bet ir krustelėti, o mano 
priešui niekas netrukdė taikytis. Jis atrodė šaltakraujiškas, tar- 
si šautų į medžio taikinį. 

Jis taikėsi ne ilgiau kaip minutę, bet ta viena minutė man 
virto dėšimčia minučių, o gal ir iš tikrųjų jis taikėsi labai ilgai. 
Prakaitas sruvo man per veidą, tekėjo ant krūtinės. Aš pagalvo- 
jau, kad Kruvinoji Ranka tyčia nešauna ir mėgaujasi mano bai- 
me. Nepaisant mus skyrusio nuotolio, aš mačiau jo velnišką 
šypseną, kai jis tai nuleisdavo, tai pakeldavo prie peties šautu- 
vą. Pagaliau jis nusprendė rimtai imtis to reikalo. Jo rankos įsi- 
tempė, skruostas prisispaudė prie buožės, o pirštas palietė gai- 
duką. Lemtingas akimirksnis artėjo! 

Blykstelėjo liepsna, ugnis išsiveržė iš vamzdžio, prašvil- 
pė kulka. Paskui išgirdau šūvio trenksmą, bet jau žinojau, kad 
likau nekliudytas. Sprendžiant iš garso, kulka praskriejo per ke- 
lias pėdas nuo manęs. Už nugaros pasigirdo kažkoks šnaresys, 
ir priešais šmėkštelėjo mane tepliojusio „dailininko“ fiziono- 
mija. Aš galvojau, kad jis nusileido į lygumą, bet klydau. 
Tas indėnas visą laiką buvo arti, pasislėpęs už uolos, kad pra- 
neštų šauliams apie egzekucijos rezultatus. Apžiūrėjęs mane ir 
įsitikinęs, jog aš nesužeistas, jis ženklais pranešė kitiems ir din- 
go už akmens. Aš apsiraminau. Šovęs į mane, Kruvinoji Ranka 
užleido savo vietą vienam jaunesniam vągiui, apsiginklavusiam 
kita muškieta. Ir vėl prieš save išvydau vamzdžio angą. Nauja- 
sis šaulys negaišo, bet ir ši minutė tęsėsi kankinančiai ilgai. Ap- 
sipylęs šaltu prakaitu aš pergyvenau agoniją, bet likau gyvas 
ir nepraradęs nė lašo kraujo. Vėl aš mačiau ir dūmelį, ir blyks- 
nį, išsiveržusį iš vamzdžio, -bet šūvio garsą išgirdau po to, kai 
kulka atsimušė į akmenį. Šį. kartą indėnas nebelipo į aikštelę. 
Jis matė, kaip pasipylė granito skeveldros, ir, manęs neapžiūrė- 
jęs, davė ženklą, kad nepataikyta. Į ugnies liniją išėjo trečias 
indėnas, ir mane vėl užvaldė baimė. Jis privertė mane patirti 

mirties artūmą net dvylika kartų. Gal sudrėko parakas, gal ne- 
buvo titnago, bet nespaudė gaiduko, šūvio nepasigirdo. Siaubin- 
gesnio kankinimo ir nesugalvosi. Viskas. pasibaigė, kai jam da- 
vė kitą šautuvą, kuris pagaliau iššovė, bet ir vėl netaikliai. Kul- 
ka praskriejo toli nuo taikinio. Pakeisti nevykusio šaulio išėjo 
ketvirtas — aukštas, tamsaus veido karys. Matydamas, kaip lais- 
vai jis elgiasi su šautuvu, aš spėjau jį esant geresnį šaulį negu 
anie, ir mano baimė išaugo. Kai indėnas iššovė, aš pajutau smūu- 
gį ir pagalvojau, kad jis pataikė. Sprendžiant iš džiaugsmingų 
jo draugų riksmų, jiems, matyt, irgi pasirodė, kad šūvis buvo 
sėkmingas. Tačiau besislepiantis už uolų indėnas juos nuvylė — 
kulka pataikė į kryžiaus skersinį, prie kurio buvo pririštos ma- 
no rankos. Dėl to man pasirodė, kad kliudė mane. : 

Po ketvirtojo šaulio atėjo penktas, paskui ėjo kiti, kol paga- 
liau iš visų šautuvų buvo šauta. Bet jie vėl greitai juos užtaisė, 
ir nauji žiauraus žaidimo dalyviai ėjo prie ugnies linijos, kad 
išbandytų savo meną. 

Keista, bet po kelių šūvių aš panorau, kad jie greičiau pa- 
taikytų. Tokie išbandymai tapo nepakeliami, o vilties išsigelbėti 
nebuvo. Aš žinojau, kad indėnai tęs savo užsiėmimą tol, kol ku- 
ris nors šūvis mane pribaigs. Ir man buvo tas pat, kada 
tai atsitiks. Mirtis būtų padariusi mano kančioms galą, ir aš no- 
rėjau, kad ji greičiau ateitų. 


LXIV skyrius 
ŠIMTAS MIRČIŲ 


Žiaurus žaidimas tęsėsi kokią valandą, per kurią į mane šau- 
dė ne mažiau kaip penkiasdešimt kartų. Nuožmusis vadas grasi- 
no šimtu mirčių ir tesėjo savo žodį. Nepaisant šaulių nemokšiš- 
kumo, prieš kiekvieną šūvį man atrodydavo, kad ateina paskuti- 
„nė gyvenimo akimirka. Kraujas sustingdavo gyslose, ir per kū- 
ną nubėgdavo drebulys. Jeigu aš nenumiriau šimtą: kartų, tai 
šimtą kartų jaučiau mirties siaubą, o galbūt ir daugiau. Nega- 
lima sakyti, jog išlikau nepaliestas — mano rankos ir kojos bu- 
vo sužeistos. Aš jaučiau, kad per mano, kūną teka kraujas, o 
duobelėje po manimi atsirado raudona balutė. Tačiau beveik ne- 
jaučiau jokio skausmo — matyt, tai buvo ne žaizdos, o tik gilūs 
įdrėskimai. Aš žinojau, jog neperšautas nė vienas kaulas, nė 
viena kūno dalis. 

Po to, kai indėnai beveik valandą užsiiminėjo savo velnišku 
žaidimu, šaudymas nutrūko. Aš nusprendžiau, kad jiems baigėsi 
parakas. Vadai ėmė apie kažką tartis, ir iš jų gestų supratau, 
kad kalbamasi apie Taikliąją Akį, į kurį jie laikas nuo laiko rodė. 
Jis vis dar gulėjo kniūbsčias žolėje, bet nei Vingrouvo, nei Su- 
va-ni prie jo nebuvo. Nejaugi ji išvadavo medžiotoją ir padėjo 
jam išsigelbėti? Galbūt apie tai ir tarėsi indėnai? Bet keletas ka- 
rių atsiskyrė ir nubėgo prie Taikliosios Akies. Pasilenkę jį at- 
rišo, pakėlė ant kojų ir nutempė prie būrio. Išsigandęs jankis ne- 
bandė priešintis, suprasdamas, kad tai beviltiška. Du indėnai 
jį vilko už rankų, o trys ar keturi stūmė iš užpakalio. Ilgi plau- 
kai susivėlė. Kurgi daugiau, jeigu ne nuosprendžiui, galėjo temp- 
ti? Iš pradžių taip galvojau ir aš, bet greit įsitikinau, kad kly- 
dau. Raudonodžiai jį apsupo glaudžių žiedu, ir man tebuvo ma- 
tyti tik jo viršugalvis, šmėžuojantis tarp juodaplaukių indėnų 
galvų. Ką su juo darė, aš nežinojau, bet kai jie prasiskyrė, tada 
nustebęs išvydau, kad Taikliosios Akies veido išraiška buvo pa- 
sikeitusi. Jame nebesimatė nei baimės, nei liūdesio. Šaulio žvilgs- 
nis ir judesiai buvo tvirti ir savimi patenkinti. Staiga pamačiau, 
kad mano draugas laiko rankose šautuvą — savo nuosavą! — ir 
jį užtaiso. Mano nustebimas virto pasipiktinimu, kai jis žengė į 
priekį ir pažvelgė į mane, ruošdamasis šauti. | 

Bailys! Išdavikas! Štai kokia kaina jis nusipirko gyvybę! Ir 
tai buvo Džefas Baiglou, Taiklioji Akis, kuriuo aš taip pasiti- 
kėjau! 

Tai atrodė neįtikėtina. Kamštis burnoje man trukdė garsiai 
surikti. Mirties baimė — sunkus išbandymas, ir Taiklioji Akis, 
matyt, neištvėrė, kai pažadėjo jo pasigailėti! Taip man atrodė, 
kai jis atsistojo prieš mane su šautuvu rankose. Taip elgdama- 
sis jis nesijaudino ir neslėpė nuo manęs akių, priešingai, atrodė, 
jog buvo savimi patenkintas ir ryžtingai ketino įvykdyti savo 
niekšišką sumanymą. 

„Jis stengiasi įtikti savo naujiems sąjungininkams“, — pa- 
galvojau, ir'tą pat minutę pasigirdo rūstus Taikliosios Akies riks- 
mas, palydėtas grėsmingo gesto. Iš pat pirmųjų žodžių viskas 
išaiškėjo, ir aš jau neabejojau savo seno draugo ištikimybe. Nors 
jis ir buvo apsimetęs piktu, tačiau tikrasis jo tikslas buvo ki- 
toks, negu aš galėjau tikėtis. 

— Kapitone! — šūktelėjo jis, grėsmingai mosuodamas šautu- 
vu.— Klausykite manęs įdėmiai ir žvelkite į mane kaip galite 
pikčiau. Tegul tie niekšai galvoja, jog mes baramės. Sakykite, ar 

nesužeistos jūsų kojos. Aš žinau, kad jūs negalite kalbėti, todėl 
užsimerkite, ir tai reikš „ne“. 

Iš pradžių suglumintas tokios kalbos, aš tuojau suvokiau, jog 
Taiklioji Akis kažką sugalvojo ir paklusau jo nurodymams. Pa- 
keisti mano veido išraiškos nereikėjo, ji ir taip buvo pakanka- 
mai pikta, nes įtariau šaulį išdavyste. Dėl to aš užmerkiau akis, 
žinodamas, kad kulkos mano kojas tik įdrėskė. 

— Puiku! — kaip ir anksčiau garsiai ir piktai sušuko jan- 
kis. — Dabar pasistenkite truputį nuleisti dešinę alkūnę, kad 
man būtų lengviau pataikyti į diržą. Jie, atrodo, jus surišo vie- 
nu diržu ir, jei jį peršausiu, jūs lengvai galėsite išsilaisvinti. Už 
kalvos tėra tiktai vienas raudonodis. Jūsų arklys ten. Bėkite prie 
jo, šokite į balną ir šuoliuokite iš čia, Jūs pasiruošęs? 

Tai ištaręs, Taiklioji Akis žengė žingsnį į priekį ir pasiruošė 
šauti. Jo planas buvo aiškus. Aš iš tikrųjų buvau pririštas prie 
kryžiaus vienu plonu žaliaminės odos diržu. Tokius pančius 
lengva nusimesti. Mano arklys buvo už kalvos. Aš galėjau pri- 
bėgti prie jo anksčiau negu indėnai ir išsigelbėti. 


LXV skyrius 
TAIKLUS ŠUŪVIS 


Kad ir labai sunkų uždavinį turėjo Taiklioji Akis, aš neabe- 
jojau, kad jis susidoros. Jankis garsėjo taiklumu, ir buvo kal- 
bama, kad jis niekad Nneprašaudavo pro šalį. Aš pats ne kartą 
mačiau, kaip jis nušaudavo skrendantį paukštį. 

Taikliosios Akies sugebėjimai sukėlė viltį, kad jo planas pa- 
vyks, ir dėl to, jam paklusdamas, nuleidau ranką žemyn. Tai tar- 
si liudijo įniršį — taip suprato daugelis indėnų. Jo žodžiai, ištar- 
ti angliškai, jiems buvo nesuprantami, bet gestai kažkodėl sukė- 
lė Kruvinosios Rankos įtarimą. 


— Apie ką tas geltonplaukis šnekasi su belaisviu? — paklau- 
sė jis ispaniškai. — Tegul būna atsargesnis, 0 tai mes ir jį pada- 
rysime taikiniu arapachų kariams. 

Taiklioji Akis atsakė laužyta ispanų kalba — jis ne veltui 
dalyvavo Meksikos kampanijoje: 

— Didysis vade, aš pasakiau, kad ruošiuosi su juo atsiskai- 
tyti. Velniai jį rautų! Kada tarnavau armijoje, jis buvo mano 

viršininkas ir kartą įsakė mane išplakti. Dabar aš džiaugiuosi, 
kad galiu atsikeršyti,— štai ką aš jam kalbėjau. z 

—- Ak! — suurzgė laukinis, patenkintas tuo paaiškinimu. 

— Na, kapitone, pasiruoškite! — grėsmingai sustaugė Taik- 
lioji Akis, vėl prisidėdamas prie peties šautuvą.— Nebijokite, aš 
jūsų nekliudysiu. Diržas gerai matosi, o kulka didelė. 

Aukštas šviesiaplaukis žmogus su šautuvu prie peties nu- 
kreipė į mane vamzdį. Staigus plykstelėjimas ir smūgis į kry- 
žių — visa tai įvyko beveik vienu metu. Pasukęs galvą, aš ap- 
žiūrėjau šūvio rezultatus. Diržas buvo beveik peršautas kaip tik 
toje vietoje, kur jis gaubė lentos kraštą. Aš galėjau pakėlęs 
alkūnę jį nutraukti, bet, laukdamas indėno pasirodymo, nejudė- 
suradęs ant kryžiaus kulkos pėdsaką, parodė stovintiems apa- 
čioje. Aš su drebuliu laukiau, kad jis įtars klastą, ir su paleng- 
vėjimu atsidusau, kada akmenų krebždėjimas ir girgždėjimas 
man pasakė, jog dailininkas vėl pasislėpė už uolos. Tuo metu 
indėnų minia apsupo Taikliąją Akį, kuris kažkuo įtikinėjo vadą, 
aiškindamas jam savo nesėkmės priežastį. Aš nelaukiau jų po- 
kalbio pabaigos ir truktelėjau kairę ranką. Kitu judesiu išva- 
davau dešinę ranką ir atvyniojau apnarpliojusias kilpas, tarsi 
verždamasis iš gyvačių kamuolio. Niekas iš indėnų to nepaste- 
bėjo. Jie visi žiūrėjo į Taikliąją Akį, apie kažką su juo piktai 
ginčydamiesi. Tiktai kai aš, atsiplėšęs nuo kryžiaus, šokau į ša- 
lį, pasigirdo šūksniai, o po jų laukinis staugimas. Sprukdamas 
šalin, užmečiau akį į indėnus ir pastebėjau, kad jie vis dar ne- 
pasijudino iš vietos, tarsi iš nuostabos suakmenėję. 

Nebuvo galima gaišti nė minutės. Perbėgęs aikštelę nušo- 
kau žemyn, į kitą kalvos pusę. Ten, žemiau, už šešių pėdų 
nuo viršūnės buvo nedidelė terasa, ant kurios išvydau „dailinin- 
ką“ — jis sėdėjo ant uolos nugara į mane. Indėnas tiktai tada 
tesuprato, kas atsitiko, kai aš, nušokęs žemyn, atsidūriau prie 
jo. Išgirdęs riksmus iš kitos kalvos pusės, jis, matyt, norėjo at- 
sistoti, bet nespėjo. Jis buvo neginkluotas, bet, bijodamas, kad 
manęs nesulaikytų, iš visų jėgų „spyriau koja jam į petį, ir jis 
nulėkė nuo iškyšulio. Jo kūnas nusirito per akmenis, atsimuš- 
damas į uolas, ir dingo po kadagių šakomis. Aš dideliais šuo- 
liais pasileidau taku žemyn. Netoli stovėjo mano žirgas kartu 
su Vingrouvo arkliu ir mūsų mulais. Sargas jau puolė priešais, 
kad mane sučiuptų, ir bėgdamas taikėsi iš šautuvo. Išvengti su- 
sidūrimo su juo buvo neįmanoma, nes jis buvo tarp manęs ir 
arklių. Nekreipdamas dėmesio į šautuvą, aš puoliau tiesiai prie 
jo. Kai tarp mūsų liko ne daugiau kaip penki žingsniai, jis spus- 

telėjo gaiduką, bet šautuvas užsikirto. Aš griebiau už vamzdžio, 
išplėšiau šautuvą iš rankų ir smogiau jam per galvą, bet jis pa- 
kėlė į viršų rankas, atremdamas smūgį. Tada aš smogiau buože 
į pilvą, ir jis griuvo kaip negyvas. 

Neišleisdamas iš rankų šautuvo, keistu sutapimu buvusio ma- 
no paties, greitai pribėgau prie savo žirgo. Jis pasveikino mane 
linksmu žvengimu. Jį atrišti, sugriebti pavadžius ir įšokti į balną 
tetrukau sekundę, ir iš karto pasijutau laisvas. Iš už kalvos pa- 
sirodė klykiantys indėnai. Dauguma iš jų buvo pėsti, su neuž- 
taisytomis muškietomis. Apdairesnieji puolė prie arklių ir gink- 
lų, tačiau nespėjo prie jų pribėgti, ir tai man leido laimėti lai- 
ko. Aš nebebijojau, kad gali sučiupti. Raitas ant ištikimojo ris- 
tūno jaučiausi kaip žmogus, kuris pergyveno laivo sudužimą ir 
vėl pajuto po kojomis laivo denį. Žinojau, kad suspėsiu nuo sa- 
vo persekiotojų pasislėpti, todėl neskubėdamas pasitaisiau va- 
deles, apsukau arklį ir nušuoliavau tolyn. Mano arabo nereikė- 
jo raginti, Kaip paukštis jis pasileido per slėnį, toli palikęs spy- 
gaujančius indėnus. 


LXVI skyrius I 


DI 


VIJIMASIS IR APALPIMAS 


Aš lėkiau į aukštutinį kanjoną, iš kurio tekėjo upė. Artėjant 
prie jo, įėjimas pasidarė platesnis, nors vis dar atrodė it juodas 
plyšys tarp uolų. Aš tikėjausi, kad tas juodas plyšys suteiks ga- 
limybę pasislėpti nuo persekiotojų. Prie įėjimo į kanjoną pri- 
šuoliavau tą vietą, kur indėnai užgrobė furgoną. Dalis jo krovi- 
nių — statinės ir dėžės — gulėjo ant žemės. Furgonas buvo su- 
laužytas, apiplėštas, o pasigrobtas turtas nusineštas prie kalvos. 
Šalia gulėjo šeši baltųjų lavonai. Aš sustojau, kad juos apžiūrė- 
čiau. Drabužiai nuo jų buvo nuplėšti, o veidai taip sukruvinti, 
jog nieko nebuvo galima pažinti. Tačiau nė vienas iš jų nebu- 
vo panašus į sudžiūvėlį mormoną ar milžiną Choltą. Nebenorė- 
damas matyti to klaikaus reginio, nušuoliavau toliau. 

Mano persekiotojai atsiliko mažiausiai per mylią. Saulė jau 
pasislėpė už stačių viršūnių, ir tirštėjančiose sutemose indėnai 
skriejo paskui mane visu greičiu, kokį tik pajėgė išvystyti jų 
žirgai. Greitai tarpeklis paslėpė mane nuo persekiotojų. Kanjo- 
ne jau viešpatavo nakties tamsa. 

Aš jojau aukštyn pasroviui išilgai kranto. Mane apsupo ne- 
įžvelgiama tamsa, bet vandens spindėjimas ir čiurlenimas man 

padėjo neišklysti iš kelio. Jokių pėdsakų — nei arklių, nei fur- 
gonų aš negalėjau matyti, bet žinojau, kad jų čia būta. Tarpek- 
lis buvo apaugęs tankiu mišku, ir vilkstinė galėjo prasibrauti tik- 
tai siaura juosta. Man teko visiškai pasikliauti savo žirgu, kuris 
buvo išmokytas surasti pėdsakus. Ištiesęs ir nuleidęs snukį, kad 
lūpos beveik siekė žemę, jis uostė pėdas, kaip medžioklinis šuo. 
Aš jojau žingine, bet mane guodė mintis, jog mano persekioto- 
jai taip pat negali judėti greičiau. Matydami, kaip man lengvai 
pavyko nuo jų pasprukti, jie ko gero nusprendė grįžti atgal, 
kad išlietų įniršį ant mano draugų. 

Su kartėliu ir skausmu galvojau apie juos, ir didžiausią gai- 
lestį man sukėlė Taiklioji Akis! Aš negalėjau susitaikyti su min- 
timi, kad jis pasiaukojo vardan manęs. Nebuvo jokios abejo- 
nės, kad jam pasiūlė išpirkti gyvybę išdavystės kaina, bet jis 
tuo nepasinaudojo. Jeigu mano nustumtas nuo uolos indėnas li- 
ko gyvas ir papasakojo, kaip aš išsigelbėjau, kiti indėnai suži- 
nojo, kas atsitiko. Tikriausiai mano drąsiajam draugui teko už- 
imti ant kryžiaus mano vietą. | 

Vienintelis būdas išgelbėti mano draugus — tebuvo pasivy- 
ti vilkstinę, įkalbėti grįžti apsaugą ir išplėšti nelaiminguosius iš 
priešų rankų. Aš negalėjau suprasti, kodėl dragūnai metė liki- 
mo valiai ir furgoną, ir buvusius jame žmones. Man atėjo į gal- 
vą, kad jis per daug toli atsiliko, ir nei apsauga, nei kiti kelei- 
viai iki šio laiko nežinojo, kas atsitiko. Furgone tebuvo tik šeši 
žmonės, ir jų šaudymo galėjo niekas neišgirsti, nes vandens 
šniokštimas kanjone nustelbė šūvių garsus. 

Taip mąstydamas, lėtai jojau tarpekliu aukštyn, bet, nukelia- 
vęs dvi ar tris mylias, staiga pajutau keistą silpnumą. Mane 
netikėtai ėmė krėsti šaltis, bet ne dėl to, kad naktis buvo vėsi. 
Ne, šaltį pajutau iš vidaus, tarsi kraujas stingtų mano gyslose! 
Aš jaučiau baisų nuovargį, mane apėmė stingulys, panašus į tą, 
kokį jaučia šąlantis keleivis, kada jis užmiega sniego pūgoje. Aš 
bandžiau atsipeikėti, manydamas, jog mane traukė miegas — 
juk aš nemiegojau jau daugiau kaip trisdešimt valandų. Man at- 
ėjo į galvą nulipti nuo arklio ir paeiti šiek tiek pėsčiomis, kad 
sušilčiau ir įveikčiau mieguistumą, bet, nušokęs ant žemės, su- 
pratau, kad eiti nepajėgsiu, nes negalėjau laikytis ant kojų. Jos 
linko, tarsi aš ilgai būčiau išgulėjęs lovoje. Neparkritau tik dėl 
to, kad įsikibau į balną. Ką tai galėjo reikšti? Mano ištikimas 
arabas atsuko į mane galvą, tarsi klausdamas to paties. Mano 
bandymas sėsti į balną buvo nesėkmingas. Po daugelio pastan- 


160 


gų likau ant žemės, laikydamasis žirgo. Jeigu jis būtų žen- 
gęs nors žingsnį, būčiau parpuolęs. Taip ir atsitiko, bet po to, 
kai praradau sąmonę. Aš neatsimenu, kaip tatai įvyko, bet atsi- 
gavęs pamačiau, jog guliu aukštielninkas ant žolės: 


LXVII skyrius 
PERSEKIOTOJAI PRAJOJA PRO ŠALĮ 


Tikriausiai pargriuvau ant nugaros, nes visų pirma man kri- 
to į akis tamsus dangus su mirksinčiomis žvaigždėmis. 

Atsibudęs iš karto prisiminiau, kad esu kanjone, o žvaigždės 
ir tamsa reiškė, jog dar naktis. Aš pajutau ant savo veido karš- 
tą alsavimą, ir man pasirodė, kad virš manęs kažkas stovi. Pa- 
sukęs galvą, išvydau dvi blizgančias akis. Mano smegenys dar 
buvo apsidrumstusios, ir aš ne iš karto supratau, jog į mane žiū- 
ri Mano arabas. Sunku pasakyti, kiek laiko išgulėjau be sąmo- 
nės. Aš neturėjau supratimo, kiek buvo laiko ir kur gulėjau. 
To negalėjau nustatyti nė pagal žvaigždes. Vienok galvojau, 
kad nuo tos akimirkos galėjo praslinkti keletas valandų. Laimė, 
mane šildė bizono kailio apsiaustas. Jeigu ne jis, tikriausiai bū- 
čiau nuo šalčio sustingęs, nes buvau beveik nuogas ir netekęs 
daug kraujo. Būtent dėl to ir apalpau. Atsistojau, tačiau svy- 
rinėjau kaip pirmąkart kojom atsirėmęs į žemę ėriukas. Mano 
galva prablaivėjo. Prisiminiau viską, kas įvyko, ir supratau, jog 
pasilikti čia pavojinga. 

Man pavyko įsiropšti į balną. Aš suvokiau, jog pirmą, negu 
išauš, man būtina nušuoliuoti kaip galima toliau. Dabar joti tar- 
pekliu aukštyn buvo žymiai lengviau negu pirma, kadangi pa- 
sidarė daug šviesiau, turbūt patekėjo mėnulis. Man jį matyti 
trukdė uolos, bet siauras dangaus rėžis pašviesėjo. 

Aš prilaikiau žirgą. Nepaisant to, kad buvau silpnas, man dar 
užteko jėgų joti greitai. Supratau, kad privalau būti atsargus. 
Keista, aš ne tiek atsisukinėjau atgal, kiek įdėmiai žiūrėjau į 
priekį. Juk galėjo būti, kad mano persekiotojai jau nujoję tolyn. 
Jie seniai galėjo prajot ir manes nepastebėti. Kada bandžiau 
užsėsti ant žirgo, aš jį pasivedžiau į šalį, už krūmų, slepiančių 
mane nuo tako. Persekiotojai dieną būtų mane pamatę, bet naktį 
tamsa man padėjo pasislėpti. 

Viskas taip ir buvo, kaip aš galvojau. Spėjimas, jog raudon- 
odžiai prajojo pro šalį, pasirodė teisingas, ir, jei ne mano -at- 
sargumas, būčiau su jais susidūręs akis į akį. 

Aš nujojau kokią mylią, kai staiga mano žirgas pakėlė gal- 
vą ir sustojo it prikaustytas, nelaukdamas, kada įtempsiu pa- 
vadžius. Aukščiau pasroviui pasigirdo gerkliniai balsai. Prieky- 
je buvo indėnai! Į kurią pusę jie jojo? Balsai darėsi garsesni — 
vadinasi, indėnai artinosi. Man šmėkštelėjo mintis pasislėpti už 
medžių, bet jie pasirodė nepakankamai aukšti — tai buvo (tik 
tankūs krūmai, už jų tegalėjo pasislėpti žmogus, bet ne arklys. 
Keletą sekundžių svyravau, nežinodamas, kaip pasielgti, paskui 
nusprendžiau grįžti į ką tik mano paliktą vietą. Bet nesuspėjau 
dar apsukti savo žirgo, kai pastebėjau tamsų plyšį, vedantį į 
„šoninį tarpeklį. Jis būtų gera slėptuvė, nes ten buvo dar tam- 
siau negu kanjone. 

Nesvyruodamas, greitai ir be triukšmo įjojau į jį ir ėmiau 
klausytis. Greitai mane pasiekė kanopų bilsmas ir žmonių bal- 
sai — aš pažinau arapachų kalbą. Raitelių būrys prajojo pro 
šalį, pasukdamas atgal į slėnį. Be abejonės, tai buvo mano 
persekiotojai. Bet ar visi, ar tiktai dalis? Sprendžiant iš pasie- 
kusių garsų, jų buvo ne daugiau dešimties ar dvylikos žmonių. 
Galbūt likusieji pasuko toliau, paupiu aukštyn? Ši mintis su- 
trukdė grįžti į kanjoną — galėjau atsidurti tarp dviejų priešų 
būrių, neturėdamas galimybės nei atsitraukti, nei prasimušti pir- 
myn. Be to, indėnai galėjo išstatyti sargybą išilgai pakrantės. 
Aš nusprendžiau leistis šoniniu tarpekliu toliau, o paskui grįžti 
į vilkstinės taką kur nors aukščiau. Tas planas man atrodė vi- 
siškai įvykdomas, ir aš, ilgai negalvodamas, nujojau tarpekliu, 
panašiu į tą, iš kurio ką tik išjojau. Kažkada čia tekėjo upelis, 
ir mano kelias tarpais vedė per išdžiūvusią akmeninę vagą. 

Nujojęs mylią, ėmiau apžiūrinėti šoninį taką. Iš abiejų pu- 
sių kilo nepasiekiamos uolos. Pasirinkimo nebuvo. Joti pirmyn 
reiškė vis labiau tolti nuo reikalingos krypties. Be to, buvau 
dar labai nusilpęs. Mane vargino net mažiausia įtampa, o ka- 
dangi neišvengiamas pavojus jau buvo praėjęs, aš nusprendžiau 
sustoti ir atsikvėpti, kad atgaučiau jėgas. Nušokęs nuo žirgo, pa- 
leidau jį ganytis ir, įsivyniojęs į šiltą bizono kailį, greitai nu- 
grimzdau į palaimingą miegą. 

LXVIII skyrius 
MOKASINŲ PĖDSAKAI 


Kai nubudau, aukštai švietė žydras ryto dangus, ant uolos 
keteros krito auksinis spindulys — tekančios saulės pranašas. 
Tai buvo ženklas, kad laikas keltis. Užsiiminėti tualetu neteko, 
o pusryčiauti nebuvo ko, tad beliko tiktai sėsti ant arklio ir joti 
vis tuo pačiu tarpekliu tolyn. Iš jo ištrūkti nebuvo galima, o 
grįžti į Uerfano slėnį reiškė patekti į priešų rankas. Aš vis dar 
tebejutau silpnumą ir buvau išalkęs, nes nuo to laiko, kai pas- 
kutinį kartą valgiau, praėjo daugiau kaip para. Turėdamas 
viltį surasti ką nors valgoma, apsidairiau, bet aplinkui tęsėsi 
tik grėsmingų skardžių, beveik neturinčių augmenijos, virtinės. 
Tik kai kur ant terasų glaudėsi tamsūs kadagių krūmai. Nebuvo 
ko ir ieškoti čia kokių nors vaisių ar valgomųjų šaknų. 

Vos aš apie tai pagalvojau, kai prieš mane pasirodė kažkoks 
gražus žvėris, primenantis elnią. Bet iš ragų formos pažinau 
kalnų aviną, Kordiljerų gyventoją. Jis stovėjo nejudėdamas 
kaip statula ant aštraus uolos iškyšulio, ryškiai išsiskirdamas 
rausvo dangaus fone. Mus skyrė ne mažiau kaip penkių šimtų 
jardų atstumas. Bet net jeigu jų būtų buvę tiktai penki, avi- 
nui nebūtų grėsęs joks pavojus. Būčiau galėjęs lengvai prie jo 
prisėlinti, slėpdamasis už akmenų. Tokia galimybė iš tiesų vilio- 
jo, bet kuo užtaisyti šautuvą? Staiga man atėjo į galvą mintis 
patikrinti, ar jis neužtaisytas? Juk indėnas bandė į mane šauti. 
Aš ištraukiau grūstuvą ir įkišau į vamzdį. Jis į kažką atsirėmė. 
Šautuvas buvo užtaisytas, tiktai ant degiklio šerdies nebuvo kap- 
sulės, ir dėl to jis indėnui užsikirto. Matyt, mane išgelbėjo 
ta aplinkybė, kad laukinis nemokėjo elgtis su kapsuliniais šau- 
tuvais. Laimingo atsitiktinumo dėka aš turėjau kapsulių atsargą. 
Indėnas neįžiūrėjo buožėje slaptavietės, greičiausiai palaikęs jos 
varinį dangtelį papuošalu. Kai aš jį paspaudžiau, varinės kapsu- 
lės sublizgėjo prieš mano akis. Užmoviau vieną jų ant šerdies 
ir, nušokęs nuo arklio, ėmiau sėlinti prie avino. Žemė darėsi vis 
drėgnesnė. Už tarpeklio posūkio išvydau topolių giraitę, kur 
blizgėjo keli nedideli ežeriukai, atskirti dumblo ruožų. Tokių nu- 
trūkstančių upelių neretai pasitaiko centriniuose Šiaurės Amec- 
rikos rajonuose. | 

Kaip aš apsidžiaugiau, išvydės vandenį! Juk troškulys mane 
kankino stipriau negu alkis. Negalvodamas 'apie tai, kad grobis 
gali pasprukti, nusprendžiau atsigerti ir pasukau prie vandens. 
Ir staiga išvydau tai, dėl ko pamiršau ir troškulį, 1 alkį. Drėgna- 

me smėlyje prie vandens matėsi žmogaus kojų pėdsakai! Tai bu- 
vo mokasinų pėdos, bet labai mažos, ir aš greit supratau, kad tai 
buvo moters, indėnės, pėdsakai. Tai suvokus kilo klausimas, ar 
tik čia nebuvo Su-va-ni? Bet kiek aš prisiminiau, jos kojos bu- 
vo didesnės. O čia buvo siauros, grakščios pėdos, liudijusios 
apie lengvą, jaunatvišką eiseną. Iš pradžių neabejojau, jog tai 
buvo kažkokios jaunos indėnės pėdos. Bet aš pastebėjau, kad 
nepažįstamoji. eidama statė kojas, pasukdama pirštus į išorę, ko 
indėnės niekados nedaro. Taigi pėdsakai priklausė baltajai mo- 
teriai. 


LXIX skyrius 
NETIKĖTOS VARŽYBOS 


Nors tai ir buvo sunku paaiškinti, aš vis tik buvau įsitikinęs, 
kad suradau baltosios moters pėdsakus. Nekilo abejonės, kad ji 
čia praėjo visai neseniai. Staiga netoliese pamačiau vilko pėdsa- 
kus, tačiau apžiūrėjęs iš arčiau, supratau, kad juos paliko dide- 
lis šuo. Matyt, jis ėjo su moterimi, teisingiau, sekė iš paskos, 
nes šuns pėdos kartais uždengdavo moters pėdas. Mane nu- 
stebino dvi aplinkybės: kad baltoji moteris atsidūrė tokioje 
vietoje ir kad ji avėjo mokasinais. Jeigu ne tie mokasinai, bū- 
čiau pagalvojęs, jog pėdsakus paliko kokia nors moteris iš vilks- 
tinės, galbūt ta, apie kurią nepalioviau galvojęs. Žinoma, tie mo- 
kasinai, nors ir labai maži, buvo per dideli jos mažai kojytei. 

O kas, jeigu aš suklydau, jei čia praėjo su šunimi kokia in- 
dėnė? Ne! Net šuo, sprendžiant iš pėdsakų, buvo ne indėnų. 

Kad ir kaip buvau suglumęs, man tai nesutrukdė atsigerti, 
kadangi visą laiką kankino troškulys. Jį numalšinęs vėl pažvėl- 
giau į kalnų aviną. Jis tebestovėjo nejudėdainas, tarsi saugoda- 
mas kaimenę, kuri ganėsi netoli. Iš priekio jį apšvietė saulė, 
rusvas kailis ant šonų atrodė tamsus, o apskritos akys blizgėjo. 
Aš stovėjau arti, galėjau jį nušauti ir pavalgyti tokius skanius 
pusryčius, „kokius tik- galima sugalvoti kalnuotuose Amerikos 
rajonuose. Pakėlęs šautuvą ir nusitaikęs, jau ruošiausi paspausti 
gaiduką, bet staiga avinas nusirito nuo uolos ir, persivertęs 
ore, dribtelėjo į tarpeklį. Aš supratau, kad riestaragis užmuš- 
tas, ir iš tiesų išgirdau šūvio aidą. Matyt, 'mane aplenkė koks 
nors medžiotojas, prislinkęs prie laimikio iš kitos pusės. Kas jis? 
Baltasis ar raudonodis? Jei raudonodis, tai reiškė, kad aš rizi- 
kuoju netekti skalpo kaip avinas savo kailio. O. jei baltasis, tai 

viltis papusryčiauti kepta aviena dar nebuvo prarasta. Juk to- 
kioje vietoje net ir užkietėjęs šykštuolis nebūtų atsakęs gaba- 
liuko mėsos mirštančiam iš alkio žmogui. Avinas buvo pakirs- 
tas kulkos, o raudonodžiai šautuvais medžioja retai, dažniau — 
lanku ir strėlėmis. Vadinasi, šovė baltasis. Galimas daiktas, tai 
buvo kas nors iš keliavusių su vilkstine naujakurių arba koks 
traperis, kurių, kaip girdėjau, į šias vietas užklysta. Pasislėpęs 
už medžio, nusprendžiau palaukti nepažįstamojo. Jei medžioto- 
jas indėnas, galėčiau nepastebėtas sugrįžti prie arklio. 

Laukti teko neilgai. Krūmuose pasigirdo triukšmas, tarsi kaž- 
kas per juos skverbtųsi, ir po minutės didžiulis kaip vilkas šuo 
iššoko iš už uolos ir: puolė prie negyvo avino. 

— Atgal, Vilke! Šalin, šlykštus šunie! Juk matai, kad jis nu- 
šautas, 0 tu man niekuo nepadėjai! — pasigirdo skardūs žodžiai. 

Dieve mieliausias! Tai buvo moters balsas! Nespėjau iš nuo- 
stabos atsikvošėti, kai iš už uolos pasirodė gražuolė švelniu, auk- 
sinio atspalvio veidu. Nosis lenkta, šnervės apskričiukės, akys 
kaip egiptietiškos gazelės, aukštą, baltą kaktą vainikavo juodi 
plaukai, papuošti raudonom plunksnom. 

Merginos drabužiai visiškai atitiko jos išvaizdą. Ji buvo apsi- 
vilkusi minkštais jauno elnio kailio marškiniais, išgražintais ryš- 
kiu apsiuvu ir dažytomis plunksnomis, segėjo kutuotą sijoną, 
avėjo dirželiais aptaisytą avalynę ir buvo persimetusi per petį 
dryžuotą indėnišką antklodę. Rankose turėjo šautuvą, kuriuo nu- 
šovė aviną. Jis krito ne nuo medžiotojo, o nuo drąsios medžio- 
tojos, stovėjusios prieš mane, kulkos. 


LXX skyrius 
DRĄSIOJI MEDŽIOTOJA 


Aš vis tebesislėpiau už medžio — mane sustabdė neryžtingu- 
mas, kurį sukėlė nuostaba ir pasigėrėjimas. Netikėtas tokios 
gražuolės pasirodymas galėjo įkaitinti kraują kiekvienam, ypač 
žmogui, ilgą laiką nemačiusiam moterų draugijos. 

Aš nenorėjau išeiti iš savo slėptuvės, nes atrodžiau panašus į 
kaminkrėtį su priklijuota prie krūtinės balta lėkšte; mano išvaiz- 
da būtų merginą išgąsdinusi, ir ji būtų pasislėpusi. Man toptelė- 
jo grįžti prie balos ir nusiplauti dažus, bet bijojau, kad per tą 
laiką ji gali dingti. Nejudėdamas stovėjau už medžio ir žiūrėjau 

į ją pro lapus. Aš net nekvėpavau, kad jos nenubaidyčiau, ir 
galvojau, kaip ją užkalbinti. 

Vėl pasigirdo jos balsas. Ji ėmė barti šunį, bet tie priekaištai 
iš jos burnos skambėjo kaip kokia muzika. Priėjusi prie avino, 
mergina pasilenkė, tarsi norėdama įsitikinti, ar jis tikrai negy- 
vas. Bet, matyt, šuo dar abejojo, nes vis puldinėjo nušautą žvėrį. 

— Šalin! Šalin! — šaukė mergina, grasindama jam šautuvo 
buože.— Ak tu, nedoras šunie, ką čia išdarinėji? Argi aš tau 
nesakiau, kad jis negyvas? Ko tu dar nori? Atmink,— ji pagra- 
sino pirštu, — drauguži, kad ne tu jį nušovei, o jei sugadinsi kai- 
lį, tai negausi nė kąsnelio mėsos. Girdi? Nė trupinėlio! 

Šuo, matyt, suprato jos žodžius ir klusniai atsitraukė. Aš nu- 
sprendžiau, kad dabar gera proga ją pakalbinti: 

— Bet jūs neatsisakysite duoti kąsnelį žmogui, mirštančiam 
"iš bado? — paklausiau aš. 

— Kas čiat — sušuko medžiotoja, staiga atsisukusi ir nuste- 
busi.— Atgal, Vilke!l — riktelėjo šuniui, kuris urgzdamas puolė 
mane.— Atgal, žvėrie! Ar tu negirdėjai, kad jis miršta iš alkio? 
Ak, tai negras! Vargšas! Kažin iš kur jis čia atsirado? 

Jai pro krūmus tebuvo matyti tik mano galva. Ją klaidino 
anglimi ištepliotas veidas. 

— Ne, aš ne negras,— tariau, išeidamas iš savo slėptuvės, — 
tiktai juodas! | 

— Oho! Jūs ne tik juodas, bet ir baltas, ir raudonas! Dieve 
mano, koks jūs baisus! 

— Mano išvaizda, atrodo, jums sukėlė šypseną, gražioji me- 
džiotoja? Leiskite atsiprašyti dėl jos ir pasakyti, kad mane taip 
nudažė prieš mano valią ir visai ne pagal mano skonį. .. 

— Tai jūs baltasis? — nutraukė ji mane, priėjusi arčiau ir 
įdėmiai žiūrėdama į veidą. | 

— Baltasis aš buvau vakar, — atsakiau, atsukdamas jai savo 
nugarą, nenutepliotą raudonodžio dailininko.— Šiandien aš toks, 
kokį jūs mane matote. 

— O Dieve! — sušuko ji, netikėtai keisdama toną.— Jūs su- 
žeistasė 

— Ne, tai tik menki įdrėskimai. Jie man nepavojingi. 

— Kas jus sužeidė? 

— Indėnai. Bet man pavyko išsigelbėti. 

— Indėnai? Kokie? 

— Arapachai. 

— Arapachai? Kur jūs su jais susitikote? 


166 


— Netoli Uerfano, — atsakiau, — prie Vienišosios kalvos. 
"Tai buvo Kruvinosios Rankos būrys. 

— Kruvinoji Ranka pasirodė prie Uerfano? Nepažįstamasai, 
ar jūs tuo įsitikinęs? 

Sujaudintas jos balsas mane nustebino, įr aš jai papasakojau 
apie visas mūsų nelaimes patekus į nelaisvę, tačiau neužsiminiau, 
kas mano palydovai ir koks kelionės tikslas. O medžiotoja ne- 
kantriai pertraukė pasakojimą šūksniu: 

— Kruvinoji Ranka Uerfano slėnyje! Ua-ka-ra turi kuo grei- 
čiau apie tai sužinoti! 

Patylėjusi ji paklausė: 

— Kiek Kruvinoji Ranka turi karių? 

— Apie du šimtus. 

— Ne daugiau? 

— Ne. Ko gero, mažiau. 

— Tai gerai. Jūs sakote, kad turite arklį? 

— Taip, jis čia, netoli. 

— Atveskite jį čionai. Mes josime kartu. 

— O kaip mano draugai? Man reikia pasivyti vilkstinę, kad 
grįžčiau su sargyba ir pabandyčiau juos išgelbėti. 

— To jums daryti nereikia. Čia netoli yra žmogus, kuris pa- 
dės jums geriau negu sargyba. Jeigu išgelbėti jūsų draugus vė- 
lu, jis padės už juos atkeršyti... Sakote, kad vilkstinė praėjo 
vakar? 

— Taip, pusiaudienį. 

— Tai jūs nespėsite jos pasivyti ir laiku sugrįžti. Kol jūs grį- 
šite, Kruvinoji Ranka nusidangins toli, ir savo draugų jūs nebe- 
matysite gyvų. Be to, ir nepasieksite kelio, kuriuo traukia vilks- 
tinė. Jums reikės sugrįžti į kanjoną, o ten susidursite su savo 
persekiotojais. Šis kalnagūbris nepereinamas.— Ji parodė į kai- 
re, kur aš ir ruošiausi pasukti. 

Tarp skardžių matėsi uolų kalnynas, besitęsiantis iš šiaurės 
į pietus lygiagrečiai su tarpekliu, kuriuo aš traukiau. Jo statūs 
skardžiai iš tiesų atrodė neįveikiami. Tokiu būdu pasivyti vilks- 
tinę teturėjau labai mažai galimybių, kaip ir vilties išgelbė- 
ti savo draugus. Mano vėlavimas jiems būtų buvęs lemtingas. 
Aš beveik neabejojau, kad Vingrouvas ir Taiklioji Akis jau nu- 
žudyti, nes mano pabėgimas sukėlė dar didesnį indėnų įniršį. 
Tiesą sakant, daugiau galvojau, kaip atkeršyti už jų mirtį, O 
surasti kurį nors gyvą beveik nesitikėjau. Bet ką sakė toji pa- 
slaptinga nepažįstamoji? Kas galėjo išgelbėti mano draugus nuo 

dviejų šimtų indėnų, priklausančių pačiai karingiausiai prerijų 
genčiai? Kas galėjo padėti už juos atkeršyti? 

— Sekite paskui mane ir viską sužinosite! — tarė gražioji 
medžiotoja.— Kur jūsų arklys? Skubėkite, nes bus vėlu! Kruvi- 
noji Ranka Uerfano slėnyje! Kaip apsidžiaugs Ua-ka-ra!.. Grei- 
čiau, prie arklio! | 

Aš nuskubėjau prie savo arabo ir atsivedžiau pas nekantriai 
laukiančią medžiotoją. 

— Koks gražuolis! — sušuko ji, pamačiusi žirgą.— Nenuosta- 
bu, kad jums pavyko pasprukti nuo persekiotojų. Sėskite į bal- 
ną. 

— O jūs? 

— Aš eisiu pėsčia... Ne, palaukite! Mums brangi kiekviena 
minutė. Gal jūsų žirgas pakels mus abu? 

— Žinoma. | 

— Tai jokime abu. Laimėsime pusvalandį, o nuo to gali daug 
priklausyti. Jeigu tik Kruvinoji Ranka paspruks... Sėskite. Ir 
greičiau, greičiau! 

Nusiėmęs nuo pečių apsiaustą, uždengiau juo žirgo nugarą, 
o vietoje pavaržos panaudojau pavadžio galą. Paskui sėdau į tą 
netikrą balną, o mergina, užsilipusi ant akmens, užšoko ant ark- 
lio ir įsitaisė už manęs. 

— Ei, Vilke! — šūktelėjo šuniui. — Tu pasilik čia saugoti 
mūsų laimikio nuo kojotų. Atsimink, niekše, kad vienam nega- 
lima jo liesti ir lauk manęs. O dabar, sere, — tarė man, apka- 
bindama rankomis mano liemenį, — aš pasiruošusi. Nesigailėki- 
te arklio, jeigu jums brangi jūsų draugų gyvybė. Na, pirmyn! 

Tauriojo žirgo nereikėjo raginti. Jis suprato, kad reikia bėgti 
greitai ir nušuoliavo. | 


LXXI skyrius 
KEISTAS POKALBIS 


Aš galvojau apie savo nelaimingus draugus. Medžiotojos žo- 
džiai sužadino man viltį, kad jie bus išgelbėti. Bet kaipė Kur 
mes šuoliavome? Ir kas mums padės? 

Apie tai norėjau išklausinėti palydovę, bet mes šuoliavome 
taip greit, kad nebuvo įmanoma susikalbėti. Beliko tylėti ir spė- 
lioti. 

„Galbūt, — galvojau, — mes jojame į traperių stovyklą, esan- 
čią kur nors netoli?" 

Spėjau, kad taip ir bus, bet iš kur atsirado šiame užkam- 
pyje paslaptingoji medžiotoja? 

Tačiau kitos aplinkybės liudijo, jog vargu ar mano sąjungi- 
ninkai gali būti baltieji. Traperių čia negalėjo būti daugiau kaip 
dešimt ar dvidešimt žmonių, ir toks mažas būrelis negalėtų pasi- 
priešinti dviem šimtams Kruvinosios Rankos karių. Be to, mer- 
gina dukart užsiminė apie Ua-ka-rą. Vargu ar baltasis galėjo va- 
dintis tokiu vardu. Jis neabejotinai buvo indėnas. 

Aš laukiau progos išklausinėti ją apie viską, ir pagaliau 
ji pasitaikė. Vienoje kelio vietoje jojome per akmens nuobiras 
ir negalėjome skubėti. Bet kai tik ketinau pradėti pokalbį, staiga 
išgirdau savo palydovės balsą: 

— Jūs karininkas? 

— Iš kur jūs tai žinote? — paklausiau nustebęs, nes jos Žo- 
džiai tai patvirtino, o ne klausė. 

— Iš jūsų kariškos uniformos. 

— Iš mano kariškos uniformos? 

— Taip. Aš pastebėjau ant kelnių antsiuvo gabalą. Arapa- 
chai, matyt, jį nuplėšė. 

— Jūs teisi. Aš tarnavau armijoje. 

— O kaip jūs atsidūrėte čia? Tikriausiai jojote į aukso šalį? 

— Ne visai. 

— Tai kur? Jeigu tai ne paslaptis, žinoma... 

— Tai tas kvailas užmanymas. Nusprendžiau pakeliauti be 
jokio ypatingo tikslo, o paskui grįžti į Valstijas. 

— Grįžti? Bet jūs juk sakėte, kad su savo pakeleiviais sekė- 
te paskui vilkstinę? Kodėl jūs prie jos neprisijungėte? Juk taip 
būtų buvę saugiau. 

Aš nežinojau, ką atsakyti, o ji tęsė: 

— Retai kada būna, kad toks mažas būrelis, kaip jūsų, ri- 
zikuotų keliauti per prerijas — pernelyg pavojinga susitikti 
su indėnais. Beje, ir su baltaisiais taip pat. Ir baltųjų tarpe yra 
tokių laukinių, kurie blogesni, daug blogesni negu raudonodžiai. 

Tie žodžiai ir atodūsis privertė mane atsisukti ir pažvelgti 
į savo palydovę. Jos veidą temdė gilus liūdesys. Gal ir ji prisi- 
minė apie kažkokias patirtas kančias? 

Aš prisiminiau tai, dėl ko anksčiau buvau į ją atkreipęs dė- 
mesį, būtent panašumą su Lilijana Cholt, kuris, tiesą sakant, ne- 
buvo lengvai apibūdinamas. Abiejų merginų bruožai neturėjo 
nieko bendro, kaip ir jų odos spalva, ir plaukai, ir akys. Tačiau 
vis dėlto, ir akys, ir ypač balso tembras, krūtininis, skambus, 
buvo panašūs. 

„Žinoma, — pagalvojau, — vos pastebimas panašumas gali 
būti atsitiktinis. Puikiosios medžiotojos balsas Man gali priminti 
balsą tos, kuri užvaldė mano širdį.“ Prisiminimai apie Lilijaną 
mane taip sujaudino, kad aš negalėjau savo palydovei nieko 
pasakyti. 

— Jūsų žodžiai mane be galo stebina! — tariau. — Nejaugi 
jums pačiai teko patirti ką nors panašaus? 

— Taip. Aš neturiu už ką mėgti žmonių, kurių odos spalva 
kaip mano. Žinoma, jei aš apskritai galiu laikyti save baltąja. 

— Argi jūs ne baltoji? 

— Ne visai. Aš turiu ir indėniško kraujo. 

— Manau, kad ne tiek daug? 

— Pakankamai, kad galėčiau nemėgti žmonių su balta odos 
spalva. 

— Nejaugi? 

— Taip. Dėl to aš turiu priežasčių. Ak, sere! Argi nepakan- 
ka, kad aš esu apgauta visų: ir tėvo, ir mylimojo, ir vyro? 

S la 6 aa kJ 

— Vyro? Tai jūs ištekėjusi? 

— Ne! Aš buvau apvesdinta, bet nelaikau šito niekšo savo 
vyru. | 2 

Medžiotoja nutilo, matyti, sujaudinta kažkokių sunkių prisi- 
minimų, ir aš pajutau, kaip suvirpėjo jos ranka, įsikibusi į mano 
juosmenį. 

— Jūsų žodžiai mane sudomino,— ištariau norėdamas, kad 
ji papasakotų apie save.— Bet aš suprantu, kad neturiu teisės 
prašyti jus būti atvira. 

— Jūs galite ją užsitarnauti. 

— Kaip? 

— Jūs užsiminėte, kad ketinate grįžti į Valstijas. Aš turiu 
prašymą, ir, jei sutiksite jį išpildyti, papasakosiu jums savo isto- 
riją. Joje nieko nėra ypatinga. Tai pasakojimas apie paprastą 
merginą, kurią išdavė jos mylimasis. Tėvas pamiršo savo tėviš- 
ką pareigą, o vyras pasirodė apgavikas, pažadų laužytojas ir 
niekšas. 

— Aš suprantu, kad jūsų likimas susiklostė nesėkmingai. Bet 
jūsų žodžiai dar labiau mane sudomino. Aš daug ko atsisaky- 
čiau, kad sužinočiau, kas jūs tokia ir kaip čia patekote. 

— Dabar nėra laiko apie tai kalbėti. Jūsų draugams, jei jie 
dar gyvi, gresia mirtinas pavojus. Jūsų pareiga galvoti apie juos, 
o manoji — neleisti, kad Kruvinoji Ranka paspruktų. Tai sukels 
neviltį žmogui, kuriam aš skolinga už gyvybę ir už globą. 

— Apie ką jūs kalbate? 

— Apie -Ua-ka-rą, mirtiną Kruvinosios Rankos ir visų arapa- 
chų. priešą. 

— Ua-ka-rą? 

— Taip. Tai jutų genties vadas. Jūs tuojau jį pamatysite. 
Skubėkime. Stovykla arti. Va ten, už uolų, jau matosi dūmai. 
Pirmyn, sere, pirmyn! 

Paklusdamas jos įsakymui, aš paleidau žirgą šuoliais. Bet mes 
šuoliavome neilgai. Už šimto jardų tarpeklis netikėtai praplatė- 
jo, įjojome į nedidelį gražų slėnį, apaugusį žole. Jo pakraštyje 
smailų palapinių eilės liudijo, kad prieš mus — indėnų sto- 
vykla. 

— Tai jutų genties vigvamai,— tarė mano palydovė. 


LXXII skyrius 4 
UA-KA-RA 


Vigvamai buvo išsirikiavę dviem eilėm: tarp jų vedė platus 
praėjimas, kurio gale stovėjo platesnis už kitus vado vigvamas. 
Vigvamai buvo konuso formos, aptempti ant pastatytų ratu kar- 
čių, kurių galai buvo surišti. Jie buvo apdengti nuskustais ir 
nubaltintais bizonų kailiais. Iš priekio kiekviena tokia palapinė 
turėjo įėjimo angą, pridengtą kailio gabalu. Trikampis odos ga- 
balas viršuje buvo atsuktas į lauką ir įtemptas kaip apversta 
burė. Ji saugojo nuo vėjo. Kiekvienas vigvamas buvo išmar- 
gintas paveikslais, vaizduojančiais jo šeimininko žygdarbius: ko- 
vą su puma, grizliu arba su priešiškos genties kariais. Ypač daug 
tokių paveikslų buvo ant vado palapinės. Ji visa išmarginta įvai- 
riausiais ženklais ir figūromis tarsi koks margas kilimas. 

Prieš šėtras stovėjo aukštos ietys, su priremtais prie jų odi- 
niais skydais, ilgi lankai iš medžio ir žymiai trumpesni iš kalnų 
avino ragų. Čia pat kabėjo pripildytos strėlių strėlinės. Aš paste- 
„bėjau, kad, be viso šito, beveik prie kiekvieno vigvamo stovėjo 
šautuvas. Tai manęs nenustebino, kadangi aš žinojau, jog jutų 
genčiai šaunamasis ginklas seniai nustojo būti paslaptimi. 

Visur matėsi ištiesti ant žolės neseniai nulupti kailiai, kuriuos 
klūpėdamos skuto moterys. Merginos su aplipintomis moliu pin- 
tinėmis ant galvų vaikščiojo pro šalį, eidamos prie upelio arba 
grįždamos nuo jo. Vyrai būreliais stoviniavo tingiai kalbėdamie- 
si ar tupėdami žaidė kauliukais. Berniūkščiai treniravosi šaudy- 
dami iš lankų, o mažyliai žaidė žolėje su šuniukais. Šunys gau- 


171 


jomis šlaistėsi tarp šėtrų, arkliai, avys, ožkos, mulai ir asilai, su- 
simaišę į vieną kaimenę, ganėsi laukymėje netoli nuo stovyklos. 
Tokia prieš mane atsivėrė jutų genties: gyvenvietė. Kaip ir rei- 
kėjo laukti, mums pasirodžius, joje viskas akimirksniu pasikeitė. 
Žaidėjai pašoko ant kojų, moterys paliko darbą, numetę ant ke- 
lių savo gremžtukus. 

Visur girdėjosi nustebimo šūksniai. Vaikai suspiegė, slėpda- 
miesi už motinų. Suurzgė ir sulojo šunys, sužvengė arkliai, su- 
bliuvo asilai ir mulai. Avių ir ožkų mekenimas papildė šitą 
bendrą chorą. 

— Ten, prie vado vigvamo! — parodė mano palydovė, nu- 
šokusi nuo arklio ir skubėdama pirma manęs į šėtrą.— O štai ir 
jis pats — Ua-ka-ra! 

Tai buvo vidutinio ūgio, puikiai sudėtas indėnas, apsirengęs 
iš elnio odos pasiūtais drabužiais. Apsiavęs jis buvo raudono 
milo getrais, o ant galvos užsidėjęs spalvotų plunksnų papuo- 
šalą, kuris už nugaros leidosi iki pačių kulnų. Nuo jo kairiojo 
peties žemyn krito dryžuota skraistė. Juosta iš raudono kiniško 
šilko, laisvai apimanti taliją, papildė šį vaizdingą apdarą. Va- 
das turėjo kilnius veido bruožus ir aštrų erelio žvilgsnį. Vei- 
das nebuvo rūstus, o greičiau minkštas ir geraširdis. Toks bent 
jis man pasirodė. Jeigu aš būčiau žinojęs, koks žmogus stovi 
prieš mane, aš būčiau supratęs, kad romi išvaizda neatitiko jo 
tikrojo charakterio. Jis, tiesa, nebuvo žiaurus, bet garsėjo drąsa 
ir karingumu. Aš stovėjau akis į akį su vienu žymiausių Ame- 
rikoje indėnų vadų. Tai buvo Uokeris, jutų genties vadovas ir 
garsiojo traperio draugas, su kuriuo jis pasikeitė vardais. Jutų 
tarme šis vardas pavirto į ,„Ua-ka-rą“. 

Kada aš prijojau prie vado, gretą jo stovėjo kažkoks itin 
keistas subjektas, sprendžiant iš drabužių ir veido odos — mek- 
sikietis. Jo kostiumas buvo iš tamsios aksominės striukės bei 
tokių pačių kelnių ir pasipildė juodu sombrero. Jo veido oda 
buvo ruda, bet vis tiek Žymiai šviesesnė negu indėnų. Tai bu- 
vo mažas žmogutis labai juokingu veidu. Jam ant juostos kabė- 
jo kažkoks: keistas daiktas. Tai buvo apie aštuoniolikos colių 
ilgio medžio gabalas, primenantis lyg tai bato kurpalį, lyg tai 
pusę medinio junglankio. Jo storesniame gale matėsi išpjova 
su pritvirtintais diržais, ant kurių jis ir kabėjo. Mažasis meksi- 
kietis sukėlė — ir, kaip aš vėliau įsitikinau, visai teisingai, — 
keistuolio įspūdį. Tai buvo garsusis traperis Pedro Arčiletis, ar- 
ba Medinė Koja, kaip jį praminė draugai. Mane nustebinęs 
prie jo juostos keistas daiktas buvo medinė koja, kurią jos sa- 
vininkas naudojosi tik tada, kai, ilgai vaikščiojant, tikroji ko- 

ja, sužeista į kulkšnį, atsisakydavo jam tarnauti. Likusį laiką ji 
kadaravo prie jo šono ant diržo. 

Mažojo meksikiečio buvimas indėnų stovykloje paaiškinamas 
labai paprastai. Jutų gentis tuo metu su baltaisiais palaikė tai- 
kius santykius. Meksikos traperiai ir prekijai be pavojaus pasi- 
rodydavo indėnų gyvenvietėse. Medinė Koja draugavo su vadu. 
Medžiodamas šiuose kraštuose, jis užtiko jutų stovyklą ir dabar 
viešėjo pas Ua-ka-rą. | 


LXXIII skyrius 
MEKSIKIEČIŲ TRAPERIS 


— Medžiotoja jau sugrįžo? — šypsodamasis paklausė vadas, 
kada mergina prisiartino prie jo.— Koks jai keistas pakliuvo 
laimikis. Kas šis jaunas karys su baltu ratu ant krūtinės? Jis 
juk baltaveidis, o mūsų baltieji broliai neturi įpročio taip puoš- 
tis. 

— Jis ne pats išsidažė, — atsakė mergina,— tai padaryta jo 
priešų rankomis. Baltas ratas jiems buvo taikiniu, į kurį buvo 
paleista nemažai kulkų, o raudonos juostos, tai kraujas, ištekė- 
jęs iš jo žaizdų. Kada Ua-ka-ra sužinos, kas jį praliejo, jis pa- 
skubės atkeršyti. | 

— Jeigu baltoji medžiotoja panorės, Ua-ka-ra atkeršys, net 
jėigu šitą kraują praliejo jo genties žmonės. Kalbėki, Me-ra-ni| 
Tai padarė kas nors iš jutų? 

— Ne, jų priešai. 

— Jutai turi daug priešų šiaurėje ir pietuose, rytuose ir va- 
karuose. Iš kur šitas svetimžemis, ir kas praliejo jo kraują? 

— Jis iš rytų, iš arapachų. 

— Ak! — sudrebėjęs sušuko vadas, ir jo veidas tapo rūs- 
tus. — Kurgi baltaveidis susitiko su arapachaisį 

— Uerfano slėnyje. ž 

— Tai gerai. Baltoji medžiotoja atnešė žinią, kuri nudžiugins 
jutų karius. Kas matė arapachus Uerfano slėnyje? 

— Šis žmogus buvo pas juos nelaisvėje ir išsigelbėjo visai 
neseniai, — parodė į mane medžiotoja.— Jis gali palydėti Ua-ka- 
rą į jų stovyklą, kur jutų vadas suras savo mirtiną prircšą — 
Kruvinąją Ranką. 

Ištarus šį vardą, rūstus Ua-ka-ros veidas dar labiau paniuro, 
ir jame nebeliko nė pėdsako švelnumo. Jį pakeitė nuožmus ryž- 
tas ir akys sublizgėjo laukiniu džiaugsmu. Matyt, užsiminimas 

apie Kruvinąją Ranką jam priminė kažkokią seną skriaudą. Va- 
das kreipėsi į mane su daugybe klausimų. Dažnų susitikimų su 
traperiais dėka jis išmoko kalbėti angliškai ir šia kalba šnekėjo- 
si su medžiotoja. Indėnas, matyt, nusprendė užpulti arapachus 
ir klausinėjo mane apie jų skaičių, stovyklos vietą ir kitokias 
smulkmenas. Jis, atrodė, liko patenkintas mano atsakymais ir 
tuoj pat po pokalbio paskelbė apie savo ketinimą nedelsiant 
skubėti .į Uerfano slėnį. Aš dėl to labai apsidžiaugiau, tikėdama- 
sis, jog tokiu būdu pavyks išplėšti mano draugus iš arapachų 
nagų. 


— Me-ra-ni, — tarė vadas, — nuvesk svetimšalį į savo vigva- 
mą ir jį pamaitink. O tu, šlubi,— kreipėsi jis į meksikietį — tu ga- 
bus gydytojas — išgydyk jo žaizdas. Kol mes ruošimės žygiui, 


jis gali pailsėti. Ei! Duok ženklą rinktis, sušauk karius karo 
šokiui. 

Pastarieji žodžiai buvo ištarti stovinčiam šalia indėnui, kuris 
paskubėjo įvykdyti įsakymą. Pasigirdo trimito garsas, labai keis- 
tai nuskambėjęs raudonodžių stovykloje. Tačiau indėnai jau 
daug ką išmoko iš baltųjų. Nespėjo signalo aidas nutilti uolose, 
kaip penki šimtai karių, turėdami ginklus, atsivedė prie vig- 
vamų žirgus ir išsirikiavo, pasiruošę žygiui. Reguliariosios armi- 
jos dragūnų pulkas nebūtų sugebėjęs greičiau sureaguoti į aliar- 
"mo signalą. 

Manimi pasirūpino traperis. 

— Senjore,— tarė jis ispaniškai, apžiūrėjęs mano žaizdas, — 
jums dabar patys geriausi vaistai — tai geri pusryčiai, o kol 
jūsų tėvynainė juos paruoš, eikite su manimi, kad truputį nusi- 
praustumėte. Šitas išdažymas jums visai netinka, ir, be to, jeigu 
dažai prasiskverbs į žaizdas, jas bus sunkiau užgydyti. Eime! 

Medžiotoja tuo laiku dingo tolėliau už vado vigvamo esan- 
čioje šėtroje. O aš nusekiau paskui meksikietį; kuris, šlubuo- 
damas, pasuko prie upelio. Maudymasis šaltame vandenyje ir 
konjakas iš moliūginės traperio gertuvės greitai atgaivino ma- 
no jėgas, o šlykšti teplionė, nušveista atstojančia muilą grūsta 
palmės šaknimi, išnyko. Supjaustytas į gabaliukus ir uždėtas ant 
žaizdų oregano kaktusas turėjo jas apgydyti. Tuo neapsiribo- 
damas, mano meksikietis gydytojas parūpino man gražią nava- 
chų antklodę, kurią aš su palengvėjimu užsimečiau ant pečių. 

— Karamba! — sušuko jis, ištiesdamas ją man.— Imkite, sen- 
jore! Atsiskaitysime, kai atsiimsite iš arapachu savo daiktus. 
Žiūrėkite, pusryčiai jau gatavi: senjorita jus šaukia. Saugoki- 
tės! Jos akys sužeis labiau negu kulkos. Tuoj pamatysite! 

Aš nugalėjau norą jį išklausinėti. Jis pavadino medžiotoją 
mano tautiete ir, matyt, žinojo jos istoriją. Bet, prisiminęs mer- 
ginos pažadą, aš nieko neklausinėjau, tikėdamasis greitai viską 
išgirsti iš jos pačios lūpų. 


LXXIV skyrius 
GRAŽIOSIOS MEDŽIOTOJOS VIGVAME 


— Aš matau, nepažįstamasai,— tarė medžiotoja, kai aš pri- 
ėjau prie jos palapinės, — kad meksikietis pake:tė jūsų išvaizdą. 
Dabar jau nieko nebegąsdinsite. Įeikite. Štai kepti kukurūzai ir 
truputis ožkienos. Kaip gaila, kad nepasiėmiau. laukinio avino 
mėsos! Ji nepaprastai skani, bet skubėdama aš apie ją pamir- 
šau. Duonos jums duoti negaliu — jos čia nėra. 

— Aš įpratęs prie dar kuklesnio maisto, — tariau aš ir ėmiau 
nesivaržydamas valgyti. 

Mes nutilome. Kartą ar du mano šeimininkė išėjo ir vėl su- 
grįžo, kad pažiūrėtų, ar man dar ko nors nereikia. 

Kariški pasiruošimai, atrodo, ją labai domino. Man pasirodė, 
kad ji juos stebi su nerimu ir nekantrumu. Dėl ko gi ji taip 
nerimavo? Dėl Ua-ka-ros? Kas ją siejo su vadu? Jeigu medžio- 
toja buvo jo belaisvė, jai nebūtų leidę taip toli klaidžioti nuo 
stovyklos. Gal jo žmona? Bet atskiras vigvamas, oc ir tai, kaip 
jis su ja elgėsi, tokią galimybę atmetė. Kas ji tokia? 

Aš troškau išgirsti paslaptingos merginos istoriją, bet dar 
nepasitaikė proga. 

— Bijau, kad jie pavėluos, —tarė ji sugrįžusi. — Raudonas 
stulpas tik ką įkastas, ir karo šokis užtruks ištisą valandą. Vi- 
siškai nereikalingos apeigos, paprasčiausi prietarai! Pats vadas 
jiems neteikia jokios reikšmės, bet jo kariai be šito į mūšį neis. .. 
Klausykite! Jie pradėjo giedoti. 

Aš išgirdau tylią, tęsiamą gicsmę. Palaipsniui ji tapo vis gar- 
sesnė ir garsesnė. Laikas nuo laiko choras nutildavo, ir tada pa- 
sigirsdavo tiktai vienintelis balsas, tikriausiai pasakojantis apie 
kokį nors žygdarbį, kad įkvėptų karius naujiems didvyriškiems 
darbams. Paskui pasipylė garsių, nirtingų riksmų protrūkis. 


—- Tai kovos giesmė, pagal kurią jie šoka, — paaiškino me- 
džiotoja. — Kol ji pasibaigs, jūs galite ilsėtią, Bet paskui jau 
nega'iškite — kariai sės ant arklių, kai tiktai Daigs apeigas. 


Mergina atsisėdo ant vieno iš bizonų kailių, dengiančių pala- 
pinės grindis, ir susimąstė. Į ją pažvelgęs, aš vėl pastebėjau pa- 
našumą su ta, apie kurią tiek daug galvojau. 

Kiekvieną minutę medžiotoja vis labiau žadino mano smalsu- 
mą. Aš jaučiau nenumaldomą norą išgirsti jos nelaimių istoriją. 

— Jūs žadėjote man papasakoti apie save, — priminiau aš. 

— Ir išpildysiu savo pažadą su sąlyga, apie kurią jau jums 
sakiau. 

— Kas tai per sąlyga? Jeigu jį įvykdoma, aš ją pasiruošęs 
priimti. 

— Įvykdoma, nors jus apsunkins žymiai daugiau, negu jūs 
tikitės. Jūs sakėte, kad ketinate grįžti į Valstijas. Ar nepasiimtu- 
mėte manęs su savimi? 

— Mielai, — nustebęs atsakiau aš.— Bet bijau, kad dabar tai 
neįmanoma. 

— Ar todėl, kad jūsų kelionė dar nebaigta? Ar jūs turite 
galvoje ką nors kita? 

“ — Deja! Aš nežinau, kada ir kur ji gali baigtis. 

— Keista! Bet juk galų gale jūs ruošiatės grįžti į Valstijas? 
Leiskite man jus lydėti. 

Jos prašymas keletui akimirkų man atėmė žadą. 

— O, neatsakykite man! — tęsė ji maldaujančiu balsu.— Aš 
rūpinsiuosi jumis, medžiosiu jums, darysiu viską, kas reikia, bet 
pasilikti čia daugiau negaliu... Nepaisant viso jų gerumo,— o 
jie iš tikrųjų savotiškai man geri,— aš daugiau neturiu jėgų čia 
gyventi. Aš taip veržiuosi grįžti į civilizuotą visuomenę... Jūs 
negalite įsivaizduoti, kaip Man norisi matyti. .. 

Ji nutilo. 

— Ką? — paklausiau aš. 

— Seserį, mielą seserį, kuri švelniai myli mane. Man juk ji 
brangesnė už gyvybę. Ak, tiktai išsiskyrusi su ja, aš supratau, 
kaip ji man brangi. 

— O kada jūs su seseria išsiskyrėte? 

— Aš ją palikau prieš šešis mėnesius ir išvykau, niekšo ap- 
gauta. i. an jie pavirto šešeriais Metais. Aš negaliu daugiau 
kcsti šio laukinio gyvenimo. Jutai mane gerbia, jie svetingi ir 
rūpinasi manim kaip tik gali, bet aš nelaiminga. Pasakykite, jog 
jūs Man padėsite iš čia ištrūkti! 

— Aš su malonumu įvykdysiu jūsų norą. Bet indėnai... jie... 
tai yra aI jis sutiks jus išleisti? | 

— Kas jis? 

— Ua-ka-ra. 

— O taip. Jis man pasakė, kad aš galiu išvykti, kai tik pasi- 
taikys proga! Kilnus vadas! Jis garbingai ištesėjo savo žodį, 
duotą tam, kurio jau daugiau nėra. 

— Kam tokiam? 

— Tam, kuris išgelbėjo man gyvybę... Žiūrėkite! Vadas ei- 
na "čionai. Karo giesmė baigta. Aš jums papasakosiu viską vė- 
liau. Reikia skubėti, kitaip kariai išvyks į žygį be mūsų. 

— Nejaugi jūs ruošiatės juos palydėti? 

— Moterys keliaus paskui būrį, kad rūpintųsi sužeistaisiais. 
Aš vyksiu su jomis. 

Pasigirdo vado balsas. Ua-ka-ra kvietė mane prisijungti prie 
jo ir jo karių. Tai nutraukė mūsų pokalbį, kuris nieko iš esmės 
nepaaiškino, tiktai dar labiau mane suintrigavo. Bet ne laikas 
buvo leistis į bevaisį smalsumą. Aš vėl prisiminiau beviltišką 
savo draugų padėtį ir savo pareigą. Skubiai palikęs medžioto- 
ją su viltimi greitai vėl ją išvysti, aš šokau ant savo žirgo ir 
pasileidau prie karių. Jie viesulu pasileido pirmyn. 


LXXV skyrius 
PRIEŠŲ APSUPIMAS 


Mes lėkėme iš visų jėgų. Nepaisant aiškaus žirgo pranašu- 
mo, aš vos suspėjau paskui savo naujuosius sąjungininkus. Jų 
arkliai, įpratę prie beveik nepraeinamų -kelių, strėle veržėsi per 
susipynusius krūmus ir ropštėsi aštriomis slidžiomis uolomis su 
kalnų ožių atkaklumu. 


Nesustodami mes skriejome galopu tarpekliu žemyn, kur 
aš vienas būčiau rizikavęs joti ir žingine. Greitai pasirodė ta 
vieta, kur aš.susitikau su medžiotoja. Jos šuo vis dar saugojo 
užmuštą gyvulį. Jis gulėjo prie avino ir tiktai suurzgė, kadi 
mūsų būrys viesulu pralėkė pro jį. Niekas nesustojo, kad atimtų 
iš jo laimikį. Išėję į karo taką, indėnai paprastai medžiokle 
neužsiima. Manoma, kad alkis gimdo didvyriškumą.. didini. 


mas išradingumą ir narsą. 2 4. 
Pasiutęs šuoliavimas rodė, kad indėnai nekantrauja «susitikti 
su priešu. + 


Bet juos vijo ne noras padėti man ir mano draugams. "Senas 
įgimtas priešiškumas, žymiai senesnis negu patys kariai, egzis- 
tavo tarp jutų ir arapaChų genčių. Valdant Ua-ka-rai ir Kruvina- 
jai Rankai jis pasiekė savo apogėjų. 

Vis dėlto jutai nesiruėšė strimgalviais pulti į. mūšį. Jų vadas 
buvo gabus karvedys, ir aš pastebėjau, kad jis veikia pagal 
iš anksto apgalvotą planą. Greitai aš supratau, koks buvo šis 
planas. Ua-ka-ra ruošėsi priešus apsupti. | 

Visus raitelius jis suskirstė į keturis lygius būrius. Pirmasis, 
komanduojamas paties vado, turėjo aplenkti skardžius ir išjoti 
į slėnį per žemesnįjį tarpeklį. Tuo atveju, jeigu arapachai būtų 
pabandę atsitraukti prie Arkanzaso, Ua-ka-ros būrys būtų už- 
tvėręs jiems kelią. Antrajam būriui teko joti tais pačiais skaI- 
džiais į numatytą punktą, esantį beveik prieš kalvą. Ten buvo 
plyšys, kuriuo buvo galima nusileisti į Uerfano slėnį. Trečiam 
būriui Ua-ka-ra davė įsakymą užimti poziciją kitoje pusėje, kur 
buvo toks pat nusileidimas į. lygumą. Ketvirtam būriui buvo 
įsakyta joti aukštutiniu kanjonu ir prie jo galo laukti, kol liku- 
sieji pasieks jiems skirtas vietas. 

Pagal sutartą signalą visi keturi būriai turėjo vienu metu 
karjeru pulti prie kalvos ir susijungti žiedu aplink priešus. 

Susitarė, kad signalą duos pirmasis būrys, kadangi jam teko 
pats tolimiausias kelias ir jo atvykimo į vietą metu, kiti, be abe- 
jo, jau pasiektų savo pozicijas. Ženklu atakos pradžiai turėjo 
būti laužo dūmai. 

Planas buvo sugalvotas gerai, ir, jeigu arapachai dar nepali- 
ko Uerfano slėnio, jie niekaip negalėjo išvengti kautynių. Ju- 
tai tuoj pat ėmėsi šio Mmanevro. 

Netoli nuo tos vietos, kur aš praleidau paskutines praėjusios 
nakties valandas, buvo tamsumoje mano nepastebėtas šoninis 
tarpeklis, kuriuo buvo galima išsigauti iš kanjono. Aplinkiniai 
kalnai buvo išraižyti gilių plyšių, ir jutai čia puikiai žinojo 
kiekvieną žemės pėdą. Štai kodėl jie buvo tikri, kad sugebės 
apsupti priešus, susiviliojusius apiplėšti vilkstinę ir ne taip ge- 
rai pažįstančius vietovę. | 

Ua-ka-ra su savo kariais pradėjo kilti šoniniu tarpekliu, o 
paskui jį ir antrasis būrys, kuris turėjo užimti poziciją prieš 
kaivą, pajudėjo tuo pačiu keliu, bet truputį lėčiau. Likusieji 
nuvyko tarpekliu žemyn į viršutinį kanjoną. Prie jo prijojęs, 
būrys,: kuriam taip pat teko užimti poziciją ant skardžių, atsi- 
skyrė, kad pasikeltų ten ankštu šoniniu tarpekliu. Paskutinysis, 
tai yra, ketvirtasis, būrys pradėjo slinkti paupiu žemyn, kur 
išvakarėse mane vijosi indėnai. Mes su traperiu buvome šiame 
būryje, kuriam komandavo antrasis vadas. Medinė Koja pats 


pasisiūlė dalyvauti žygyje, trokšdamas suvesti senas sąskaitas 
su arapacChais, ir todėl jis taip veržėsi į mūšį, kaip bet kuris jutų 
genties karys. 

Mes jojomce labai atsargiai, bijodami atsitiktinai užšokti ant 
mano vakarykščių persekiotojų. Mus vedė senas, patyręs karys. 

Randai nuo žaizdų ir Žili plaukai liudijo apie jo dalyvavimą 
daugelyje kruvinų kautynių ir gudriai sugalvotų antpuolių. 

Priekin pasiųsti žvalgai laikas nuo laiko mums pranešdavo, 
kad kelias laisvas. Taip jodami mes pagaliau pasiekėme išėjimą 
iš kanjono ir sustojome, slėpdamiesi ten viešpataujančioje prie- 
blandoje. 

Iki šio laiko mes nematėme jokių arapachų pėdsakų, bet, už- 
siropštęs į aukštą uolą, aš su džiaugsmu įsitikinau, kad šitie niek- 
šai vis dar yra prie kalvos. Sprendžiant iš besiganančių arklių 
skaičiaus, galima buvo prieiti išvados, jog mane vijęsi indėnai 
atsisakė persekiojimo ir grįžo į pagrindinį būrį. 

Slėnyje vis dar degė laužai, ir tarp jų slankiojo indėnai. Vi- 
sas Kruvinosios Rankos būrys nebuvo matomas tik dėl to, 
kad išsidėstė kitoje kalvos pusėje. Furgonas po senovei stovė- 
jo papėdėje, ir jo baltas viršus ryškiai išsiskyrė tamsiai žalių 
kadagių fone. Žvilgtelėjęs į šį vaizdą, aš ėmiau stebėti kalvos 
viršūnę. 

Kryžius stovėjo toje pačioje vietoje. Buvo matomas, nors 
ir nelabai aiškiai, jo viršutinis stulpas su skersine sija. Greitai 
man tapo aišku, kodėl jų kontūrai išsiskyrė neryškiai: prie kry- 
žiaus buvo pririštas žmogus! Aš žiūrėjau jam į nugarą ir todėl 
negalėjau pažinti, kas jis, bet neabejojau, jog prieš mane Ving- 
rouvas arba Taiklioji Akis. 

Kol aš žiūrėjau, pasigirdo muškietos šūvis, ir beveik tą pa- 
čią akimirką iš už kalvos pakilo žydraspalvis debesėlis. Arapa- 
chai vėl ėmėsi savo žiauraus žaidimo. Įdėmiau įsižiūrėjęs, aš įsi- 
tikinau, kad jiems taikiniu buvo Taiklioji Akis. Kruvinoji Ranka 
tesėjo savo pažadą, ir mano drąsusis gelbėtojas užėmė mano vie- 
tą. Aš tai atspėjau iš pririšto prie kryžiaus Žmogaus ūgio. Ma- 
no galva vos siekė stulpo viršūnę, o galva to, kuris buvo pa- 
smerktas kančioms dabar, buvo virš jo gerokai iškilusi. Aš aiš- 
kiai įžiūrėjau geltonas garbanas, o Vingrouvo plaukai buvo 
tamsūs. Nėra abejonių, kad tai buvo Taiklioji Akis. 

Mane apėmė toks baisus pasipiktinimas šiais žmogaus išvaiz- 
dos velniais, kad,aš buvau pasiryžęs pulti pirmyn ir sustabdyti 
jų baisią pramogą arba, jeigu jau buvo vėlu, atkeršyti už savo 
draugą. Bet toks poelgis būtų nieko nedavęs. Atsargus vadas, 
komandavęs būriui, be jokios abejonės būtų nepasijudinęs iš 
vietos iki sutarto signalo. Žvalgai jau užsikorė ant uolų, kad, 
pastebėję kylančius dūmus, nedelsdami apie juos praneštų. Nie- 
kas nemanė, kad teks ilgai laukti. Mūsų būrys viršutiniu kan- 
jonu judėjo labai lėtai, ir per šį laiką visi kiti jau turėjo prisi- 
artinti prie savo pozicijų. Mintis apie tai ir Mano asmeninė 

pažintis su arapachų taiklumu truputį mane nuramino. Jeigu 
Taikliosios Akies dar neužmušė, mes beveik garantuotai jį turė- 
jome išgelbėti. Keletas arapachų šūvių vargu ar būtų ką nors 
pakeitę. O jeigu jau nelaimingasis buvo negyvas, tuo labiau 
delsimas neturėjo ypatingos reikšmės, kadangi jo žudikai vis 
tiek negalėjo išvengti mūsų keršto. 

Bet Taiklioji Akis buvo gyvas. Tai, jog aš iš pradžių šito ne- 
supratau, galima paaiškinti tiktai mano susijaudinimu. Mano drą- 
susis draugas stovėjo aukštai iškelta galva. Jeigu jis būtų ne- 
gyvas, argi ji nebūtų nusvirusi jam ant krūtinės? 


LXXVI skyrius 
MEDŽIOTOJOS ISTORIJA 


Vos tiktai aš priėjau tokią išvadą, kai ant uolos užsiropštė 
ir šalia manęs atsistojo meksikietis. | 

— Viešpatie! — sušuko jis, išvydęs kryžių.— Kaip jiems tai 
galėjo ateiti į galvą? Pažiūrėkite! — tęsė jis, kada iš už kalvos 
pasikėlė baltas debesėlis ir iki mūsų atskrido muškietos šūvis.— 
Švenčiausioji panele! Jie šaudo į nelaimingąjį! 

— Taip, — tariau aš, — vieną iš mano draugų pasmerkė 
"tiems patiems kankinimams, kuriuos vakar iškenčiau aš. 

— Tai įprastas arapachų pasilinksminimas. Anksčiau būtent 
dėl pramogos jie šaudydavo į savo belaisvius iš lanko. Dabar, aš 
manau, kada jie įsigijo šautuvų, jie sutapatino malonumą su 
nauda, kaip sakoma knygose. Karamba! Kas per žvėrys! Geriau 
nepakliūti į jų nagus! Nė viena indėnų gentis nesielgia taip ne- 
žmoniškai su belaisviais kaip arapachai. Jie nesigaili net mote- 
rų. Juk jie ruošėsi tą patį padaryti su gražiąja amerikiete, tik- 
tai pririšo ją ne prie kryžiaus, o prie medžio. 

— Gražiąją amerikietę? 

— Taip, tą, kuri jus atvedė į Ua-ka-ros stovyklą. 

— Kaip! Nejaugi ji taip pat pabuvojo arapachų rankose? 

— Būtent taip. 

— Kada? Kur? Kokiu būdu? Kas ją išgelbėjo? 

— Oho, senjore, keturi klausimai iš karto. Na gerai! Aš pa- 
pasakosiu jums viską, tiktai duokite man laiko. Iš pradžių atsa- 
kau į pirmąjį klausimą: tai atsitiko maždaug prieš šešis mėne- 
sius. Dabar į antrą: tai įvyko netoli Didžiojo miško, prie Arkan- 
zaso upės. Trečias pareikalaus žymiai platesnio paaiškinimo, dėl 
to iš pradžių atsakysiu į ketvirtąjį: merginą išgelbėjo donas 
Chosė. | 

— Donas Chosė? Kas jis toks? 

— Jums tikriausiai žinomas jo amerikietiškas vardas — 
Uokeris. 

— Uokeris? Garsusis traperis? Džo Uokeris? 

— Jis pats, senjore. Jutai vadino jį Ua-ka-ra. Jų jaunasis 
vadas taip pavadintas jo garbei. Uokeris ir jis buvo draugai ir 
mylėjo vienas kitą kaip broliai arba greičiau kaip tėvas ir sū- 
nus, — juk traperis buvo žymiai vyresnis už vadą. 

— Jūs sakote — buvo draugai. O dabar? Jie susipyko? 

— Deja, donas Chosė jau miręs, — arapaChai jį nužudė maž- 
daug prieš tris mėnesius. Štai kodėl jūsų puikioji tautietė yra 
pas jutus. Senasis žvėrių gaudytojas ją perdavė savo bendravar- 
džiui Ua-ka-rai. Nuo to laiko ji ir gyvena vado globoje. Jis kil- 
nus žmogus. Be to, jis būtų padaręs viską pasaulyje dėl savo 
seno draugo, kurio mirtį karčiai apraudojo. Ua-ka-ra nedelsiant 
puolė čia su savo kariais. Jie ruošiasi keršyti už doną Chosė, o 
ne už jus. Tačiau jums tai vis tiek, nes jūsų draugus šiaip ar taip 
išplėš iš arapachų nagų. Kai dėl gražiosios amerikietės, — tęsė 
jis pirmiau, negu aš suspėjau jam atsakyti, — prisiekiu Šventąja 
panele, tokios merginos čia dar nematė. Kaip ji šaudo! Nė vienas 
pats vikriausias šaulys mūsų kalnuose negali su ja lygintis nuo 
to laiko, kai žuvo donas Chosė. Ji gali prislinkti prie bet kokio 
žvėries kaip puma. Jai nereikia gynėjo, ir tai jau įrodė. Jeigu ne 
jos narsumas ir mokėjimas valdyti šautuvą, ji būtų gyva iš ara- 
pachų neištrūkusi. 

— Bet kaip? Jūs dar nesakėte. .. 

— Ir tai tiesa, kabaljere. Aš dar neatsakiau į jūsų trečią 
klausimą. Kaip aš jau kalbėjau, viskas įvyko netoli Didžiojo 
miško, kur ji ir pateko į arapachų rankas. Šitų banditų buvo 
nedaug — tiktai nedidelis būrys, vadovaujamas Kruvinosios Ran- 
kos. Ji turėjo šautuvą ir šunį, kurį jūs matėte, ir amerikietė il- 
gai neprisileido jų prie savęs. Kruvinoji Ranka įsiuto ir, kada 
ją sučiupo, įsakė pririšti merginą prie medžio, prigrasęs, kad 
treniruosis, šaudydami į ją iš lankų. Ar jis kalbėjo rimtai, ar 
tiktai vargšelę gąsdino, neaišku, kadangi tuo laiku pasirodė donas 
Chosė su traperių būriu, grįžtantys iš surinkimo punkto Kuerno 
Verde. Jie išvaikė raudonodžius ir išgelbėjo amerikietę. Štai 
kaip ją išvadavo, senjore. 

—- Drąsus poelgis! Bet kaip mergina atsidūrė Didžiajame miš- 
ke? Nuo to laiko, kai buvo paliktas Bento fortas, baltieji ten 
negyvena. 

— O, senjore, būtent čia ir prasideda pati įdomiausia visos 
istorijos dalis. Aš girdėjau ją iš paties dono Chosė, kada mes 

kartu, greitai po to, kai jis išgelbėjo amerikietę, su juo medžio- 
jome. 

— Jūs neatsisakysite man ją papasakoti? 

— Žinoma. Šiaip ar taip, visa tai, kas Man žinoma, nors gal- 
būt donas Chosė pasakojo ne viską, ką žinojo. Tai štai, senjore, 
ji keliavo su amerikiečių vilkstine — su mormonų vilkstine. 
Manau, jūs girdėjote apie šiuos eretikus, įsikūrusius prie Drus- 
kos ežero? 

— Žinoma. 

— Tai štai, senjore, prieš išvykdama mergina susituokė su 
vienu iš šių mormonų. Matyt, ji nenorėjo šitos santuokos. Ji my- 
lėjo kažką kitą, bet tėvas privertė ją ištekėti už mormono. Prieš 
tai ji susipyko su savo mylimuoju ir iš pykčio jam ar dėl įžeis- 
tos savimeilės pakluso tėvui. 

— Tai reiškia, priėmė pasiūlytą ranką? 

— Taip. Bet čia ir prasidėjo pats keistumas. 

— Tęskite, prašau jus. 

— Mergina nežinojo, kad jos jaunikis mormonas. Tai paaiš- 
kėjo tiktai tada, kai vilkstinė keliavo per prerijas. Tada jai ta- 
po aiškų, kad sutuoktuvės buvo gryniausia apgaulė, — juos su- 
tuokė kažkoks kitas mormonas, persirengęs dvasininku. 

— O merginos tėvas žinojo apie šią apgavystę? 

— Jis, matyt, tiktai žinojo, kad išleidžia dukrą už mormono, 
bet ne apie tai, kad apeigos netikros, nors jose dalyvavo. 

— Keista! 

— Bet .pats keistumas, kabaljere, priekyje. Kaip jūs galvo- 
jate, kokiu tikslu apgavo vargšę merginą? 

— Visiškai negaliu įsivaizduoti. Bet tęskite, prašau. 

— Velniai rautų! Iš tiesų tikslą galima pavadinti pragariš- 
ku. Tuojau aš jums viską papasakosiu. Mormonams vadovauja 
vyriausias dvasininkas, pranašas, kaip jie jį šlovina. Jis, kaip ir 
turkai, turi tikrą haremą. Apie tai, kokį baisų likimą jai rengia 
jos Netikras vyras, Mergina sužinojo tiktai tada, kai vilkstinė 
jau buvo netoli nuo Didžiojo miško, dėl to ji pabėgo. Jai apie 
viską papasakojo jos palydovės, tikrosios mormonės, kurios pa- 
vydėjo jos daliai tekusios garbės. , 

— Bet ką norėjo su ja šitas niekšas padaryti? 

— Jis ją paskyrė mormonų pranašo haremui... Žiūrėkite! — 
staiga sušuko traperis, nutraukdamas savo pasakojimą.— Signa- 
liniai Ua-ka-ros dūmai. Ant žirgų! Ant žirgų! Mirtis arapachams! 

Nuskubėjęs nuo uolos, aš šokau ant savo žirgo ir prisidėjau 
prie būrio, veržliai puolusio į ataką. 

Kada mes karjeru išlėkėme iš kanjono, aš išgirdau užpaka- 
lyje. moteriškus balsus ir atsisukau. Raitos ant arklių ir mulų 
jutų genties moterys pasirodė tarpeklyje su baltaveide medžio- 
toja priešakyje. Man reikėjo su ja pasikalbėti, bet sustoti buvo 
vėlu — mano sąjungininkai būtų mane paniekinę kaip bailį ir 
išdaviką. Nė vieną akimirką nesvyruodamas, aš pridėjau savo 
balsą prie jų karo šūkio ir nušuoliavau pirmyn į ataką. 


LXXVII skyrius 
NETIKĖTUMAS 


Nesuspėjo parako dūmų debesėlis ištirpti ore, kai lygumoje 
pasirodė kažkokia tamsi masė. Tai buvo Ua-ka-ros būrys, kuris, 
davęs ženklą, galopu iššoko iš žemutinio kanjono. Mes buvom 
pernelyg toli, kad girdėtume jų karo šūkį, bet į mūsų kovos šūkį 
atsiliepė iš dešinės ir iš kairės, ir po minutės tamsių figūrų tu- 
mulai išsiveržė į lygumą iš šoninių tarpeklių. Pasigirdo arapa- 
chų riksmai. Buvo matyti, kad jie užklupti netikėtai, ir net ne- 
įtarė, kad artėja jų mirtini priešai, atšuoliuojantys dabar iš visų 
pusių. Raudonodžiai, tiesa, retai pasiduoda panikai. Iš jaunų 
dienų pripratę prie karo su visais jo netikėtumais, jie visada pa- 
siryžę sutikti nelauktą užpuolimą. 

Sumaištį arapachų gretose sukėlė žymi priešų persvara. Jei- 
gu šito nebūtų buvę, jie būtų nesutrikę, kad atsidūrė apsupi- 
me. Tiesą sakant, jutų vadas pasirinko šį planą tiktai tam, kad 
sutrukdytų arapachams išsisukti nuo mūšio. Kitaip jam būtų 
tekę laukti nakties, kadangi prislinkti per šūvio nuotolį iš vie- 
nos pusės dieną buvo neįmanoma. Arapachų arkliai neblogesni 
negu jutų ir, pastebėję savo priešų gausumą, jie galėjo nušuo- 
liuoti, nestodami į mūšį, ir būtų nepraradę nė vieno žmogaus. 
Ua-ka-ros apskaičiavimas pasirodė teisingas, ir arapachams nie- 
ko daugiau nebeliko, kaip stoti į mūšį. Užpuolimas vienu metu 
iš keturių pusių neabejotinai juos gąsdino, bet pastebimo sutri- 
kimo nesukėlė. Mes matėme, kaip arapachų kariai nuskubėjo 
už kalvos prie arklių. Po akimirkos dauguma iš jų jau sėdėjo 
ant savo žirgų, spausdami rankose ilgas ietis. Šį momentą slėnis 
buvo panašus į labai pagyvėjusį paveikslą. Su kokiu susijaudi- 
nimu turėjo visa tai stebėti žmogus, esantis ant kalvos, jeigu 
tiktai jis dar buvo gyvas! 

Išsidažę arapachai tylėdami glaudžiu būriu apsupo savo vadą 
ir kelioms minutėms sustingo nejudėdami. Iš šiaurės, pietų, rytų 

ir vakarų į juos šuoliais artėjo keturi jutų būriai ir jų karo šū- 
kis drebino orą. Nejaugi Kruvinoji Ranka leis, jog jį iš karto 
užpultų visi keturi būriai, besiartinantys vienodu greičiu? 

— Karamba! Nesuprantu, kodėl- jie stovi! — suriko traperis, 
šuoliuojantis. greta mMmanęs.— Aha! Jie, matyt, laukia tų pėsčių 
karių, kurie išskuba iš miškelio. Tai juos ir sulaiko! 

Meksikietis parodė į netoli nuo kalvos buvusią giraitę, iš 
kurios pasipylė apie dvidešimt indėnų. Visi jie ėjo pėsti, o 
tris ar keturis nešė ant rankų. 

— Tai sužeistieji, — tęsė traperis, — juos turbūt paguldė 
medžių šešėlyje, kad paslėptų nuo saulės. Žiūrėkite! Jiems prieš- 
priešiais veda arklius. Reiškia, arapachai vis tiktai ruošiasi gel- 
bėtis sprukdami! | 

Keletas raitelių nujojo nuo kalvos papėdės, laikydami už pa- 
vadžių laisvus arklius, matyt, ketindami surinkti pėsčiuosius, 
iš visų jėgų skubančius jiems priešais, Pasiskirstę į grupeles 
po keletą žmonių, šitie indėnai tempė ant savęs savo bejėgius 
draugus. Tiktai vienas būrelis nieko nenešė, o vedėsi kažkokį 


žmogų. Mūsų dėmesį patraukė gestai — jam grasino ir privertė 
jį eiti greičiau. | 

— Velniai griebtų! — sušuko meksikietis.— Tai ne sužeis- 
tasis, o belaisvis! Galbūt vienas iš jūsų draugų? 

— Taip, žinoma, — atsakiau aš. 

— Ak, vargšas! — šūktelėjo traperis. — Jo skalpas aiškiai 


pavojuje. Bet kodėl jie taip stengiasi jį iš čia ištempti gyvą? 
Mano nuomone, jiems patiems laikas pagalvoti apie išsigelbėji- 
mą, 0 ne užsiimti belaisviu. Prasmegti man šioje vietoje — su 
jais Moteris. 

— Jūs teisus. Aš ją pažįstu. Dabar suprantama, kodėl jie 
jo nenužudė. 

— Kaip, jūs ją pažįstate? 

— Taip. Tikiuosi, jog ji jį apgins, bet... 

Aš nebaigiau ištarti frazės. Kaip tik šį "momentą prie pėsčių 
indėnų privedė arklius, ir jie šoko ant jų, užkėlė ant strėnų su- 
žeistuosius, ir netvarkinga minia pasileido prie pagrindinio bū- 
rio. Staiga vienas arklys, nešantis du raitelius, atsiskyrė iš šitos 
minios ir nušuoliavo mūsų kryptimi. Atrodė, kad jis šoka į šalį, 
kažko išsigandęs, o jojikai, šokinėdami ir svyruodami balne, 
stengiasi jį sulaikyti. Tą pačią akimirką mes išvydome, kaip 
keletas arapachų karių nušuoliavo vytis bėglį. Arklys su dvigu- 
ba našta veržėsi pirmyn ir, kada jis prisiartino prie mūsų per ke- 
letą šimtų žingsnių, aš supratau, ką visa tai reiškia. Ant arklio 
strėnų buvo Frenkas Vingrouvas, o priekyje jo sėdėjo arapachų 

karys. Jie buvo surišti diržu iš Žaliaminės odos, bet jaunasis me- 
džiotojas tvirtai apkabino indėną ir užvaldė vadeles. Tai jis ir 
pasuko arklį prie mūsų būrio. Aš džiaugsmingai sušukau, kadan- 
gi jau neliko abejonių, kad mano draugas išgelbėtas — iki mūsų 
susitikimo beliko keletas sekundžių. Jo persekiotojai pasuko at- 
gal, neketindami rizikuoti savo skalpais. Išgirdęs mano balsą, 
Vingrouvas, nežiūrint į serapę, mane pažino, ir pasuko arklį 
tiesiai į Mus. 

— Valio, kapitone! — sušuko jis prijodamas. — Ar neatsi- 
rastų pas jus peilio, kad atkabintumėte mane nuo šito indėno? 
Jam mano glėbyje riestoka. Nurimk tu, šunie! O tai aš tau vi- 
sus šonkaulius sulaužysiu! Sėdėk ramiai! 

Jų šuoliavimo metu karys iš visų jėgų stengėsi išsivaduoti 
iš galingų savo priešo rankų, bandydamas tai nušokti nuo ark- 
lio, tai pasukti jį atgal. Bet diržai, skirti tam, kad laikytų su juo 
belaisvį, pavirto pančiais jam pačiam. Išvadavęs kažkokiu būdu 
rankas, Vingrouvas pasikeitė role su savo sargu, pavertęs be- 
laisviu jį patį. 

Aš peilio neturėjau, bet meksikietis, turintis su savimi visus 
būtinus reikmenis, išsitraukė iš makštų savąjį ir pralėkė pro ma- 
ne. Aš nusprendžiau, kad jis nori perpjauti diržą. Jis taip ir pa- 
darė, bet pirmiausia geležtę suvarė į arapacho širdį. Indėnas 
suriko ir jo kūnas bejėgiškai pakibo. Vienu sukruvinto peilio 
mostu meksikietis perpjovė diržą, ir lavonas, nuslydęs nuo ark- 
lio, nusirito į žolę. 

— Na, amerikieti! — sušuko traperis, ištiesdamas Vingrou- 
vui peilį — Pasiimkite sau šitą ginklą, kol neturite geresnio. O 
dabar — pirmyn!.. 

Nors mes ųžtrukome viso keletą minučių, mūsų būrys jau 
spėjo mus toli aplenkti, ir pirmutiniai raiteliai jau atidengė ug- 
nį į arapachus. 


LXXVIII skyrius 
ATAKA 


Priekin nušuoliavę raiteliai kurį laiką dengė nuo manęs 
priešus. Jutai sustojo ir pradėjo šaudyti. Pėr dūmus nieko ne- 
buvo galima įžiūrėti, bet sustojus man toptelėjo mintis, kad ara- 
pachai ruošėsi mus sutikti prie kalvos viršūnės. Iš tiesų bu- 
vo kitaip. Arapachai apsisuko ir nušuoliavo slėniu žemyn, kur 
jų laukė susidūrimas su Ua-ka-ra. Dėl to jie, matyt, ir veržėsi, 

suprasdami, jog, apsupti iš visų pusių, jie gali išsigelbėti tik ata- 
kuodami vieną puolantį būrį ir pralauždami sau tokiu būdu kelią 
atsitraukimui. Ką būtent atakuoti, nuspręsti buvo nesunku, ka- 
*dangi ant jų kelio į gimtąsias prerijas stovėjo Ua-ka-ros būrys, 
ir, kadangi arapachams vis tiek galų gale tektų atsitraukti į tą 
pusę, jie pasileido slėniu žemyn. Aš pamačiau jų atsitraukimą 
nuo nedidelės aukštumėlės, į kurią mes šiuo momentu pasikėlė- 
me. Tolumoje matėsi jiems priešais besiveržiantis Ua-ka-ros bū- 
rys. Po kelių minučių murtini priešai turėjo susidurti. Mūsų bū- 
rio indėnai visą laiką ragino savo arklius, tad nei aš, nei mano 
draugai negalėjo paskui juos suspėti. O puolantys iš kairės ir 
dešinės kartu pasuko į pagalbą savo vadui. Mes jau buvome 
visai arti nuo kalvos papėdės. Įsitraukęs į persekiojimą, aš vos 
nepamiršau pažvelgti į jos viršūnę, kai staiga garsus šauksmas 
man priminė apie pririštą prie kryžiaus belaisvį. Tai buvo Taik- 
liosios Akies balsas. Garbė Dievui! Šaulys buvo gyvas! 

— Valio! Valio! Čiupkite, kas jūs tokie bebūtumėte! Vyki- 
tės šituos niekšus! Plėškite skalpus nuo visų iš eilės! Valio! 

Atsakyti į šiuos entuziastingus šūkius nebuvo laiko. Paka- 
ko to, kad juos reiškė mūsų draugas, įrodydamas, jog jis gy- 
vas. Baisu buvo žiūrėti, kaip susidūrė du  raudonodžių būriai. 
Grumtynes lydėjo laukiniai klyksmai, skydų trinksėjimai, lūž- 
tančių iečių traškėjimas ir šūvių griausmai. Akimirkai Ua-ka-ros 
būrys susvyravo. Priešai jį Žymiai pranoko savo gausumu. Bet 
jutai buvo ginkluoti pistoletais ir šautuvais, ir arapachų gretos 
ėmė greitai retėti. Buvo matyti, kaip raudonodžiai kariai krito 
nuo arklių ir išsigandę gyvuliai blaškėsi po mūšio lauką, prisidė- 
dami savo laukiniu žvengimu prie bendro kovos triukšmo. Vie- 
nas ryžtingas paspaudimas, trumpas, bet beviltiškas susikirti- 
mas — ir kautynės iš karto pavirto į netvarkingą bėgimą. Kele- 
tas dešimčių išsiveržusių arapachų nulėkė link mūsų kanjono. 
Susijungę jutų būriai skriejo paskui juos, šaudydami įkandin. 
Nei man, nei Vingrouvui kautynėse dalyvauti neteko. Jos bai- 
gėsi anksčiau, negu mes suspėjome prijoti, ir, ko gero, mes bū- 
tume nedaug kuo savo sąjungininkams padėję. Labai sunku bu- 
vo atskirti priešus nuo draugų, kadangi ir vieni, ir kiti buvo vie- 
nodai išsidažę ir vienodai apsirengę mūšiui, kitais žodžiais —- iki 
pusės apsinuoginę. 

Prijoję iki tos vietos, kur virė mūšis, mes išvydome vaizdą, 
kuris kitu laiku mums būtų įvaręs siaubą. Žemėje gulėjo šim- 
tai negyvėlių. Tarp jų buvo ir arapachai, ir jutai. Sužeistus ju- 
tus supo draugai. Po lauką blaškėsi netekę raitelių arkliai, vi- 
sur voliojosi ietys, skydai, lankai, strėlinės ir strėlės. Netolie- 

se stovėjo apie dešimt karių, apsupę, matyt, vieno vado kūną. 
Aš su nerimu prisiartinau prie jų, būgštaudamas, jog tai kilnusis 
Ua-ka-ra. Bet pakako vieno žvilgsnio, kad išsklaidyčiau savo ne- 
rimą. Visas užmuštojo kūnas buvo žaizdotas, jis buvo nuskalpuo- 
tas, bet aš vis tiek: jame atpažinau arapachų vadą, Kruvinąją 
Ranką. 

Meksikietis tuo metu įsitikino, jog Ua-ka-ra sveikas ir gyvas 
ir vadovauja arapachų persekiojimui. Nusiraminę, mes su Ving- 
rouvu pasukome arklius ir nujojome prie vienišos kalvos. 


N 


LXXIX skyrius 
TRAGEDIJA IR KOMEDIJA 


Pagaliau mums pasitaikė proga pasikalbėti. Aš būčiau galėjęs 
pranešti Vingrouvui naujieną, kuri būtų jį padariusi laimingiau- 
siu mirtingųjų tarpe, bet nusprendžiau neskubėti. 

„Greitai jie susitiks, — galvojau aš.— Tegul jie apsidžiaugia 
vienu metu!“ 

Mano širdis plūdo krauju! Meksikietis ir neįtarė, kokias kan- 
čias man sukėlė jo pasakojimas. 

Vingrouvas man trumpai papasakojo, kaip jam pavyko likti 
gyvam. Lygiai kaip ir aš, jis buvo paimtas į nelaisvę be sunkių 
sužeidimų. Indėnai, žinoma, būtų jį nužudę, bet įsipainiojo Su- 
va-ni, kuri, matyt, turėjo Kruvinajai Rankai kažkokią įtaką. Ji 
išgelbėjo Vingrouvą, bet tiktai todėl, kad padarytų jį savo be- 
laisviu. Mergina jį nuvedė į netoli kalvos buvusią nedidelę gi- 
raitę. Veltui jis stengėsi surasti būdą nuo jos pasprukti. Su-va- 
ni kiaurą naktį nenuleido nuo jo akių, ir jis galėjo išsigelbėti 
tik sumaišties, sukeltos mūsų netikėto pasirodymo, dėka. 

Visa tai keliais žodžiais man papasakojo jaunasis medžioto- 
jas. Mes buvome jau visai arti kalvos papėdės ir ne tik aiškiai 
matėme Taikliąją Akį, bet net galėjome su juo kalbėtis. Kas 
„būtų pažinęs taip atrodantį mūsų jankį? Jis buvo išdažytas ly- 
giai taip, kaip neseniai aš: juodas veidas, pečiai ir :rankos, ir 
baltas ratas ant krūtinės su raudonu brūkšniu per vidurį. 

— Ak, velniai rautų! — suriko jis, pamatęs mus iš tolo.— Ne- 
jaugi tai jūs, kapitone? Ir Vingrouvas taip pat čia? 

— Taip, drąsusis drauge. Jūsų šūvis išgelbėjo mus visus tris. 
Pakentėkite dar truputį, tuojau mes jus išvaduosime. 

Nušokę nuo arklių, mes paskubomis užkopėme į kalvą. Aš 
vis dar būgštavau dėl Taikliosios Akies, bet, priėjęs prie jo, nu- 

rimau. Kaip ir aš, jis buvo truputį sužeistas, bet pavojus, šimtą 
kartų kabojusiam per plauką nuo mirties ir vis išlikusiam, ne- 
grėsė. Linksma nuotaika jo nepaliko ir baisiojo išbandymo me- 
tu — jis net juokavo su savo negailėstingais kankintojais. O da- 
bar, kada 'pavojus praėjo, jo juokavimai pylėsi be perstojo. Be- 
je, ne — kartais jis staiga nutildavo, ir jo veide, kaip ir mūsų, 
šmėkštelėdavo liūdesio šešėlis; mes negalėjome neapverkti ne- 
laimingojo airio likimo. | | 

— Vargšas Patrikas! — pratarė Taiklioji Akis, leisdamasis 
nuo kalvos.— Jis buvo pats linksmiausias iš visų mano draugų. 
Mes turime surasti jo kūną ir krikščioniškai palaidoti. Ką šitie 
piktadariai su juo padarė? Kur jie jį paslėpė? 

— Iš tikrųjų, kur jis? — pastebėjau aš.— Jis gulėjo štai 
ten, lygumoje. Aš pats jį mačiau. 

— Taip, kapitone, ir arapachai mūsų airį nuskalpavo. Vakar 
prieš saulėlydį jis gulėjo kaip tik toje vietoje, kur jūs rodote. 
Dabar jo ten nėra, nebuvo ir šiandien rytą, kitaip aš būčiau jį 
matęs. Kaip jūs galvojate? Ką jie su juo padarė? 

Kūno dingimas nepaprastai mus visus nustebino. Vilkai jo 
suėsti negalėjo, nes indėnai buvo lygumoje visą naktį, ir jų lau- 
žai degė visai arti nuo tos vietos, kur gulėjo mūsų nelaimingas 
draugas. Tiesa, kojotai būtų neišsigandę laužų, bet juk negalė- 
jo jie sugraužti ir kaulus. Mes apėjome kalvą ir kruopščiai ap- 
ieškojome už jos lygumą. Ten taip pat nieko nebuvo. Taip! O 
upė? Kalva buvo už penkiasdešimties jardų nuo jos. Galbūt in- 
dėnai įmetė lavoną į vandenį? Mes nuėjome prie upės, tiesa, vi- 
siškai nesitikėdami ten surasti nelaimingojo palaikų. Jos stipri 
srovė, žinoma, juos seniai nunešė. 

— O jeigu jį išmetė į krantą? — pareiškė Taiklioji Akis.— 
Reikėtų jį.surasti ir kaip pridera palaidoti, kapitone. Galbūt pą- 
bandykime paieškoti. 

Mes nuėjome ievomis apaugusia pakrante. Jų kamienai linko 
virš vandens, o ilgi, virpantys lapai lietė upės paviršių. Victo- 
mis jie buvo susipynę į tankius brūzgynus. Prieiti prie upės 
buvo galima tiktai prasibrovus pro juos. Mes įėjome į tanku- 
myną. Vingrouvas žingsniavo priekyje. Aš išvydau, kaip jis 
pasilenkė, tarsi kažką apžiūrinėdamas, ir staiga sušuko: 

— Vienas iš dviejų: čia kažkas šliaužė arba kažką tempė... 
Ne! — pridūrė jis po nedidelės pauzės. — Jo netempė — jis pats 
keturpėsčias šliaužė. Pažiūrėkite! Aišku kaip ant delno, kad tai 
kėlių pėdsakas, ir kėlių, apdengtų gelumbe. Indėneė: negalėjo 
palikti tokių pėdsakų. 

Mes pasilenkėme, kad geriau juos apžiūrėtume. Nėra abejo- 
nės, „tai buvo žmogaus kėlių pėdsakai. Minkštoje dirvoje aiškiai 
matėsi, rinčiuotas atspaudas, paliktas, matyt, šiurkštaus, vilnonio 
audeklo. 

— Tegul trenkia mane perkūnas, — sušuko Taiklioji Akis, — 
tai valdiškas audeklas. Tai Patriko pėdsakas! Negi jis dar gy- 
vas? 

— Šventoji motina! Nejaugi tai jūs, Taiklioji Akiel — pasie- 
kė mus kimus šnabždesys. 

Atrodė, kad jis sklido iš žemės gelmių. 

Keletą sekundžių mes stovėjome, sustingę iš nustebimo. 

— Taiklioji Akie,— tęsė tas pats balsas,— nagi padėk man 
iš čia išsikapstyti! Aš neturiu jėgų užsikepurnėti skardžiu. 

— Dievaži, tai Patrikas! Kurgi tu, bičiuliį Nejaugi gyvas? 

— Och! Atrodo, dar gyvas, bet tiktai pusiau. Ir nepaisant 
viso šito, aš beveik skenduolis. Nagi, duok ranką ir ištrauk 
mane. Pats aš negaliu pasijudinti, man sulaužyta koja. 

Mes visi trys puolėme prie vandens ir po sulinkusiomis ie- 
vomis, kur srovė išgraužė krantą, išvydome mūsų nuskalpuoto 
draugo kruviną galvą! Jis tupėjo iki kaklo vandenyje. Mes ne- 
delsiant ištraukėme vargšą ant kranto. Iš tikrųjų, viena jo koja 
buvo žemiau kelio sulaužyta, o kūne matėsi keletas žaizdų. Ne- 
nuostabu, kad arapacChai jį palaikė negyvu. 

Tačiau nė viena žaizda nebuvo ypatingai sunki, ir buvo ga- 
lima tikėtis, jog jis pasveiks. Labai atsargiai pakėlę nelaimin- 
gąjį, mes jį atnešėme prie kalvos. 

Arapachai buvo išmėtę visus savo daiktus ir aprangą, ant- 
klodes ir bizonų kailius. Iš jų mes įtaisėme furgono šešėlyje 
minkštą guolį, paguldėme į jį savo draugą ir perrišome kaip mo- 
kėjome jo žaizdas. 

O'Tigo dingimas paaiškinamas paprastai. Jis tik apsimetė mi- 
rusiu, suprasdamas, kad indėnai mano, jog jis negyvas. Airis gu- 
lėjo, bijodamas krustelėti, o kariai, užimti savo reikalais, į jo ne- 
judantį kūną nekreipė dėmesio. Visiškai atsitiktinai, apal- 
pęs, jis užsidengė rankomis veidą, o po to, atgavęs samonęą ir 
suvokęs, kad tokioje padėtyje jam lengviau apsimesti negyvu, 
toliau gulėjo toje pačioje pozoje. Tačiau pro pirštus jam pavy- 
ko matyti viską, kas vyko lygumoje; indėnai net neįtarė, kad 
jis gyvas! 

Airio padėtis buvo siaubinga. Laikas nuo laiko pro jį vaikš- 
čiojo svyrinėdami girti arapachai, ir bet kuriuo momcntu k2s 
nors iš jų galėjo persmeigti jį ietimi, jog dar karta pasitvčiotų 
iš baltaveidžio lavono. Kada atėjo naktis ir šalias oras truputį 

atgaivino jo jėgas, jam šmėkštelėjo blanki viltis išsigelbėti. In- 
dėnai, sėdėdami aplink laužus, kaip ir anksčiau, nekreipė į jį 
dėmesio, ir, kada visai sutemo, jis nušliaužė prie upės. Jį ten gi- 
nė nepakeliamo troškulio kančios, be to, tikėjosi ten pasislėpti. 
Norint pasiekti krantą, teko šliaužti daugiau kaip valandą, 
bet jis pagaliau prislinko prie vandens ir pasislėpė po ievomis, 
kur mes jį ir radome. Štai taip — beveik stebuklas — jam pavy- 
ko išsigelbėti. 

Tarsi dėl to, kad būtų gyvenime patvirtintas pastovus liūde- 
sio ir linksmybių, ašarų ir juoko kaitaliojimasis, tragedija pasi- 
keitė farsu. Mūsų pokalbis netikėtai buvo nutrauktas juokingo 
epizodo. Prie furgono prijojo Arčiletis ir sustojęs įbedė akis 
į kažkokį žolėje gulintį daiktą. Tai buvo Taikliosios Akies ci- 
lindras, apie kurį jau minėjome. Įdėmiai į jį pasižiūrėjęs, mek- 
sikietis nulipo nuo arklio, šlubčiodamas prisiartino prie skrybė- 
lės ir ją pakėlė. Paskui, piktai nusikeikęs, jis šveitė cilindrą ant 
žemės ir ėmė jį trypti kojomis tarsi nuodingą gyvatę. 

— Ei tu ten! — suriko Taiklioji Akis. — Tu ką, iš proto iš- 
sikraustei? Tu juk trempi mano skrybėlę, geltonpilvi kvaily! 

— Jūsų skrybėlę? — atsiliepė su panieka traperis.— Velniai 
griebtų, senjore! Gėdykitės šitą šlamštą nešioti. Brr!.. 

— O kuo cilindras blogesnis už visas kitas skrybėles? 

— Tegu būna jis prakeiktas! — tęsė meksikietis, atsirišda- 
mas nuo juostos savo medinę koją ir ja tvodamas per cilindrą.— 
Jeigu ne šis šlykštus išradimas, mums, traperiams, būtų geriau 
gyventi. Karamba! Dėl jo ir bebrų kailiukai atpigo. O juk tik- 
tai prieš dešimt metų mes gaudavome po šešis pesus už kiek- 
vieną! Tiktai pagalvokite — šešis pesus! Ak, prakeiktasis! 

Su šiuo šūksniu įsiutęs meksikietis dar kartą tvojo daug var- 
go patyrusiam cilindrui savo medine koja ir, su panieka spy- 
IęS į jį bato priešakiu, nušlubčiojo prie arklio. 

Taiklioji Akis jau buvo bebandąs niršti, bet aš tuoj pat jį 
nuraminau ir paaiškinau, kodėl traperiai taip neapkenčia Ci- 
lindrų, kurie, kaip jie mano, juos nuskurdino. 

— Na, ir velnias su ja, su šita skrybėle, — tarė Taiklioji 
Akis.— Šitas cilindras mūsų markitanto. Suprantate, kapitone, 
išvykdami iš forto, mes taip skubėjome, kad aš nesuspėjau pa- 
sigriebti savo senosios kepurės. Štai kaip jis pateko pas mane.— 
Ir, kreipdamasis į traperį, jis pridūrė: — Gal, pone, šita skrybė- 
lė labiau patiks? 

Taiklioji Akis pakėlė nuo zemės spalvotomis plunksnomis pa- 
puoštą kažkokio nukauto arapachų kario galvos apdangalą, užsi- 
dėjo jį sau ant galvos ir ėmė vaikštinėti pirmyn ir atgal, tarsi 

koks nors indėnų dabita. Jo išvaizda mums pasirodė tokia ko- 
miška, kad visi aplinkiniai raitėsi iš juoko. Ypač nesulaiko- 
mai kvatojosi meksikietis, Žvygaudamas ir nutraukdamas savo 
juoką įvairiausiais ispaniškais keiksmais. Net mūsų sužeistas 
draugas prisijungė prie bendro linksmumo. 


LXXX skyrius 
BAISI MINTIS 


Aš prie savo draugų pokštų neprisidėjau. Dabar turėjau lai- 
ko pasamprotauti dėl mane sukrėtusio traperio pasakojimo ir 
jaučiau nenumaldomą sielos skausmą. Aš buvau tvirtai įsitiki- 
nęs, kad drąsioji medžiotoja, kurią jutai vadino Me-ra-ni, buvo, 
žinoma, ne kas kitas, o Merijana, taip gerai man pažįstama 
iš Vingrouvo pasakojimų. Tai patvirtino kiekviena traperio 
papasakota smulkmena. Laikas, vieta, vilkstinės pasirinktas 
kelias, išeiviai-:mormonai — viskas sutapo su. tuo, kas mums 
buvo žinoma apie pirmąją Stebinso kelionę per prerijas. Meksi- 
kietis, tiesa, jokių vardų neminėjo. Greičiausiai jis jų nežino- 
jo, o jeigu ir būtų žinojęs, vargu ar būtų sugebėjęs ištarti. 
Bet aš neabejojau, kad būtent Džošas Stebinsas buvo melagin- 
gasis jaunikis, 0 mergina-medžiotoja, kurią jis klasta bandė 
išgabenti į mormonų miestą, buvo dingusi mano draugo Ving- 
rouvo mylimoji ir mano brangios Lilijanos sesuo. Tuo ir paaiški- 
namas panašumas, apstulbinęs mane. Dabar jis jau neatrodė 
man neapibrėžtas — aš aiškiai mačiau, kad seserys iš tikrųjų 
panašios. Vingrouvas man ne kartą su užsidegimu pasakojo 
apie nepaprastą Merijanos grožį. Prisipažinsiu, jog aš nelabai 
juo tikėjau, manydamas, kad jis žiūri į ją įsimylėjusiojo aki- 
mis, ir net neįtariau, kiek jo gyrimo objektas vertas tokio su- 
sižavėjimo. Bet dabar aš daugiau nesistebėjau savo draugo 
aistra ir laikiau jo žavėjimąsi visiškai pateisinamu. Net per- 
dėti palyginimai, kuriuos jis vartojo, kalbėdamas apie Meri- 
janą, jau neatrodė nederami. Jeigu aš ją būčiau išvydęs pir- 
miau negu Lilijaną, arba, tiksliau, jeigu aš niekada nebūčiau 
matęs Lilijanos, aš taip pat galbūt būčiau atidavęs šitai juod- 
bruve: gražuolei širdį. Bet dabar, žinoma, tai buvo neįmanoma. 
Skaisti tulpė gali patraukti žvilgsnį, bet švelnios žibuoklės aro- 
matas sielai malonesnis. Net išvydęs abi merginas vienu metu, 
aš nesvyruodamas būčiau išsirinkęs auksaplaukę Lilijaną. Mano 
meilė Lilijanai buvo gili ir pastovi, ji valdė visą mano esybę. 

Jai buvo lemta mano širdyje gyventi iki mano dienų pabaigos. 
Net tomis baisiomis valandomis, kada mirtis, atrodė, skrajojo 
virš Manęs, mintys apie Lilijaną nugalėjo viską, ir aš daugiau 
galvojau apie grėsusius jai pavojus, negu apie nuosavą išsigel- 
bėjimą. Dabar, kada pavojus praėjo, ar galėjau aš galvoti apie 
savo mylimosios likimą su mažesniu nerimu? Ar negrėsė ir jai 
ta siaubinga dalia, kurią, sprendžiant iš traperio pasakojimų, 
Džošas Stebinsas rezgė jos seseriai? Kuo ilgiau aš apie tai gal- 
vojau, tuo su didesniu siaubu suvokiau visišką tokio spėjimo ga- 
limybę. | 

Aš žinojau, kad Lilijanos tėvas jos nepajėgs apginti nuo mMor- 
monų pranašo — despoto, kurio valdžia kolonijoje buvo neri- 
bota ir kurio nepaklausius grėsė greita ir paslaptinga mirtis 
nuo danitų — „angelų-keršytojų“ — rankos. Nenuostabu, kad aš 
drebėjau dėl jos likimo, ir mano kaktą nuo neišpasakytų dvasi- 
nių kančių išpildavo šaltas prakaitas. 


LXXXI skyrius 
LAIDOTUVIŲ GIESMĖ 


Suradęs tarp uolų nuošalią vietą, aš puoliau ant žolės ir, už- 
sidengęs rankomis veidą, pasinėriau į savo skausmą. Aš buvau 
taip apimtas savo liūdnų minčių, jog nepastebėjau, kaip pro 
mane praėjo jutų moterys. Jos nesustodamos praėjo pro kal- 
vą, pasukdamos į tą vietą, kur vyko kautynės. Tiktai graudūs 
verksmai ir laidotuvių rypavimai slėnyje man priminė jų buvi- 
mą. Greitai raudojimų garsai ėmė augti ir pavirto į gūdžią, gai- 
lią "giesmę. Laikas nuo laiko ją nutraukdavo veriamas riksmas, 
pranešdamas apie tai, kad užmuštųjų tarpe surastas kas nors iš 
artimųjų — tėvas, brolis ar vyras, kritęs nuo arapacho ieties. 

Ar buvo tarp šių raudotojų Me-ra-ni? Mintis apie ją pažadi- 
no mane iš sunkių apmąstymų, ir mano sieloje šmėkštelėjo 
vilties spindulys. Į ją, į šitą drąsiąją medžiotoją, buvo dedamos 
visos mano viltys. Aš nusprendžiau, negaišdamas nė minutės, 
su ja pasikalbėti. Š 

Aš pakilau ir, pasukęs prie savo žirgo, išvydau besiartinantį 
prie Manęs Vingrouvą. Jo veidas vėl buvo liūdnas. Bet vienas 
mano žodis galėjo tuoj pat išsklaidyti ilgesį, jį kankinusį ilgus 
šešis mėnesius! Jis net neįtarė, kad mano rankose yra jo lai- 
mė! Mano paties širdis sruvo krauju, bet aš turėjau galią užgy- 
dyti Vingrcuvo ir Merijanos širdžių žaizdas. Ar tai padaryti da- 

bar, ar palaukti? Ne, aš neturėjau teisės žaisti mylinčiomis šir- 
dimis. Tegul jos atsiduoda džiaugsmui! Bet paskelbti šią stebuk- 
lingą Žinią vienu metu abiems neįmanoma. Kam atiduoti pirme- 
nybę? Žinoma, damai, kaip to reikalauja mandagumas. Vingrou- 
vui teks palaukti. 

Tačiau jo veidas buvo toks liūdnas, kad aš vos neprasitariau 
apie jo laukiančią laimę. Matyt, jis norėjo man kažką pranešti 
dėl mūsų tolimesnių veiksmų. 

— Man reikia pakalbėti su jumis, kapitone, — tarė jis neri- 
mastingu veidu. — Geriau viską apsvarstyti prieš leidžiantis į 
tolimesnę kelionę. Aš jums dar nepapasakojau, ką mergina man 
pranešė apie vilkstinę. 

— Kokia mergina? 

— Su-va-niį, 

— A-a! Ką gi ji jums pasakė? Kadangi žinios eina iš jos, 
matyt, jos labai malonios, ar ne taip? 

Šitą ironišką klausimą aš uždaviau ne dėl to, kad man norė- 
josi juokauti. O ne! 

— Taip, kapitone, — atsakė mano draugas, — linksmumo 
nedaug, nors aš nežinau, kiek jos žodžiuose teisybės, nes ji jau 
ne kartą melavo. Betgi Su-va-ni pati buvo vilkstinėje ir turi ži- 
noti apie viską. 

— Apie ką? — paklausiau aš. 

— Ji pasakė, kad vilkstinė suskilo. Viena pusė kartu su dra- 
gūnais pasuko į pietus, link Santa Fe, o antroji — mormonai — 
nuvyko per kitą perėją į šiaurę, link savo gyvenviečių prie 
Druskos ežero. | 

— Mes juk šito ir tikėjomės. 

— Bet yra dar viena naujiena, daug blogesnė. 

— Blogesnė? Kas atsitiko, Vingrouvai?t — paklausiau aš, ap- 
imtas netikėto nerimo. 

— Choltas nukeliavo su mormonais. 

— Manęs tai nė kiek nestebina. Aš taip ir maniau. 

— Ak, kapitone! — tęsė jaunasis medžiotojas su atodūsiu ir 
gilus liūdesys atsispindėjo jo veide.— Atsitiko daug blogiau. 

— Kas darė — sušukau aš, apimtas baisaus įtarimo.— Kokios 
nors žinios apie ją? Na, kalbėkite! Su ja kas nors atsitiko? 

— Pats blogiausias dalykas, kas galėjo atsitikti. Ji mirė, 

Aš sudrebėjau, tarsi sužeistas į širdį. Ji taip mėšlungiškai 
plazdėjo, jog aš negalėjau ištarti nė žodžio ir, iš skausmo ap- 
stulbęs, tylėdamas žiūrėjau į savo pašnekovą. 

— Galų gale,— tęsė jis,— galbūt taip net geriau. Aš jau sa- 
kiau ir dar sykį kartoju, jai geriau mirti, negu būti prakeikto 


195 


mormono žmona. Vargšė Merijana! Jos gyvenimas buvo neilgas 
ir nelabai laimingas. 

— Merijana? Jūs kalbate apie ją? 

— Na, žinoma, apie ją, kapitone. Apie ką gi dar? 

— Merijana mirė? 

— Taip. Vargšelė taip ir nepasiekė Solt Leik Sičio, kur ją 
vežė šitas niekšas. Ji mirė pakeliui ir palaidota kažkur prerijo- 
se. Kad nors žinočiau, kokioje vietoje, — surasčiau jos kapą. 

— Kas jums papasakojo šitą nesąmonę? — nusijųokiau aš. 

Medžiotojas nustebęs pažiūrėjo į mane. Reikia manyti, šitą 
minutę mano juokas jam pasirodė labai ne vietoje. 

— Indėnė girdėjo apie jos mirtį iš Lilės — atsakė jis.— O 
jai, taip pat kaip ir Choltui, viską papasakojo Stebinsas. Varg- 
šelė! Tokia jauna! | 

— Nepasiduokite liūdesiui, bičiuli! Arba Su-va-ni sumelavo, 
arba Stebinsas: mormonui reikėjo apgauti tėvą, o indėnei — jus, 
jiems abiem šis melas naudingas. Tai netiesa, Merijana Cholt ne- 
mirė. 

— Merijana nemirė?! 

— Ne, ji gyva ir myli jus. Klausykite. 

Aš negalėjau daugiau slėpti nuo jo džiaugsmingos paslapties. 
Palengvėjimas, kurį aš pajutau supratęs, jog medžiotojas kalba 
ne apie Lilijaną, buvo pernelyg didelis, kad aš galėčiau ramiai 
žiūrėti į medžiotojo kančias. Ir aš paskubomis jam papasakojau 
apie įvykius, atsitikusius po mūsų išsiskyrimo. Mane išklausęs, 
Jis džiaugsmingai sušuko: 

— Tai reiškia, ją privertė išvažiuoti! Aš taip ir žinojau! Kur- 
gi ji, kapitonet Eime pas ją! Aš ant kelių atsiklaupęs prašysiu 
jos atleidimo. Viskuo kalta indėnė! Nuo jos ir prasidėjo visos 
nelaimės. Bet kurgi Merijana? | 

„— Kantrybės! — tariau aš.— Jūs greitai ją pamatysite. Ji 
kažkur čia, slėnyje, su jutų genties moterimis. Sėskitės ant ark- 
lio, ir jojam. 

LXXXII skyrius 
ME-RA-NI 

Mes apjojome kalvą ir išvydome minią rypuojančių indėnių. 
Staiga nuo jų atsiskyrė raitelė ir pasuko į mūsų pusę. Aš paži- 
nan dryžuotą serapę ir papuoštą plunksnomis drąsiosios medžio- 
iojos galvos apdangalą. Nesunku buvo ją atpažinti ir iš šuns, 


kuris skuodė paskui ją, neatsilikdamas nuo arklio. 

— Žiūrėkite! — sušukau aš.— Štai Merijana... jūsų Meri- 
jana! 

— Taip, tai iš tikrųjų ji. Tokiu keistu kostiumu aš, ko gero, 
būčiau jos nepažinęs, bet, va, bėga Vilkas, o jo su kitu šunimi 
nesupainiosi. | 

— Galbūt man geriau pakalbėti su ja vienam, — pasiūliau 
aš, — ir paruošti ją susitikimui su jumis. Kaip jūs galvojate? 

— Kaip norite, kapitone. Gal jūs ir teisus. 

— Na, tai slėpkitės už furgono. Pasilikite ten iki to laiko, 
kol aš jums šūktelsiu. 

Mano draugas paklusniai pasuko atgal ir pasislėpė už (fur- 
gono. 

Medžiotoja jojo link kalvos, bet, nors turėjau joti priešais, 
aš pasilikau vietoje. Po kelių minučių ji buvo beveik greta, ir 
mane dar kartą apstulbino šitos nuostabios merginos didingas 
grožis. Mergina jojo indėniškai: baltas ožkos kailis jai atstojo 


balną, o žaliaminis diržas — kamanas. Jos laikysena buvo ne- 
įprastai drąsi ir tvirta. 

— A, tai jūs! — sušuko ji, sustojusi šalia manęs.— Aš matau, 
kad jūs gyvas ir sveikas. Vadinasi, viskas tvarkoj? 

— Man negrėsė joks pavojus — man net neteko dalyvauti 
kautynėse. | 


— Tuo geriau. Jutų karių visiškai pakako ir be jūsų. O kaip 
draugai? Aš ieškojau jūsų, kad sužinočiau apie juos. 

— Jūsų ir laimingos lemties dėka jie visi gyvi, net tas, kurį 
arapaChai nuskalpavo ir kurio mes jokiu būdu nesitikėjome pa- 
matyti gyvo. 

— Nejaugi? 

— Taip. Jis pavojingai sužeistas, bet mes vis dėlto tikimės, 
kad jis pasveiks. 

— Eime pas jį! Iš savo draugų indėnų aš truputį išmokau 
gydytojavimo. Leiskite man apžiūrėti jūsų draugą. Galbūt man 
pavyks jam padėti. 

— Mes jį jau perrišome. Aš tikiu, kad nieko daugiau pada- 
ryti negalima, ir dabar reikia pasikliauti laiku. Bet aš. turiu dar 
vieną draugą, kenčiantį nuo kitos rūšies žaizdų, kurį tiktai jūs 
galite pagydyti. 

— Kitos rūšiesė — su nustebimu pakartojo ji suglumusi.— 
Kas tai per žaizdos? 

Prieš atsakydamas, aš patylėjau. Ar ji įtarė mano žodžių dvi- 
prasmiškumą, pasakyti negaliu. Šiaip ar taip, ji niekuo neišsi- 
davė. 


197 


— Man gyvenant pas jutus,— tarė ji. —teko matyti pačių 
įvairiausių sužeidimų ir stebėti, kaip juos gydo, dėl to galbūt 
ir jūsų draugui bus galima ką nors padaryti. Bet jūs sakote, kad 
tiktai aš viena galiu jį išgydyti? 

— Jūs ir tiktai jūs. 

— Kaipgi taip? Aš nesuprantu. 

— Žaizdos, apie kurias aš kalbu, ne kūniškos. 

— O kokios? 

— Širdies. 

— Ak, sere, jūs kalbate mįslėmis. Jeigu jūsų draugui patai- 
kė į širdį kulka ar strėlė... 

— Strėlė, — nutraukiau aš ją. 

— Tada jis mirs. Niekas negali jo išgelbėti. 

— Išskyrus jus. Jūs viena galite ištraukti strėlę ir grąžinti 
jam gyvybę. 

Sumišusi dėl mano mįslingų žodžių, ji kurį laiką tylėjo, su 
nuostaba įsmeigusi į Mane savo dideles akis. 

Jeigu šitos puikios akys būtų buvę žydros, o ne rusvos, 
man būtų atrodę, jog į mane žiūri Lilijana! Viskuo, išskyrus 
spalvą, jos buvo panašios į tas, kurios visam laikui įsikūnijo 
mano širdyje. Užburtas šito panašumo, aš žvelgiau į jas taip 
įdėmiai ir taip ilgai, kad ji galėjo mano žvilgsnį suprasti klai- 
dingai. Matyt, taip ir buvo, nes mergina nuleido akis, ir ryškus 
raudonis užliejo jos skruostus. 

— Atleiskite man už nekuklumą, — tariau aš, — mane apstul- 
bino panašumas. | 

— Panašumas? 

— Taip. Aš prisiminiau pačią saldžiausią savo gyvenimo va- 
landą. 

— Aš kažką jums primenu? 

— O taip! 

— Kažką, kas buvo jums labai brangi? 

— Ne tiktai buvo, bet brangi iki šio laiko. 

— O į ką taip man teko laimė būti panašiai? 

— Į tą, kuri brangi ir jums, — į jūsų seserį. 

— Į mano seserį? 

— Taip, į Lilijaną. 

LXXXIII skyrius 
PRISIMINIMAI 


Pavadžiai išslydo iš jos rankų, o šautuvas nukrito ant arklio 
sprando. Ji žiūrėjo į mane, iš nustebimo netekusi žado. Paga- 
liau beveik mašinaliai ji pakuždomis pakartojo: 

— Į mano seserį Lilijaną? 

— Taip, Merijana Cholt, į jūsų seserį. 

— Iš kur jums žinomas mano vardas? .. Jūs: pažįstate ir ma- 
no seserį? 

— Pažįstu ir myliu ją. Ji neatskiriamai viešpatauja mano 
širdyje. 

— O ji... atsako jums tuo pačiu?.. 

— Tikiuosi, jog taip, bet — deja! — dėl to aš nesu visiškai 
įsitikinęs. 

— Kaip keista! Sakykite man, kas jūsį Aš neabejoju, kad 
jūs kalbate tiesą. Jūs pažįstamas su seseria ir žinote mano vaI- 
dą. Taip, aš Merijana Cholt. O jūs... jūs taip pat iš Tenesio? 

— Aš atvykau tiesiai iš ten. 

— Iš Obajono? Galbūt iš... 

— Iš jūsų tėvo kirtavietės, nuo Dumblingojo upelio, Meri- 
jana. 

— Ak, kaip visa tai netikėta!.. Kokia laimė, kad mes susi- 
tikome su jumis! Tai, vadinasi, jūs matėte seserį? 

— Taip. 

— Ir kalbėjotės su ja! Seniai? 

— Mažiau, kaip prieš mėnesį. 

— Taip neseniai! Kaip ji atrodo? 

— Kaip atrodo? Graži kaip ir jūs, Mexijana. Ir, kada aš ją 
mačiau paskutinį kartą, ji buvo visiškai sveika. 

— Brangioji mano Lilijana!.. O! Koks džiaugsmas sužinoti 
ką nors apie ją! Taip, aš žinau, kad ji labai graži! Kalbėjo, kad 
aš taip pat buvau nebjauri, bet galvoju, jog šitoje laukinėje 
„dykumoje mano grožis seniai nubluko. O Lilijana... Papasako- 
kite man apie seserį! Kaip aš noriu vėl su ja pasimatyti! Praėjo 
tik šeši mėnesiai nuo to laiko, kai mes išsiskyrėme, o atrodo, 
jog pralėkė jau šešeri metai. Mano mieloji mažoji Lilijana! Bet 
galbūt jau ne mažiukė, sere? Tikriausiai ji jau išaugo ir tapo 
tokia pat suaugusi kaip aš? | 

— Taip. 

— O apie mane ji jums pasakojo? Sakykite man, ką ji kal- 
bėjo apie savo seserį? 

Jos balse girdėjosi nerimas. Aš paskubėjau jį išblaškyti, pa- 
pasakojęs, su kokiu švelnumu rašė man apie ją Lilijana. 

— Geroji, mieloji Lili! Ji myli mane taip, kaip ir aš ją! Per 
daugelį metų mes niekada nesiskyrėme. .Ir visada buvome vie- 
nos... jeigu neskaityti tėvo. Taip, o kaip jis? Sveikas? 

Jos keistai pasikeitusiame veide staiga pasigirdo sausumas, 
kurio priežastis man buvo žinoma. 

— Taip, — atsakiau aš,— jūsų tėvas buvo visiškai sveikas, 
kada mes matėmės su juo paskutinį kartą. 

Trumpam stojo nejauki tyla, nutraukta mano klausimo: 

— Argi daugiau nėra nieko, apie ką jūs norėtumėte pa- 
klausti? 

Aš įdėmiai pažvelgiau jai į akis. Ji plykstelėjo ir tuoj pat 
išblyško. Jai nejučia išsiveržė atodūsis. Man nereikėjo geresnio 
įrodymo savo spėlionių teisingumui patvirtinti. Jos sieloje ne- 
abejotinai gyveno prisiminimai, labiau jaudinantys, negu min- 
tys apie seserį ir tėvą. Merijana Cholt savo širdin piliai įsidėjo 
gražuolio medžiotojo Frenko Vingrouvo paveikslą, paveikslą, 
kurio niekas negalėjo ištrinti. 

— Kodėl jūs užduodate tokį klausimą? — pasiteiravo ji pa- 
galiau su apsimestiniu ramumu.— Jums kas nors žinoma apie 
mano gyvenimą? Beje, jūs, atrodo, žinote viską. Kas nors kal- 
bėjo su jumis apie mane? 

— Taip, ir dažnai. Tas, kas galvoja tiktai apie jus. 

— Kas gi, leiskite sužinoti, skiria tokį nesuprantamą dėmesį 
vargšei, visų pamestai merginai? 

— Paklauskite savo pačios širdies, Merijanaė O gal jūs no- 
rite, kad aš pasakyčiau šito Žmogaus vardą? 

— Sakykite. 

— Frenkas Vingrouvas. 

Merijana visiškai nenustebo. Ji, žinoma, laukė šito vardo, 
nes kokį kitą daugiau aš galėjau pasakyti? Taip, ji nustebimo 
neparodė, bet jos veidas pasikeitė. Skruostai išbalo, antakiai su- 
siraukė ir lūpos susičiaupė. 

— Frenkas Vingrouvas, — pakartojau aš, Matydamas, kad 
ji tyli. 

— Nežinau, kam man prireikė, kad jūs pasakytumėte,— pra- 
tarė ji, vis dar išlaikydama rūsčią išvaizdą.— Man labai gaila, 
kad aš paprašiau ištarti šį vardą. Aš tikėjausi, jog niekada dau- 
giau jo neišgirsiu. Tiesą sakant, aš jį beveik užmiršau. 

Aš ja nepatikėjau, kadangi pajutau jos tone apsimetimą. Kal- 
bėjo tiktai lūpos, bet ne širdis. Laimei, Vingrouvas jos Žodžių 
negirdėjo. Jie būtų jį nužudę. 

— Merijana! — sušukau aš maldaujančiu balsu.— Jūsų vardo 
Frenkas Vingrouvas nepamiršo! 

. — Taip, tikriausiai jis prisimena jį su pajuoka. 

— Sakykite geriau — su širdgėla. 

— Su širdgėla? Iš tikrųjų? Kodėl gi? Ar ne todėl, kad jam 
nepavyko manęs apgauti? 

— O ne! Jis tvirtai jums buvo ištikimas. 

— Netiesa, sere. Jūs tikriausiai nežinote, kad aš buvau jo 
niekingos išdavystės liudininkė ir pati mačiau... 

— Tai, ką jūs matėte,— nutraukiau aš ją,— tik atsitiktinis 
nesusipratimas. Viskuo kalta indėnė, užtikrinu jus... 

— Atsitiktinis nesusipratimas! — sušuko Merijana, panieki- 
nančiai nusikvatojusi. — Aš savo akimis mačiau šitą indėnę jo 
glėby. Kokie dar reikalingi įrodymai jo priesaikos laužymui? 

— Aš neneigiu, bet... 

— Yra ir kiti jo išdavystės įrodymai. Indėnė pati gyrėsi tuo 
Suompvile ir net mano pačios seseriai. Dar daugiau: dar vienas 
žmogus ne kartą matė juos kartu. Meilikaudamas miške su savo 
raudonode gražuole, šis apgavikas negalvojo, kad žemė turi au- 
sis, o Medžiai — liežuvį. 

— Gražioji Merijana,— pareiškiau aš, — visa tai, ką jums pa- 
pasakojo, — šlykštus šmeižtas. Jus norėjo apgauti. Sakykite, pra- 
šau, kas jums visa tai sakė? 

— Dabar visa tai jau ne taip svarbu. Kitas niekšas, kuris... 
Dieve mano! Man nepakaks jėgų jums papasakoti visą savo isto- 
riją! Ji tokia siaubinga, kad jūs nepatikėsite. 

— O ne! Jūs galite man pasakoti viską. Aš daug ką žinau, 
bet kai kas man dar nesuprantama. Aš turiu tai išsiaiškinti. .. 
vardan jūsų, Merijana, Vardan Vingrouvo, vardan jūsų sesers. 

— Mano sesers? Kokį tai turi ryšį? Paaiškinkite, ką jūs turi- 
te omeny, sere. 

Ji su nerimu žiūrėjo į mane, bet aš nusprendžiau, kad leistis 
į smulkmenas dar anksti. 

— Labai greitai, — tariau aš, — jūs sužinosite viską, kas atsi- 
tiko po to, kai jūs išvykote iš Tenesic Bet iš pradžių papasako- 
kite apie save. Juk jūs pažadėjote. Patikėkite, aš vadovaujuosi 
ne tuščiu smalsumu. Aš prisipažinau jums, kad myliu Lilijaną. 
Sita meilė mane atvedė čionai, ji ir priverčia jums uždavinėti 
klausimus. 

— Visa, ką jūs kalbate, man visiškai nesuprantama, — suglu- 
musi atsakė medžiotoja.— Atrodo, jūs žinote žymiai daugiau 

negu aš, bet, matyt, jūs norite man gero, ir dėl to aš mielai 
į bet kurį jūsų užduotą klausimą nieko neslėpdama atsakysiu. 

— Dėkoju, — tariau aš.— Galvoju, jūs neturėsite priežasties 
gailėtis dėl savo pasitikėjimo. 


LXXXIV skyrius 
NUOŠIRDUS POKALBIS 


Iki tam tikro laipsnio man buvo suprantama Merijanos atvi- 
rumo priežastis. Nors ji ir norėjo parodyti nepasitikėjimą tuo, 
ką aš jau papasakojau apie Vingrouvą, mano žodžiai vis tiek jai 
„sukėlė malonų įspūdį. Ji buvo man dėkinga ir norėjo į švelnu- 
mą atsakyti švelnumu. 

Man šituo pokalbiu rūpėjo nušauti du zuikius. Be viso kito, 
man norėjosi patikrinti, ar ji nenustojo mylėjusi Vingrouvo. Jei- 
gu taip, tai, vietoj laimingo dviejų mylinčių širdžių sujungimo, 
man būtų tekę dalyvauti labai liūdnose skyrybose. 

Aš iš karto pradėjau klausinėti. Į visus mano klausimus .pasi- 
girdo patys nuoširdžiausi atsakymai, visiškai patvirtinantys mek- 
sikiečio pasakojimą. 

— Jūsų tėvas iš tikrųjų jus privertė šitai santuokai? 

— Taip... — ne visai ryžtingai atsakė mergina. 

— Kodėlgi jis taip padarė? 

— Nežinau. Šitas niekšas, matyt, turėjo jam įtaką, bet ko- 
kią ir kodėl, man nežinoma. Tėvas sakė, jog tai skola, kažkokia 
didelė suma, kurios jis neturi galimybių sumokėti. Norėtųsi ti- 
kėti, kad tai taip. 

— Vadinasi, jūs galvojate, jog Stebinsas privertė jūsų tėvą 
sutikti? | 

— Aš tuo įsitikinusi. Tėvas kalbėjo, kad aš jį išgelbėsiu nuo 
didelės nelaimės, jeigu ištekėsiu už Stebinso. Jis greičiau mal- 
davo, negu privertė mane tai padaryti. Jūs suprantate, kad jo 
klausinėti apie priežastis aš negalėjau, jis juk mano tėvas, ta- 
čiau Man atrodo, jog jis ir pats nenorėjo manęs ištekinti už šito 
žmogaus, bet kažko bijojo. 

— Jis žinojo, kad vestuvių apeigos negaliojančios? 

— Ne, negali būti. Niekšas ir jį, Kaip ir mane, tikriausiai ap- 
gavo. Šito tėvas nesugeba. Aš žinau, žmonės visados jį laikė 
piktu, nes jis aštrus ir šiurkštus. Bet jis nepiktas: jam atsitiko 
kažkokia nelaimė, ir jis pradėjo gerti. Kartais jį kankindavo il- 

gesys ir jis pyko ant viso pasaulio, bet .ant mūsų — niekada! 
Su manimi ir sesute jis visuomet buvo geras ir švelnus. 

— Bet juk jis žinojo, kad Stebinsas mormonas? 

— Aš stengiuosi manyti, kad nežinojo, nors Stebinsas ir tvir- 
tino priešingai. 

Man buvo žinoma, kad ji klysta, bet aš nutylėjau. 

— Stebinso žodžiai, žinoma, nieko neįrodo, — tęsė ji — gal- 
būt tėvas ir žinojo, jog jis mMormonas, bet neturėjo supratimo 
apie tai, kokie tai nedori žmonės. Vieni apie juos pasakoja vi- 
sokiausias baisybes, o kiti tvirtina, kad tai šmeižtas, ir sunku 
suprasti, kur teisybė, o kur melas. Aš tuo įsitikinau, nes patys 
blogiausi pasakojimai apie mormonus vis tiek geresni už tikrovę. 

— Bet jūs nežinojote, jog Stebinsas — mormonaš? 

— Kaip aš galėjau žinoti? Apie tai nebuvo ir kalbos. Jis ap- 
simetė, kad ruošiasi persikelti į Oregoną, kur dabar keliauja 
daugelis. Jeigu aš būčiau žinojusi visą teisybę, būčiau greičiau 
nusiskandinusi negu vykusi su juo. 

— Aš galvoju, kad, jeigu ne viena aplinkybė, jūs vis tiktai 
nebūtumėte paklususi tėvo valiai. Jūs sakote, jog davėte suti- 
kimą, nusileisdama jo prašymui, bet ar neturėjo įtakos jūsų 
sprendimui atsitikimas miško laukymėje? 

— Aš pažadėjau, kad nieko neslėpsiu nuo jūsų ir papasa- 
kosiu tiesą. Kai aš išvydau, jog Žmogus, prisipažįstantis man savo 
meilėje, — apgavikas, vos Nneišsikrausčiau iš proto. Nenoriu neig- 
ti, kad mane apėmė pyktis ir keršto troškimas. Man viskas tapo 
vis tiek, kitaip argi aš būčiau sutikusi tekėti už žmogaus, ku- 
riam nejaučiau ne tiktai meilės, bet net simpatijos? Priešingai, 
"galima sakyti, jis man kėlė pasišlykštėjimą. 

— O tą, kitą, jūs mylėjote? Sakykite tiesą, Merijana, jūs gi 
žadėjote. Ar mylėjote Frenką Vingrouvą? 

— Taip, — prisipažino ji su giliu atodūsiu. 

— Na, tai sakykite tiesą dar kartą: o dabar ar jūs jį tebe- 
mylite? 

— Ak, jeigu jis man būtų ištikimas! 

— O jeigu jis būtų jums ištikimas, ar jūs jį mylėtumėte? 

— Taip! Taip! — su giliu nuoširdumu atsakė mergina. 

— Tai mylėkite jį, Merijana, mylėkite kaip ir anksčiau. Fren- 
kas Vingrouvas jums ištikimas. 

Tuoj pat jai pateikiau pačius įtikinamiausius ištikimos me- 
džiotojo meilės įrodymus. Aš kalbėjau taip karštai, tarsi reikalas 
liestų mane patį, ir, kadangi Merijana labai norėjo tįkėti, ji pa- 
tikėjo. Man pavyko net pateisinti tą nelemtą bučinį, tapusį to- 
kių bėdų priežastimi. 

LXXXV skyrius 
TOLIMESNI APMĄSTYMAI 


Vargu ar man galima už tai priekaištauti, kad aš su pavydu 
žiūrėjau į įsimylėjusius, kurių širdys plakė tokiu gyvybingu 
džiaugsmu. O mano širdį varstė sopuliai. Man nedavė ramy- 
bės baimė dėl savo mylimosios likimo, nes aš daugiau neabejo- 
jau dėl Stebinso ketinimų jos atžvilgiu. Jis ją paskyrė, kaip anks- 
čiau Merijaną, mormonų „pranašui“ į žmonas. Kaip jam sutruk- 
dyti? Aš į šį klausimą atsakyti negalėjau. Jeigu visi rūpesčiai 
tik būtų buvę kaip pavyti vilkstinę, tai manęs būtų nė kiek 
nebauginę. Man buvo aišku, jog jeigu mūsų vėl kas, nors nesu- 
trukdys, mes mormonų išeivius pasivysime nesunkiai. Dėl naujo 
susidūrimo su indėnais nebuvo reikalo baimintis, kadangi visa 
vietovė už kalnų priklausė jutams, o jie buvo mūsų draugai. 
Buvo galima leistis paskui vilkstinę nedvejojant. Bet kas toliau? 
Kokią teisę aš turėjau kištis į skvoterio Ir jo dukters reikalus, 
jeigu jau jie nusprendė keliauti su Stebinsu į mormonų miestą? 
Šiaip ar taip, toks buvo tėvo ketinimas. Kokiu būdu jam su- 
trukdyti? Mano pasirodymas veikiausiai būtų visiškai nepa- 
geidautinas nei Stebinsui, nei Choltui, ir jie, ko gero, mane 
sutiktų nelabai maloniai. O kadangi jau neliko abejonių, kad 
vilkstinę veda Stebinsas, man galėjo grėsti pavojus iš danitų, 
kurie, žinoma, jį lydėjo. Tai buvo svarūs samprotavimai. Bandy- 
mas išgelbėti Lilijaną buvo susietas ne tiktai su sunkumais, bet 
ir su rizika gyvybei. Pirmieji, beje, mane neramino daugiau. 
Jeigu aš būčiau įsitikinęs, jog Choltas duos savo sutikimą ma- 
no sumanytam Lilijanos pagrobimui, manęs nebūtų sutrikdęs 
joks pavojus. Net jeigu sutiktų tiktai pati Lilijana, manęs ne- 
gąsdintų jokia rizika: Bet tėvas, Žinoma, neduos savo sutikimo, - 
o galbūt atsisakys ir dukters. Pastaroji abejonė visų labiausiai 
mane kankino. Apžvelgęs padėtį visais aspektais, aš priėjau iš- 
vados, kad Choltas greičiausiai neturi nė mažiausio supratimo 
apie tikruosius Stebinso ketinimus. Senis vis dėlto nebuvo 
praradęs paprasčiausio kilnumo, ir Merijana tikriausiai buvo 
teisi, stengdamasi pateisinti tėvą. Pasakojimas apie tai, jog Me- 
rijana mirė kelyje, be abejo, įrodė, kad Choltas buvo įžūliai 
apgautas. Todėl buvo panašu, kad ir dėl antrosios dukters jis 
taip pat galėjo tapti apgavystės auka. Vardan to, jog įsitikin- 
čiau, ar jis Nneprisidėjęs prie mormono kėslų, aš ir klausinėjau 
taip smulkiai Merijaną. 

Mormonas aiškiai jam turėjo kažkokią įtaką ir net,— kaip aš 
pats įsitikinau, — kėlė baimę. Matyt, abu buvo įsivėlę į 
kažkokią tamsią istoriją, bet vargu ar šita priklausomybė nuo 
Stebinso Choltui patiko. Čia, laukinėje dykumoje, jis galėjo 
daugiau nesibijoti atpildo už seną nusikaltimą ir - tikriausiai 
džiaugtųsi proga nusikratyti savo tironu. 

Visi šie samprotavimai vienas paskui kitą pralėkė mano gal- 
voje, ir ateitis atrodė man kur kas linksmesnė. Aš nejučiomis 
ėmiau ieškoti žvilgsniu Merijanos, kuri buvo ištikima sąjungi- 
ninkė: juk ji ne mažiau už mane troško gelbėti savo seserį. 

Vargšelė! Ji vis dar mėgavosi savo džiaugsmu, nežinodama, 
koks vargas jos laukia ateityje. Vingrouvas, kurio aš prašiau 
kol kas nieko jai nesakyti, mielai išpildė mano prašymą. Bet lai- 
kas nelaukė — aš turėjau Nutraukti jų švelnų pokalbį. 

Aš mačiau, kad jutai nustojo persekioję ir daugelis jų grįžo 
į kautynių lauką, o likusieji po vieną ir būreliais jau rinkosi 
prie kalvos. Artinosi ir moterys. Jos vedė sužeistuosius ir su iš- 
kilminga šermenų giesme nešė nukautuosius. Trumpai į juos 
žvilgterėjęs, aš nušokau nuo terasos ir greitai nusileidau į slėnį. 


LXXXVI skyrius 
TIGRĖ 


Aš pasukau prie upės ir pusiaukelėje susitikau įsimylėjėlius. 
Pažvelgus į jų laime spindinčias akis, mane apėmė neryžtingu- 
mas. 

„Vis tiek dabar papasakoti nėra laiko,-—- pagalvojau aš.— In- 
dėnai greitai susirinks ir mus pakvies į pasitarimą. Ar ne ge- 
riau kol kas šitą pokalbį atidėti? Tegul dar nors valandą mė- 
gaujasi savo vėl surasta laime!" 

Kolei aš svyravau, gražioji medžiotoja netikėtai sudrebėjo 
ir nubloškė ranką, kurią prieš tai taip švelniai spaudė savojoje. 
Mes su Vingrouvu sutrikome — Merijana išblyško, paskui pa- 
raudo ir vėl išblyško; jos akys užsiplieskė pykčiu. Ji pažvelgė 
į lygumą, į Vingrouvą ir vėl į lygumą. Aš atsisukau į tą pačią 
puse ir iš karto viską supratau. 

Ua-ka-ra jau prijojo prie kalvos ir, nenulipdamas nuo arklio, 
sustojo prie furgono. Jį apsupo raiti ir pėsti kariai, tarp kurių 
buvo galima pastebėti raitą moterį. Matyt, ji buvo belaisvė, 
„nors ir nesurišta. Mes su Vingrouvu be vargo pažinome Su-va- 
ni, bet dar anksčiau savo varžovę atpažino Merijana. 

— Veidmainiškas melagi! Tai štai ko verta tavo meilė ir ta- 
vo priesaika! Tu vėl mane išdavei! Dieve mano! Ir aš padėjau jį 
išgelbėti! 

— Paklausyk, Merijana. .. 

— Nieko nenoriu girdėti! Iš manęs gana! Eik pas ją. Koks 
įžeidimas! Net čia, į šitą dykumą, atsivesti su savimi tą, kuri 
buvo mano nelaimės priežastis! Ak, ji atjoja čionai! Na, ką gi, 
sere, sutikite ją, padėkite jai nulipti nuo arklio, tūpčiokite aplink 
ją! .. Šalin nuo manęs, niekše! Pasitrauk! 

— Bet prisiekiu tau, Merijana.. 

Jis nesuspėjo užbaigti, kai Suva išsiveržusi iš minios, ga- 
lopu pasileido į mus. Aš buvau taip sukrėstas, jog, kaip sap- 
ne, negalėjau pasijudinti iš vietos, kolei indėnė nesustabdė 
. žirgo tiesiai ties mumis. Vingrouvas buvo pritrenktas ne mažiau 
už mane. Su-va-ni veriamai suriko ir, nušokusi nuo arklio, puo- 
lė Merijaną, kuri po savo rūsčių žodžių nuo mūsų nusigręžė ir 
nuėjo link upės. Indėnės ketinimais nebuvo galima abejoti: jos 
veidas buvo iškreiptas įniršio, rankose blizgėjo ilgas peilis. 
Aš surikau, kad įspėčiau Merijaną; tą patį padarė Vingrouvas ir 
šuoliuojantys paskui belaisvę jutų kariai. Išgirdusi mūsų riksmą, 
medžiotoja atsisuko, laimei, kaip tik laiku. Ji išvydo pavojų ir 
akimirksniu sustojo. Merijana paliko šautuvą prie kalvos ir 
neturėjo kuo gintis. Staiga apsivyniojusi ranką savo serape, ji 
kaip skydu prisidengė nuo smūgio. Indėnė uždelsė, tarsi rink- 
damasi, kur smogti, ir sekundę abi moterys stovėjo akis į 
akį, žiūrėdamos viena į kitą su tokia baisia neapykanta, kokią 
gali sukelti tik pavydas. Įniršusi tigrė ruošėsi šokti ant gražuo- 
lės panteros, užtvėrusios jai kelią. Viskas įvyko taip žaibiškai, 
kad nei aš, nei Vingrouvas nesuspėjome iki jų pribėgti. Puolę 
kiek kojos įkabina pirmyn, mes vis tiek būtume pavėlavę, jei- 
gu smūgis būtų taikliau smogtas arba ne taip sumaniai atremtas. 
Su laukiniu staugsmu Su-va-ni šoko ant varžovės, bet toji vik- 
riu judesiu atrėmė smūgį serape, ir peilio geležtė nuslydo, jos 
nekliudžiusi. Tą akimirką arenoje pasirodė naujas dalyvis, ir Me- 
rijana buvo išgelbėta. Ją išgelbėjo ne kas kitas kaip Vilkas, 
jos ištikimasis šuo. 

Nepataikiusi indėnė sekundei suklupo, ir, anksčiau negu ji 
suspėjo atsistoti, prieš ją pasirodė Vilkas. Piktai urgzdamas, 
šuo įsikibo jai į gerklę. Vaizdas buvo siaubingas, ir, kadangi 
Merijanai pavojus jau negrėsė, mes su Vingrouvu norėjome 
šunį atitraukti. Bet anksčiau, negu mes suspėjome tai padary- 
ti, Su-va-ni, apimta siaubo, šoko atgal, pric paties kranto, 
ir, praradusi pusiausvyrą, krito į vandenį. Kada mes pribėgo- 

me, nei jos, nei šuns nebuvo matyti. Tačiau jie beveik tą pačią 
sekundę vėl pasirodė paviršiuje. Šuo buvo viršuje ir tebelaikė 
dantimis sukandęs moters kaklą. Keletas indėnų šoko į vandenį, 
ir po trumpos kovos gyvulį pavyko nutempti į šalį. Bet jie pa- 
vėlavo. Su-va-ni jau buvo negyva. 


LXXXVII skyrius 
ĮTARIMAS 


Visi indėnai susirinko prie negyvo Su-va-ni kūno. Bet jų 
šauksmai nereiškė užuojautos. Net moterys žiūrėjo į ją be jokio 
gailesčio. Jos žinojo, kad Su-va-ni padėjo jų priešams, ir matė, 
kaip ji bandė nužudyti Me-ra- ni, nors šito užpuolimo priežastis 
joms buvo nežinoma. 

Aš mečiau žvilgsnį į Vingrouvą. Jis stovėjo netoli nuo ma- 
nęs, niūriai nuleidęs galvą, bet jo akys nežiūrėjo į žemę, o įdė- 
miai sekė tolstančią figūrą. Tai buvo raita ant žirgo Merijana, 
lydima savo šuns. Medžiotoja jojo lėtai, tarsi abejodama, ką jai 
daryti ir kur keliauti. Atrodė, ji pasidavė arklio valiai, laisvai 
atleidusi pavadžius ir nugrimzdusi į gilius apmąstymus. Aš nu- 
skubėjau prie savo žirgo, ruošdamasis ją pasivyti, bet pamačiau, 
kad mane aplenkė Ua-ka-Ia. 

Jaunasis vadas paragino žirgą ir, išjojęs iš karių būrio, nu- 
šuoliavo paskui merginą. Anksčiau negu aš suspėjau paimti į 
rankas savo ristūno pavadžius, jis jau prijojo prie Merijanos ir, 
sustabdęs arklį, nujojo su ja beveik žingine. Man teko atsisaky- 
ti savo ketinimo. Truputį susikrimtęs dėl tokios nesėkmės, aš 
grįžau prie Vingrouvo ir išvydau, jog pastarasis taip pat la- 
bai sutrikęs. Jaunojo medžiotojo širdyje virė pyktis ir neviltis, 
ir jo akys neatsitraukė nuo jojančių šalia vienas kito Merija- 
nos ir Ua-ka-ros. 

— Kvailystės, Vingrouvai! — sušukau aš, suvokdamas, apie 
ką jis galvoja.— Nesikankinkite be reikalo. Užtikrinu jus, kad 
tarp jų nieko nėra. 

Tiesa, šitos poros elgesys galėjo sukelti įtarimą net kur kas 
mažiau pavydulingesniam įsimylėjėliui, negu jaunasis medžioto- 
jas. 

Merijana ir Ua-ka-ra sustojo toli lygumoje, bet už tokio at- 
stumo, kad mes galėjome stebėti kiekvieną jų judesį. Jie nuo 
arklių nenulipo, bet jų arkliai stovėjo visiškai greta. Jaunasis 
vadas palenkė galvą prie Merijanos ir, kaip man pasirodė, pa- 

ėmė ją už rankos. Koks įsimylėjėlis galėjo į tai abejingai Žiū- 
rėti! Pabąlusios lūpos; sukąsti žandikauliai, greitas, nervingas 
Vingrouvo širdies plakimas, kurį aš aiškiai girdėjau, stovėdamas 
šalia, liudijo apie jausmų audrą, kunkuliuojančią jo krūtinėje. 
Mane taip pat glumino vado poza ir tas palankumas, panašus 
į merginimą, į asistavimą, nors ir labai nesinorėjo tuo tikėti. 
Ne, žinoma, čia slėpėsi kai kas kita. Aš laužiau sau galvą, steng- 
:damasis surasti paaiškinimą, kai staiga kažkoks judantis taškas 
patraukė mano dėmesį. Tolumoje pasirodė raitelis, šuoliavęs 
visu greičiu į tą vietą, kur buvo medžiotoja ir vadas. Jis artino- 
si nuo viršutinio kanjono pusės, iš kurio, matyt, ir išjojo. Aš su- 
sidomėjęs stebėjau raitelį, tikėdamasis, kad jis nutrauks šį po- 
kalbį, kuris buvo nemalonus man ir kankinantis mano draugui: 
Mano viltys pasiteisino: raitelis staigiai sustabdė arklį per kelis 
žingsnius nuo vado. 

Mes išvydome, jog Ua-ka-ra tuojau pat atsitraukė nuo savo 
palydovės ir ėmė su juo kalbėtis. Po kelių minučių jis pasisuko 
į medžiotoją ir, taręs jai kažką atsisveikinimui, nušuoliavo link 
kalvos. Medžiotoja pasiliko vietoje. Aš mačiau, kaip ji nušoko 
nuo savo Mustango ir, pasilenkusi prie šuns, ėmė jį glostyti. 
Nusprendžiau pasinaudoti patogiu momentu, kad galėčiau su 
ja pakalbėti be liudininkų, ir, paprašęs Vingrouvo palaukti ma- 
nęs grįžtant, puoliau prie savo žirgo. Galimas daiktas, kad va- 
dui, su kuriuo aš turėjau susitikti pusiaukelėje, mano poelgis 
galėjo nepatikti, bet juk man reikėjo pakalbėti su Merijana 
ne tiktai apie jos širdies reikalus. Mano kilnūs ketinimai sutei- 
kė ryžto, ir man nerūpėjo, kaip Ua-ka-ra suvoks mano poelgį. 


LXXXVIII skyrius 
VISKAS PAAIŠKĖJA 


Mes su vadu labai greitai susitikome, kadangi jojome prieš- 
priešiais. Mane truputį nustebino, kad jis į mane nekreipė nė 
mažiausio dėmesio, nors ir galėjo suprasti, kad aš vykstu pas 
medžiotoją, kadangi toje lygumos pusėje. nieko kito nebuvo. Jis 
pralėkė pro šalį, žvelgdamas tai į šuoliuojantį kartu su juo rai- 
telį, tai į kalvą, ir, atrodė, net manęs nepastebėjo. Aš pamačiau, 
kad jo palydovas taip pat indėnas, bet kariškai neišsidažęs, ir 
nusprendžiau, kad jis buvusiose kautynėse nedalyvavo, o ką tik 
atjojo iš kažkur toli. Matyt, tai buvo žygūnas, atvykęs su kaž- 

kokiomis svarbiomis žiniomis. Jo dulkini drabužiai ir nuvargin- 
"tas arklys patvirtino mano spėliones. | 

Prijodamas prie medžiotojos ir mąstydamas, kaip su ja kal- 
bėtis, aš bijojausi, kad ji priims mano pasirodymą nelabai pa- 
lankiai, bent jau iki tol, kolei išklausys mano paaiškinimus. 

Nelauktas susitikimas su Su-va-ni tokią netinkamą minutę 
ir tragiškas įvykis, sekęš po to, negalėjo jos nesuklaidinti. Tik- 
riausiai ji jau nebetikėjo nei Vingrouvu, nei manimi. Štai ko- 
dėl aš tikėjausi šalto sutikimo. Pastebėjusi mane besiartinant, 
mergina nustojo glostyti šunį ir vėl šoko ant žirgo. Aš išsigan- 
dau, kad ji nujos, norėdama išvengti susitikimo su manimi. Ži- 
noma, man ją pasivyti nebūtų buvę sunku, bet toks vijimasis 
būtų buves didžiai nemalonus. 


— Merijana Cholt, — tariau aš su švelniu priekaištų, — jū- 
sų įtarimai neteisingi. Leiskite man paaiškinti... 
— Man nereikia jokių paaiškinimų, — tyliai nutraukė ji ma- 


ne, nepakeldama akių.— Viskas jau paaiškinta. 

— Kas tai padarė? — suglumęs paklausiau aš. 

— Ua-ka-ra papasakojo man viską. 

— Kaip viską? O apie Su-va-niė 

Ji patvirtinančiai linktelėjo galva. 

— Aš džiaugiuosi tai girdėdamas. Bet iš kur jis sužinojo 
smulkmenas? 

— Kai ką iš meksikiečio, kuriam jas papasakojo jūsų drau- 
gai, kai ką iš arapachų belaisvių. Bet pakaks apie tai. Aš dau- 
giau neturiu jokių abejonių. 

— Ir jūs atleidžiate Vingrouvui? 

— Dabar mano eilė prašyti jo atleidimo. Aš užsitarnavau jo 
panieką, kadangi buvau neteisi ir giliai jį įžeidžiau. Nežinau, 
ar jis man atleis. | 

Viskas iš karto tapo aišku. Įtartinas pokalbis su vadu dau- 
giau paaiškinimų nereikalavo. Aš tuo galutinai įsitikinau, išvy- 
dęs ant Merijanos rankos, truputį aukščiau riešo, baltą raištį, 
kuriame matėsi kruvina dėmė. 

— Kaip? Jūs sužcista? — šūktelėjau aš. : 

—- Niekai — viso tik įdrėskimas. Ua-ka-ra ją perrišo. Krau- 
jas dar sunkiasi, bet greitai tai praeis. 

Tai, vadinasi, Ua-ka-ra pasilenkė prie medžiotojos rankos, 
kad ją perrištų! 


—- Bet kokia piktadarė pasirodė Su-va-ni! — pastebėjau aš, 
pakreipdamas pokalbi kita tema.— Ji užsitarnavo mirtį. 
—- Nelaimingaą moteris! — sušuko medžiotoja. — Ja ištiko 


„baisus likimi<. Man gaila vargšelės. Aš netroškau jos mirties, 

bet mano ištikimas draugas pamatė, kaip ji mane užpuolė, o 
tokiais atvejais jo niekas negali sulaikyti. Ne pirmą kartą jis 
mane gina nuo priešų. Deja, Mano -gyvenimas buvo kupinas 
liūdnų įvykių, šiaip ar taip, per paskutinius šešis mėnesius! 

Man norėjosi atitraukti Merijaną nuo niūrių samprotavimų, 
ir aš suradau padrąsinimo ir nuraminimo žodžių, nes tikėjausi, 
kad jos nelaimės baigėsi. Žinodamas, kaip noriai ir džiaugsmin- 
gai Vingrouvas atleis, aš jai pažadėjau visišką ir galutinį susi- 
taikymą. 

— Merijana,— tariau aš,— jūsų laukia laimė. Jeigu aš galė- 
čiau pasakyti tą patį apie save... apie jūsų seserį. 

— Ak! — sušuko ji, netikėtai susijaudinusi. — Papasakokite 
man apie Lilijaną. Juk jūs pažadėjote. Nejaugi ir jai gresia pa- 
vojus? 

Čia aš jai papasakojau viską — savo gyvenimo istoriją, pa- 
žintį su Lilijana, įsiliepsnojusią manyje iš pirmo žvilgsnio mei- 
lę jai, priežastis, paskatinusias galvoti, kad mano jausmas neli- 
ko be atsako. Papasakojau apie jos išvykimą iš Tenesio, mūsų 
bandymą pasivyti vilkstinę, susidūrimą su indėnais,— Žodžiu, 
apie viską, kas atsitiko iki mūsų susitikimo su ja. 

Aš taip pat pasidalinau su ja savo įtarimais, kokia jos se- 
scriai gresia baisi dalia. 

Iš pradžių medžiotoja buvo mano pasakojimo sukrėsta, bet 
beveik iš karto susitvardė, pademonstravo būdingą jos charak- 
teriui tvirtumą. 

Mes čia pat ėmėme galvoti, kaip išgelbėti Lilijaną. 


La * * 


Vingrouvas, nesitverdamas džiaugsmu, iš karto atleido ir da- 
lyvavo mūsų pasitarime sykiu su Taikliąja Akimi, kuriam buvo 
nedelsiant viskas išpasakota. Jis galėjo mums labai praversti. 
Pasitriuke Nuo indėnų būrio į šalį, mes ėmėmės svarstyti Lili- 
jancs c-Ibėjimo iš nickšo mormono nagų planą. 


Žlė 


LXXXIX skyrius 
PAGROBIMO PLANAS 


Mūsų pasitarimas tęsėsi neilgai. Aš jau visapusiškai apsvars- 
čiau reikalus ir nutariau, kad Lilijaną galima išgelbėti tiktai pa- 
grobus ją iš mormonų vilkstinės. Merijana su manimi visiškai 
sutiko, žinodama, jog vilkas geranoriškai su savo grobiu nesi- 
skirs. Ji bijojo, kad ir Choltas, apkvailintas jį supančių veidmai- 
nių, gali atsidurti jų pusėje. 

Visi sutiko, kad Lilijaną būtina išplėšti iš mormono rankų, 
jeigu ne jėga, tai gudrumu. Tai reikėjo padaryti pirmiau, negu 
jie nuvyks į Solt Leik Sitį. Pagrobti iš ten būtų neįmanoma. Ar 
pavyks tai įgyvendinti kelionės metu? Ir kaip tai atlikti? Tai 
štai apie ką mes svarstėme. Mūsų kompanijoje iš viso buvo trys 
šauliai, kadangi airis, žinoma, iškrito iš rikiuotės ir jį reikėjo 
palikti Ua-ka-ros stovykloje. Tiesa, Merijaną mes ketinome lai- 
kyti ketvirtuoju. Bet ką reiškė keturi šautuvai prieš viso buū- 
rio šautuvus? Vingrouvas iš Su-va-ni girdėjo, kad su vilkstine 
vyksta apie šimtus vyrų,— reiškia, negalėjo būti ir kalbos apie 
tai, kad galėtume išplėšti Lilijaną jėga. Bet nejaugi mes nesu- 
gebėsime pagrobti ją gudrumu? Kaip prie vilkstinės prisiartin- 
ti? Kaip prasiskverbti į kruopščiai saugomą stovyklą? Dieną tai 
visiškai neįmanoma, o ir naktį rizikinga ir mažai įgyvendina- 
ma. O norint atvirai prisiartinti prie vilkstinės, buvo reikalingas 
koks nors pretekstas. Jeigu jų stovykloje niekas mūsų būtų ne- 
pažinojęs, būtų buvę galima sugalvoti mūsų pasirodymo priežas- 
tį, panašią į tiesą, bet, deja, visi mes, išskyrus Taikliąją Akį, Ste- 
binsui buvome žinomi. Išvydęs mane, gudrusis niekšas momen- 
taliai būtų suvokęs Mano pasirodymo šiame užkampyje 
pricžastį. Kai dėl Merijanos, tai jos padėtis būtų buvusi dar 
pavojingesnė. Stebinsas būtų galėjęs pareikšti į ją savo tei- 
ses — juk pagal įstatymą jis — jos vyras. Iš pradžių aš ma- 
niau, jog Merijana nuvyks į mormonų stovyklą ir įkalbės s-- 
serį sprukti, bet aš visai pamiršau apie pavojų, kuris grėsė jai 
pačiai, Beliko -Taiklioji Akis. Jis buvo mūsų tarpe vienintelis, 
kurio nepažinojo nei Stebinsas, nei Choltas, ir galėjo kokia nors 
dingstimi prisijungti prie vilkstinės, o mes tuo laiku būtume pas- 
kui jį sekę tam tikru atstumu. Taip būtų galima pranešti Liii- 
janai apie sesers artumą, paaiškinti jai visą jos padėties pavo- 
jingumą ir įkalbėti bėgti. Žinoma, drąsus ir išradingas Taiklioji 
Akis tam buvo pats tinkamiausias žmogus. Skaitytojas gali nu- 
stebti, kodėl mes nesikreipėme tokiu kritišku momentu i Ua-ka- 

rą. Jutų kariai lengvai būtų galėję pasivyti vilkstinę ir, ją apsu- 
pę, priversti Stebinsą paklusti misų reikalavimams. Bet Meri- 
jana mums paaiškino, kad nuo pirmųjų savo įsikūrimo jutų teri- 
torijoje dienų šitie gudrūs diplomatai patraukė į savo pusę 
Ua-ka-rą ir jo gentį ir sudarė su jais sąjungą. Jie karingajam 
vadui visokeriopai pataikavo ir išsikovojo jo pasitikėjimą ir 
draugystę. Todėl buvo reikalingos kur kas svaresnės priežastys, 
negu paprastas palankumas mums, norint sukelti Ua-ka-rai prie- 
šiškus mormonams jausmus. Tačiau tokiam svarbiam sumany- 
mui reikėjo išnaudoti visas galimybes, ir dėl to aš įkalbėjau 
Merijaną vis dėlto kreiptis pagalbos į vadą. Ji sutiko, manyda- 
ma, kad toks bandymas niekam nepakenks. Jeigu atsakymas bus 
palankus, tai visi mūsų sunkumai atkris, o atsisakymo atveju 
mūsų padėtis netaps blogesnė. 

Mus palikusi, Merijana nuvyko pas vadą. Mes "matėme, kaip 
jis pasitraukė su ja į šalį ir jie apie kažką ėmė gyvai kalbėtis. 
Mes su apmirusiomis širdimis stebėjome pokalbį, besitęsiantį 
dešimtį minučių. Pagaliau Ua-ka-ra mostelėjo ranka, kad pokal- 
bis baigtas, ir pasuko pas savo karius, o Merijana — pas mus. 
Kolei ji artinosi, mes stengėmės įžvelgti jos veidą, tikėdamiesi 
įskaityti jame trokštamą atsakymą. Mergina ėjo žvaliai ir, šiaip 
ar taip, neatrodė nusiminusi. Priėjusi, ji Mums perdavė indėno 
žodžius. Kaip ji ir tikėjosi, jis atsisakė atvirai išžygiuoti prieš 
mormonus. Bet Merijanos pasakojimas jam sukėlė užuojautą, 
ir jis pasiūlė planą, pagal kurį mes galėjome pasiekti sa- 
vo tikslą be jo asmeninio įsikišimo. Atrodė jis taip. Ką tik at- 
vykęs raitelis buvo mormonų pasiuntinys. Nežinodami kelio į 
Kučetopo perėją, jie vis dar stovėjo ant Rio del Norte kranto. 
Iš jų tiktai vienas Stebinsas buvo Solt Leik Sityje, bet tada jis 
keliavo per -Bridžero perėją, o dabartinis kelias jam buvo ne- 
zinomas. Mormonams reikėjo vedlio, ir, sutikę Ua-ka-ros būu- 
rio indėną, jie jį nusiuntė pas vadą su prašymu duoti jiems pa- 
lydovą ir du tris gerus medžiotojus. 

Pirmiau, negu Merijana baigė savo pasakojimą, aš jau at- 
spėjau, kokia yra mums pasiūlyto plano esmė. Mes turėjome su- 
vaidinti šitų medžiotojų ir vedlio rolę, o tai buvo visiškai įvyk- 
doma, nes nėra nieko lengviau, kaip nusigrimuoti Amerikos in- 
dėnu. Odos spalva čia neturi reikšmės, vis tiek jos nematyti po 
ochros ir anglių išdažymu. Kai dėl plaukų, tai juoda arklio uo- 
dega, pridengta plunksnų papuošalų, atstoja puikų peruką. In- 
dėnai neturi įpročio sveikinantis nusiimti galvos apdangalo, ir 
net pats smalsiausias mormonas nerizikuos pernelyg iš arti 
spoksoti į indėnų kario šukuoseną. Šitas planas buvo lengvai 


212 


įgyvendinamas ir todėl, kad mes įsigijome dar vieną apsuk- 
rų ir drąsų sąjungininką. Tai buvo traperis Arčiletis, kuris, su- 
žinojęs iš vado dalyko esmę, apsiėmė vaidinti vedlį. Jis neap- 
kentė mormonų, ir mes galėjome drąsiai pasikliauti jo ištikimy- 
be. Planas labai patiko šiam nuotykių ieškotojui, ir jis su užsi- 
degimu ėmėsi jį įgyvendinti. Jam padedant mes įsigijome rei- 
kalingus rūbus ir dažus, bet persirenginėti, matant jutams, bu- 
vo nei šis, nei tas: tai būtų patvirtinę, jog Ua-ka-ra žino mū- 
sų planus. Tačiau vadas užsiminė Merijanai, kad, esant reika- 
lui, jis pasiruošęs Mums atvirai padėti savo įtaka mormonams. 
Dabar, atrodė, mums daugiau nebuvo ko baimintis. Bet, deja, 
iki mūsų išjojimo atsitiko įvykis, galėjęs mūsų kilniajam sąjun- 
gininkui sutrukdyti įvykdyti savo pažadą. | | 


XC skyrius 
MEDŽIOTOJA IR JOS GLOBĖJAS 


Į slėnį sugrįžo žvalgas, kuris po grumtynių išskubėjo arapa- 
chų pėdsakais. Jis pranešė, kad jie susitiko dar vieną arapachų 
ir jų sąjungininkų šajenų būrį, susidedantį iš kelių šimtų žmo- 
nių, ir dabar jie visi traukia į Uerfano slėnį, ruošdamiesi atker- 
šyti už patirtą pralaimėjimą ir už Kruvinosios Rankos mirtį. Iš- 
girdę šią žinią, moterys šaukdamos puolė prie savo arklių, no- 
rėdamos pasislėpti kokioje nors nepavojingoje vietoje, o kariai 
ėmė rankiotis ginklus, ruošdamiesi sutikti priešus. Tačiau visi 
žinojo, kad užpuolimas įvyks ne anksčiau kaip naktį, o galbūt 
ir po kelių parų. Dėk to pasiruošimas mūšiui vyko ramiai ir ne- 
skubant. 

„Apie šito susidūrimo baigtį aš sužinojau vėliau. Jutai vėl 
laimėjo pergalę, Ua-ka-ra dar kartą pasirodė esąs talentingas 
karvedys. Jis taip išdėstė prie kalvos pusę savo karių, jog iš 
šalies atrodė lyg tai būtų visas jo būrys. Šautuvais jie lengvai 
sulaikė tiktai lankais ginkluotų priešų veržimąsi net keletą va- 
landų. Tuo metu likusieji kariai pasislėpė kadagiais apaugu- 
siuose skardžiuose. O naktį nusileido į slėnį, netikėtai prišliaužė 
prie priešų ir užpuolė juos iš užnugario. Tuo pačiu laiku metėsi 
į ataką ir būrys su Ua-ka-ra priekyje. Arapachų eilėse prasidėjo 
baisus sąmyšis, ir jutai laimėjo visišką pergalę. 

Kaip aš jau sakiau, visa tai sužinojau Žymiai vėliau. Aš kal- 
bu apie tai dabar, norėdamas įrodyti, kodėl mes daugiau nega- 
lėjome tikėtis Ua-ka-ros pagalbos. 

Jutai mūsų nesulaikė. Jie visiškai pasitikėjo savo jėgomis ir 
sugebėjimu naudoti šaunamuosius ginklus. 

Padėkoję vadui už viską, ką jis mums padarė, mes atsisvei- 
kinome, palikę jo globai mūsų sužeistą draugą. Aš nemačiau, 
kaip jis atsisveikino su Merijana. Niekas iš mūsų tuo momen- 
tu kartu su jais nebuvo, kadangi mes nujojome pirmi, o ji tru- 
putį atsiliko. Galbūt mergina jam pažadėjo, jog jie dar susitiks, 
nes mes visi šito tikėjomės. Nežinau, kokius jausmus pergyve- 
no vadas, išsiskirdanias su baltąja medžiotoja, kurią jis buvo 
priėmęs į savo globą. Sunku patikėti, kad jaunas indėnas, tiek 
laiko praleidęs tokios gražuolės draugijoje, jos nepamiltų. Bet 
jeigu taip ir buvo, tai jo meilė nebūtų suradusi atsakymo. 

Merijana, pareikšdama norą prisijungti prie mūsų grupės, 
suprato jai gresiantį pavojų. 

Stebinsas, laikydamas save jos vyru, galėjo pareikšti į ją 
teises, nes čia jis buvo visagalis. 

Merijanos apsisprendimas buvo tvirtas. Ji labai mylėjo se- 
serį ir dėl jos buvo pasiruošusi bet kokiems pavojams. Ją atkal- 
bėti buvo beprasmiška, o be to, be jos pagalbos visi mūsų mėgi- 
nimai būtų buvę nevaisingi, nes Lilijana galėjo manęs nepaklau- 
syti. Galimas daiktas, kad ji jau į mane žiūrėjo visiškai abejin- 
gai. Gal ir keista, bet kiekvieną kartą, kai prisimindavau nu- 
sviestą puokštę, sukėlusią man savo laiku saldžią viltį, aš jau- 
čiau aštrų sielos skausmą. Tas, kuris rodė merginai tokį dėmesį, 
galėjo tikėtis sėkmės. Ar ji atsispirs tokioms vikrioms žaban- 
goms? 

Štai kodėl aš pasitikėjau Merijana. 


XCI skyrius 
NAKTINIS SUSTOJIMAS 


Mes vėl perjojome per viršutinį Uerfano kanjoną, laikyda- 
miesi upės kranto. Už jo mes pasiekėme vietas, kur vilkstinė 
pasidalino: aukso ieškotojai ir dragūnai pasuko į pietus, kad 
Chilos ir Mochavės slėniais pasiektų Kaliforniją. 

Už viršutinio kanjono Uerfano slėnis pasisuka į šiaurę ir per 
jį veda kelias į Robido perėją. Šia kryptimi nuslinko mormonų 
vilkstinė. Sekti jų pėdsakais buvo nesunku — ratai ir arklių ka- 
nopos paliko aiškius atspaudus. Sprendžiant iš jų skaičiaus, bū- 
rys buvo žymiai didesnis, negu mes manėme. Beje, tai neturėjo 
ypatingos reikšmės, kadangi mes nesiruošėme naudoti jėgos. Aš 

maniau, jog būrio gausumas mums net naudingas, nes didelia- 
me žmonių susibūrime sunkiau sekti atskirą žmogų ir iš karto 
pastebėti jo dingimą. 

Mes prijojome prie Robido viršukelės, kai už neaprėpiamo 
San Luiso slėnio leidosi saulė, ir ten suradome vietą, kur vakar 
vilkstinė sustojo nakvynės. Pro dar teberusenančių laužų plėnis, 
virš kurių kilo ploni permatomi dūmai, slankiojo kojotai. 

Dabar mes jau žinojome furgono, kurį užgrobė Kruvinoji 
Ranka, istoriją. Mūsų vedlys ją išgirdo iš Stebinso pasiuntinic. 
Vežimas priklausė „šventųjų“ vilkstinei ir atsiliko nuo jos visai 
netoli. Kada arapachai juos užpuolė, bailūs mormonai, vietoj to, 
kad ateitų savo nelaimingiems draugams į pagalbą, puolė bėgti 
ir sustojo tiktai tada, kai pasiekė Robido perėją. 

Vedlys taip pat paaiškino, kodėl neįsikišo apsauga. Pasirodo, 
jog ir aukso ieškotojai, ir dragūnai jau seniai išsiskyrė su savo 
nemaloniais bendrakeleiviais ir juos truputį aplenkė. Jie tik- 
riausiai nieko nežinojo apie kruviną dramą, įvykusią Uerfano 
slėnyje. 

Mes nusprendėme praleisti naktį apleistos stovyklos vietoje. 
Mums buvo žinoma, jog mormonai yra nuo mūsų nutolę maž- 
daug už trisdešimties mylių. Jie įsikūrė stovyklą ant Rio del 
Nortės kranto, laukdami atsakymo iš Ua-ka-ros. Mes juos turėjo- 
me pasivyti kitą dieną. 

Išvaikę kojotus, mes pradėjome statyti iš bizonų kailių 
palapines. Jas mums davė mūsų draugai jutai. Viena iš jų bu- 
vo skirta Merijanai, kita — likusiems. Mes, tame tarpe ir Meri- 
jana, galėjome, žinoma, apsieiti be tokių patogumų, bet tu- 
rėjome kitą tikslą. Esmė ta, kad keletą dienų mums teks keliau- 
ti su mormonais. Todėl šitos palapinės turėjo būti ne tiek poil- 
sio vieta, kiek mūsų slėptuve nuo pernelyg smalsių žvilgsnių. 
Juk mums laikas nuo laiko teks atnaujinti savo grimą. 

Nors šitas vietas dažnai lanko ir indėnai, ir baltieji, nieko 
iki šiol nesutikome. Mes keliavome pirmyn, laikydamiesi dide- 
lio atsargumo, bijodamiesi susitikti su mūsų priešais arapa- 
chais, bet ne su tais, kurie buvo sumušti kautynėse, o su kokiu 
nors Mane praeitą naktį persekiojusiu būriu. Kaip jau buvo mi- 
nėta, kai kurie kariai grįžo prie kalvos. Bet juk kiti, apimti 
noro atkeršyti arba vilties pasižymėti, galėjo tęsti paieškas. To- 
kiu atveju nebuvo garantijos, kad mes su jais nesusitiksime ar- 
ba, jeigu jie pirmieji mus pastebės, nepakliūsime į spąstus. Ma- 
no persekiotojų būrys kiekvienu atveju negalėjo būti mažesnis 
už mūsiškį. Atrodė neįtikėtina, kad būtų mažiau tuzino karių 
ten, kur kiekvieną minutę jie rizikavo susitikti su Žymiai dides- 

niu savo priešų jutų būriu, nekalbant jau apie vilkstinės sargy- 
bą. Bijodamiesi, jog arapachai yra priekyje mūsų, mes ėmėmės 
visų priemonių, kad išvengtume susitikimo su jais. Tačiau mes 
nepastebėjome jokių indėnų buvimo ženklų. Kanjone mes ma- 
tėme jų arklių pėdsakus, bet nei. prerijoje, nei prie Robido perė- 
jos jų nebuvo. Jeigu būrys ir vyko toliau, tai, be abejonės, ko- 
kiu nors kitu keliu. Jokių arapachų viešėjimo pėdsakų mes ne- 
radome ir buvusios mormonų stovyklavietės VEISJEiA! nors viską 
aplinkui kruopščiai apžiūrėjome. 

Tuo tarpu aš ieškojau visai. kitokių pėdsakų, bet, deja, ne- 
sėkmingai. 

Galų gale mes įsitikinome, kad mums indėnų baimintis nerei- 
kia. Net mūsų atsargusis traperis ryžosi sukurti ugnį, ir mes 
uždegėme didžiulį ir ryškų laužą, kuriam naudojome pusiau ap- 
degusius žagarus, išmėtytus stovyklos vietoje. Ugnis mums bu- 
vo reikalinga ne apsigynimui nuo šalčio, kadangi naktis buvo 
šilta, o vakarienei virti. Pavalgę, mes susėdome aplink laužą 
parūkyti, ir Merijana nuėjo į savo palapinę. Greitai ji vėl 
išėjo, bet, vietoj to, jog prisėstų prie mūsų linksmos ugnelės, 
lėtai pasuko link upės. Jaunasis medžiotojas tuojau pašoko ir 
sumišęs nuėjo prie palapinės, bet ne prie jos, o prie mūsų. Jis, 
žinoma, būtų galėjęs neapsimetinėti, kad apžiūrinėja ginklus. 
Šita gudrybė nieko neapgavo, nes jis, baigęs tariamą apžiūrą, 
pasuko į tą pačią pusę, kur ir medžiotoja. 

— Įsimylėjėliai? — pusiau klausdamas sukuždėjo Arčiletis, su 
reikšminga šypsena žvelgdamas į tolstančią jaunuolio figūrą. 

— Taip, įsimylėjėliai, kurie buvo ilgai išskirti. 

— Karamba! Nejaugi? Tokiu atveju, tai ir yra Mormono var- 
Žovas? 

Aš patvirtindamas linktelėjau galva. 

— Nenuostabu, senjore, jog ji ir žiūrėti nenorėjo į šitą veid- 
mainį šventeivą. Jūsų draugas tikras gražuolis. Dabar aš supran- 
tu, kodėl drąsioji medžiotoja dūsavo dėl savo tolimų namų Te- 
nesyje. 

Taip, rūkydami ir tingiai plepėdami, mes sėdėjome prie laužo. 

XCII skyrius 
PERSIRENGIMAS 


Kai įsimylėjėliai grįžo, mūsų laužas jau baigė degti. 

Pasivaikščiojimas mėnulio šviesoje neabejotinai sukėlė daug 
saldžių prisiminimų, ir dėl to nenuostabu, kad jiems norėjosi 
jį pratęsti. Tačiau mums visiems reikėjo pailsėti — laikas bu- 
vo gulti miegoti. Mes daugiau nesibijojome arapachų užpuo- 
limo, bet vis tiktai nusprendėme būti atsargūs ir iš eilės sau- 
goti stovyklą. Merijana, žinoma, buvo nuo šių pareigų atleista 
ir, palinkėjusi mums ramios nakties, pasišalino į savo palapinę, 
prie kurios įėjimo atsigulė ištikimasis Vilkas. 

Persirengimą atidėjome iki ryto. Traperis -pasiliko sargyboje, 
mes įlindome į palapinę, kad miegas prieš būsimus įvykius su- 
teiktų jėgų. 


Ankstyvą rytą, pirmiau negu saulė apšvietė snieguotas viI- 
šūneės, mes jau buvome ant kojų ir, greitomis papusryčiavę, 
ėmėmės persirenginėti. Pagrindinis kostiumininkas buvo Arči- 
letis, kuris gerai žinojo jutų drabužių ypatingumus. Pačiam mek- 
sikiečiui persirenginėti nereikėjo. Traperiai pas jutus viešėdavo 
dažnai, ir Ua-ka-ra galėjo jį paprašyti pervesti mormonus per 
Kolorado dykumas. Jis ruošėsi pasirodyti jų stovykloje savo 
meksikietišku kostiumu, žinodamas, jog tai nesukels jokių įtari- 
mų. Todėl jis mums galėjo padėti grimuotis. Pirmas bandymas 
buvo atliktas su manimi. Gana aštrūs mano veido bruožai lei- 
do lengvai iš manęs padaryti indėną ir, kada mano kaklas, ran- 
kos ir veidas buvo padengti raudonais dažais, aš pavirtau 
į didžiai įspūdingą raudonodį karį. Elnio odos palaidinė, get- 
rai ir mokasinai slėpė likusią mano kūno dalį. Keletas ilgų 
kuokštų, iškirptų iš mano arabo uodegos bei karčių ir vikriai 
įpintų į mano nuosavus tamsius plaukus, ir plunksnų papuošalas 
papildė aprangą, kuri man būtų suteikusi garbę net Paryžiaus 
maskarade. Taip pat lengvai vyko ir Vingrouvo grimavimas, bet 
su Taikliąja Akimi reikalai buvo sudėtingesni. Užriesta nosis, 
reti šąįesūs plaukai ir žaliai pilkos akys atrodė neįveikiama kliū- 
timi. Tačiau Arčiletis įrodė, kad jis talentingas dailininkas. Taik- 
liosios Akies ševeliūra buvo tirštai sutepta anglies pasta, o juodi 
ratai aplink akis padarė nepastebimą akių rainelės ir vyzdžio 
atspalvių skirtingumą. Veidas buvo nugruntuotas raudona och- 

ra, kurios paviršiuje išilgai nosį nuvesta keletas juodų juostų. 
Jos užmaskavo nosies riestumą, pavertę buvusį šaulį į tikrą in- 
dėną. 2 + 

Merijana buvo pati sau kostiumininke, ir, kolei mes terliojo- 
mės lauke, ji užsiiminėjo tualetu palapinėje. Jos apdaras dide- 
lių pakeitimų nereikalavo, kadangi jis jau buvo indėniškas; tik- 
tai būtina buvo pakeisti veidą. Bet kaip? Tiesą sakant, mane vi- 
są laiką jaudino mintis, jog merginą atpažins, ir aš stengiausi 
sugalvoti, kaip apsieiti be rizikingo Merijanos pasirodymo mor- 
monų stovykloje. | 

Tačiau, kada aš išvydau išėjusią iš palapinės medžiotoją, 
visi mano būgštavimai išnyko. Jos veidas buvo išdažytas uogų 
sultimis, ant skruostų iš raudonų taškų išpaišyti ratai, o skersai 
kaktą nuvestos baltos linijos. Nors ši šlykšti teplionė ir negalė- 
jo paslėpti merginos grožio, ji taip pakeitė jos išorę, kad net 
Vingrouvas, ko gero, būtų nepažinęs savo nuotakos. Tuo labiau 
ji galėjo suklaidinti Choltą ir Stebinsą. Greitai mes užbaigėme 
savo persirengimą, paslėpėme nusivilktus drabužius ir, suvynio- 
ję palapines, leidomės į kelią. Mus lydėjo ištikimas Vilkas. Aš 
buvau prieš, lygiai kaip ir mūsų vedlys, bet Merijana nenorė- 
jo skirtis su jau ne kartą ją apgynusiu draugu. Bet šunį taip pat 
buvo sunku pažinti. Jis buvo apkirptas ir taip nudažytas, jog 
buvo panašus į indėnų šunį. 


XCIII skyrius 
MORMONŲ VILKSTINĖ 


Po kelių jojimo valandų mes pasiekėme vakarinį perėjos ga- 
lą ir, apjoję išsikišusią uolą, išvydome prieš save platų slėnį. 

— Žiūrėkite! — sušuko meksikietis.— Antai mormonų sto- 
vykla! 

Traperis sustabdė arklį, ir mes visi pasekėme jo pavyzdžiu, 
žvelgdami į tą pusę, kur jis rodė. Prieš mus driekėsi San Luiso 
slėnis. Jis buvo visiškai lygus, ir dabar, kada virš jo kabėjo bal- 
ta rūko marška, jį buvo galima palaikyti didžiuliu ežeru. Toli 
vakaruose matėsi neaiškūs San Chuano kalnų kontūrai, už ku- 
rių dunksojo šviesios Sidabrinių kalnų viršūnės. Šiaurėje kur 
kas labiau ryškėjo apaugę mišku Siera Mochado ir Savatčo skar- 
džiai, o kairėje ir dešinėje kilo sniegynų padengti Paiks Pikas 
ir Ua-to-ijos viršūnė. Jie, kaip milžiniški sargybiniai, saugojo 
įėjimą į. šitą puikų slėnį, kuriame vingiuota blizgančia juosta 

sroveno upė. Nuo aukštumos, kurioje mes stovėjome, mums bu- 
vo gerai matoma jos vaga iki pačių San Chuano kalnų. Viena- 
me tolimame vingyje matėsi mormonų stovykla. Jeigu mes bū- 
tume nesitikėję ją ten išvysti, tai vargu ar būtume supratę, kas 
ten yra. Permatomoje migloje, supančioje slėnį, buvo galima 
su vargu įžvelgti keletą mažų šviesių dėmių. Meksikietis paaiš- 
kino, jog tai furgonai, ir aš patvirtinau jo žodžius, pažvelgęs per 
žiūroną. Tie, kurie buvo matyti, stovėjo į Mus šonu, sudaryda- 
mi, regimai, vieną žiedo dalį, kurio viduryje, reikia manyti, bu- 
vo stovykla. Aš ir toliau stebėjau per žiūroną, ieškodamas jos 
gyventojų, apžiūrinėjau ir žmones, ir gyvulius. Pagal drabužius 
aš net atskyriau vyrus ir moteris, vaikščiojančius prie furgonų, 
bet negalėjau suvokti, ką jie veikė. Tačiau mūsų tai nedomino. 
Mes nesiruošėine prislinkti slapta, kadangi, pasitikėdami savo 
grimu, nusprendėme tiesiai, nesislapstydami, joti į stovyklą. 

Buvo pusiaudienis, ir mes įsikūrėme poilsiui. Nors mus skyrė 
nuo mormonų ganėtinai didelis atstumas, mes nesiskubinome, 
nes nenorėjome pas juos nuvykti anksčiau vakaro. Mes žinojo- 
me, kad į mus bus įsmeigta daugybė smalsių akių, o temstant 
tai buvo mažiau pavojinga. Būtume galėję, žinoma, atjoti ir 
naktį, kada suprasti apgavystę būtų buvę visai neįmanoma, 
bet bijojome, kad juo įdėmiau būsime apžiūrinėti ryte. Mes nu- 
sprendėme, jog mūsų būsimųjų pakeleivių smalsumo patenkini- 
mui pakaks pusvalandžio. Ir visų geriausia, jeigu šitas pusvalandis 
atiteks sutemoms. Beje, mes nesitikėjome, kad mus apžiūri- 
nės kaip keistenybes. „Šventieji“, žinoma, jau sutiko savo ke- 
lyje draugiškų raudonodžių, ir net su jais keliavo keletas in- 
dėnų. 

Tačiau buvo dar viena priežastis, kodėl mes norėjome patekti 
į stovyklą prieš ateinant Nakčiai. Mums buvo būtina šviesoje 
susipažinti su furgonų išsidėstymu ir aplinkine vietove. Kas 
galėjo žinoti, kaip pasisuks reikalai? Galbūt patogus atvejis pa- 
sitaikys jau pirmąją naktį. Vaizduoti vedlius ir medžiotojus mums 
nelabai norėjosi ir žvmiai maloniau būtų buvę šitų pareigų 
atsikratyti, dar nepradėjus jų vykdyti. 


* * * 


Paskutiniai besileidžiančios saulės spinduliai nušvietė Sidab- 
rinių kalnų viršūnes, kada mes prijojome mormonų stovyklą. 
Dabar buvo galima tiksliau nustatyti vilkstinės dydį. Ji susidė- 
jo apytikriai iš dvidešimties didelių dengtų furgonų ir keleto 
mažesnės apimties vežimų. Pastarieji buvo su lingėmis, žymiai 

ištaigingesni. Tai, matyt, buvo turtingesnių „šventųjų“ ekipa- 
žai. O didieji furgonai su kinkomaisiais jaučiais priklausė pras- 
tuomenei ir būtent iš jų ir buvo sudarytas ratas, kurio vi- 
duryje įsikūrė stovykla. Šitas aptvaras būna statomas tokiu 
būdu: du pirmutiniai furgonai glaudžiai sustumiami vienas prie 
kito, du kiti privežami prie jų iš abiejų pusių taip, kad jų prie- 
kiniai ratai siektų užpakalinius pirmųjų furgonų ratus. Kiti ri- 
kiuojami poromis ta pačia tvarka tol, kol tokiu būdu neišsiri- 
kiuoja pusė visos vilkstinės. Antroji pusė statoma lygiai taip 
pat, tik su tuo skirtumu, kad kiekvieną porą priveža prie anks- 
tesnių furgonų vidurinių šonų. Tokiu būdu furgonai sudaro ne- 
tikslų ratą. Vienoje vietoje paprastai paliekamas tarpas, esantis 
įėjimu. Kada vidun suvaro arklius ir galvijus, šį įėjimą galima 
uždengti, nutempus išilgai virvę. Pavojaus atveju keliautojai pa- 
sislepia tokio užtvaro viduje, kadangi furgonai sudaro patikimą 
priedangą. Jų kiltiniai stogai pakeičia palapines, kur patogiai ir 
ramiai įsikuria nakčiai moterys ir vaikai. Iš lauko pastatomi sar- 
gybiniai, o aplinkui jodinėja raiti žvalgai, įspėjantys apie priešo 
artinimąsi. 

Prijoję prie stovyklos, mes įsitikinome, kad mormonai ją įsi- 
kūrė būtent tokiu būdu. Žymiai mažesni vežimai buvo suvežti 
aptvaro vidun. Ten pat šurmuliavo moterys ir vaikai, Matyt, pa- 
stebėję mūsų prisiartinimą. Vyrai pasiliko išorėje. Arklių ir gal-- 
vijų taip pat nevarė vidun. Būrelis buvo pernelyg mažas, 
kad sukeltų nerimą net netikėtai pasirodęs. Mūsų, žinoma, lau- 
kė ir iš karto priėmė už jutų vado pasiuntinius. Kada mes atsi- 
dūrėme visai arti stovyklos, mūsų pasitikti iššuoliavo keletas 
raitelių. Meksikietis prikabino prie grūstuvo šautuvui valyti ga- 
balėlį balto elnio kailio ir pradėjo juo mojuoti — bendrai pri- 
imtas taikos simbolis, suprantamas ir Amerikos indėnams. Atsa- 
kydami mums, mostelėjo kažkokiu rankšluosčiu ar staldengte, 
po to, sukirtę arkliams pentinais, raiteliai prisiartino prie mūsų 
ir sustojo už trisdešimties jardų. Meksikietis ir mormonų vado- 
vas išjojo į priekį, paspaudė vienas kitam rankas ir pradėjo po- 
kalbį. Aš girdėjau, kaip traperis savo laužyta anglų kalba aiš- 
kino, kad jis — vedlys, kurį atsiuntė Ua-ka-ra, o mes — jutų 
medžiotojai ir aprūpinsime vilkstinę laimikiu. 

Išjojusių mus pasitikti mormonų viso buvo šeši žmonės, ir 
aš pagalvojau, kad jeigu kiti naujakuriai panašūs į juos, tai jų 
kompanija gana nemaloni. Vėliau aš sužinojau, jog mus sutiko 
danitai, arba ,,angelai-keršytojai“, lydėjusieji vilkstinę. Jiems 
kur kas geriau būtų tikęs „velnių-keršytojų“ pavadinimas, ka- 
dangi aš niekada nebuvau sutikęs labiau piktadariškesnės išvaiz- 

dos subjektų. Penkerių iš jų aš, kiek prisimenu, niekada anks- 
čiau nemačiau, 0 su šeštuoju susidūriau tik vieną kartą, bet jį 
gerai įsidėmėjau. Išvydus nors kartą buvusio Suompvilo mo- 
kytojo fizionomiją, buvo neįmanoma ją užmiršti. Žmogus, kal- 
bėjęsis su meksikiečiu, buvo ne kas kitas kaip Stebinsas. Šne- 
kėjosi jie neilgai, kadangi traperio žodžiuose nebuvo nieko ne- 
laukto ar įtartino. Mormonų vadovas parodė mums vietą, kur 
mes galėjome įsikurti nakvynei. Ji buvo už stovyklos ribų ir 
netoli upės, kas kaip tik sutapo su mūsų norais. Prijoję prie nu- 
rodytos vietos, mes ėmėme statytis palapines, 


XCIV skyrius 
STOVYKLA 


Kai tiktai tapo aišku, kas mes tokie, „šventieji“ tuoj pat susi- 
grūdo aplinkui. Ar tik ne devynios dešimtosios visos stovyk- 
los — vyrai, moterys ir vaikai — ėmėsi mus apžiūrinėti. Mums 
pavyko didesnių pastangų dėka šitą išbandymą išlaikyti: apsi- 
mesti abejingais, kuo pasižymi tikrieji indėnai. Mes stropiai ap- 
simetinėjome, kad nesuprantame mus apsupusių žioplių pasta- 
bų. Traperis laikas nuo laiko jiems atsakinėjo savo laužyta ang- 
lų kalba, o mes nieko nekalbėjome, bet uoliai užsiėmėme savo 
reikalais, slapta pašnairuodami į minią. Aš pastebėjau, kad visų 
labiausiai jų dėmesį traukia medžiotoja, ir minutei mane užval- 
dė baimė. Tiesa, jos veidas, rankos ir kaklas buvo išdažyti rau- 
dona spalva ir paviršutinišku žvilgsniu ją buvo galima palai- 
kyti indėne, bet retas Merijanos grožis sukėlė norą ją apžiū- 
rėti iš arčiau. Kai kas iš aplink stovinčiųjų net nematė rei- 
kalo slėpti savo susižavėjimo. 


— Velniškai graži merga! — pastebėjo vienas.— Kas ji to- 
kia? — kreipėsi jis į meksikietį. 

-— Jutų skvo, — atsakė tas ir, rodydamas į mane, pridūrė: — 
Šito medžiotojų vado sesuo ir pati taip pat medžiotoja — šaudo 


elnius, bizonus, kalnų avinus. 

— Velnias su ja, kad ji medžiotoja. Jeigu jos veidą gerai 
nutrinti si plaušine ir muilu, ji bet kur būtų gražuolė! 

Vaikinas taip iškalbingai išreiškęs savo nuomonę, buvo vie- 
nas iš tų šešerių, kurie mus sutiko, kai mes prijojome. Jo paly- 
dovai stovėjo čia pat, įbedę į merginą savo lūšiškas arba, grei- 
čiau, vilkų akis. Pats Stebinsas, prieš atsitraukdamas nuo mūsų, 
įdėmiai apžvelgė Merijaną, nors, aiškiai, jos nepažino. Likusieji 

toliau garsiai reiškė savo pusiau pajuokiamą susižavėjimą. Aš, 
taip pat kaip ir pati Merijana, labai apsidžiaugiau, kai palapi- 
nės buvo pagaliau pastatytos ir ji galėjo pasislėpti nuo smalsių 
žvilgsnių. | 

Mums dabar atsivėrė visiška galimybė išstudijuoti mormonus, 
taip sakant, namų aplinkoje, nes jiems ir į galvą neatėjo, kad 
mes juos suprantame. Dauguma iš šitų išeivių buvo paprasti fer- 
"meriai, batsiuviai, kalviai, staliai ir į juos panašūs, pačiais pa- 
prasčiausiais veidais, nereiškiančiais nei ypatingo šventumo, nei 
ypatingo nuodėmingumo. Bet tarp jų pasitaikė ir kitos rūšies 
„šventųjų“ — su Žymiai gudresniais ir ištvirkusiais veidais. Tai 
buvo žmonės, kurie, be abejonės, įstojo į sektą, verždamiesi prie 
žemiškųjų gėrybių, o visai ne dangiškųjų. Visi jie tarp mormonų 
užėmė aukštą padėtį, būdami kitų „ganytojais". 

Tačiau aš juos apžiūrinėjau neilgai. Man rūpėjo kas kita. 
Aš seniai tolydžio įdėmiai stebėjau įėjimą į stovyklą, mesdamas 
akylą žvilgsnį į kiekvieną, kas iš ten pasirodydavo, ar tai būtų 
vyras, ar moteris. Iki šio laiko be rezultatų — tie, kurių aš lau- 
kiau, nepasirodė. Įėjimas buvo maždaug už dviejų šimtų jardų 
nuo mūsų palapinių, bet net esant tokiam atstumui aš būčiau pa- 
žinęs didžiulę skvoterio figūrą. Kai dėl Lilijanos, tai mano širdis 
man būtų išsyk pasakiusi, jog tai ji. Bet nei tėvas, nei duktė 
nepasirodė, nors aplink mus visą laiką grūdosi daug žmonių. 
Buvo. mažų mažiausiai keista, kad Choltas ir Lilijana nepasekė 
kitų pavyzdžiu. Natūralus smalsumas ir grynai vaikiškas noras 
pažvelgti į mūsų parėdus ir išsidažymą būtų turėję priversti Li- 
lijaną išeiti. Tuo tarpu, kai vienas paskui kitą išeiviai pasirody- 
davo iš už furgonų, mano nustebimas augo, o tų, kurių aš lau-: 
kiau, vis nebuvo. Palaipsniui jis perėjo į širdgėlą, o paskui ir 
į nerimą. Mane pradėjo kankinti žiaurus įtarimas: ar Lilijaną 
iš Viso. yra mormonų stovykloje? Galbūt mes einame klaidin- 
gais pėdsakais? O gal Choltas pasiliko su aukso ieškotojais? Juk 
papasakota Su-va-ni istorija, galų gale, nieko neįrodė. Galbūt 
Lilijana išvyko su tuo dragūnu, kuris jai įteikė puokštę, perjuos- 
tą raiščiu iš jo juostos? 

— Taip, — sumurmėjau aš sau, — visai galimas daiktas, kad 
jų čia nėra. Skvoteris galėjo liautis paklusti Stebinsui ir, atsi- 
sveikinęs su mormonais, išvykti su aukso ieškotojais. Bet ne! 
Štai jis, Choltas, pats asmeniškai! 

Aukštas žmogus, stovintis praėjime tarp iurgonų, iš tikrųjų 
buvo Choltas. Jis ten pasirodė, matyt, kada aš vienai akimirkai 
nukreipiau žvilgsnį į šalį Herkulo sudėjimas ir didžiulė, už- 
dengianti krūtinę ruda barzda padėjo man pažinti Tenesio skvo- 

terį, bet galutinai mane tuo įtikino jo apdaras. Jis buvo lygiai 
toks pats, kokį aš mačiau Choltą tą atmintiną rytą, kada jis nu- 
kreipė į mane savo ilgą šautuvą. Aš gerai prisiminiau plačią 
striukę iš storo žalio audeklo, dar labiau nuo to laiko išbluku- 
sią, raudoną palaidinę, šiurkščius, aukščiau kelių batus, aprištą 
aplink galvą raudoną skarelę su kabančiu virš antakių galu. Aš 
godžiai įsispitrijau į skvotetį. Ar jis ruošiasi prieiti arčiau, ar tic- 
siog išėjo kokiu Nors reikalu? Man pasirodė, kad jo išvaizda 
mįslinga ir liūdna. Aš negalėjau, žinoma, įžiūrėti iš tokio atstu- 
mo veido išraiškos, bet, atrodo, jame smalsumo nebuvo. 
"Probėgomis žvilgterėjęs į mus, skvoteris nusisuko. Matyt, mes 
jo visai nedominome, ir jis nereiškė savo bendrakeleivių vaikiš- 
ko smalsumo, į kuriuos visais atvejais buvo labai mažai pana- 
šus. Choltas tarp jų atrodė kaip niūrus, bet didingas liūtas, ap- 
suptas šakalų. Jo elgesys sustiprino šį panašumą su žvėrių val- 
dovu. Nė su kuo nesileisdamas į pokalbį, jis stovėjo nuošaliai, 
tylintis ir nejudantis kaip statula. Paskui aš išvydau, kaip jis nu- 
sižiovavo, pasirąžė, o po to apsisuko ir išnyko už furgonų. 


XCV skyrius 
SUSITIKIMAS PRIE UPĖS 


Skvoterio pasirodymas mane nuramino. Jeigu jis yra mormo- 
nų stovykloje, reiškia, ten taip pat buvo ir Lilijana. Skaitytojas 
gali nustebti, kodėl aplinkybės tiktai vakar mane liūdinusios, 
šiandien džiugino. Bet tai lengva paaiškinti. Mūsų planas buvo 
toks geras, kad bijotis didelių sunkumų jau neteko, ir mano vil- 
tis virto beveik įsitikinimu. Iš visa ko sprendžiant, ,,„šventie- 
siems“ nekilo jokių įtarimų. Mes galėjome visiškai laisvai vaikš- 
čioti po mormonų stovyklą, ir įvykdyti mūsų ketinimą atrodė 
nesunku. Mane neramino tiktai viena: ar sutiks Lilijana bėgti su 
mumis? O jeigu ji vis dėlto nepanorės palikti tėvo? Tokiu atve- 
ju visos mūsų pastangos būtų buvę beprasmės. Bet, pasvarstęs, 
aš nusprendžiau, jog Merijana, jeigu tai nepasiseks man, be 
abejo, sugebės įtikinti seserį. 

Paguodęs save šia mintimi, aš nusprendžiau užsiimti savo Žir- 
gu, kurio jau seniai nevaliau. Didžiulis meksikietiškas balnas 
ganėtinai pakeitė jo išvaizdą, bet aš ir be šito nesibaiminau, 
kad jį gali pažinti. Stebinsas ir Choltas jį matė tiktai kartą 
ir tai esant tokioms aplinkybėms, kada arklys vargu ar galėjo 

patraukti jų dėmesį. Kitaip, žinoma, jie mano arabą būtų prisi- 
minę, nes, kartą išvydus, užmiršti buvo sunku. 

Taigi, aš tiktai ruošiausi jį nubalnoti, kai visai, netoli - nuo 
manęs atsirado vizija, pasirodžiusi man tarp niūrios tamsos sau- 
lės spinduliu ir privertusi mane sustingti vietoje. Už dvidešim- 
ties žingsnių nuo manęs stovėjo nuostabi mergina, su auksiniais 
plaukais, krintančiais vos ne iki kelių. Nėra reikalo aiškinti, jog 
tai buvo Lilijana Cholt. Aš iš karto joje pastebėjau kai kuriuos 
pasikeitimus. Ji įdegė, tapo tarsi aukštesnė ir suaugesnė. Ji bu- 
vo su ta pačia namų audeklo suknele, iš kurios dabar truputį 
išaugo, ir ant kaklo po senovei blizgėjo dirbtinių perlų eilutė. 
Man staiga atėjo į galvą džiaugsminga mintis: galbūt ji nenori 
puoštis? 

Ji stovėjo pusiau atsisukusi į mane, matyt, užtrukusi, kad 
galėtų mane geriau apžiūrėti. Jos didelės akys buvo įsmeigtos 
į Mane su nuostaba ir smalsumu, kurio negalėjo nesukelti mano 
vaizdingas indėniškas kostiumas! Greitai ji apsisuko ir nuėjo 
savo keliu, laikas nuo laiko vis dėlto atsigręždama atgal. Ne- 
jaugi širdis pakuždėjo Lilijanai tiesą? Ne, tai atrodė visiškai ne- 
įmanoma. 

Kelelis ją atvedė prie upės, šimtu jardų aukščiau .tos vie- 
tos, kur buvo pastatytos mūsų palapinės. Per tokį patį atstu- 
mą nuo ten buvo ir artimiausias furgonas. Rankoje mergina 
nešėsi kibirą, bet, priėjusi iki upės, nepradėjo semti, o atsisėdo 
ant kranto prie vandens, jos ilgi plaukai pasklido ant žolės. 
Nulenkusi galvą, ji pradėjo įdėmiai žiūrėti į krištolinę gilumą, 
tarsi ten atsispindėtų koks nors geistinas paveikslas. 

Aš sekiau kiekvieną jos judesį, suprantama tylėdamas ir 
slapta, žinodamas, jog į mane žiūri. Beje, dauguma išsižiojėlių 
nuo mūsų palapinių atsitraukė, nes atėjo vakarienės me- 
tas. Vis dėlto prisiartinti prie merginos aš nedrįsau. Tai būtų 
atrodę keistai, o ir ji pati būtų galėjusi išsigąsti ir net, ko gero, 
pabėgti. Bet praleisti tokią progą buvo nedovanotina. Kas žino, 
kada vėl atsiras galimybė pakalbėti su Lilijaina. Ką reikėjo da- 
ryti? Ir staiga man atėjo mintis, kaip savo norą įvykdyti. Aš dar 
nepaleidau savo arabo ganytis, o kaip tik šalia tos vietos, kur 
sėdėjo Lilijana, žolė buvo tirštesnė negu kitur aplinkui. Ten 
žirgą buvo galima pririšti arba laikyti jį, kolei ganosi, už pava- 
džio. Nė minutės nedelsdamas, aš jį nubalnojau ir nusivedžiau 
prie upės. Artinausi aš vis dėlto lėtai, bijodamas greitais žings- 
niais išgąsdinti Lilijaną. Paleidęs arklį ganytis, aš laikas nuo lai- 
ko truktelėdavau jį už pavadžio, kurį laikiau rankoje. Mergina 
pastebėjo, kad aš prieinu vis arčiau, ir keletą kartų pažvelgė 

į Mano pusę, bet ne su baime, o greičiau iš smalsumo. Beje, gal- 
būt man taip pasirodė. Matyt, jos dėmesį patraukė mano ara- 
bas, nes ji tolydžio į jį žiūrėjo ir kiekvieną kartą vis ilgiau. Ar 
ji juo gėrėjosi, ar jis jai sukėlė kažkokius prisiminimus? Juk 
Lilijana mano ristūną galėjo pažinti! Aš būčiau kažin ką atida- 
vęs, kad būčiau galėjęs ją prakalbinti! Kaip veržėsi mano šir- 
dis gauti nors kokį ženklą, jog aš atpažintas! Bet aš nedrįsau 
jai išsiduoti, neįsitikinęs, kad ji manimi džiaugsis, kad mus vie- 
nijantys švelnūs saitai dar nenutraukti ir nesusilpnėjo. 

Tuo tarpu kai aš prisiartinau, viltis, jog man pavyks pakal- 
bėti su Lilijana, vis augo. Ji, matyt, nuo manęs bėgti nesiruošė. 
Aš priėjau arčiau, ir jau buvau pasiruošęs prabilti, kai už nu- 
garos pasigirdęs aštrus balsas man sutrukdė. 


XCVI skyrius 
PIKTOJI DUENJA 


— Dieve tu mano! Ko tu taip ilgai terliojiesi? Kodėl iki šio 
laiko neneši vandens? Tu juk žinai, kad masa Choltas ir masa 
Stebinsas nori kavos! 

Aš greitai atsisukau į šitą balsą. Prieš mane buvo stora mula- 
tė. Jos taukuotas margo muslino rūbas buvo apsiuvinėtas ryš- 
kiomis juostomis. Ant galvos puikavosi dryžuotas raištis. Moters 
balsas ir jos žodžiai sukėlė man patį kokčiausią įspūdį. Bet, ka- 
da aš išvydau, su kokiu piktumu ji žiūri, įrėmusi į šonus ran- 
kas, į Lilijaną, mano priešiškumas dar sustiprėjo, tuo labiau, 
kad jį, kaip matyt, jautė ir Lilijana. Aš pastebėjau, kad mano 
mylimosios veidelį apniaukė kažkoks šešėlis. 

— Girdi? Ko tu čia kapstaisi? Greičiau semk vandenį, o tai, 
žiūrėk, tau klius! 

Grąsinimas? Ir Lilijana paklūsta! 

— Aš tuojau, tetule Liuse! — išsigandusi atsišaukė mergina, 
skubiai semdama kibiru vandenį. 

Aš laukiau, kad po tokio nuolaidaus atsakymo mulatė pasi- 
šalins, bet, deja, klydau. Išgirdusi Lilijanos žodžius, ji apėjo 
mane ir greitai nutrepeno tiesiai pas ją. Mulatės mažos apsitrau- 
kusios akutės degė įniršiu. Lilijana, aiškiai išsigandusi, apmirė 
vietoje, laukdama storulės prisiartinimo, kuri išsyk pradėjo 
kvykti. 

— Kokia aš tau „tetulė Liusė'? Pabandyk tiktai pasakyti 
dar kartą, tai aš tau akis išdraskysiu! Aš tau nurausiu ir plau- 

kus, kuriais tu taip giriesi! Jie, tik pamanykit, auksiniai! Šiau- 
diniai jie, o ne auksiniai! 

— Aš nežinojau, kad tai jums užgaulu,— nuolankiai atsakė 
mergina.— Juk jus taip vadina misteris Stebinsas. 

— Ne tavo reikalas, ką daro masa Stebinsas! O tu mane taip 
vadinti nedrįsk! 

Apstulbintas šitos raganos šiurkštumo, aš labai sunkiai įvei- 
kiau norą ją įmesti į vandenį. Bet tai būtų galėję sužlugdyti 
visą Mūsų reikalą. | | 

Aš pastebėjau, jog Lilijana buvo nusigandusi, tarsi mulatė 
jai turėjo kažkokią valdžią. Be abejo, Stebinsas jai. pavedė mer- 
giną sekti. Tačiau man pavyko nugalėti savo įtūžį ir nutylėti. 
Labai greitai aš buvau už tai apdovanotas. 

— Na, ko tu sėdi, spoksodama į vandenį? — tęsė mulatė.— 
Ar tik negalvoji ten pamatyti jo šešėlį? 

— Kieno šešėlį? — nustebusi paklausė Lilijana. 

Aš suvirpėjau, laukdamas jos atsakymo. 

— Viešpatie, Dieve mano! Nemačiau aš, ar ką, kaip tu ra- 
šei jo vardą savo knygelėje, kaip braižei jam laišką smėlyje 
Arkanzaso stovykloje? Tu juk skrebenai šitą vardą visur, net 
ant skrynios masos Štebinso furgone. Žiūrėk, kad jis netyčia 
šito nepastebėtų! 

Aš buvau pasiruošęs už tai atiduoti savo arklį, kad pažvelg- 
čiau į knygelę arba į skrynią, apie. kurias buvo kalbama. Bet 
sėkmė manęs neapleido — kitą minutę mano abejonės buvo iš- 


„blaškytos. 
— Tu galvoji, kad niekas, be tavęs, nemoka skaityti? — pa- 
sityčiojo mulatė. — Ar niekas nežino, ką žymi raidės „E“ ir 


„V“. Argi jos nereiškia „,„Edvardas Vuorfildas“? Juk taip, atrodo, 
jį vadina, ką? 

Mergina neatsakė, bet jos skruostai nukaito ryškiu raudo- 
niu, ir aš jo pasirodymą sekiau su slaptu džiūgavimu. 

— Taip, taip! — neatlyžo kankintoja.— Gali gėrėtis vande- 
nyje jo šešėliu. Paties Edvardo Vuorfildo tu niekada nepamaty- 
si, niekada, kad ir kas beatsitiktų. 

Lilijanos veidelis paniuro, kadangi, matyt, pastarieji žodžiai 
jai sukėlė skausmą, bet jie tiktai padidino mano džiaugsmą. 

Mergina kažką sukuždėjo, bet aš jos žodžių nesupratau. Man 
pasirodė, kad jie nebuvo skirti mulatei, kad tai buvo tiesiog 
skausmo atodūsis. Bet ta, matyt, ir nelaukė atsakymo, nes staiga 
apsisuko ir nušlubčiojo stovyklos pusėn. Kada ji ėjo pro ša- 
lį, aš palenkiau galvą, bijodamasis, kad jai gali šauti į galvą 
apžiūrėti mano veidą, kai tuo tarpu man buvo reikalinga, jog ji 

greičiau iš čia išsinešdintų, bet mulatė ypatingo smalsumo ne- 
parodė, o tiktai, atsisukusi į mane, storžieviškai nusikvatojo. Pas- 
kui ją už dešimtięs žingsnių. ėjo Lilijana, susilenkusi nuo ki- 
biro svorio. Jos ilgi auksiniai plaukai beveik siekė žemę. 

Aš jau apgalvojau veikimo planą. Daugiau neturėjau prie- 
žasčių slėptis — dabar sužinojau tai, ką taip troškau sužinoti. 
Aš nusprendžiau, pranešti Lilijanai apie savo buvimą, bet žodis 
arba neatsargus judesys galėjo sukelti nustebimo šūksnį, kuris 
būtų atkreipęs netoliese esančių žmonių dėmesį. Aukščiau apra- 
šyto pokalbio metu aš, negaišdamas laiko, išsitraukiau iš kiše- 
nės lapelį popieriaus ir brūkštelėjau jame viso du žodžius. Šis 
lapelis buvo atplėštas nuo man atmintino laiško, saugojamo už- 
rašų knygelėje. Vienoje jo pusėje Lilijanos ranka buvo užrašy- 
tos man brangios eilės, kurių švelnūs žodžiai visus šituos mė- 
nesius skambėjo mano širdyje. 

Kitoje lapelio pusėje aš kartą brūkštelėjau atsakymą, turė- 
damas viltį, kad jis kada nors pateks į rankas tos, kuriai buvo 
skirtas. Dabar aš nusprendžiau, kad ši minutė atėjo. Štai jis: 


Lilijanai 


Tavieji posmai kaip saldus 
Nektaras girdo sielą mano. 

Ant lūpų tirpsta jų medus, 
Kartojant nuostabų refreną. 
Išplėšt jų niekas man negali. 

Jie guodžia ateitim žavia. 

Su bitėm, paukščiais ir upeliais 
Kasdien ,,Mąstau apie tave!“ 
Suspurda man širdis karšta: 
Išsiskyrimas meilę žudo! 

O jeigu pamiršai mane — 

Baisiau jau nieko nebebūtų. 

O Lilijana! Mano maldai 

Nebūk kurčia... Aš taip kenčiu... 
Nes lauks manęs tik kapas šaltas, 
Su tau neištartu žodžiu. 


Edvardas Vyorfildas, medžiotojas-indėnas 


Mano prirašyti paskutinieji du žodžiai turėjo padėti Lilija- 
nai Mane atpažinti. Galimas daiktas, šis planas buvo nelabai 
sėkmingas, bet sugalvoti ką nors naujo aš jau neturėjau laiko. 
Mulatės pasirodymas man sutrukdė su Lilijana. pasikalbėti, o 
pradėti pokalbį dabar buvo pavojinga. Dėl to aš nusprendžiau 

perduoti jai raštelį tylomis. Kada mergina prisiartino, aš žen- 
giau žingsnį priekin, gestu parodydamas, kad noriu gerti. Ji ne- 
išsigando, o priešingai, švelniai nusišypsojusi sustojo ir parodė 
į kibirą, kviesdama raudonodį karį numalšinti troškulį. Aš jį 
paėmiau, suspaudęs tarp pirštų raštelį, tad jis buvo matomas 
tiktai Lilijanai. Nuo visų pašalinių akių, net nuo akylosios duen- 
jos, atsisukusios į mus, jį uždengė kibiras. Pakėlęs jį prie lūpų 
ir nekalbėdamas nė žodžio, aš tiktai linktelėjau į raštelį ir ėmiau 
vaizduoti, jog geriu. 

Aš nemačiau, kaip Lilijana paėmė laiškutį ir kokie jausmai 
atsispindėjo jos veide, bet kada mergina, lydima niurzgiančios 
mulatės, priėjo prie furgonų, ji atsisuko, ir jos žvilgsnis man pa- 
sakė, kad mano planas pavyko. 


XCVII skyrius 
SESERS LAIŠKAS 


Aš grįžau prie palapinių, stengdamasis neparodyti mane ap- 
ėmusio susijaudinimo, ir nuskubėjau pas Merijaną, kad jai pa- 
pasakočiau apie įvykį. „Galbūt šiandien? Galbūt dabar?“ — 
klausinėjau aš savęs. Medžiotoja dar neišėjo iš palapinės, bet aš 
kaip brolis turėjau teisę pas ją įeiti. 

— Jūs matėte Lilijaną! — sušuko ji, kada aš įėjau. 

— Taip, mačiau. 

— Jūs kalbėjote su ja? 

— Ne, nerizikavau, bet aš perdaviau jai laišką. 

— Taip, aš mačiau. Vadinasi, ji dabar žino, kad mes čia? 

— Greičiausiai jau žino, jeigu ji turėjo galimybę mano laiš- 
kelį perskaityti. 

— Tuo aš neabejoju! Kokia gražuolė ji tapo! Nesistebiu, kad 
jūs ją pamilote, sere. O ar ji žino, kad aš taip pat čia? 

— Dar ne. Aš nerizikavau jai apie tai pranešti, bijodamas, 
kad ji iš didelio džiaugsmo neprasitartų jūsų tėvui, o ir Stebin- 
sui, jog jūs gyva. 

— Jūs teisus: tai būtų rizikinga. Sesuo neturi žinoti apie ma- 
no dalyvavimą, kolei mes jos neperspėsime, kad reikia tylėti. 
Ką gi jūs ruošiatės daryti toliau? 

— Aš atėjau pasitarti su jumis. Jeigu mums pavyks praneš- 
ti Lilijanai apie jus, ji tikriausiai sugebės paslapčia išslinkti 
iš stovyklos, ir tada, nakties priedangoje, mes galėsime nedel- 
siant sprukti. Kodėlgi šito nepadarius šiąnakt? 

— Žinoma! — gyvai atsakė Merijana.— Kuo greičiau, tuo 
geriau. Bet kaip su ja pasimatyti? Galbūt man nueiti į stovyk- 
lą? Tada... | | 

— Parašykite jai laišką, jeigu norite, o aš... 

— „Jeigu norite!.." Geriau sakykite, „jeigu galite“, sere. Aš 
nemoku rašyti. Tėvas mažai galvojo apie mano mokymą, o mo- 
tina negalvojo visai. Tad, deja, aš neraštinga ir negaliu parašyti 
net nuosavo vardo. 

— Tai nieko nereiškia. Padiktuokite man tai, ką jūs norėtu- 
mėte pasakyti seseriai. Pieštuką ir popieriaus aš surasiu. Jeigu 
Lilijana perskaitė pirmą laiškelį, ji, žinoma, jau yra budri, ir 
mes surasime progą jai šitą laišką perduoti. 

— O ji tai sugebės jį perskaityti. Ko gero, tai pati geriau- 
sia išeitis iš padėties. Juk Lilijana negalėjo manęs užmiršti. Tik- 
riausiai ji paklausys vyresnės sesers, kuri ją taip myli, pata- 
rimo. 

Išsiėmęs pieštuką ir išplėšęs lapelį iš užrašų knygelės, aš 
pasiruošiau rašyti. Mergina atsirėmė galva į ranką, tarsi susi- 
telkdama mintims, ir pradėjo diktuoti. 

— „Miela sese! Už mane rašo draugas, kurį tu pažįsti. O kal- 
ba su tavimi Merijana; tavo sesuo. Aš gyva ir sveika ir esu čia 
kartu su draugais. Mes atvykome čionai, persirengę indėnais. 
Mes tam ryžomės tiktai dėl to, kad išgelbėtume tave iš baisios 
lemties. Kai tu perskaitysi šį laišką, neparodyk jo niekam. Apie 
jį neturi žinoti net..." 

Ji užsikirto. Jai trukdė kalbėti žiauriai sutrypta dukters mei- 
lė. Merijanos balsas sudrebėjo, kada ji vos girdimai ištarė žo- 
džius „(mūsų tėvas“. 

— „Mieloji Lile, — vėl, jau tvirčiau prašneko jinai, — tu 
atsimeni, kaip aš tave mylėjau? Lygiai taip aš tave myliu ir da- 
bar ir pasiruošusi atiduoti savo gyvybę, kad išgelbėti tavąją. 
Paklausyk manęs, mieloji sese, ir vykdyk mano patarimą. Kaip 
nors naktį, geriausia šiąnakt, pasistenk išsmukti iš stovyklos. 
Bėk nuo tave supančių niekšų, bėk nuo tėvo, kuris, kad ir kaip 
skaudu sakyti, privalėjo tave apginti, o iš tikrųjų... Deja! Man 
sunku ištarti tai, ką aš galvoju! Taigi, šiąnakt, Lile! Rytoj gali 
būti jau vėlu. Mūsų maskaradą gali susekti, ir visas planas su- 
žlugs. Šiąnakt, tik šiąnakt! Nebijok, tavęs laukia tavo draugas, 
o su juo tavo senas pažįstamas Frenkas Vingrouvas ir kiti drą- 
sūs gynėjai. O tavo sesuo laukia tavęs, kad apkabintų. Meri- 
jana". 

Ne, Lilijana negalėjo neatsiliepti į tokį kvietimą! 

Paskui mes ėmėme galvoti, kaip perduoti laišką. Tai buvo 

galima patikėti meksikiečiui, bet jis, gaila, jau nuėjo į stovyklą, 
kur jį iškvietė vilkstinės vyresnieji, kad pasitartų dėl tolimes- 
nio kelio. Išvydęs, kad jo nėra, aš nusprendžiau, jog laukti, ko- 
lei jis sugrįš, nėra prasmės. Bus prarasta pernelyg daug bran- 
gaus laiko. Saulė jau nusileido ir tamsus San Chuano kalnagūb- 
rio šešėlis nutįso slėniu beveik iki stovyklos krašto. Šiose platu- 
mose sutemos trunka viso keletą minučių, ir naktis jau tiesė 
virš žemės savo tamsią mantiją. 

— Eime,— tariau aš Merijanai.— Mes galime eiti kartu. Ar- 
čiletis pavadino mus brolių ir seserimi; tikėsimės, kad jo žodžiai 
bus pranašiški. O kol kas, tikėdami mūsų giminyste, niekas ne- 
sistebės, jog mes išėjome pasivaikščioti dviese. Galbūt, prisiar- 
tinę iš vidaus prie furgonų, mes surasime progą, kurios ieškome. 

Merijana neprieštaravo ir, išėję iš palapinės, mes pasukome 
į stovyklą. 


XCVIII skyrius 
ŠOKIŲ VAKARAS 


Naktis atslinko juoda, kaip varno sparnas, tarsi trokšdama 
padėti mūsų sumanymui. Jau neįžiūrimais tapo San Chuano vir- 
šūnių kontūrai, susilieję su tamsiu dangaus fonu. Dar anksčiau 
išnyko iš akių niūrūs Siero Mochado šlaitai. Gilioje tamsoje su 
vargu buvo galima įžiūrėti tiktai tokius šviesius daiktus, kaip 
furgonų stogus, saulės išbaltintus mūsų palapinių kailius, - vos 
blizgančią upės juostą ir besiganančius ant kranto margus jau- 
čius. Visur viešpatavo aklina tamsa, ir Žmones, apsirengusius 
juodai kaip mes, galima buvo pastebėti tik tada, jeigu įie patek- 
tų į šviesos ruožą. Prie įėjimo į stovyklą degė keletas laužų, 
bet didesnė jų dalis buvo išdėstyta jos viduje, o aplink juos sė- 
dėjo išeiviai. Raudoni ugnies atšvaitai Žaidė jų veiduose — 
linksmuose ir švelniuose moterų ir vaikų ir kur kas šiurkštes- 
niuose ir susirūpinusiuose vyrų. Iš po furgonų ant žolės tęsėsi 
raudonos šviesos juostos, ir retkarčiais ant jų gulė ilgi slankio- 
jančių viduje žmonių šešėliai. Arčiau prie furgonų, kur šviesa 
ant figūrų nekrito, mirgėjo tiktai kojų šešėliai. Mums pasisekė 
prislinkti nepastebėtiems. Beje, iš lauko tuo metu buvo tiktai 
keletas piemenų ir sargybinių. Ir tie, ir kiti į savo pareigas žiū- 
rėjo pro pirštus, žinodami, kad jutų teritorijoje jiems nėra ko 
bijotis priešo užpuolimo. Be to, tai buvo pati maloniausia keliau- 

tojų valanda, kada jie glaudžiai susirenka aplink laužus, kada 
tuojau po vakarienės prasideda dainos ir pasakojimai ir nenuty- 
la linksmas juokas. Ore tada ratilais iš pypkių kyla dūmai, o 
stiprūs raumenys, besiilsintys po dienos darbų, jaučia poreikį 
pasimankštinti linksmame šokyje. 

Šį vakarą irgi, vos tiktai nuėmė vakarienės likučius, tarp lau- 
žų buvo išlaisvinta vieta šokiams. Pasigirdo fleitos, rago ir klar- 
neto garsai ir keletas porų ėmė šauniai šokti kadrilį. Nors jų 
judesiai buvo gana kerėpliški, mes žiūrėjome į šokį su pasitenki- 
nimuų, nes jis mums buvo parankus. Muzika, užgožianti mūsų 
šnabždesį, įvairių balsų šurmulys, šokančios poros, kurios trau- 
kė visuotinį dėmesį, — visa tai buvo mums palanku. Mane ir ma- 
no palydovę galėjo pastebėti, jei kas nors būtų įėjęs į vieną 
iš furgonų ir atitraukęs užpakalinę užuolaidą. Bet niekas į lau- 
ką nežiūrėjo, kadangi visus traukė linksmas šokėjų, išdarinė- 
jančių vingrias kadrilio figūras, ratas. Pažvelgti į stovyklą buvo 
galima tiktai pro plyšį tarp dviejų furgonų, stovinčių prieš jėji- 
mą, nes likusieji vienas kitą užstojo. Ten mes ir įsitaisėme pato- 
gią stebėjimui poziciją, iš kurios buvo matyti visa stovykla. O 
mums patiems negrėsė niekas. Net jeigu ir būtų mus pastebėję, 
visi būtų nusprendę, kad indėnai panoro pažiūrėti į šokėjus. 

Greitai mūsų dėmesį patraukė du vyrai. Tai buvo Choltas ir 
Stebinsas, sėdintys prie didelio laužo, taip aiškiai juos apšvie- 
tusio, kad mums buvo gerai matyti net veidų išraiška. Nulei- 
dęs galvą ir patraukdamas savo pypkę, skvoteris, nekreipdamas 
į šokėjus dėmesio, niūriai žiūrėjo į ugnį. Jo mintys, matyt, bu- 
vo toli. Stebinsas, atvirkščiai, su malonumu stebėjo šokėjus. Jis 
buvo dabitiškai pasirėdęs ir laikėsi labai išdidžiai. Prie jo toly- 
džio pagarbiai prieidavo ir moterys, ir vyrai, ir persimetęs su 
kiekvienu keliomis mandagiomis frazėmis, jis juos ,,geraširdiš- 
kai“ atleisdavo. Aš nenuleidau akių nuo šokėjų, įdėmiai įsižiū- 
rėdamas į kiekvieną veidą, patekusį į šviesos juostą. Ten buvo 
įvairaus amžiaus merginų ir moterų, net klibinkščiuojanti sto- 
rIoji Mulatė išdarinėjo visas kadrilio figūras. 

Bet Lilijanos tarp jų nebuvo. Aš greitai apžvelgiau ratą, kur 
matėsi daug šviežių, jaunų veidų su rožiniais skruosteliais ir bal- 
tais dantukais, bet Lilijanos nebuvo ir ten, ir aš atsisukau į Me- 
rijaną, kad pasidalinčiau su ja savo suglumimu. Ji su kažkokia 
keista išraiška žiūrėjo į savo tėvą. Man buvo suprantamas jos 
vis augantis susijaudinimas, ir aš nedrįsau jos kalbinti. 


Furgono, prie kurio mes stovėjome, vidus buvo visą laiką 
tamsus, bet staiga, kaip užbūrus, jame blykstelėjo šviesa, prasi- 

skverbusi pro nestorą drobę. Kažkas ten uždegė žvakę. Apėmė 
kažkokia nuojauta, aš negai“jau susilaikyti nuo pagundos ir nu- 
sprendžiau pažvelgti vidun. Norint tai atlikti, tereikėjo tiktai 
žengti žingsnį iki furgono užuolaidos. Pro plyšį tarp dviejų 
nestandžiai sutrauktų šiurkštaus audeklo gabalų viskas buvo pui- 
kiausiai Matyti. Keletas didelių dėžių ir vienas kitas namų -a- 
kandas užėmė pusę furgono. Ant viršaus buvo užmesti įvairūs 
kasdieniai drabužiai, antklodės, skaros ir dvi trys pagalvės. Ar- 
čiau pirmagalio ir truputį aukščiau visų kitų daiktų stovėjo di- 
delė skrynia, ant kurios dangčio degė riebalinis žvakigalis, įsta- 
tytas į butelio kakliuką. Prieš žvakę sėdėjo moteris. Nors buvo 
matyti tiktai jos siluetas, aš iš karto pažinau Lilijaną. Ji tru- 
putį pasuko galvą, ir žvakės šviesoje sublizgėjo jos plaukų auk- 
sas. Ji sėdėjo viena, bet prie įėjimo į furgoną stovėjo keletas 
jaunuolių, metančių į jos pusę aistringus žvilgsnius. Merginai 
jie, atrodo, buvo nemalonūs. Laikydama rankoje knygą, ji apsi- 
metė, kad skaito, bet šviesa šykščiai krito ant puslapio, ir iš to, 
kaip Lilijana slapta į jį dirsčiojo, galima buvo suprasti, jog ją 
domino ne knyga, o kažkas kitas. Tarp puslapių baltavo popie- 
riaus skiautelė, ir ji, matyt, stengėsi kažką ten parašytą įskaityti. 
Aš, kaip ir prisidėjusi prie manęs Merijana, įtemptai sekiau kiek- 
vieną jos judesį. Mums reikėjo didelių pastangų, kad neprakal- 
bintume Lilijanos. Vienas vienintelis žodis būtų atnešęs dau- 
giau naudos negu bet koks laiškutis, bet jis galėjo pražudyti 
viską — jį galėjo išgirsti tie, kurie stovėjo prieš furgoną. Jų bu- 
vimas, matyt, Lilijaną neramino. Ji bailiai žvilgčiodavo į jų pu- 
sę ir, reikia manyti, dėl to negalėjo duoti valios jausmams, ku- 
riuos jai sukėlė mano raštelis. Ji tik tyliai atsiduso ir atsargiai 
pažiūrėjo iš pradžių į grupę, stovinčią prieš furgoną, o po to 
atgal. Aš palaukiau, kad ji dar kartą atsisuktų, ir atsargiai pra- 
kišau tarp užuolaidų Merijanos laišką. Tamsios rankos pasiro- 
dymas Lilijanos neišgąsdino. Ji nešūktelėjo ir net nesudrebėjo. 
Eilėraštis jau paruošė ją žymiai proziškesnės korespondencijos 
gavimui. Kai tiktai pamačiau, jog laiškutį pastebėjo, aš nu- 
mečiau jį ant grindų tarp dėžių ir ištraukiau ranką. Mes atsi- 
traukėme, bijodami, kad kas nors neatkreiptų dėmesio į tai, ko- 
dėl mes ilgai stovime vienoje vietoje. Visas mūsų tolimesnis el- 
gesys priklausė nuo to, kada Lilijana perskaitys raštelį. Vilda- 
miesi, jog ji suspės tai padaryti iki to laiko, kada grįšime, mes 
tyliai nuslinkome šalin. 

XCIX skyrius 
PABĖGIMAS 


Mes nuėjome iki palapinių ir beveik iš karto grįžome prie 
furgono. Aš tiktai persimečiau keliais žodžiais su Vingrouvu ir 
Taikliąja Akimi. Arčiletis dar negrįžo. Aš įspėjau savo drau- 
gus, kad jie pririštų arklius netoli nuo palapinių, kadangi žino- 
jau, kad jų mums gali greitai prireikti. Bet aš ir neįtariau, jog 
nepraeis ir valanda, o mes jau šuoliuosime tolyn nuo sto- 
vyklos. 

Pagal mūsų apskaičiavimus, Lilijana, perspėta apie tai, kad 
mes jos laukiame, turėjo išsprukti iš furgono ir nepastebimai 
prieiti prie mūsų palapinių. Mes manėme, kad tai atsitiks apie 
pusiaunaktį, o galbūt ir truputį vėliau, kada visa Mormonų sto- 
vykla užmigs giliu miegu. Tada mums būtų nesunku pasislėpti, 
net jeigu mūsų priešai būtų mus nedelsdami puolę vytis. Mes 
turėjome puikius arklius, ir, jeigu net mormonai būtų dispona- 
ve tokiais pat, mes vis tiek prieš juos turėjome didelį pranašu- 
mą, kadangi mūsų vadovas puikiai žinojo visus tarpeklius ir 
šios vietovės perėjas. Bet nė Merijanai, nė man neatėjo į gal- 
vą, kad bėgti reikia nedelsiant, nelaukiant pusiaunakčio. Da- 
bar, kada linksmybė buvo pačiame įkarštyje ir visų akys at- 
kreiptos į šokėjus, nė vienas žmogus nebūtų pastebėjęs Li- 
lijanos dingimo ar išgirdęs per garsią muziką ir balsų gaude- 
sį šuoliuojančių arklių kanopų bilsmą. Nežinau, kodėl, bet ši 
mintis neatėjo mums į galvą. Galbūt dėl to, jog mes dar nebu- 
vome įsitikinę, ar Lilijana sutiks, be kurios būtume negalėję 
vykdyti savo plano. Bet nejaugi ji atsisakys? Žinoma, ne, jeigu 
ji jau perskaitė mūsų laišką. Atėjo laikas su ja pakalbėti, ir dėl 
to mes vėl grįžome prie furgono. Žvakė dar degė, silpnai ap- 
šviesdama drobę. Mes atsargiai nuslinkome prie užpakalinio mil- 
žiniško vežimo galo ir jau ruošėmės žvilgterėti į plyšį tarp 
užuolaidų, kai žvakė netikėtai užgeso. Mes išgirdome tylų krebž- 
desį, tarsi kažkas ėjo per furgoną, sukdamas į jo užpakalinį 
galą. Mes įtemptai klausėmės. Pagaliau krebždėjimas nutilo, ir 
tuoj po to užuolaidos kraštas be triukšmo pakilo ir pasirodė 
kažkieno veidas. 

Merijana švelniai sukuždėjo magišką žodį „sese“. 

— O Merijana! Nejaugi tai tu? 

— Taip, mieloji Lile. Bet tyliau! Kalbėk pakuždomis. .. 

— Tai tu iš tikrųjų gyva, Merijana, ar aš sapnuoju? 

— Ne, tai ne sapnas. 


235 


— Kokia laimė! Bet sakyk... 

— Viską, viską Papasakosiu, bet ne dabar. Mes neturime 
laiko. 

— O kas... kas čia stovi šalia Sus 

Aš priėjau arčiau ir vos girdimai atsakiau: 

— Tas, kuris svajoja apie tave, Lilijana. 

— O sere! Edvardas, Edvardas! Tai jūs? 

— Cit!.. — vėl sukuždėjo Merijana.— Kalbėkite tiktai pa- 
šnibždomis. Lilijana,— tęsė ji tvirtai, — tu turi bėgti su mumis. 

— Palikti tėvą? 

— Taip, palikti. 

— O sese... bet ką jis pasakys? Ką jis darys, jeigu aš jį 
mesiut Mūsų vargšas tėvas! .. 

Jos tone jautėsi begalinis sielos skausmas, kalbantis apie gi- 
lų ir nuoširdų dukros prisirišimą. 

— Tu klausi, ką pasakys tėvas? Jis apsidžiaugs. Taip, jis tu- 
rės apsidžiaugti, kada sužinos, koks pavojus tau grėsė. O se- 
se! Brangioji sese! Patikėk man... patikėk savo Merijanai! Tau 
paruoštas baisus likimas, ir tu gali išsigelbėti tiktai pabėgusi su 
„mumis. 

— O mūsų tėvas, Merijana? 

— Nieko blogo su juo neatsitiks. Bėki, sese! 

Neaiškus, prislopintas atodūsis buvo vienintelis atsakymas. 
Ar pavyko Merijanai įkalbėti seserį? Kad galutinai šituo įsitikin- 
čiau, aš jau norėjau įsiterpti ir kreiptis į ją su karštu maldavimu, 
kai staiga mane iš stovyklos pasiekė garsus šūktelėjimas. Aš 
greitai pasitraukiau į šalį ir pažvelgiau pro turgonus. Mano 
akims atsivėrė vaizdas, nuo kurio man gyslose sustingo kraujas. 
Merijana jį išvydo kartu -su manimi. Choltas, kuris tiktai ką sė- 
dėjo prie laužo, dabar su baisiu susijaudinimu pašoko ant kojų. 
Tai šūktelėjo jis, ir mes iš karto supratome, kodėl: apie jį šoki- 
nėjo Vilkas, meilindamasis, unkšdamas ir visais būdais išreikš- 
damas džiaugsmą. Šuo pažino savo buvusį šeimininką, ir Chol- 
tas taip pat jį pažino, nežiūrint į nudažytą snukį ir apkirptą kai- 
lį. Skvoteris nustebęs riktelėjo: 

-— Tegul iššoka mano akys, jeigu čia ne mano senasis šuo! 
Ei, Stebinsai! Ką tai reiškia? — tęsė jis, atsisukęs į mormoną.— 
Juk jūs kalbėjote, kad Vilkas nugaišo? 

Stebinsas mirtinai išblyško, ir aš išvydau, kad jo plonos 1ū- 
pos sudrebėjo. Bet jo veidas išreiškė nv tiek baimę, kiek įniršį. 
Aš be vargo supratau, apie ką jis galvojo. Matyt, gyvulio pasi- 
rodymas jam sukėlė žymiai didesnį įspūdį negu skvoteriui, bet 
visai dėl kitos priežasties. 

— Kaip keista! — atsakė jis su apsimestine nuostaba, ma- 
tyt, sunkiai susivaldęs.— Iš tikrųjų, labai keista... Suprantama, 
tai jūsų šuo, nors jis ir subjaurotas iki neatpažinimo. Aš buvau 
tikras, kad jis Žuvo: mano palydovai iš pirmosios vilkstinės 
pasakė, kad jį sugraužė vilkai. 

— Sugraužė vilkai? Dar ko! Visi prerijų vilkai nesusilygintų 
su juo. Ant jo nėra jokių įkandimo žymių. Bet iš kur jis atsira- 
do? Kas jį čionai atvedė? | | 

„ Buvo matyti, kad Stebinsui labai norėjosi išsisukti nuo atsa- 
kymo ir jis neaiškiai sumurmėjo: 

— Kas žino? Panašu į tai, kad šuo pabuvojo indėnų ranko- 
se, nes jis išdažytas. Matyt, suuodęs baltuosius, jis surado mūsų 
pėdsakus ir nusigavo iki stovyklos. | 

— Galbūt šuo atėjo su tais indėnais, kurie šiandien atjo- 
jo? — paklausė guviai Choltas. 

— Ne... nemanau, — atsakė apaštalas, ir aš pamačiau, jog 
jis Meluoja. 

— Eime, sužinosime, — pasiūlė skvoteris, žengdamas žingsnį 
išėjimo iš stovyklos kryptimi. 

Ne šiandien, Choltai, — skubiai pareiškė suirzęs, aiškiai 
trokštąs atidėti išsiaiškinimą, Stebinsas.— Nereikia trukdyti in- 
dėnų. Rytą mes juos pamatysime ir viską sužinosime. 

— Trukdyti! Spjoviau aš į jų ramybę! Kodėl rytoj rytą, o 
ne dabar? 

— Na, jeigu jūs taip užsispyrėte, aš nueisiu ir pats pakalbė- 
siu su vedliu. Jis, be abejo, viską mums paaiškins, jeigu šuo 
iš tiesų atėjo su jais. O jūs palaukite manes čia. 

-— Tiktai neužtrukite. Ei, Vilke! Senas drauguži! Pasisvečia- 
vai pas indėnus, ką? Velniai rautų, seni! Aš taip džiaugiuosi ta- 
ve Matydamas, tarsi... 

Ištarti žodžiai ūmai jame sujudino kažkokius prisiminimus. 
Ne ta mintis, kurios jis nebaigė sakyti, o kita, matyt, apie duk- 
terį, skausmu ir kartėliu suspaudė jo širdį. Jis ne tiktai nepabai- 
gė pradėtos frazės, bet net liovėsi glostęs šunį. Svyruodamas 
grįžo prie laužo ir atsisėdo į ankstesnę vietą, užsiėmęs rankomis 
veidą. 

Kada Stebinsas atsitraukė nuo laužo, jo veido išraiška iš tiesų 
buvo velniška. Žinoma, jis viską suprato. Jis tyliai perėjo per 
stovyklą, du tris kartus stabtelėjo, kad slapta persimestų keliais 
žodžiais tai su vienu, tai su kitu mormonu... Klysti dėl jo ke- 
tinimų buvo neįmanoma! Stebinsas kvietėsi ,„,angelus-keršyto- 
jus'! 

Negalima buvo delsti nė sekundės. Aš puoliau prie užpaka- 
linės furgono sienos ir mMmaldaudamas ištiesiau rankas į Lilijaną. 
Bet Merijanai jau pavyko ją įkalbėti. Abi jos matė sceną sto- 
vykloje ir abi suprato, kas po šito bus. Mes. puolėme prie pala- 
pinių. 

Aš žinojau, kad arkliai mūsų laukia, kadangi mano duotas 
sutartinis signalas įspėjo draugus, jog jie juos laikytų pa- 
ruoštus. Ir iš tikrųjų arkliai jau buvo pabalnoti ir pažaboti. Mek- 
sikietis taip pat grįžo. Jis matė šunį ir, iš karto suvokęs, kas 
gali atsitikti, paskubėjo prie palapinių. Mes negalvojome apie 
savo daiktus — nė apie mulus, nė apie mantą — stengdamiesi 
išgelbėti tiktai gyvybę ir laisvę. Kada aš šokau į balną, mano 
arabas džiaugsmingai sužvengė ir kaip strėlė nulėkė per lygu- 
mą, nusinešdamas mane ir Lilijaną. 

Praskriedami pro stovyklą, mes išvydome, jog iš ten skuba 
žmonės. Jų ilgi šešėliai krito beveik po mūsų arklių kanopomis. 
Bet greitai jie liko toli užpakalyje. Muzika netikėtai nutrūko, 
ir neaiški šneka pasikeitė nerimastingais riksmais. Girdėjosi vy- 
rų balsai, kurie šaukė sargybinius, saugojusius arklius, ir įkan- 
din skubus varomų prie stovyklos gyvulių tapsėjimas. Bet per- 
sekiojimas mūsų nebaugino. Mūsų patikimi žirgai karjeru nešė 
mus į neįžvelgiamos nakties tamsą. 


C skyrius 
SLĖPTUVĖS BEIEŠKANT 


Mes pasukome tiesiai į Robido perėją. Nepaisant tamsos, su- 
rasti kelią buvo nesunku. Gilios vėžės, paliktos čia vykusios 
vilkstinės, buvo pakankamai ryškios, kad būtų galima tiksliai 
sekti jomis. Be to, mūsų vedlys būtų neišklydęs iš kelio net už- 
rištomis akimis. Mes neabejojome, kad mus vejasi. Aš asmeniš- 
kai tuo buvau tvirtai įsitikinęs. Nekalbant jau apie Stebinsą, 
Choltas, be abejo, dėjo visas pastangas, kad mus pasivytų. Juk 
jis, žinoma, manė, kad jo dukrą pagrobė indėnai! 

Mormonų stovyklą nuo Robido perėjos skyrė dvidešimt my- 
lių, ir beveik visą šitą atstumą mes prajojome galopu. Kada 
pasiekėme viršukelį, mūsų apsiputoję žirgai ėmė rodyti nuo- 
vargio ženklus. Iš jų patys silpniausi, priklausę Vingrouvui ir 
Taikliajai Akiai, visai išsimušė iš jėgų ir toliau be poilsio eiti 
nepajėgė. Tai mus smarkiai suneramino. Mes žinojome, jog mus 
vejasi ant žvalių, gerai stovykloje pailsėjusių arklių, kai tuo 

tarpu mes savaisiais sukorėme gana ilgą kelią išvakarėse, 0 šią 
dieną jau penkiasdešimt mylių, iš kurių apie dvidešimt prajojo- 
me šuoliais. Nenuostabu, kad mūsų vargšai žirgai buvo iškan- 
kinti. Mes sustojome pasitarti. Galima buvo neabejoti, jog jei- 
gu mes šuoliuosime toliau, mūsų atkaklūs persekiotojai mus la- 
bai greitai pasivys. O pasilikti vietoje — reiškė laukti susidū- 
rimo su tokiu gausiu būriu, kad jam be vargo būtų pavykę mus 
sučiupti į nelaisvę. Bet koks pasipriešinimas būtų buvęs bepras- 
mis. Juk mums būtų tekę galinėtis ne su indėnais ir ne su 
jų ietimis ir strėlėmis, o su žmonėmis, ginkluotais ne blogiau už 
mus pačius, bet žymiai gausesnius skaičiumi. Visų geriausia bū- 
tų buvę kaip nors pasislėpti tarpeklyje ir leisti persekiotojams 
pIrajoti pro šalį, jeigu tam atsirastų tinkama vieta. Bet aplinkui 
nebuvo nei uolų, nei medžių, už kurių mes būtume galėję pa- 
slėpti savo arklius. Pasukti nebuvo kur, ir, matydami mūsų ark- 
lių būklę, mes pagailėjome, jog to nepadarėme prieš įjodami į 
tarpeklį. Mes net pagalvojome, ar ne geriau grįžti atgal ir joti 
tiesiai skardžiu. Bet tatai taip pat atrodė pavojinga, nes mū- 
sų priešai jau galėjo būti pasiekę perėją, nors kanopų bilsmo 
dar nesigirdėjo. 

Laimei, šią minutę meksikietis surado išeitį iš padėties. Jis 
prisiminė, kad, čia medžiodamas, jis kartą užtiko siaurą tarpek- 
lį šiauriniame Robido aukštikelio gale. Tiksliau, tai buvo tiesiog 
plyšys, kuriuo su vargu galėjo prasiskverbti raitelis, Tačiau jis 
vedė į nedidelį slėnį, iš visų pusių apsuptą kalnų, ir tokių aukš- 
tų, jog nė vienas arklys nebūtų galėjęs į juos užkopti, tad tra- 
periui teko grįžti per tą patį plyšį atgal — kito išėjimo iš slėnio 
nebuvo. Meksikietis tvirtino, kad įėjimas į aižą yra netoli ir su- 
rasti jį nebus sunku. Jo nuomone, mums reikia pasislėpti šiame 
slėnyje ir išbūti tenai iki kitos nakties, kolei persekiotojai grįš 
į savo stovyklą. Tuo laiku mūsų arkliai pailsės ir, jeigu net 
mormonai vėl imtų mus persekioti, mes galėtume lengvai nuo 
jų pasprukti. 

Planas buvo visiškai įgyvendinamas. Bet mane truputį nera- 
mino vienas samprotavimas, kurį aš išsakiau mūsų palydovui. 
Slėnis, kaip jis sakė, neturėjo antro išėjimo. Jeigu mormonai už- 
tiktų Mūsų pėdsakus, mes būtume atsidūrę spąstuose. 

— Karamba! — sušuko meksikietis vietoj atsakymo į mano 
žodžius.— Nėra jokių priežasčių bijotis, kad šitie bailūs kiem- 
šuniai suras Mūsų pėdsakus. Jie supratimo neturi, kaip tai daro-. 
ma. Nė vienas iš jų rujos nesugebėtų net bizoOno. ant sniego su- 
sekti. ' 

— Bet jų tarpe yra vienas žmogus, sugebantis surasti dar 
mažiau aiškesnius pėdsakus negu mūsų,— pastebėjau aš. 
— Negali būti! Kas jis toks, kabaljere? 


— Jų tėvas, — atsakiau aš pakuždomis, kad merginos neiš- 
girstų mano žodžių. 
— Ir tai tiesa, — sumurmėjo meksikietis. — Suprantama, kad 


medžiotojos tėvas pats medžiotojas. Velniai rautų! Bet nesvarbu. 
Aš jus nuvesiu į slėnį tokiu būdu, kad nė vienas pats išradin- 
giausias prerijų pėdsekys mūsų nesuras. Laimei, vietovė čia tin- 
kama. Aižos dugnas padengtas akmenų skalda, ir kanopos joje 
pėdsakų nepaliks. 

— Atsiminkite, jog kai kurie arkliai kaustyti ir ant akmenų 
gali pasilikti įbrėžimai. 

— Ne, senjore. Pasagas mes kuo nors apvyniosime. Mes ap- 
ausime arklius kojinėmis! 

Aš gerai žinojau, ką jis turi galvoje, ir mes nedelsdami ėmė- 
mės.veikti. Arklių kanopos buvo apvyniotos audeklo gabalais ir 
aprištos siauromis odos atraižomis, išpjautomis iš mūsų drabu- 
žių. Pajoję dar kurį laiką furgonų vėžėmis, pasukome iš tako 
link pakriaušės, kuri sudarė šiaurinę perėjos ribą. Mes tylėdami 
jojome su savo vedliu apie ketvirtį mylios, kai staiga meksikie- 
tis pasuko kairėn ir iš karto dingo iš akių, tarsi įjojęs į uolą. 
Mus, žinoma, tai būtų apstulbinę, jeigu mes čia pat nebūtume 
skardyje pastebėję. tamsų plyšį — įėjimą į aižą, apie kurią kal- 
bėjo. mūsų vedlys. Vis taip pat tylėdami, mes pasukome savo 
arklius ir atsidūrėme aižoje. Jos akmeninių dugnu čiurleno upe- 
lis, bet toks mažas, kad jis mums slinkti į priekį visai netrukdė. 
Tuo pačiu metu mes žinojome, kad jis patikimai paslėps visas 
pėdas, jeigu persekiotojai vis tiktai plyšį užtiks. Bet šito mes 
nebijojome, kadangi tvirtai tikėjome, jog mūsų -sumanytos: at- 
sargumo priemonės visiškai pakankamos. 

Prijoję iki mažojo slėnio ir negalvodami daugiau apie pavo- 
jus, mes pačiame tolimiausiame jo kampe nulipome nuo arklių 
ir pasirengėme nakvynei. Seserys, susisupę į bizono kailio ap- 
siaustą, įsitaisė po tankiomis didelio topolio šakomis. Girdėda- 
mi jų švelnų kuždesį, kurio nenustelbė lengvo vėjelio atodūsiai 
ir upelio čiurlenimas, mes suvokėme, kad jos patiki viena kitai 
saldžią savo širdžių paslaptį. 

CI skyrius 
ROJAUS SLĖNIS 


Mes artinamės prie paskutinio mūsų dramos akto. Norint jį 
pilnai suprasti, būtina smulkiai aprašyti supančią -aplinką. Mus 
priglaudęs mažasis slėnis sudarė maždaug trijų šimtų jardų il- 
gio ovalą. Jeigu ne ši forma, jis būtų buvęs panašus į seną 
kraterį, kurio skardžiai virš slėnio kilo ne nuožulniai, o nepa- 
prastai stačiai, nors nė vienoje vietoje nebuvo visiškai vertika- 
lūs. Žmogus, nors ir su vargu, būtų galėjęs užsiropšti ant jų, 
kabindamasis už pušų ir už besidriekiančių kadagių, kurie taip 
tankiai augo pakriaušėje, jog slėpė didelę jos uolėto paviršiaus 
dalį. Tiktai kai kur matėsi blizgantys saulėje tarpai. Šen ir ten 
tamsioje kadagyno žalumoje žėrėjo miniatiūriniai kriokliai. Jie 
įsiliejo į daugybę kertančių slėnį krištolinių upeliukų, kurie 
jo centre susijungė ir per aižą išsiliejo į tarpeklį. Vandens gau- 
sumo dėka slėnis buvo visokios augmės prižėlęs. Keletas di- 
dingų topolių metė tankų šešėlį į ryškiai smaragdinę žolę, nu- 
sėtą linksmų margų gėlių vainikėlių. Upeliai apaugę plačiais 
lelijų lapais, o ten, kur nuo uolų krito krioklių čiurkšlės, matė- 
si spindinčiais purslais nubertos nuostabios orchidėjos. 

Toks buvo stebuklingas kampelis, į kurį mus atvedė Pedro 
Arčiletis. Žydroje ankstyvo ryto šviesoje jis atrodė mums žavin- 
gas. O kada saulė palengva nudažė supančių kalnų viršūnes ir 
išmėtė purpurines rožes ant tolumoje matomų snieguotų pikų, 
neprilygstamas šito mažo slėnio grožis visiškai mus užbūrė. 

— Tai rojus! — sušuko meksikietis. 

+ — Tikras rojus! Ir štai jo gražiausia puošmena. 

Su šiais žodžiais jis parodė į jaunas merginas, kurios, besi- 
"laikydamos už rankų, grįžo nusiprausę nuo upelio. Aš pastebė- 
jau, kad nuo Merijanos skruostų prapuolė dažai. Mums su Ving- 
rouvu taip pat pavyko nuo savęs nusiplauti beveik visą mūsų 
indėnišką teplionę. Visiškai natūralu, kad mes pasistengėme tai 
atlikti esant pirmai galimybei. Taip pat savaime suprantama, jog 
kiekvienas iš mūsų su savo mylimąja norėjome pasikalbėti vie- 
nu du. 

Laimei, Lilijanos dėmesį patraukė kažkoks žiedas ant medžio 
šakos ir, paleidusi sesers ranką, ji nuskubėjo prie jo. Merijana, 
kuri ne taip mylėjo gėles, paskui ją nėjo: Bet kažkas kitas ne- 
truko pasinaudoti šita galimybe pakalbėti su gražiąja Lilijana 
be pašaliečių. Kaip stipriai suplakė mano širdis, kada aš išvy- 
dau begonijos žiedą, kybantį nuo topolio šakos, apie kurią ji 

vyniojosi! Kokį iškilmingą džiaugsmą aš pajutau, kada mažutė- 
liai pirščiukai atsargiai nuskynė žiedą ir pritvirtino prie ma- 
no krūtinės! Ką daugiau galima pavadinti palaima? 

Mes klaidžiojome su ja po medžiais, išilgai upelių; apėjome 
slėnį ir sustojome prie krioklio, kuris putodamas griuvo nuo 
uolų žemyn. Mūsų balsai susimaišė su vandens čiurlenimu, švel- 
niu šnabždesiu kartojusiu paskui mus žodžius: ,„Mąstau apie 
tave". 

— Ir taip bus visada, Lilijana? 

— Taip, Edvardai, amžinai. 


* * * 


Vieta, kur mes praleidome naktį, buvo pačiame slėnio gale, 
beveik prie kalno papėdės. Mes ją išsirinkome tam, kad čia bu- 
vo truputį sausesnė dirva. Topoliai metė ant mūsų slėptuvės 
gausų šešėlį, ir, be to, ją buvo atskyrę didžiuliai akmenys, nu- 
siritę nuo uolų. 

Mums ir į galvą neatėjo, kad mūsų slėptuvė gali būti su- 
rasta, ir mes nesiėmėme jokių atsargumo priemonių priešo pa- 
sirodymo atveju — neapžiūrinėjome mus supančių skardžių, ar 
kartais jie neturi kokių nors kelių atsitraukimui ir nenumatėme 
jokio apsigynimo plano. Vingrouvo ir mano tokį neapdairų leng- 
vapėdiškumą, iš tikrųjų visiškai neatleistiną, vis tiktai buvo ga- 
lima suprasti. Meksikietis, būdamas visiškai įsitikinęs tuo, jog 
jam "pavyko supainioti mūsų pėdsakus, galimas daiktas, buvo 
kur kas mažiau atsargesnis negu reikėjo, o Taiklioji Akis pasi- 
kliovė savo naujuoju draugų, kuriam reiškė entuziastingą pa- 
garbą. 

Beje, aš vis tik pastebėjau, kad Arčiletis buvo truputį sune- 
rimęs. | | 

Šlubčiodamas po slėnį, jis laikas nuo laiko mesdavo klausia- 
mus žvilgsnius į įėjimą, į plyšį. Galų gale tam tikrą nerimą pa- 
jutau ir aš. 

Norom nenorom teko nutraukti švelnų pokalbį su Lilijana, 
juk buvo būtina pagalvoti apie atsargumo priemones tam atvejui, 
jeigų mormonams pavyktų mus užklupti. Mes su savo gražiąja 
palydove atsitraukėme nuo krioklio ir atsisukę išvydome, kad 
traperis puolė kniūbsčias ant žolės ir, prikišęs prie žemės ausį, 
ėmė klausytis. Šis judesys buvo toks reikšmingas, kad negalėjo 
neatkreipti visuotinio dėmesio. Tiktai viena Lilijana jo nesupra- 
to, nors ir sunerimo išvydusi, kaip smarkiai jis paveikė kitus. 
Ji išgąstingai riktelėjo, kai mes nuskubėjome į tą vietą, kur 

gulėjo Arčiletis. Pirmiau negu mes prie jo priėjome, jis pa- 
šoko ir, išsitiesęs visu ūgiu, įnirtingai treptelėjo koja, sušuk- 
damas: | 

"— Karamba! Niekšai eina mūsų pėdomis! Jūs juos girdite? 
Su jais šuo! 

Nesuspėjo jis ištarti šitų žodžių, kai juos patvirtino garsas, 
pasklidęs visame slėnyje. Nustelbdamas vandens triukšmą, aiš- 
kiai pasigirdo skubančio pėdsakais šuns lojimas ir urzgimas. Me- 
džiotoja iš karto pažino lojimą ir susijaudinusi šūktelėjo: 

— Tai Vilkas! 

Vos ji ištarė šiuos žodžius, kai šuo iššoko iš aižos. Mus pa- 
matęs, jis paliko pėdsakus ir, pakėlęs snukį, puolė tiesiai pas 
mus, kad greičiau prisiglaustų prie savo šeimininkės. Mes šo- 
kome prie ginklų ir, juos susigriebę, pasislėpėme už akmenų. 
Gelbėtis bėgant su arkliais buvo beprasmiška: jeigu paskui šunį 
sekė mormonai, jie galėjo mus sučiupti prie išėjimo iš slėnio. 
Mums beliko tiktai tikėtis, kad šuo atskubėjo vienas. Galbūt, 
pastebėjęs Merijanos dingimą iš stovyklos, jis surado jos pėdsa- 
kus ir bėgo jais visą naktį? Tačiau Choltas vargu ar jį būtų nuo 
savęs paleidęs. Be to, Vilko elgesys rodė, jog jis ne vienas. Ge- 
rindamasis prie Merijanos, jis laikas nuo laiko pabėgėdavo ir 
žiūrėdavo atgal, tarsi laukdamas tų, kurie seka mūsų pėdsakais. 
Ir iš tikrųjų, greitai tarpeklyje pasigirdo žmonių balsai, ir šmėkš- 
telėjusi viltis dingo. Be jokios abejonės, tai buvo mūsų perse- 
kiotojai, kuriuos čionai atvedė šuo, nesuprasdamas, kokiam pa- 
vojui jis pasmerkė savo mylimą šeimininkę. 


CII skyrius 
NETIKĖTA ATOMAZGA 


Išgirdę balsus, mes beveik tą pačią minutę išvydome tuos, 
kam jie priklausė. Iš aižos pasirodė raitelis, paskui jį antras, pas- 
kui trečias, kolei, pagaliau, į slėnį sugužėjo „aštuoni žmonės. 
Visi jie buvo ginkluoti pistoletais, peiliais ir šautuvais. Pirmame 
raitelyje mes iš karto pažinome Chikmeną Choltą. Didžiulis ūgis, 
žalia striukė, aprišta ant galvos skarelė mums buvo gerai pažįs- 
tami. Paskui jį jojo Stebinsas, už kurio žąsele sekė „,angelai- 
keršytojai'. | 

Kada jie atsidūrė slėnyje, tiktai vienas Choltas toliau tebe- 
jojo ankstesniu greičiu, nė vienai sekundei nepristabdydamas 
savo žirgo. Stebinsas taip pat jojo pirmyn, bet žymiai atsargiau, 

atsilikdamas nuo jo penkiolika jardų. O danitai, išvydę mūsų 
arklius ir virš akmenų mūsų galvas, ėmė vienas paskui kitą stab- 
dyti arklius, tarsi svyruodami — joti jiems toliau ar sustoti vie- 
toje. Net Stebinsas, nors jis ir sekė paskui Choltą, tai darė labai 
nenoriai. Jis regėjo virš akmenų blizgančius šautuvų vamzdžius 
ir, penkiasdešimt žingsnių neprijojęs iki mūsų slėptuvės, įtempė 
pavadžius ir sustojo, stengdamasis pasislėpti už ,Cholto. O skvote- 
ris ir toliau be baimės artinosi prie mūsų. Jis 'jau buvo taip arti, 
kad mes galėjome įžiūrėti jo veido išraišką, kurią buvo nesun- 
ku suprasti: ji liudijo apie nepalenkiamą ryžtą išplėšti savo duk- 
Ią iš ją pagrobusių laukinių rankų, kadangi iki šio laiko jis tu- 
Iėjo pagrindą manyti, kad mes indėnai. Suprantama, niekas iš 
mūsų negalvojo šauti į Choltą, bet jeigu šį momentą nors vieną 
žingsnį būtų pajudėjęs Stebinsas, jis būtų rizikavęs gauti ne 
vieną kulką. 

Skvoteris jojo ristele ir laikė parengtą šautuvą, tarsi ruošda- 
masis šauti be perspėjimo. Staiga jis sustabdė arklį, nuleido 
ginklą ant balno gugos ir nustebęs įsispoksojo į mus: vietoj in- 
dėnų jis išvydo prieš save baltuosius. Tą pačią akimirką Lilija- 
na išlindo iš už akmenų ir, maldaujančiai ištiesusi į jį rankas, 
sušuko: 

— Tėve! Tai ne indėnai! Tai Merijana... Tai... 

Ji dar-Resuspėjo pabaigti, kai greta jos pasirodė sesuo. 

— Merijana gyva! — suriko Choltas, pažinęs savo seniai ap- 
verktą dukrą. — Ji gyva! Garbė Aukščiausiajam! Koks skaus- 
mas nusirito nuo mano širdies! O dabar aš galiu užbaigti dar 
vieną reikalą. 

Choltas staigiai apsuko žirgą, nušoko ant žemės ir, padėjęs 
skersai balno šautuvą, nusitaikė į Stebinsą. 

— Na, Džošai Stebinsai, — sugriaudė skvoteris, — atėjo lai- 
kas Mums su tavimi suvesti sąskaitas! 

— Kas atsitiko, Choltai? — sutrikęs sumurmėjo mormonas, 
drebėdamas visu kūnu.— Aš jūsų nesuprantu. 

— Aš noriu pasakyti, niekše, kad pirmiau, aEEu išjosi iš Čia, 
turi atšaukti kaltinimą žmogžudyste. Girdi? 

— Kokia žmogžudyste? — pralemeno Stebinsas, išsisukdamas 
nuo tiesaus atsakymo. 

— Tu puikiai žinai, apie ką aš kalbu, ir žinai, jog tai buvo 
ne žmogžudystė, o savižudybė. Dievas liudytojas, kad ji sugniuž- 
dė mano širdį. 

Cholto balsas iš susijaudinimo trukčiojo, kada jis tęsė: 

— Tiesa, jokių įrodymų tam aš neturėjau, o tu taip vikriai 
pakišai įkalčius, kad jais būtų nesuabejojęs joks įstatymų 

vykdytojas, nežiūrint į tai, jog jie buvo melagingi, kaip tavo 
juoda širdis. Daug metų tu mane laikei už gerklės ir šituo nau- 
dojaisi, kad įvykdytum savo niekšiškus sumanymus. Bet čia nė- 
ra nei įstatymų, nei jų vykdytojų, ir padėti tau jie daugiau ne- 
gali. Čia pakaks liudininkų: ir tavo paties apgavikai, ir šie žmo- 
nės, kurie bus sąžiningesni, garbingesni. Jų akivaizdoje tu turi 
prisipažinti, kad visi tavo įkalčiai — melas ir aš neįvykdžiau 
žmogžudystės. 

Po to, kai Choltas baigė savo kalbą, stojo. gili tyla — taip 
visus apstulbino keistas, netikėtas skvoterio reikalavimas. Net 
danitai, stovintys prie įėjimo į slėnį, neištarė nė žodžio. Paste- 
bėję, kad „išdavystės“ dėka jie prarado kiekybinį pranašumą, 
„angelai-keršytojai“ neparodė jokio noro joti į priekį, kad ap- 
gintų savo vadeivą. Atrodė, Stebinsas akimirkai susvyravo. Jo 
veide šmėkštelėjo baimė, sumišusi su pykčiu: matyt, buvo ne- 
lengva išsižadėti savo ankstesnės įtakos. Bet jam ilgai svars- 
tyti nedavė. Kai tiktai jis atsisuko į savo danitus, aiškiai ruošda- 
masis trauktis pas juos, grąsinantis skvoterio balsas jį sustabdė: 

— Nė iš vietos! Nedrįsk sukinėtis, nes gausi švino užtaisą 
į nugarą! Dabar prisipažink, arba aš šaunu! | | 

Iš skvoterio tono Stebinsas suprato, jog išsisukti nuo atsaky- 
mo jam nepavyks, ir jis skubiai sušuko: 

— Jūs neįvykdėte jokios žmogžudystės, Chikmenai Choltai! 
Aš niekada šito nesakiau! 0 

— Sakyti tai tu nesakei, bet grasinai pasakyti. Prisipažink, 
kad įkalčius tu pats išsigalvojai ir laikei juos kaip peilį virš ma- 
no galvos tiek metų. Prisipažink! 

Stebinsas dvejojo. 

— Na, greičiau. Arba gali laikyti save negyvėliu! 

— Prisipažįstu, — sumurmėjo drebančiu balsu mirtinai išsi- 
gandęs niekšas. 

— Ir įkalčia: buvo melagingi? 

— Taip, melagingi. Aš prisipažįstu. 

— Gerai, — tarė Choltas, nuleisdamas šautuvą.— Pakaks. O 
dabar, baili šlykštyne, gali nešdintis pas savo gražuoles. Tu joms 
ir toks patiksi. Na, prasmeki ir dėkok Dievui už tai, kad išnešei 
iš Čia kudašių. 

— Ne! — sušuko už Cholto nugaros balsas, ir tą pačią aki- 
mirką iš už akmens išėjo Vingrouvas.— Ne, tegul jis dar palau- 
kia! Man taip pat reikia suvesti kai kokias sąskaitas su šituo 
šunsnukiu. Žmogus, kuris kasė kitam tokią duobę, neturi teisės 
gyventi. Jūs, Chikai Choltai, galite jį paleisti, bet aš nepaleisiu. 
Ir jūs padarytumėte tą patį, jeigu žinotumėte. 

— Ką žinočiau? — nutraukė jį skvoteris. 

— Ką jis ruošėsi padaryti su jūsų dukterimis. 

.— Jis Merijanos vyras, — atsakė Choltas, kupinu gėdos ir 
skausmo balsu.— Tai mano kaltė. Teatleidžia man Dievas! 

— Jis visai jai ne vyras. Jungtuvės buvo apgavystė. Jis išsi- 
vežė vargšę Merijaną... taip pat kaip ir Lilijaną, kad... 

— Kad ką? — suriko Choltas, matyt, kažką nutuokdamas. 

— Tam, kad atiduotų jas į žmonas mormonų „pranašui“. 

Skvoteris įnirtingai suklykė, nustelbdamas paskutinius jauno- 
jo medžiotojo žodžius. Tuo pačiu metu pasigirdo šūvis, ir dūmų 
debesis akimirkai uždengė Choltą nuo mūsų. Beveik tą pačią 
sekundę mes išvydome, kad Stebinso žirgas be raitelio lekia prie 
išėjimo -iš slėnio, o pats mormonas nejudėdamas guli žolėje. Jis 
buvo negyvas: jo kaktoj kraujavo žaizda. 

Seserys vos spėjo pasislėpti už akmenų, kai danitai atidengė 
ugnį. Jų kulkos mums žalos neatnešė, kai tuo laiku mūsiškės 
pasirodė žymiai taiklesnės, ir vienas šių niekšų buvo nudėtas 
vietoje. Matydami, kad gali neišnešti sveiko kailio, penki liku- 
sieji staiga apsisuko ir nušuoliavo dešimt kartų greičiau negu 
atjojo. Daugiau mes jų nematėme. 


* * * 


— Mano mergaitės! — sušuko Choltas, priimdamas į savo iš- 
skėstas rankas abi dukras.— Ar jūs galėsite... ar jūs panorėsi- 
te man atleisti? Aš buvau jums blogas tėvas. Bet aš juk nežino- 
jau, kokie niekšai šitie mormonai! Per daug vėlai sužinojau 
ir apie visą Stebinso niekšiškumą, o dabar... 

— (O dabar, tėve,— švelniai šypsodamasi, tarė Merijana, nu- 
traukdama jo kupiną atgailos kalbą, — nešnekėk apie tai. Mums 
nėra ko atleisti ir, ko gero, net nereikia dėl visų šių nuotykių 
gailėtis, kadangi mūsų pergyventos kančios įrodė mūsų ištiki- 
mybę vienas kitam. Po visų išbandymų ir vargų mes grįšime 
namo dar laimingesni. 

— Ak, Merijana, juk daugiau neturime namų! 

— Ne, jie yra, — pareiškiau aš,— jeigu, žinoma, jūs sutik- 
site iš manęs priimti savo ankstesnį namą. Kolei mes nepasista- 
tysime kito, didesnio, senojoje trobelėje prie Dumblingojo upe- 
lio atsiras pakankamai vietos visiems. Beje,— pridūriau, nu- 
traukdamas pats save, — čia yra pora, kuri vargu ar panorės 
pasinaudoti jos pastoge. Tikriausiai jie suteiks pirmenybę kitai 
trobelei, esančiai aukščiau prieš upės srovę. 

Merijana paraudo, o jaunasis medžiotojas suglumęs burbte- 
lėjo, kad „jo trobelėje užteks vietos dviems". 

— Sere, — susigraudinęs ištarė Choltas; ištiesdamas man ran- 
ką, — Man reikia dėl daug ko gailėtis ir už daug ką jums padė- 
koti. Aš su džiaugsmu priimu jūsų kilniaširdišką pasiūlymą. Man 
reikėtų jums grąžinti pinigus, tačiau jie visi iššvaistyti. Aš ga- 
lėčiau jums atsidėkodamas atiduoti savo dukrą, bet, kaip matau, 
ji ir taip jau jūsų. Jūs jos nusipelnėte, sere, ir man belieka tiktai 
viena: iš visos širdies duoti sutikimą jūsų vestuvėms. 


* * * 


Uždanga krenta. Mūsų drama baigta, ir jos epilogas trumpas. 
Kruvinos' ir karingos scenos pasikeitė taikaus gyvenimo paveiks- 
lais, tarsi srauni srovė, audringai išsiveržusi iš kalnų tarpeklio, 
ramiai neša savo vandenis per plačią lygumą. Mūsų draugai — 
jutai, su kuriais mes susitikome kitą dieną, mus aprūpino vis- 
kuo, kas reikalinga kelionei per prerijas. Jie mums atidavė at- 
imtą iš arapachų furgoną ir mulų kinkinį. 

Ne be gailesčio mes atsiskyrėme su Arčilečiu, Taikliąja Aki- 
mi ir Patriku O'Tigu, kuris buvo jau bebaigiąs sveikti ir vėliau, 
kaip mes po to sužinojome, visiškai išsigydė savo baisias žaiz- 
das. Meksikiečių traperis abiem kareiviams padėjo nukeliauti 
iki Taoso slėnio, iš kur su kita aukso ieškotojų vilkstine jie iš- 
vyko per Koloradą į Kaliforniją. 

Smulkus pasakojimas apie mūsų sugrįžimą, kad ir kaip ma- 
lonu būtų buvę rašyti, vargu ar gali-sudominti skaitytoją. Mil- 
žinas skvoteris važnyčiojo furgoną ir rūpinosi mulais. Jis kalbė- 
jo mažai, bet, iš visa ko sprendžiant, buvo laimingas. Aš ir 
Vingrouvas taip pat buvome laimingi, nuolatos pasikeisdami su 
savo mylimosiomis padrikais begalinio švelnumo žodžiais ir ku- 
pinais meilės iškalbingais žvilgsniais. Mes sėkmingai atvykome 
„į Suompvilą. Ten pašte manęs laukė laiškas su gedulo apvadais. 
„Jis pranešė apie aštucniasdešimties metų amžiaus man visiškai 
nepažįstamos tolimos giminaitės mirtį. Jos nedidelis palikimas 
buvo, beje, kaip tik pačiu laiku. Jo dėka sklypas. prie Dumblin- 
gojo upelio buvo išvalytas ir sutvarkytas. Niekas dabar nepa- 
žintų skvoterio kirtavietės! Rąstų trobelę pakeitė puikūs namas 
su dviem verandomis, o nedidelis žemės sklypelis, apsėtas ku- 
kurūzais, pavirto į puikius plačius laukus, kuriuose siūbuoja 
jų auksiniai sultonai, žaliuoja platūs tabako lapai ir gausiai bręs- 
ta brangios medvilnės dėžutės. Niekas nepažintų ir skvoterio — 
seno garbingo džentelmeno su ilgu šautuvu ant pečių, apjojan- 

čio ant arklio plačią plantaciją. Bet ši plantacija prie Dumblin- 
gojo upelio ne vienintelė. Truputį aukščiau pasroviui jūs mato- 
te kitą, beveik tokią pat. Ar reikia sakyti jos savininko vardą? 
Tai, žinoma, jaunasis medžiotojas, tapęs dabar sumaniu žemdir- 
biu. Abi plantacijos siekiasi viena su kita ir neatskirtos jokiu 
užtvaru. Jos tęsiasi iki nusėtos gėlėmis nelemtos laukymės, ku- 
rioje vystėsi mums žinomi įvykiai. Kirvis dar gailisi ją supan- 
čio miško. 

Bet ne joje, o kitoje vietoje, nemažiau žavingoje ir taip pat 
skęstančioje gėlėse, sklandančio erelio akis regi laimingą bū- 
relį. Tai abiejų plantacijų savininkai ir jų žmonos — Merijana 
ir Lilijana. 

Seserys dar pačiame savo neprilygstamo grožio žydėjime, 
nors abi jos apsuptos laimingų vaikų veidukų. 

O mieloji Lilijana! Tavo grožis panašus į citrinmedžio žiedą, 
kuris atrodo dar puikesnis kartu su savo vaisiais! Mano akyse 
jis niekada nenublanks. Gi tavo seseriai — drąsiajai medžioto- 
jai — aš leidžiu kitoms lūpoms ištarti malonias pagyras. 

